
ЉУБОМИР НЕНАДОВИЋ КАО ПУТОПИСАЦ 


— КЊИЖЕВНИ ОГЛЕД — 
і. 


Како у нас постоје университети и на. њима се 
полажу докторски испити, једна од најлепших теза 
која би се за тај испит могла дати из наше књи- 
жевности била би о Љ. П. Ненадовићу. Ко би њу узео, 
имао би да учини више лепих и занимљивих истра- 
живања. Време у којем је он живео, врло је заним- 
љиво а врло мало испитано. Реч је о Србији, не о 
српској књижевности уопште, јер је Ненадовић један 


- од оног малог броја писаца који су живели и радили 


у Србији кнеза Александра и кнеза Михаила. Он је 
ту везан за све тадашње књижевне прилике, за 
цео јавни рад. Пуно је његових пријатеља и вр- 
шњака радило заједно с њим у књижевности, про- 
свети, политици; пуно догађаја у којима је он уче- 
ствовао: цело то друштво и стање треба оживети да 
би се он како треба схватио. Прилике наших студе- 
ната на страни у то доба, и све што су они, и он 
нарочито, тамо могли видети, такође је од интереса, 
и треба проучити. Критика текста не мање је по- 
требна, пошто су Ненадовићеве песме и путописи 
врло често сасвим друкчији у прво! редакцији, кад 
су у часописима излазили, него у издању целокуп- 
них дела. Има ту да се прелистава много старих 
новина, часописа, књижевне преписке, мемоара; 
да се уђе у наше архиве и библиотеке, а можда и 
даље — секретар наше Задруге Г. В. Ћоровић причао 
ми је да и у бечком државном архиву има аката о He- 


_ надовићу —; има и да се распитују још живи савреме- 


ници о њему па да се слика Ненадовићева ухвати и 
оживи, и његов многоструки књижевни рад правилно 
оцени. ја сам сад прочитавајући понова његова дела, 


IV ПАВЛЕ ПОПОВИЋ 


и загледајући овде онде по литератури и грађи која 
је с њим у вези, видео колико ту има да се ради 
за једну пуну и солидну монографију о Ненадовиђу. 
Јер, и ако су о појединим делима нашега писца го- 
ворили тако угледни критичари и писци као што 
cy Ђ. Даничић, Стојан Новаковић, К. Руварац, Г. Ч. 
Мијатовић, Андра Николић, Љубомир Недић, Г. Марко 
Цар, Ј. Скерлић; и ако су и други књижевни истра- 
живачи дали понекад добре прилоге нарочито за 
биографију и библиографију нашег писца, — ипак 
су његов књижевни рад и књижевна фигура још 
врло мало оцењени и проучени. Ми, наравно, у:овом 
малом огледу, и за ову нарочиту прилику, немамо 
претенсија да све ово учинимо. | 

Љубомир П. Ненадовић родио се 14 септембра 
1826 у ваљевској Бранковини, од оца проте Матије 
и матере Јованке, друге жене протине. Ненадовић 
се, колико знам, само на својој првој збирци песама 
(1849) потписао Jb. М. Ненадовић, т. ј. по имену 
очеву, али се доцније редовно звао Jb. Л. Ненадовић, 
по чину његову; слично је радио Милићевић, који 
се по оцу Јовану Ђаку, потписивао М. Ђ. Мили- 
ћевић. Основну школу изучи Ненадовић у родном 
месту и Ваљеву, где сврши само два разреда. Гим- 
назију учаше у Београду; то је данашња прва 
гимназија, основана 1839, која је била „у кући Се- 
лаковића“, Југ Богданова улица 26. Те 1839 године, 
Ненадовић уђе одмах у други разред, и после четири 
године, сврши пети, тада последњи разред, 1843. 
Другови су му били, између осталих, Панта Јова- 
новић, потоњи државни саветник, Ђорђе Ценић 
председник министарства, Јован Белимарковић, кра- 
љевски намесник. Важнији професори били су Васа 
Берар, професор реторике, чије ситне преводе на- 
лазимо у старој Подунавци и Илија Захаријевић, 
професор поезије, који је, поред ода високим лич- 
ностима, писао и једну српску граматику и имао 
полемику ради ње. Гимназија онда није била кла- 
сична у правом смислу — латински се, ‘изгледа, 
није учио — али је ипак имала јачу класичарску 


он ~ 


ЉУБОМИР НЕНАДОВИЋ КАО ПУТОПИСАЦ У 


боју. Главни предмет у IV разреду („класа рето- 
рике“) беху „древности грчке“, а у петом („класа 
поезије“) „древности римске“. Често ђаци, много 
тодина после свршене гимназије, у свом зрелом 
добу, још памте целе латинске басне са часова Jb. 
Шпанића, или тешку дефиницију лепога са часова 
„Малетића, или заплетене примере из француске 
«синтаксе Ж. Недељковића, или карактеристику До- 
ментиана из лекција Живка Поповића; Tako ce и 
Ненадовић, неких четрдесет година доцније, сећао 
'Берарове митологије. „још памтим — прича он — 
да су греде и даске за те лађе (лађе Аргонаута) 
сечене на брегу Пелиону, а катарка одсечена је у 
шуми што се зеала Деодон“. Па онда ређа имена 
Аргонаута: „јазон син Езононк, Адмет син Фересов, 
Алменус син Марсов, Филамон син Аполонов“. 


Чим је свршио гимназију, написао је и штампао 
"своју прву песму (1843); било му је тада седамнаест 
тодина. Тако је то онда ишло — ни данас није 
друкчије —; у четвртом разреду била су обавезна 
„упражњенија реторическа“, а у петом „упражње- 
нија у поетическим сочињенијама“, и сваки је после 
тих курсева сматрао да је готов књижевник. Прва 
песма његова, На Видовдан 1843, у једном је по- 
тледу карактеристична. У својим доцнијим песмама 
и путописима Ненадовић је слободоуман, једнако 
напада владаоце, грми против тирана; те су му идеје 
дошле тек кад је отишао на страну. Овде, у Бео- 
граду, као свршени гимназиалац, он је још врло 
"лојалан Песма ова слави ондашњег кнеза: 


„И Авала и Космај 
„Вели: књаз је нами тај“, 


жао и Вучића и Петронијевића: 


„Докле Аврам нама живи... 1 

„И док Вучић стоји с нами, итд. 
„Друга једна песма из исте ,843 године, Роса, сва 
мирише Бераром, боље рећи Захаријевићем: 


„Просерпина Церере з 
у „Уранила } у поље, итд. 


VI ПАВЛЕ ПОПОВИЋ 


Свршивши гимназију, Ненадовић се уписа у Лицеј 
који је онда, тек пресељен из Крагујевца, био у 
једној малој општинској кући уз саборну цркву и 
које нема више. Он је ту био „слушатељ 1 године 
философије“, како се сам тада потписивао. Чисту 
философију тада је предавао Коста Бранковић, који. 
је и доцније, све до 1865, неких тридесет година, 
држао ту катедру на Лицеју и на Великој Школи, 
и којега су се многи његови ђаци сећали „најњеж- 
нијом ученичком признателношћу“. Милан Кујун- 
џић, један из последње генерације његових ђака, 
признавао је да су му предавања била „пуна дражи“ 
и да је имао „природно осећање“ и „богато ис- 
куство.“ Ненадовић се тако исто лепо сећа свога 
професора. „Наш добри професор Бранковић — каже 


он 1852 — лежи ми на срцу, јербо ме је извео и. 
упутио у пољу философије и зрелијег мишљења“; 
он је, — као и после један берлински професор: . 
(Мишле) — допринео да „моје детиње ограничене 


мисли“ нађу себи „вечиту неограниченост, и слободу 
мишљења; расуђивања и по својим сопственим убе-- 
ђењама пресуђење“. Бранковић је доцније био при- 
јатељ и друг Ненадовићев; једне године, он је место: 
овога, уређивао Шумадинку. | 

После прве године, Ненадовић остави Лицеј. Отац. 
му беше имућан, и могаше га послати на страну; 
тако Ненадовић оде у Праг с јесени 1844. „Ја бих: 
могао цео свет обићи — каже Богобој Атанацковић. 
кад је три четири године доцније посетио чешку 
престоницу — an’ за себе згодније место не бих. 
могао наћи него што је Праг“. Ненадовићу се Праг 
није толико допао „бар не у почетку. У једном писму 
од 8 августа 1844 које је послао из Прага друговима _ 
у Србији, види се да је сувише волео своје другове: 
и Србију, те су му растанак и њихово одсуство пали 
теже. Али се брзо „снашао“. Одмах је купио шешир, 
а „капу“ оставио; ваљада је то била нека српска ђачка. 
капа. Био је врло весео; гледао је у опери Велизара: 
сви су плакали, а он се смејао. Друштво је такође 
нашао убрзо. To су били: Јован Стефановић Ви– 


~ 

-ловски, који је онда био потпоручник; Фран Ку- 
релац, онда пола ђак, пола свој човек, и таман 
«ступио код кнеза Шварценберга као библиотекар, 
па после три четири недеље истеран с псовком и 
грдњом, за што га је Ненадовић сваки час дирао; 
неки „мирни Голуб“ usu може бити „Голуб Мирни“; 
многи Чеси такође. Шта је учио, не види се јасно, 
као што ми није јасно ни да ли је посећивао не- 
мачки университет. У поменутом писму помиње 
Шафарика — биће Павла, који је у то доба 
био тамо — и види се да га је волео. Иначе je 
читао: чешку народну поезију, вероватно немачке 
класике, и српске ствари, наравно. Од ових, поручује 
другу свеску новог издања Вукових народних песама 
која је онда тек била објављена, и чита дубровачку 
антологију Меда Пуцића, тада изашлу. Занимљиво 
је да је из ове књиге навео прва четири стиха 
Ветрановићева Pememe: „Станте звјери, стан'те 
птице“; то је свакако један од ретких примера, — 
Бранко Радичевић је један од њих такође — ду- 
"бровачке лектире међу тадашњим књижевницима 
српским. Уз то је писао песме; у више старих ли- 
«стова тога доба његове су песме датоване: „Праг, 
1844“, или „Праг, i845.“ 

О распусту 1845 вратио се кући, али како му се 
допало путовање, није остао само у Београду. Песму 
Bempy с Косова спевао је „на Ртњу августа 1845“, 
песма Приморју је „спевана у Сењу“ исте године; 
у писмима из Графсвалда, која су писана 1846, 
каже: „ја сам јадранско море с оних високих стена 
више Фијуме гледао“. У истим писмима, сећа се 
још неког свог „лањског путовања“ и помиње да 
је био, поред Прага и Беча, „у Гријесту, Падуи и 
Венецији“. То све значи да се у Ненадовићу родио 
путник, већ тада. 

Некада су ђаци мењали университете и сваке 
тодине се уписивали у други; то је учинио и Не- 
надовић, који с јесени 1845 оде у Берлин. Универ- 
ситет у Берлину био је први у Немачкој. Велики 

- природњак Александар Хумболт био је украс његов. 


УШ ПАВЛЕ ПОПОВИЋ 


За философију био је већ од 1829 Карло Лудвик 
Мишле, данас потпуно заборављен, и ако некад. 
славан; то је често судбина философа. Француског 
порекла, овај даровити човек, одличан говорник,. 
врло популаран међу ђацима, слободоуман наравно, 
био је страстан хегелијанац, и дотле је био написао 
Историју философских система у Немачкој 00° 
Канша до Хегла, и ваљда спремао свој Систем 
философије, који ће тек много доцније изићи. Уз 
њега био је и Шелинг, али са мање среће: ђаци 
су ишли радије Мишлеу, и он их је имао око: 
двеста, триста Ha часу, што је онда било єувише. 
Ненадовић је скоро обожавао овога. Дошавши у 
Берлин да, као Тургењевљеви јунаци, учи Хеглову 
философију, Ненадовић је био очаран часовима: 
Мишлеовим, и врло га често помиње у својим 
путописима. Српски ђаци тако исто. Они су му 
дали за спомен једну лепу сребрну чашу, а Нена- 
довић му је том приликом написао један сонет као: 
поздрав. Ненадовић је код Мишлеа много научио. 
Поредећи ' га с Бранковићем, он каже, док га је 
српски професор први увео у философију, да га је 
немачки професор „утемељио у поњатијама која cy 
права, и која су се још колебала.“ „Његова преда-- 
вања отворила су ми врата новом умном свету. .. >. 
многе моје сумње он је решио; после њетових. 
лекција и књига, све ми је јасно, на чисто сам са. 
универсумом.“ Од других професора, Ненадовић 
је каткад слушао Августа Неандера, једног од нај- 
бољих историчара цркве, и он даје о њему и љње-- 
гово! ексцентричности једну врло занимљиву слику. 
Покрштени Јеврејин, Неандер је био өд 1813 про- 
фесор црквене историје на берлинском университету, 
и до 1842 већ написао своје славно дело о историји 
хришћанске цркве. Предавао је увек на памет, без: 
икаквих бележака пред собом. Био је врло слаб 
физички, и при крају живота је ослепео. Кажу да 
је био изванредно добар према ђацима; „редак je 
академски наставник кога су ђаци тако волели жао» 
Неандера“, каже један биограф његов. 


ЉУБОМИР НЕНАДОВИЋ КАО ПУТОПИСАЦ ІХ 


Берлински је университет имао и неку врсту 
катедре за славистику; њу је од 1821 држао Адал- 
берт Цибуљски, Пољак, који се бавио словенском 
-архевлогијом, историјом пољске поезије и филоло- 
тијом. С њим се познавао Ненадовић, и вероватно 
је у његовим лекцијама и упуствима налазио под- 
стрека за изучавање пољске и уопште словенске 
старине и књижевности. 

Као што сам доцније каже, Ненадовић је тада у 
Берлину „учио Хеглову философију и читао pas- 
личите песнике“. Овом последњем сведочанства су 
реминисценције из Шилерова Виљема Тела, Pas- 
жојника, и лирских песама“) и помени Гетеа, Шекс- 
пира и других песника у његовим првим путописима. 
Иначе се Ненадовић забављао као и увек, похађао. 
позоришта, играо биљара, можда и шаха, и уз то 
писао песме. Друштва је имао такође. To су били: 
један Словак Карло Хајичек, звани Шлама, Неан- 
деров ђак. с којим је после путовао на острво 
Риген; Димитрије Матић, потоњи министар про- 
свете, нешто старији од Ненадовића, и већ познат, 
у књижевности а с којим ће и доцније бивати и у 
Хајделбергу и у Женеви, и писаће му песме и на- 
мењивати путописе; Данило Медаковић, познати 
уредник Седмице и историк, којем такође упућује 
песме, и други. О распусту путовао је по Немачкој: 
по пруском приморју, ca Шламом, с којег ће пута 
"писати своја Писма из Грајфсвалда; а можда je и 
‘иначе путовао, до Баден-Бадена на пример. 

У Берлину је највећи, али је у Хајделбергу 
„после берлинског најславнији универзитет“, како 
Ненадовић сам на једном месту кажс; ту је пре- 
давао и историк Шлосер, и био украс овог високог 
завода. Матић је полазио за Хајделберг, па с њим 
"ваљда и Ненадовић, навикнут већ на мењање школе; 
то је било 1846, под јесен. Ту је он био у свом 


+) „Забавио ме је својом књигом Русо... који је, као што 
му Шилер пева, хришћане у људе претварао“, каже Нена- 
„довић, Швајцарска, писмо ІХ. То је превод стиха: ,Rousseau 
„дег aus Christen Menschen wirbt* (Schiller, Gedichte: Rousseau). 

елементу. Млад, са двадесет година, здрав, имућан, 
с девизом „накриви капу на лево уво, строши што 
ти је отац сачуво“, како он сам пева, он се врло 
добро осећао у „старом Хајделбергу“, у тој вароши 
ђачких кнајпа и Gaudeamus-necme, а баш у времену 
кад је Бранко штампао свој Ђачки растанак. Као: 
друштво, имао је и Србе; поред Матића, још је био 
и Љубомир Петронијевић, за разлику од којега су 
другови прозвали Ненадовића Нешом, именом које- 
му је и доцније остало. Али се дружио и с Нем- 
цима; понајвише ће°с њима у друштву предузети 
крајем школске године свој пут по Швајцарској, с 
којега ће донети нов путопис. Наравно, он је ишао: 
и на часове и наставио своја читања из философије 
и књижевности. 

За четири године како је почео да пише, Нена- 
довић је штампао доста краћих песама; сад у Хај-- 
делбергу, „на Некару у Немачкој“, у пролеће 1847, 
он саставља први свој спев, Славенску вилу. Пољска 
несрећа с краја 1846, инспирисала га је. Раскомадана 
у XVIII веку, Пољска је на бечком конгресу 1815: 
добила једну сенку од државе у маленој републици. 
краковској. Доцније, ни то није било по вољи Ме- 
терниху и светој Алианцији, и у тој државици гле-- 
дали су они извор слободних мисли и опасност за 
општи мир. Користећи се једном агитацијом по: 
Галицији, коју су пољски родољуби спремали за 
почетак 1846 год. Аустрија је начинила страшан 
покољ по овој несрећној земљи, и цео свет се: . 
згнушао кад је за то чуо. Најпосле, no допуштењу 
Русије и Пруске, Аустрија је укинула републику 
11 новембра 1846 и анектовала је; у дипломатским 
историјама ова анексија краковске републике сматра 
се као злочин: три главне потписнице бечког уго- 
вора погазиле су саме тај уговор. Ненадовић је на 
то успламтео једним патриотским словенским гневом 
и написао Славенску вилу. 

Спев је прост и наиван и нарочито без имаги- 
нације. На Карпатима, словенска вила плаче, оплакује 
судбину Пољске; после се окреће Аустрији и напада. 


~ 

Зе („срам те било свету на видику, срам Te било у 
људском облику“), напада с њом и Русију и Пруску 
„зар су зато ваше руке јаке да гњечите слабе и 
‘Hejaxe?“); најпосле обраћа се редом словенским 
земљама, Пољској, Чешкој и Србији. Милићевић 
прича да је Ненадовић тада био заљубљен у једну 
Пољкињу и због ње написао овај спев. Додуше, има 
његова песма /едној Пољкињи, из тога доба од 
прилике (штампана 1849), и ту се слика једна 
млада и лепа девојка, сва неутешна и у сузама; 
"брат јој је отишао на војску и нестао, драги је 
оставио ради Пољске којој је пошао да служи, и, 
што је најгоре, отаџбина јој пропала („али вечна 
пропаст Пољске не може се прегорети“), — али је 
ли то та Ненадовићева љубав, или се легенда о љу- 
"бави развила поводом те песме? Најпосле, и без 
-љубави, само његово словенско и специално пољско 
осећање и осећање правде уопште били су довољна 
инспирација за тај спев. Ненадовић чита и преводи 
Мицкијевића (Шта желиш, 1846, и вероватно 
„Младежи, 1845). Уз то је једнако с Пољацима. Он 
се дружио с њима у Берлину; „Пољаци којих од 
словенских студената највише у Берлину има“, каже 
oH у Писмима из Грајфсвалда. У самом Грајфс- 
валду он врло радо походи Пољака Коневку, који 
је тамо био професор. Кад је из те вароши пошао 
за Путбус, он је опет с једним Пољаком, студентом, 
емигрантом, сасвим тужним, који је „прави син 
изгубљеног отачаства“. По Швајцарској, он има 
опет Пољака —- неког Захорског — за друга при 
путовању; он му је био „најближи срцу“ и Нена- 
довић се „с њиме најрадије дружио“, каже он сам. 
__ После свршене године у Хајделбергу, Ненадовић 
је по обичају путовао о распусту; то је путовање 
+ друговима по Швајцарској. Оно је трајало месец, 
месец и по дана, и у септембру 1847 Ненадовић je 
"остао сам у Женеви. Куда ће сад? Школа тек што 
· није почела. Треба можда полагати испит после шест 
 „свршених семестара, или бар допунити број семе- 
«стара ако је то било потребно. На испите, међутим, 


XI] ПАВЛЕ ПОПОВИЋ 


он није мислио. Не може се рећи да ен није био» 
ђак; он је сигурно нешто учио, и волео је школу, 
што се види и по оном поштовању према својим. 
професорима о којем једнако даје доказа. Али о. 
испитима он нигде не говори, и по свој прилици 
није их нигда ни полагао. Он не мисли ни на дгље 
семесгралне уписе, јер, ево, сад у јесен 1844, каже: 
„у Гезфу ћу остати до пролећа, због француског 
језика“. Очевидно, у Женеви се није уписивао на 
университет, и можда му швајцарски семестри не 
би били признати у Немачкој, ни обратно, ради 
испита. Али ево ни у Швајцарској не остаје колико 
је мислио. Тамо се, на његову несрећу, католички 
кантони побунише у то доба, с намерем да се од- 
цепе од савеза, и ђенерал Дифур једва их савлада; 
„ја се врло кајем, каже Ненадовић, што нисам оста- 
вио Швајцарску... пре него што су се Швајцарци 
почели међу собом тући“. Ни после тога не иде у 
Немачку, где треба да сврши, него право, и сасвим не-- 
очекивано, у Париз; очевидно, није ишао за неким 
правилним похађањем и свршавањем школе. 
Француском је Ненадовић био врло одушевљен 
још кад је на путу за Швајцарску стигао у Страз— 
бург, и ту ступио први пут ногом на француску 
земљу, али га је у Париз нешто нарочито вукло.. 
Париз је центар светске културе, жижа слободе, „нај- 
веће звоно што у свету на ларму звони“, како га 
он сам карактерише. Томе је свакако припомогла 
и његова лектира; OH је тада већ читао Мињеову _ 
Историју француске револуције и Париске тајне 
Евгена Сија. Тако се Ненадовић обрете у Паризу 
3 јануара 1848. Одмах поче посећивати предавања. 
на Сорбони, и разгледати велику престоницу. Али 
у фебруару букну револуција, и она га одстрани 
од Сорбоне и студија. Прича се да је Ненадовићев 
друг Стеван Милосављевић, за цело време буне, | 
једнако седео код куће и учио, а Ненадовић по цео. 
дан ишао по улицама и гледао ко ће победити, 
републиканци или приста inue Луја Филипа Најпосле, 
заситивши своју прву радозналост, а увиђајући можда: 

и сам да у таквим приликама неће ништа бити од 
његових студија, Ненадовић се опрости с Паризом, 
и на пролеће 1848 пође кући. Уз пут, или можда 
у нарочитом излету из Београда, он посети и Кар- 
ловце; навикнут да гледа револуције, он није могао 
да пропусти мајску скупштину карловачку. 

У Београду се најпосле скрасио. И ако несвр- 
шени ђак, он одмах — тако је то онда било — 
јуна 1848, би постављен за професора београдске 
гимназије, оне исте у којој је до пре пет година 
учио. Колеге су му биле, поред осталих, Милан Ми- 
јатовић, отац Г. Ч. Мијатовића, и Ђорђе Малетић. 
Овај последњи мора да га је раније познавао, и да 
му је још као детету сладио поезију, или је бар 
Ненадовић читао Малетићеве песме још из малена. 
Кад је, три године доцније, био у Неапољу, и посетио 
Виргилијев гроб, он пише Малетићу 8 априла 1851»): 
„ти си за моје детињство био оно што је за твоје 
детињство теби био Виргилије“. Ненадовић је и доц- 
"није, у Шумадинци, бранио и славио свога стари- 
јега пријатеља. Те исте 1848 године, Ненадовић би 
изабран за редовног члана Друштва Српске Сло- 
весности, а у јануару 1850 поста члан новоосноване 
школске комисије. OH се одмах активно баци на 
књижевност. Песме је и даље слао листовима. Ње- 
гова Славенска Вила изађе 1849; она имаде велики 
успех, и би исте године прештампана латиницом. 
Исте године изађе и његов превод Ламнеове Кама- 
риле. Слободоуман у Славенској вили, он је то још 
више у преводу овог антиројалистичког памфлета, 
саркастичне визије против краљевства уопште; като- 
лик .Ламне нагло је постао антилегитимист и „јед- 
ним скоком пао из апсолутизма у демагогију“. Још 
је у тој истој години Ненадовић издао своје Песме, 
што је донекле била смелост учинити кад се Бранко 
већ пре тога јавио. Идуће, 1850, године, он је тако 
исто активан. Преводи једну драму о Наполеону од 

*) Oso неиздато писмо Ненадовићево љубазно су ми 


дали на преглед Г. Петар, академик, и Г. Иван, ђенерал, браћа 
Павловићи, чија је својина. 


XIV Н ПАВЛЕ ПОПОВИЋ Р, 


Диме оца, пише једну малу српску историју за ос- 
новне школе, обећава да изради и српску граматику 
и књигу писмених састава за школу, и најпосле 
креће Шумадинку, коју ће с прекидима издавати 
до краја 1857. 

Али „што је дикла навикла“. Немиран дух и 
страстан путник, а осећајући и неку неодређену 
грижу савести што није довршио школу, Ненадовић 
већ у јуну 1850 уступа уређивање умадинке Мило- 
раду Медаковићу, брату свога пријатеља Данила, и 
затражи од владе одсуство. Он тражаше одсуство 
за годину дана, „за наступајућа два школска тече- 
нија“, да би могао „започете предмете“ продужити 
на школама у иностранству. Првог септембра 1850, 
њега разреше од дужности, и он одмах отпутује. 

Само, започети предмети остадоше и даље у 
стању у којем су били. Овога пута, његово стран- 
ствовање још је мање, него она ранија, личило на 
какав правилан ђачки курс. Што је он чинио те 
године, то је био чист туризам. Прошавши понова 
кроз „мој лепи Хајделберг и Генф“, он удари на 
Мајнц и Кобленц, отуда на Брисел, и задржава- 
јући се свуда „по неколико дана“, он се упути 
и дође у престоницу Енглеске. Ова му се није 
ништа допала. „Лондону сам се истина зачудио, 
каже OH, али у њему влада новац и интерес; у њему 
душа, поред све његове вештине, у најмањим гра- 
ницама стоји, и из материјалног круга не може да 
излети“. Кад је разгледао катедралу св. Павла и 
видео мали тунел испод Темзе, Ненадовић је оставио 
Лондон, и дошао у Париз да ту зимује. „Париз ме 
је забунио са иљадама своји предмета за којима 
сам ја желео“, каже он. Али у њему није ипак дуже 
остао, ваљда и за то што га је познавао из раније. 
Убрзо, он га оставља за Италију, и преко Шам- 
берија долази у Турин, а после стиже у Ђенову и 
Ливорно, фебруара 1851; његова песма Страшна 
ноћ пева неке имагинарне опасности на морском 
путу између те две вароши. Не улазећи дубље у 
Италију, он се вероватно у Ливорну укрца у паро- 


ЉУБОМИР. НЕНАДОВИЋ КАО ПУТОПИСАЦ XV 


брод и доплови у Неапољ негде у марту 1851. Ty 
ће сеон видети с Његошем, и зачети своје најбоље 
дело, Писма из Италије. 


П. 


У времену о којем смо говорили, наш је песник, 
видели смо, писао песме, али је он тако исто писао 
и путописе. Песме је писао зато што је то цео свет 
око њега чинио, и што је већ гимназија давала томе 
подстрека, али откуд да пише путописе, он једини 
мебу својим сувременицима? Ту је донекле могло 
бити и Доситијева утицаја; у славу овог великог 
путника и просветитеља Ненадовић је још 1843 на- 
писао једну песмицу. На његову жељу за путовањем 
могла је уз то утицати и евентуална лектира Ро- 
бинсона. Свакако, он је волео да путује; то се види 
према свему досадањем. Он је путовао „искуства и 
весеља свога ради“; „циљ сваког путовања треба 
да је наука и искуство“; „путовање, то је највећа 
и најлепша школа“ — све то он сам каже, и ми 
му можемо заиста веровати да му је та школа била 
милија него она званична. Он је волео да позна 
разне земље и народе, да види лепе пределе и чу- 
вена места, да доживи ретке ствари. Он је приликом 
сваког путовања водио опширан дневник, нешто 
ради свога задовољства и учења, нешто да би могао 
причати. или писати друговима. Кад је доцније пре- 
листавао те дневнике, он је нашао да они могу бити 
интересантни. Који је од његових другова, или који 
је Србин уопште, у то време, видео толико света 
и доживео тако ретких ствари као OH? Књижевно 
активан као што је био, а с потребом да попуњује, 
сам понајвише, свој књижевни лист, он је узимао _ 
један по један од тих дневника, и по њима почео 
писати своје путописе. То није било одмах после 
учињена пута, него годину, две, три, или чак и се- 
дамнаест година касније. | 

_ Ја држим да је његов /едан дан из путовања мог 
по Србији 1845 године, штампан у Шумадинци 1850 
без потписа, и да је то његов први путопис. Пут се 

односи на Делиград и Црни Врх, а ми смо видели 
да је Ненадовић тада био у тим пределима; „бацим 
ја мој прашки бели шешир“, каже ту путописац, 
а ми случајно знамо за шешир који је Ненадовић 
у Прагу купио. Сам путопис није ништа у ствари; 
у њему нема ни стила, ни идеја; све је врло по- 
четничко. Го је авантура једног младића кога држе 
а „Швабу“ зато што носи шешир, и анегдота о 
једном бегатом трговцу који постане просјак зато 
што му капетан удари батине за банбадава. 

Писма из Грајфсвалда, или како их је он прво- 
битно назвао Путовања по прајском приморју и по 
острву Ригену већ су боља. Додуше, и у њима има 
доста почетничког. Описи су наивни и невешти; 
ствар местимице личи на гимназиски задатак („опи-' 
сати како сте провели овогодишњи распуст“): махом 
је лична авантура главно, а објективност и посма- 
трање долазе у други ред; све је више приватно 
писмо него прави, уметнички род путописа. Не ретко 
је брбљање једне шипарице: „после нам донесоше 
пун Jan тањир лепа меда у сату; место вина имали 
смо јабуковачу; може добро да се пије, слатко је 
и помало рези“. Ту дошли, ту ручали, овде јели 
меда, тамо пили пива — и то је сад путопис. Ово, 
наравно, није увек, него је више при крају, где је 
и причање сумарно и где се осећа брзина да се 
ствар заврши. Има, наравно, и идеја, слободоумних, . 
против краљева, против папа, за француску рево- 
луцију, за изгладнелу Ирску (без избегавања вул- 
гарнијих црта, у осталом); то је трибут времену у 
у којем је Ненадовић живео. Има и философије, o 
свету, о људима, о „нашем веку“, о циљу живота; 
то је Ненадовић научио од Мишлеа, али се по тој 
плиткој философији не види много да је ученик „на 
чисто са универсумом“. 

Али има и бољих ствари. Пре свега, путовање 
је вредно било учинити. Острво Риген позната је 
екскурсија туриста, грајфсвалдски је университет 
чувен; словенске старине и белеге, изгубљене у 
тако далеким земљама, ствар су од интереса; беда 

и прљавштина померанска које су могле изазвати 
патриотско задовољство како је у нас то боље — 
све су то предмети вредни описа. Ни личне аван- 
туре нису свакодневне; прелазак од Штетина до 
Путбуса на малој једрилици, по најгорој олуји, с 
пуно опасности, с правом је могао изгледати Не- 
надовићу као авантура non plus ultra, као једна 
истинска робинсониада. Тај је опис и најбољи у 
књизи, он чини једну занимљиву главу у иначе 
бледом спису Ненадовићеву. Има и стила гдегде; 
лепо је посматрати како се у младом човеку од 
лвадесет и четири године рађа доцнији стилист. 
Како је његов друг Шлама био у опасности да се 
удави сам на чамцу, Ненадовић, који је остао на 
лађи, жали: „е, мој Шламо, заједно учисмо, заједно 
путовасмо..., па нам не би суђено да се заједно 
удавимо“. А кад се Шлама врати и стане да прича 
о својим авантурама на копну, где су га неки страш- 
ни пси напали, он каже како је на Ненадовића 
мислио и жалио: „е, мој Србине, заједно учисмо, 
заједно путовасмо, па нам не би суђено да нас за- 
једно пси поједу“. Овакав паралелизам у конструк- 
цији, који је једна лепа стилистичка особина, ја не 
знам да ли се налази у кога другог нашег књижев- 
ника тога времена У овом путопису, — то се и по 
овом види — већ се јавља и Ненадовићева шала, 
и нешто хумора 

Писма из Швајцарске још су боља; очевидно 
Ненадовић напредује као путописац. „Гимназиалног“ 
елемента нема у њему више, или је незнатан, род 


_ путописа је шири и објективнији; што има објек- 
"тивног, то је занимљиво и весело. Сам пут је леп 


и редак. Ко се од Срба пео на Риги-Кулм, Фурку 
и Гримзел, и ишао пешке по глечерима2 Очевидно, 
вема их много, ни данас, а камо ли онда. Ствар је, 
дакле, заслуживала да се опише, као што су то 
исто заслуживале и ретке лепоте фирвалдштетског 
језера, и весели живот ђака у Хајделбергу, и слично. 
Опис овог последњег је и леп код Ненадовића. Тако 


__исто је похвалан и опис рађања и заласка сунца 

на Риги-Кулму, наравно, само као труд и покушај, 
јер праве сликарске кичице Ненадовић „нема, и неће 
је никад ни имати. Тако нема ни, права знања за. 
опис глечера и Алпа. 

Има у овом путопису више поуке него уметности, 
и то каткад елементарне и наивне поуке, али та је 
y оно доба била потребна, Цело је четврто писмо 
једна врло обична историја Швајцарске, какву, или 
и бољу, можете наћи у сваком уџбенику. Подаци 
за опис катедрале у Стразбургу сигурно су позајмљени 
из прве путне књиге. Али то је онда било све ново, 
и за публику, и за писца. Публика је онда била 
дете, и писац је био дете. Он је чак морао да јој 
објасни да је Јан Хус био Чех. Он је ваљда био: 
први који је видео како тамо сликари седе у пољу, 
пред својом таблом, заклоњени широким амбрелом 
од сунца, и сликају пејзаже; и он је то с уживањем 
описао. Он се забављао гледајући у онај чудни 
часовник у Стразбургу, и публика је налазила за- 
баве у том опису. Тако ће он и доцније, у Италији, 
морати ла објашњава и шта је лава, шта кратер, 
које се вино зове Јаспта Christi, или да прича целу 
историју Рима. Све је то данас наивно, као што је 
наивна и она егзалтација за швајцарске слободе, 
која је такође разумљива за оно време. 

Али има и нешто што нарочито ваља у овој 
књизи. То је младост која избија из многог па- 
сажа њена. Ово је књига младости, ведрине, оп- 
тимизма. То је атмосфера Ђачког расшанка — глава. 
о Интерлакену је одиста опис таквог једног pa- 
станка —, у другом виду, наравно, у свету на страни, 
али са сасвим бранковском веселошћу. Друштво 
с којим Ненадовић путује, то су све ђаци, млади, 
ни један преко двадесет прве године; сви добро 
васпитани, и ако сувише хучни, па се Енглези по 
хотелима мрште на њих и гледају их као „мена- 
жерију“ — израз је Ненадовићев —; никад не играју 
карата, ни кад три дана морају да остану у каквом 
селу; никад се не свађају: „на целом путу била је 
међу нама слога и љубав“, каже Ненадовић. Њи- 


– ~ У Е? Р = др 
СУ је - | 


— + ne 


ЉУБОМИР НЕНАДОВИЋ KAO ПУТОПИСАЦ XIX 


хове авантуре, и ако пуне опасности, ипак су бе- 
зазлене, с лепим примерима храбрости и лукавства, 
са шалом и ведрином. 

Кад су пошли из Андермата, сами, без вође који 
је ту врло потребан, само са путним књигама у 
које су наивно веровали, они одједанпут осете да 
су изгубили пут; а ноћ, хладно, а они у лаким ха- 
љинама, па не знају шта ће, и малодушни пред- 
лажу да се ноћи ту, како ко зна. Најпосле се реше 
да стану сви у ред, па да броје; на кога падне број 
134, тај ће бити председник. Изабрани је био „весео 
као да смо га за краља изабрали.“ „ја сам земљак 
Блихера, викну он; ја не знам друго него да идемо 
напред“. Пошто је узео све мере да нађе прави 
пут, и нашао га, он одиста води срчано. „Мене 
пустите напред,“ виче он у једном тренутку опас- 
ности. Први иде преко једног врло опасног моста, 
и светли другима палећи листове своје путне књиге; 
лепа иронија на њену вредност. Најпосле, нађу 
неко преноћиште, један манастирић у којем је живео 
само један стари капуцин, али је преноћиште тако 
тескобно да у њему могу наћи места само четворица, 
а њих је двадесет. „Лапослетку, сагласимо се... да 
кажемо калуђеру како нас нема више од четворице“. 
Четворица се издвоје напред, и закуцају на врата. 
„Ко je?“ „Ми смо, ради смо да преноћимо“. „А 
колико вас је2“ На то питање, и они напред, и 


остали позади, сви у глас дрекну: „нас четворица.“ 


То су све лепе ствари, ведре и безазлене. По- 
некад има и контраста, ноте благости и нежности. 
То је при додиру те младости са старијима; попуст- 
љивост стараца лепо конграстује ову експансију 
младости, и даје нежнију боју ствари. При капуци- 
новој молитви пред вечеру, сви се случајно загрцну 
од смеја, а он им после у шали каже да ће сутра. 


имати кише као казну за тај несташлук. „Путујте 


срећно, моји млади пријатељи, и уживајте у Швај- 
царској све што човек ваших година може уживати“, 
каже им други благи старац после једног сличног 
испада. 


ХХ ПАВЛЕ ПОПОВИЋ 


Пушничко писмо из Париза врло је кратко, и 
описује само долазак. За њим су Спомени из Париза, 
дуги али неоригинални; они су превод једне путне 
књиге с Ненадовићевим домецима. Ни једно, ни 
друго немају озбиљније књижевне вредности. 


Ш. 


Кад је дошао у Неапољ, Ненадовић једним слу-- 
чајем наиђе на Његоша; састанак њих двојице за-- 
нимљив је. 

Његош је био смртно болестан. Годину дана ра- 
није, он је већ почео путовати да нађе лека болести, 
али то путовање не поможе. Лекари му саветоваху, 
најпосле, нека иде у Неапољ, можда ће бити боље; 
онда се још није знало за Давос и Лезен. Тако 
Његош, око половине децембра 1850, крене тамо, 
и стигне почетком јануара 1851, два месеца пре 
Ненадовића, од прилике. Сичија је била у последњем 
стадију; кашаљ му толико смета при лежању да 
многе ноћи мора да проведе у наслоњачи. Слаб је 
сасвим, као вејка; ноге су му танке као штапови, 
нос ушиљен, уши провидне, благе и замишљене 
очи упале у главу. Лице му је бледо; кад је гневан, 
лака румен прелази му преко лица да за собом 
остави још јаче бледило; утисак је као кад се утре: 
кап црвена вина с белог карарског мрамора. Још је 
млад, без и једне седе, иначе огромна људина: 
тим већа жалост кад га човек погледа. Суморан, 
„Види страшну уру пред очима“, осећа тешко уми- 
рање после тешкога живота. Уз то, сломљен, разо- 
чаран, пун горког искуства, титан који умире. Пун 
брига још; кад се већ мора прерано умирати, што 
да се умре у тако тешким временима? Омер-паша 
има једнако агресивне намере према Црној Гори; 
Његош то одавна зна. Гражио је ради тога заштите 
Ha руском двору још много раније; добија писма о: 
све јачој опасности; једнако мисли на њу, и у својој 
наслоњачи, и у гроти Сибиле, и кад доцније гледа 
Лаокона у Ватикану. Брига је тим већа што ни 
питање о његову наследнику није још коначно ре-- 

шено нити се сигурно зна како ће народ примити 
тај избор. Уз то долазе и мале, ситне, домаће бриге, 
и дипломатска акта говоре о minces finances, оскуд- 
ним новчаним изворима, који су му стојали на рас- 
положењу. Сам је, са три проста и неписмена Цр- 
ногорца поред себе, а ни један интелектуалац није 
уза њ да га разговори и да му помогне 

Како би му такав човек ваљао! Прво, да га нешто 
одмени у пословима, да не мора сам својеручно 
писати свако писмо, нити ићи, и кад му је зло, ба- 
рону Шезингу, руском отправнику послова, или 
Фортунату, министру краља Фердинанда, или бан- 
кару Рогшилду за новац. А после, тај је имао да 
му буде и нека врста књижевног секретара. Његош 
је још стварао. При проласку кроз Рим, написао је 
на куполи св. Петра једну песму, у узвишеном роду 
који је последњих година неговао; после посете 
Помпеје, једну живописну појему о пропасти старе 
вароши и ископавању њену; па једну о Везуву, па 
у овој или оној прилици по стих два. Он би радо 
разговарао с ким о томе, тражио би мишљење, 
можда би с благодарношћу примио примедбе. Имао 
је и раније написаних ствари које је мислио прерађи- 
вати, и за које му је такође био потребан прија- 
тељски савет. Јамачно је имао и планове за даље 
певање. За све то, присуство једног младог књи- 
жевника било би врло корисно. Уз то, он је сигурно 
желео и да се опише његова влада, стање Црне 
Горе, огромне тешкоће у њој за једну добру управу. 
Пре, кад је био млад, имао је Вука за то, сад нема 
никог; ради једног маленог информативног списа о 
Црној Гори за странце нашао је једног наполитан- 
ског адвоката. Али то није то, ваљала би ту опширна 
информација, ствари које странци не разумеју а које 
само један Србин може да забележи према његову 
причању. Најпосле, Његош је сигурно волео да по- 
вери неком своје мисли, да проспе пред њим „све 
благо свога искуства и своје мудрости“. Тога свега. 
ради, њему је био потребан неко други као друштво, 
не његови Црногорци. С тога је ваљда он и рекао: 

Ненадовићу чим су се видели: „сам вас је Бог по- 
слао да ме у овој самоћи разговорите“. 

Ненадовића је одиста Бог послао за извесне 
ствари, али не за све. Он је, наравно, помогао Ње- 
гошу, и много је што шта учинио од овога што 
ми замишљамо да је овај хтео, али су његов темпе- 
раменат и његове мисли били нешто друкчији од 
оног што je за ову прилику требало. 

Ненадовић је био млад, безбрижан, весео; „ја 
сам непрестано весео, пише он из Грајфсвалда, и 
н> могу се опоменути кад сам у животу био невесео 
и забринут.“ Он је, видели смо, имао и извесно 
књижевно и философско образовање, као што је 
имао и слободоумља. Али ово последње не треба 
трагично узимати. Као што је Слободан јовановић 
једанпут о њему рекао, Ненадовић је при томе 
„имао више несташлука и лакомислености него 
праве борбености“. Он је и иначе имао те особине. 

Од некога који га је добро знао из ових година 
о којима је реч, слушао сам да је Ненадовић био 
задиркивало, шаљивац, „комедијаш“; нарочито је с 
девојкама био такав. Кадгод је пролазио Господском 
— данас Бранковом — улицом, гледао је у прозоре 
девојака: Марковићевих, Шилићеве, Станишићеве, 
најугледнијих београдских госпођица. Увек се шалио. 
Кад га послуже слатким, он: „о, немојте се тро- 
шити“. Носио се покаткад мало необичније. једанпут 
је понео неки црвен, као „хеклован“ шешир. „ју, a 
што ће вам тако ружан шешир?“, пита га једна 
познаница, а он, бајаги озбиљан а тера шалу, узима 
шешир у руку, и пита: „а зар је ружан?“ Другови 
су га дирали, нарочито пред девојкама. У старом 
Београду било је уличних продаваца кобасица, Не- 
Malla, који су викали: warme Wiirste; другови Нена- 
довићеви наговоре једног таквог продавца да виче: 
Armer Меза, баш кад је „Неша“ стојао под прозо- 
рима у Господској улици Био је тако обешењак, 
„ђаво“, готов да прави шалу и да је прими; био 
један од оних којима је све дозвољено. Други су 
ми причали сличне анегдоте. „Јесте ли чули — · 


_ ЉУБОМИР НЕНАДОВИЋ КАО ПУТОПИСАЦ XXIIE 


питао је Ненадовић неког свог познаника — како 
говоре да хоће да ме узму за министра2“ „Нисам; 
ко говори2“ „Па ја говорим“. Све је терао на 
спрдњу; он сам то признаје. Баш тада кад је био 
у Неапољу, он пише Малетићу: „пада ми на памет 
једно славно изреченије, сиреч: колико је леп Неапл, 
спрдња је још лепша, и, божа вера, ја ћу ти у шали 
и комедији читав мој живот провести“. 

Г. М. Борисављевић испричао је по архивским. 
актима какву је шалу учинио Ненадовић кад му је 
власт забранила Шумадинку августа 1850. Ја се 
сећам кад је, поодавна, један дубровачки властелин, 
— да би исмејао једног „политичког повјереника“ 
аустриског, који је одлазио из Дубровника, — платио, 
под згодним изговором, да се учини једна „миса 
кантана“ у фрањевачкој цркви. Слична је и шала 
Ненадовићева. Да исмеје забрану листа, он је, такође 
под неким изговором, платио да тога дана звона. 
са београдске цркве огласе тај догађај, и црквени 
тутор, и не знајући у чему је ствар, доиста и огласи. 
Глас о томе пукао је на далеко. Милићевић, који 
је онда био ђак у богословији, писао је о том Панти. 
Срећковићу, са уживањем. Илија Гарашанин писао 
је Стевану Книћанину, с негодовањем, и представио- 
Ненадовића као несташно дериште. До Цариграда 
се то чуло, и министар спољних послова Али-паша. 
говорио је весело нашем капућехаји о томе. Бео- 
грађани су дуго после тога памтили ову шалу. 
Ненадовић је, наравно, био тужен за то; он је тиме 
„правитељство наше исмејати хотео“, каже се у 
оптужби. На испиту, у управи вароши, он се бранио 
тако исто несташно као што је и кривицу учинио. 
А како, каже, „звоно на цркви топчидерској.. звони 
да се краве правитељствене поју“, и то још бес- 
платно, „а ja сам прописану таксу у један дукат" 
цркви платио?“ Кнез му је опростио кривицу, али 
је одсуство, које смо видели да је Ненадовић тражио, 
одобрио с једном мотивацијом пуном прекора. Кнез. 
се нада, каже се у акту, „да ће речени Ненадовић 
сад, у страним земљама, где науке продужавати и 

учити намерава, и срце и дух свој немирни и ра- 
скалашни поправити, и у отечество своје као човек 
моралног карактера вратити се“. Кроз цео старински 
стил овога акта, види се да је кнез знао колико је 
Ненадовић озбиљан. 

Ту вољу за шалу ми смо приметили и у Нена- 
довићевим путописима. Она се још више види у ње- 
говој Шумадинци. У том листу има „шале и сатире“. 
Ту има несташних коментара политичких догађаја, 
затим чисте шале, „шегачења“, „лудачења“, у при- 
видно озбиљном тону, логике натрашке, лакрдија 
као кад се ко прави да не разуме куд његова до- 
сетка иде, каткад поклапања где им се човек нај- 
мање нада, и сличних смешних ствари. Тај је лист 
данас врло редак, и слабо га ко познаје, али је онда 
јамачно био радо читан као што је и данас врло 
пријатан. Ако је Стерији долазио до руку, он га је 
сигурно с уживањем пратио. У том се листу „шала 
и сатира“ јављају и у рубрикама у којима им; по 
правилу није било места. У домаћим вестима, на 
пример, јавља се да је у црноречком округу велика 
зима, све чесме и бунари замрзли, и људи „не знаду 
шта ће без воде“, и одмах се додаје: „нек пију 
вино.“ У страним вестима: „У краљевству неаполи- 
танском само се тридесет и три хиљаде људи у 
"затвору налази.“ По нека песма, нпр. Пролећна песма, 
почиње сасвим исправно: — пролеће, тихи ветрић, 
тице које скачу є гране на грану, све цвета и листа, 
— па наједанпут: „процватила лесковина, листају 
церићи.“ Нарочито cy шале с 'претплатницима, или 
на рачун уредништва; то je у писмима уредништву, 
у примедбама испод текста, у опроштајној реч“ 
читаоцима итд. Позната je она шала Шумадинке 
тде неко тобож шаље претплату за „једну сиротицу“ 
за коју не зна „гди обитава“ а којој је име Правда, 
и како уредништво узалудно тражи адресанта. Или: 
претплатници послали једну песму као поздрав об- 
новљеној Шумадинци, и у тој песми има стих: 

„Шумадинку читаћемо као и до сада,“ 
а уредништво ставља примедбу: 

„Шумадинку ви читајте као и до сада, 

Али најпре новце дајте, а не к'о до сада.“ 
Или: штампајући прво писмо из Грајфсвалда, уред- 
ник додаје: „ми се бојимо да ово писмо због свог“ 
азијатическог штила не буде досадно читатељима.“ 
Или: Ненадовић признаје да се у његовим досадањим 
делима · осећа „непостојанство“, „неследственост“, 
и слично, па додаје: „тешим се оним што но пок. 
Чубра каже: ни шом од мене нико се није надао“. 
И тако даље. Ми смо се нарочито задржавали на. 
првој и другој години овог листа (1850, 1852.), да 
бисмо били ближе времену о којем говоримо, али 
у даљим годинама овакве шале има много више; 


при њој нарочито жене страдају. 


Не само шаљивац, Ненадовић је био и лак — 


да не кажемо: лакомислен — човек у TO доба. 


Видели смо како је он путовање претпоставио шко- 
ловању, и како је и то путовање било сасвим без-- 
брижно. Он је сасвим случајно дошао у Неапољ, а 
могао је доћи и у Цариград: никаква нарочита плана. 
није имао; није знао ни куда ће из Неапоља. „ја 
сам ти ко тица на грани“, каже он баш тада, и 
додаје да ће негде „између Лондона и Цариграда 
бирати“ кад из Италије пође. Оно „непостојанство“ 
и „неследственост“ које он сам себи у шали при- 
писује, биле су одиста стварне особине његове у 
неколико. . 


Ненадовић није био ни довољно спреман за оно 
општење с Његошем које смо раније претпоставили. 
Он није имао тачна појма о Његошу и Црној Гори 
кад је у Неапољ дошао; признати ваља да су у оно 
доба тај појам и знање били врло ретки. О Црној 
Гори Ненадовић је имао познато романтично ми- 
шљење које је имао Бранко, и други песници онога 
времена; то је земља јунаштва, поштења, слободе. 
Јасно сведочанство о таквом његову мишљењу имамо 
на више страна: у његову путопису из Србије, у 
његовој песми Црногорски Србин (доцније названој: 
Црногорски ускок) из 1849, у Славенској вили, овде 
онде no Шумадинци. О Његошу знао је да је бо- 

лестан. Његова Шумадинка 1850 доноси вести како 
се „бави у Боки“, како је „још једнако слаб са 
здрављем“. Али Његошева дела није дотле читао; 
првине његове, наравно, не, али ни Лучу, па чак је 
и Горски Вијенац врло оскудно познавао. „За Горски 
„Вијенац врло сам мало тада знао — каже он сам, 
говорећи баш о овом времену —; само сам га дотле 
био једанпут површно прочитао.“ Кад га је Његош 
запитао шта је боље, Вијенац или Шћепан који је 
баш тад изишао, Ненадовић је ћутао не знајући 
эшта да каже. „ја сам, вели он, због тога заћутао 
што управо нисам се могао опоменути каква је 
садржина Горског Вијенца.“ Горег непознавања 
Његошевих 'дела није могло бити. Да би иронија 
била већа, Његош је познавао Ненадовићева дела. 
„је ли ваша Славенска вила и новине Шумадинка 2“, 
питао га је он чим су се први пут видели. 

Такав је био Ненадовић, а онакав Његош. Allegro 
е Penseroso. 


IV. 


Писма из Ишалије — или како ux je Ненадовић 
најпре назвао: Владика црногорски у Италији — 
најбоље су дело нашега писца. Он их је, у осталом, 
писао у својим четрдесетим годинама, не као она 
ранија, која је писао кад му је било око двадесет 
и пет година. Њих је најмање и поправљао, пре- 
штампавајући их у целокупним делима. За што их 
није оштампао, одмах како су у подлиску Србије 
излазила (1869)2 То би било лепо издање, пријатно, 
са оним симпатичним старим словима; свакако било 
би лепше од издања Јоксимовића или Задруге штам- 
парских радника; овако, најлепше је и најтачније 
издање наше С. К. Задруге. | 

Тек у овим Писмима јавља се чистији стил Не- 
надовићев. У Писмима из Швајцарске можете наћи 
и овакве фразе: „то је земља (Француска) која је 
надмашила друге народе“; овде већ тога нема. Нема 
ни развлачења, ни неутралних места; све је много 
жонцизније. Узмите сам почетак: „Небо без облака, 

море без таласа, обала без лазарона, лађе без јед- 
рила“. То је лепо као реченица, и тачно као опис 
Неапоља у сасвим рану зору. Има и стилистичких 
покушаја вишег рода; поредите опис зоре у ЛПи-- 
смима из Швајцарске (У! писмо) са паралелом ал-- 
писке и неапољске зоре у У писму из Италије. 
Тамо се опис састоји из сасвим обичних опажања; 
ако је стил нешто виши, није довољно јасан: овде 
је све финије, јасније; опажања су дубља; ухваћено: 
је и описано душевно расположење које се рађа. 
при таквим лепим призорима, и све је богатије, 
раскошније, и компарације и кичица. У ЛПисмима' 
из Ишалије нема ни вулгарности, на које смо на-- 
ишли у ранијим путописима а од којих нису сло- 


бодна ни Писма из Немачке. 


Има и добрих описа: хотелски путници, лаза-- 
рони, Наполитанци уопште, Енглескиња при пе- 
њању на Везув. Добре су нарочито силуете Црно- 
гораца из владичине пратње, њихове наивне и ори- 
гиналне примедбе. То је каткад изведено врло кон- 
цизно а изразито. Сетите се шта ови кажу кад је 
Ненадовић обукао црногорско одело. „Ко би река“ 
да је ово они исти?“, каже један; а други: „е, Бога 
ми, сада си човјек Ka’ и ми“; трећи, најпосле: „како 
те није жао трошити новце на оне талијанске крпе-- 
тине?“ Краће се није могло рећи, ни са више rpa- 
дације. Каткад наивност тих Црногораца долази. 
непосредно као контраст озбиљној фигури владичиној. 
После очајног говора владичина у посети америчком 
вице-адмиралу, одмах оно Вукалово мерење лађе 
јатаганом; та мешавина трагичног и комичног еле- 
мента прави пријатан утисак. Добар је, и одличан, . 
и цео опис састанка с владиком. Мислим на оно. 
кад писац пролази поред руске цркве; како му 


један Енглез из друштва препоручи да то види; 


Вукало и звецкање његових тока, њихов разговор, 
начин како га је пријавио владици, детаљан опис 
собе владичине; итд. Свака је црта тачно ухваћена, 
и слика је сасвим жива. Такво је и све што He- 
надовић говори о владици. Са владичином фигуром 

као центром интереса, Писма из Италије достижу 
и објективност коју никоја раније нису имала. 

Ненадовић је врло добро учинио што је у опис 
Помпеје унео Плинијев опис ерупције Везува. Пли-“ 
није млађи је „творац нашег фељетона у облику 
писма“; има модерних црта у њему. Нарочито му 
је тај опис добар. У једном врло бриљантном и 
ученом чланку енглеског 7Тромесечног Прегледа од 
прошле године, познати научник Сер Џемс Фрезер 
препричао је тај опис на дугачко и широко. На 
жалост, Ненадовић је Плинија слабо превео, си- 
гурно не с оригинала, и са недозвољеним слобо- 
дама. Плиније је писао два писма о овом догађају 
Тациту историку: једно где говори о свом ујаку, и 
друго где говори о себи, а Ненадовић их је сажео 
у једно, боље рећи помешао. 

Наравно, данас, после више 01 седамдесет година 
од како је Ненадовић посетио Италију, и нарочито 
после ових седамдесет година кад се култура Србије 
дигла несравњено високо, његово познавање Италије, 
њених старина и знаменитости, изгледа архаично. 
Он није ни мало вођ по Италији, данас; он то може 
бити само још за децу. Он је далеко од тога да 
буде Буркхарт, Стендал, Ген или бар Палеолог. To 
је јасно, и на то не треба трошити више речи. До- 
вољно је подсетити шта и како говори о уметности, · 
како ни једног од старих папа не помиње ни по 
имену, како сумарну историју Рима даје у десетој 
глави. Ненадовић је сам, и још онда, знао ту своју 
слабост. У поменутом приватном писму из Неапоља, 
он се, при посети галерија и музеја, сећа београдског 
живописца Аврамовића: „свагда ми је врло жао што 
није он место мене, који би овуда с већом ползом 
путовао, или бар да су ми његове очи“. С том ње- 
говом архаичношћу слаже се и околност да је доста _ 
ствари промењено од ондашње Италије. Бурбонски 
музеј у Неапољу зове се данас Museo Nazionale; Via 
Toledo постала је Via Roma; на Везув се сад иде 
Куковом жељезницом; ни један вођ ни чувар у 
Помпеју не зна вам данас рећи где je Casa del 
principe di Montenegro. У 

Кад се све сведе, највећу драж Ненадовићевим 


„Писмима из Ишалије даје сам Његош. 3a Ненадо- 


вића је био главни згодитак то што је срео овог 
великог песника. Он је ту дао бесмртне конверсације 
Његошеве, које вреде скоро колико и Горски Вијенац. 
Књига његова најбољи је увод у познавање песника 
Вијенца. Ненадовић је Његошу што су Платон и 


Ксенофон Сократу, Никол великом Арноу, Босвел 


Џонсону, Мур Бајрону, Де Квинси Канту, Екерман 
Гетеу. Његова је књига истог рода и исте књи- 
жевне важности које и њихове. 

Немојте мислити да је мала заслуга Ненадовићева 
што је дао своје успомене о последњем владици 
црногорском, нити чак олрицати ту заслугу њему и 
приписати сву важност Његошу. Биографи великих 
људи имају и своје властите вредности. Треба осе- 
тити великог човека. Ви често прођете поред човека 
од вредности, па његову вредност не осетите, и 
другоме признајете више него њему. Свет је често 
неправедан према оваквим биографима. Сент-Бев је 
іеданпут бранио Екермана од таквих прекора. „За- 
хвалимо му, говорио је он, и немојмо га обасути 
епиграмима, и гледати га одозго, као неблагодарни 
људи“. Екерман је волео свога Гетеа, слушао га 
пажљиво и скромно, и „пуним рукама дао нам је 
краљевске поклоне“. Слично је учинио и Ненадовић. | 
Он је волео Његоша; „сваки би од нас, каже он 
за себе и Његошеве пратиоце, одвојио по један 
део свога живота и здравља, и њему би дао“. И 
ако није био упознат с делима његовим, он је одје- 
данпут, у његову присуству, осетио сву величину 
његову; и то му јако служи на част. „Он је Србин 
и родољубац каквом у Србији не тражите пара“, 
пише Ненадовић Малетићу. „Ко зна какве се велике 
мисли у овако великим душама... јављају“, пише он 
једном гледајући га; Најпосле, да бисте видели 
колика је заслуга Ненадовића у овом погледу, по- 


_ редите га са другим биографима Његошевим. Ме- 


даковић није ваљда ни једну важнију конверсацију 
његову забележио у својој књизи. Оно што Матија 

Бан ставља у уста Његошу, не личи нимало на. 
овога. А каква је, међутим, код Ненадовића, прва. 
конверсација са Његошем, па она горостасна с 
енглеским лордом, па са Димитријем стражмештром. - 
(цело је место патетично), па сто других речи и 
примедаба овог великог човека! За извесне речи, 
врло либералне за једног владаоца и владику, по- 
сумњало се да ли их је Његош могао рећи; ја не 
знам да ли је сумња оправдана. Ја пре верујем да 
је све тачно како је Ненадовић забележио; наравно, 
он се није служио стенографијом при бележењу, 
него писао по утиску и памћењу. На шта Нена- 
довић може бити једино није пазио, то је на диалекат 
црногорски. За царство небеско Његош није могао 
рећи да га је Христос „пре две хиљаде година 
наговестио“. 

Наравно, Ненадовић није Његошу баш оно исто 
што је Екерман Гетеу. Екерман је био код Гетеа 
· седам осам година; он га је обожавао и знао сва 
његова дела на памет; он га је о свему питао и 
желео да о сваком предмету чује његово мишљење; 
он је одиста имао „способност за обожавање“ и 
оно „благородно осећање своје мисије“, о којима 
Сент-Бев говори: код Ненадовића, видели смо како: 
је од свега тога мало било. Он је био сувише млад 
и лак за такву мисију; код њега је све било ветар, 
сан, занетост на другу страну. Тако је он пропустио 
да запише Његошеву конверсацију на соареу код. 
Ротшилда, за коју је сам рекао да је ту Његош: 
„говорио онако као што је у Горском Вијенцу го- 
ворио“. Пропустио и да га пита шта мисли о Бранку, 
Милутиновићу, Мушицком, Вуку. Неопростиво је 
што није био боље познат с Његошевом поезијом. 
да о њој с њим разговара. Ненадовић је имао обичај 
да сваког песника чита баш у оном месту где је 
овај живео, стварао, умро. У Вевеју чита Нову Хе- 
лоизу Русоа; у Кларансу, Чајлда Харолда Бајро- 
нова“); у Шиљону, и то баш у тамници Бониваровој, 


*) „На другом месту у својим стиховима назива Бајрон 
обале овог (женевског) језера местом рођења бесмртне љу-- 

Бајронова Шиљонског сужња; на Виргилову гробу, 
четврту књигу Exeude: зашто сад, кад је ту уз Ње- 
гоша, не затражи од њега Горски Вијенац или Лучу, 
или што их не поручи у Беч и Београд? 
Ненадовић ни у томе не личи на Екермана што 
није остао са своіим великим човеком до краја. 
Екерман је заклопио очи Гетеу. Ненадовић, ветро- 
гоња како је био, тек што се познао с Његошем, 
хоће да иде из Неапоља, хтео би да проведе ускрс 
у Риму, и једва га Његош задржа. Није га ни до 
краја Италије пратио, него се растао с њим у Фло- 
ренцији (мај 1851). После је понова био с њим у 
Бечу, у јулу, и понова га пустио да сам даље путује, 
у Црну Гору. Што није пошао и он с њим? Он је 
видео да ће Његош умрети у врло кратком времену. 
„Његово трајање на земљи кратко је“, пише OH у 
ХИ! писму своје књиге. Његош је доиста и умро 
убрзо, у октобру те исте године, три месеца после 
њихова растанка; Ненадовић је тада био у Београду 
архивар Министарства Спољних Послова. Ваља при- 
метити да је ипак једно време мислио да идеу 
Црну Гору; у писму Малетићу, он двапут каже како 
намерава тамо поћи. Да је тамо пошао, колико би 
нам красних ствари могао испричати о Његошу ! 
Колико би књижевних услуга могао тамо учинити! 


·" Спасао би рукописе Његошеве, видео би шта је с 


оном песмом о Ченгићу, Слободијаду би поправио 
према примедбама песниковим; и тако даље. А Ње- 
гош би то сигурно једва дочекао. Он га је, видели 
смо, задржавао да с њим остане што дуже у Неа- 
пољу. Он је знао да овај води дневник, и у наро- 
читим приликама задржавао га да присуствује којем 
разговору да би могао забележити што треба. Он 
га је јамачно звао у Црну Гору. Ненадовић му је 
тамо био неопходно потребан; на Цетињу је била 
голема' оскудица таквих људи, Ах, да се Ненадовић 


бави“, каже Ненадовић, Швајцарска, писмо ІХ. То је алузија 
на Byron, Childe Harold, Canto Ш, stanza 99 (,,Clarens, sweet 
Clarens, birthplace of deep love“) и 100 (,Clarens, by heavenly 
feet thy paths are trod, Undying Love’s...*). 

одазвао томе позиву, куд би била лепша његова. 
књига! 

Ипак, поред свега пропуштенога, Ненадовићев 
Владика црногорски у Италији — да повратимо ny- 
топису његов бољи наслов — изванредно је лепа 
књига. Сент-Бев је рекао за Екермана: „Он више 
не може умрети; везама које се не кидају он се 
везао за једнога бесмртника“. И чинећи алузију на 
пророка Илију и његова ученика Јелисија о којима 
говори Друга књига о царевима, он завршава: „је- 
лисије нам је сачувао плашт и дух Илијин, и за- 
држао је на свом челу један зрак његове светлости“. 
Тако бисмо некако и ми могли рећи о Ненадовићу, 
ако би нам се допустило да говоримо мало роман- 
тично. 


У. 


У времену Карађорђевића, Ненадовић је живео. 
скромно као професор гимназије, као архивар и 
протоколист Министарства Спољних Послова, као 
„столоначелник“ и секретар Министарства Просвете. 
Кад су дошли Обреновићи, он је таман био стигао 
y Цариград, на своје ново опредељење, као секретар 
посланства, и светоандрејска криза није га се до- 
такла ни у колико. Годину дана доцније, крајем 1859, 
он би постављен за начелника Министарства Про- · 
свете, и остаде на том положају за цело време кнеза 
Михаила; и ако рођак бивше династије, он бејаше 
поштован и неузнемираван. Али са убиством кне- 
жевим дође и за Ненадовића катастрофа. Његов 
рођени брат Светозар стрељан је као завереник, а 
сва породица Ненадовића била је гоњена, под На- 
месништвом. Наш писац онда затражи пенсију и 
доби је. 

Ни на једног од наших књижевника катастрофа 
од 1868 није утицала колико на Ненадовића. Ми- 
лићевић, који га је тих дана виђао, прича да је био 
утучен, да је плакао, да је „ишао као човек отрован“. 
После тога Ненадовић је отпутовао у Беч. T. С. 
Виловски, који га је ту виђао, прича да су му живци 

били растројени, да се клонио друштва, да се на- 
лазио само са његовим оцем, својим старим праш- 
ким пријатељем. Презимивши ту, он оде почетком 
i869 у Минхен; ту је; неповерљив, „сва писма спа- 
лио у фуруни“, како сам каже. Како је био болестан, 
од ноге, подагре, то оде у позната рајнска купатила: 
у Хомбург почетком априла, а почетком маја у 
Визбаден. Кад се нешто опоравио, помишљао је опет 
на путовања, али не више по Европи icro даље.“ 
Те јесени још мисли да пође у Ажерику, п да у 
Сједињеним државама остане десет месеци. Ако не 
би могао у Америку, он ћеу Египат, да присуствује 
отварању суецког канала. Он се озбиљно спрема за 
пут и учи енглески. Можда су му планови о тим 
далеким путевима дошли од жеље да што даље оде 
од Београда и Срба. Кажу да после кнежева убиства 
није никако долазио у Београд све до 1887, кад је 
присуствовао преносу Вукових костију из Беча. У 
Ваљево је свраћао; мати му је била још жива и 
тамо седела. Није хтео да се прима државне с :ужбе 
никад више; седео је као пенсионар у Ваљеву, или 
Цегињу. Кај га је кнез Никола позвао 1879 за 
министра просвете, он је и то одбио. 

Књижевно се такође променио. Он је вероватно 
сматрао да је цела његова кариера скрхана, и она 
званична и ова књижевна. Сигурно је помишљао 
да престане писати. Свакако стоји да је сад много 
мање књижевно активан него пре. Шта све он није 
публиковао до 1868! Ту су две збирке песама, три 
засебна спева, више превода међу којима има и 
подебљих књига, нешто школских књига, Мемоари 
и Прошокол писама његова оца, па Слободијада, 
уз то два мала алманаха, и поврх свега осам го- 
дишњих течајева Шумадинке с пуно његових при- 
лога. После маја 1868, он дуго не публикује ништа. 
Изузетак чини само с flucmuma из Итолије, која 
штамп. у Каљевићевој Србији с почетка децембра 
1808 до краја маја 18 9 године. Можда га је уред- 
ништво за TO замолило, или је он сам хтео да и 
своје белешке из Италије разради у готов путопис, 

као што је то дотле учинио са свима другим пут- 
ним белешкама; да Ha тај начин рашчисти и са по- 
следњим од раније намишљених дела. Али, сем тога, 
он не публикује нигде ништа, као да је књижевност 
сасвим оставио. То траје скоро десет година. Тек 
ће се око осамдесетих година повратити књижевном 
раду, почети своје дело О Црногорцима (1879), сре- 
ђивати своја целокуппа дела (од 1881 и изнова од 
1892), унеће у њих и нештампане ствари, уређиваће 
Гласоношу (1885), сарађиваће на Ваљевским нови- 
нама (од 1887). 

Не само по активности, он је и иначе друкчији 
у свом књижевном раду. Неће више „грмети“ про- 
тив краљева и тирана, као што је чинио дотле, 
него ће писати ствари које не дирају никога. Ако 
што и каже против владалаца, то је најпре врло 
ретко, а после је безазлено, у шали. Он ће се вра- 
тити својој старој шали, коју је неговао у Шума- 
динци и која је лежала у његовој природи. С њом 
ће помирити и своју философију, за коју је такође 
одавна показивао склоности. Ту ће философију из- 
вести сасвим у духу оптимизма, ведрине, по прин- 
ципу: не печалити се ни за што. Од Хегла он је 
прешао Демокриту што се смеје. 

У таквом расположењу Ненадовић пише своја 
Писма из Немачке, која читалац има у рукама. Он 
их пише из Хомбурга и Визбадена 1870 док се. 
лечио и излечио, и кад је видео да од америчког и 
египатског пута нема ништа. Повратио се од уту-. 
чености у коју је био пао, али je био сам и осећао 
досаду. Читао је много и дуго, нарочито романе, 
мемоаре, историске књиге; читао скоро годину дана, 
и најпосле започео да опет пише. „Има много вре- 
мена како нисам ништа писао“; „писати, то је то- 
лико колико са самим собом разговарати се“, каже 
он у почетку ове своје књиге. Писање те књиге, то 
му је било разонођење; ту је и порекло њено. Крај 
њен дошао је кад је избио француско-пруски рат. 

Писма из Немачке сматрају се обично као путо- 
пис, али она су врло различна од онога што је Не- 

жнадовић дотле у TOM роду писао. Какав je то путопис 
кад га пише човек кога боле ноге и који не може 
да макне из собе? Половина књиге одиста — првих 
„десет писама из Хомбурга — односи се на то стање; 
тек с једанаестим писмом, из Визбадена, почиње 
веки покрет, шетња једног реконвалесцента, прво 
излажење ван вароши и по околини. Па и ту је 
жамо најближа околина у питању: вожња лађом до 
Мајнца и Франкфурта. Тек је некакав случај, нека 
пометња учинила да Ненадовић оде, преко Вецлара 
и Гисена, до Касела. Не само по туристичкој актив- 
ности, него ни по радозналости путника, ова књига 
није путопис. Ненадовића више не занима ништа 
што га је раније занимало. Рађање сунца, ради 
којега се некад пео на Риги-Кулм и силазио у Неа- 
пољ, оставља га индиферентним. „Негда, то ми беше 
најмилији поглед:... Сад се ни сунцу не дивим.“ 
Негда га је интересовао Колосеум у Риму, сад га 
интересује како пси лају у Грчкој а како у Пруској. 
Негда је јурио у Париз да види гроб Наполеонов, 
«сад га у Паризу занимају само кројачи. Што има 
путописнога, то су ситне смешне авантуре које му 
се догађају. Иначе су то ћеретања, козерије, фељ- 
тони, мали есеји и мисцеле о свему и свачему. Он 
говори ту о хотелским гостима, „келнерима“, двор- 
«ским будалама, о здравим и болесним ногама, о 
појединим народностима и нарочито о њима; ту ће 
сваки час бити карактеристике Немаца, Француза, 
Енглеза. Као сличност с другим писцима, ја не знам 
код кога бих је нашао. Има нешто од Хајнеа који 
се у својим хумористичним путописима подсмевао 
Енглезима и Немцима, нешто од Ли Ханта који је 
писао мисцеле о „келнерима“. 

Што је лепо у Писмима из Немачке, то је најпре 
стил. Данас је теже хвалити стил Ненадовићев него 
пре двадесет, тридесет година, јер се данас уопште 
у нашој књижевности стил знатно поправио. Али у 
Ненадовићево време — а то је време доста дуго 
трајало — његов стил био је један од најбољих. 
Све до писаца тзв. француске школе, он је сматран 

као узор у писању. Он је донекле и претходник TE 
школе, и ако „на леву руку“. Она не потиче од њега, 
него се самостално развила из пажљиве и интели- 
гентне лектире француских писаца: и Ненадовићев- 
стил потиче 'из добре лектире; кад је ко даровит, 
а има добре узоре, он увек има и добар стил. Тиме. 
нећемо да кажемо да његов стил данас не вреди; 
напротив. Узмите само његову књигу О Црногор— 
цима; ту има пуно изванредно лепих стилистичких 
особина. Оних паралелних конструкција које смо 
запазили још у његовим Писмима из Грајфсвалда 
има у књизи о Црној Гори врло много. Свуда je 
парале гизам, антитеза; свуда и пажња за стил, наро- 
чита брига како да се ствар каже што лепше, што 
изразитије. Изражавање је концизно; прелази и 
неутрална места одбачена су, а истиче се само оно 
што је главно. Уз сваку идеју долази пример, илу-- 
страција, занимљива анегдота, слика место разла- 
гања; фраза постаје мелодична, периодна реченица. 
често је негована, с вештином и успехом, и више 
пасажа имају свој ритам и каденцију. Гакав је стил 
у књизи О Црногорцима, сличан je томе и у Лис— 
мима из Немачке; у овој последњој слабији је и 
мање коректан. 


Што je даље лепо у Писмима из Немачке, то je 
дух. Има доста места која су врло пријатна ћере- · 
тања, с пуно духа, с парадоксима, с интересангним 
идејама или развијањем, са живописним шаренилом 
примера и анегдота Ко би тако импровизовао на. 
једном вечеру, био би сјајан. Да није овде онде: 
вулгарности, или испадања из тона, или тврд и не- 
вешт израз и старија синтакса, целе главе биле би 
изванредно лепе. Тога су рода нпр. карактеристика. 
Немаца на почетку IV. писма, или шаљиве ре- 
флексије о здравим и болесним ногама у У писму. 
Узмите један пример. Говорећи о својој ногобољи,. 
он се сећа како је о тој болести најмање писано, 
па наставља: 


„Јадне ноге! Оне стоје у медицини на најнижем сте— 
пену, а без њих се људи не би могли ни напред ви: 


oa, с ~ a 

натраг Maku. Оне су одређене за нғјнижу службу чо- 
века; он о њима најмање бригу води; најгоре их одева, 
и не гледа где ће њима стати. Турци, кад руке скриве 
и штогод украду, бију невине ноге по табанима. Људски 
род већма уважава своје уши него ноге. Половина, И 
то лепша половина људског рода кити их златним 060- 
цима, а ноге сви увијају у марвену кожу, и газе њима 
по глибу и по тврдом камену. Кад се срце уплаши, мо- 
рају ноге да беже, да га спасу од опасности; кад се срце 
развесели и раздрага, морају ноге да скачу и да играју; 
кад се глава опије, морају ноге да посрћу. И опет нико 
неће ноге да поштује. Једина Енглеска има орден за ноге.“ 


Најпосле, у оном делу књиге који је путопис и 
причање, има хумористичних епизода. Ненадовићу се · 
„дешавају смешне авантуре и он их смешно прича. 
Он се сам прави предметом смешне деградације, 
као Марк Твен од прилике, за кога је ова горња 
дефиниција баш и речена. Такво је Х! песмо, где 
је састанак и шетња с једним непознатим Енглезом: 
кад леже заједно на клупи, кад гледају теле, како 
седе на жељезничким шинама а воз тек што није 
наишао (изванредно добро), како угазе у креч, 
‘шетња по врту неког кнеза, итд. Писац се прави 
"безазлен; он једнако резонује, и резоновање је пра- 
вилно, али се догађаји дешавају супротно томе; 
"све је привидна логика а у ствари ексцентричност, 
и све је причано мирно, озбиљно, скоро с досто- 
јанством, с чуђењем, а једнако се комичне ствари 
„дешавају. Такво је и XIV писмо; оба спадају у 
најдужа али и најзанимљивија у књизи. И ту се 
слично дешава писцу и другом непознатом другу 
његову. Читалац се сигурно сећа оних епизода кад 
ова двојица хоће да купе штапове па не могу да 
их изаберу по вољи у Визбадену, него иду, само тога 
"ради, у Франкфурт; наравно, после свега, и не купе 
штапове него неке столице и кавезе с тицама. 
После погреше пут па, место у Кастел, оду y 
Касел, a не знају где су, него једнако траже и 
питају да дознаду у којој су вароши, али све узалуд, 
наравно. Најпосле, нађу једну продавачицу у ду- 
Ћану, живу, говорљиву, духовиту Францускињу, па 
„и њој управе исто питање, а она — како је у TO 

Ненадовићев друг помилује по образу — одговори:: 
„ова се варош зове Ne fouchez pas.“ Ту има пуно 
врло лепих детаља а све у комичном роду који 
смо описали. Комичност долази и услед тога што Не- 
надовић и његов друг врло озбиљно схватају посао» 
ради кога су пошли, и што чине врло велике на- 
поре да постигну само ситне резултате. Она се 
донекле појачава и тим што они чине своје екстра-- 
ваганције баш у тренутку кад око њих тиња и 
тек што не букне француско-пруски рат. Можда су“ 
ове смешне ситуације више акцентоване Hero што: 
су у ствари биле. Ненадовић се — тако нам понеки; 
пут изгледа — намерно ставља у што комичнију 
светлост. јер он и иначе у књизи појачава ноту: 
више него што треба, ради смешног ефекта. „Првог“ 
дана — каже OH — учио сам енглески, али сам Ce- 
окануо тога посла; налазим да није вредно под: 
старост учити оно што сва деца у Лондону знају,“ Ми, 
међутим, знамо да је он тада озбиљно учио енглески;. 
ово је, дакле, казано само због последње досетке.. 

Ипак, књига о Немачкој има озбиљних мана. 
Две најгоре ствари које се могу десити једноме: 
писцу од духа и хумористи, то су 1) кад је вулгаран,. 
и 2) кад једнако и силом тражи духовитост. Нена- 
довићу cy се обе ствари десиле. Оњ није отмена: 
укуса. Како непрестано жели да да шалу, он је врло- 
често прави плитку, ма какву, нижу, често много- 
нижу. Јер коме се могу допадати шале као она да. 
су Французи научили своје назале „од коња који: 
обично кроз нос ржу“ 2 Или друга да се сузе могу 
измамити „или великом жалошћу, или необичном. 
радошћу, или црним луком“? На једном месту каже: 
„ми се разговарамо француски, то јест ћутимо- 
енглески“. На другом каже да је баварски краљ. 
„умро од црвеног ветра“ па зато „је његов син: 
ветрењаст ; и тај „ветрењасти“ краљ је Лудвик | 
још! Таква места, којих има много, кваре књигу. Због“ 
њих, она у извесним моментима при читању, изгледа: 
промашена; срећом те има других особина које те: 
слабости откупљују. 

Ни са извесним идејама књиге не можемо се 
сложити. Оне карактеристике народности, које се 
налазе нарочито у првим главама, површне су врло. 
Још су оне о Немцима најбоље погођене, али и оне 
су конвенционалне; озбиљне нису; ми у данашњој 
књижевности имамо много озбиљнијих, у нарочитим 
књигама о Немцима. Али карактеристике Француза 
и Енглеза, где је први само лак а други само 
флегматичан, и где никакве даље црте немају: то 
је све пука конвенционалност, и површност, све 
врло плитко; то даје и врло нетачне појмове не- 
обавештеном читаоцу. Не само укупна слика, него 
су и позитивни детаљи нетачни. Каткад су сушга 
противност од истине: „..Енглези замерају вам кад 
правите погрешке у њиховом језику“ ! Или: „Француз 
свагда обара кривицу на другога“! Сваки који је оп- 
штио. с Французима и Енглезима зна да то није тачно. 


Vi. 


Ненадовићев интерес за Црну Гору давнашњи 
је. Кад је био врло млад песник, он ју је волео ро- 
мантично. Кад се познао с Његошем, познао ју је 
тачније. На позив кнеза Данила, он је у новембру 
1857 дошао у Црну Гору и провео у њој до про- 
лећа 1858, при чему је имао прилике да је проучи 
на лицу места. Он je тад заволео Црногорце, а и 
они њега; „добро га фале Црногорци — пише Вук 
Поповић Вуку Караџићу 3 априла 1858 — ваљда 
ће их бити добро частио с пићем“. У Цариграду 
1858 и 1859 године имао је посла с њима; његов 
опис Мишана Мартиновића у XII писму књиге О 
Црногорцима и његов спев Рватбаша црногорски 
(то је тај исти Мишан) доказ су томе. Године 1874 
отишао је понова на Цетиње и задржао се можда 
целу 1875 годину. Исто је учинио марта 1877 и. 
задржао се до марта 18/8 од прилике. То је било 
за време рата. Тада је узео писати своју књигу O 
Црногорцима. 

По; лепоти, ја стављам ову књигу скоро у исти 
ред са Писмима из Италије, или близу ових. Она 

је донекле наставак њихов. Две целе главе (ХШ и 
ХІУ) посвећене су Његошу; у осталима су анегдоте 
сличне онима о свити Његошевој у Италији. Уз то, 
она је, у неколико, у роду оних путописних есеја 
каква су Писма из Немачке. То је иста серија про- 
матрања једнога народа: тамо Немаца, овде Црно- 
гораца; само овде писац боље познаје свој предмет, 
и третира га потпуно, не делимично као тамо. Ту 
је цела карактеристика црногорског племена: пси- 
хологија његова, историске црте, географске, фолк- 
лор. Опште је мишљење да je та карактеристика 
сувише оптимистичка, и то је у главном тачно; 
ваља ипак приметити да овде онде има извесне иро- 
није која тај оптимизам ублажава. Стилски је ова 
књига најбоља међу свима Ненадовићевим. Оне 
стилске особине Ненадовићеве које смо у прошлој 
глави истицали, — паралелизам, антитезе, изразито 
казивање, концизност, живописно шаренило анег- 
дота, музика фразе — ми их нарочито у овој књизи 
налазимо. Нема, међутим, вулгарности да квари 
књигу, нити комике на силу. Све је држано у једном 
лепом тону, и хумор, у колико га има, отменији је. 

Има пуно лепих параграфа и глава које се из- 
двајају као засебне целине. То су главе о Његошу, 
— овде и врло добра силуета Симе Милутино- 
вића —; одбрана српског народног поноса коју чини 
„један из нашег друштва“ (вероватно сам писац) 
у разговору с неким холандским путником, у це- 
тињској локанди (ХИП глава); изванредно леп опис 
пута у Скадар на једном малом пароброду, хумо- 
ристичан у роду онога с непознатим другаром од 
Визбадена до Касела у Писмима из Немачке, и још 
бољи (ХМ! глава); и тако даље. 


УН. 


Свакоме који је читао целокупна дела Ненадо- 
вићева јасно је да су путописи и путописни огледи 
најбоља дела његова. Поезија његова дубоко је испод 
њих. У њој су понекад страшне ствари. У песми 
Песник u перо он каже: ; | 

„Перо моје, перо мило, 
„Ти си мени свагда било 
„Најмилији уздисај“. 
У песми О новој 1852. години, ни сећање на Ње- 
гоша, којем је песма посвећена, није му могло дати 
бољу инспирацију: 
„Све до гроба, од малог детета, 
„Борио си с с много елемента“. 
Или оне лудости Кузмана: 
„Дубровник удворник, Скадар није складан; 
„Радујте се, људи. ваш је конац јадан; 
„Одеса, чудеса; бију се на Криму, 
„Французи, тантузи, угрејаше зиму (1) — 
„Кад усану море, ја почех да лајем, 
„Па постадох човек, ал’ се грдно кајем (11) — 
„Задар не задире, Будим се не буди, 
„Шибеник те шиба, Љубљана не љуби; 
„Бели град Београд, ка’ перо на стрели, 
„Што је окречено, то се само бели; 
„Загреб је загреб'о, Ламартин је Мартин 
„А Кошут је к'о шут, Гркје пост'о Латин“ (ХИ), итд. 
Лудости друге врсте налазе се у његовој поетској 
приповеци Бегунци. Приповетка почиње лепо и за- 
нимљиво; изгледа као једна од оних што описују 
поморска путовања, гусаре, бродоломе, трговину с 
црначким робљем, и читаоцу је мило да и такве, 
увек примамљиве ствари нађе у нашој изворној 
књижевности, али наједанпут долази овакав епизод. 
Има ту неки Србин на једној гусарској лађи, који 
утекне с ње, па лута по Африци. Ty га одједном 
— боље рећи, наравно — ухвате дивљаци, вежу и 
одреде боговима на жртву. Свечаност је; народа 
пуно; ту је и краљ црначки, и свештеници с њима; 
сви стоје поред реке, где ће Лазара да баце кро- 
кодилима као жртву. Обреди су свршени, долази 
на ред жртва. Лазар говори своје последње збогом, 
српски. Краљ чује, зачуди се откуд овај српски 
говори, пита га ко је. Кад се овај каже, каже и 
краљ: „ја сам из Ирига“, и пита Лазара за Доситија 
Обрадовића, шта ради и је ли жив. Све су ово 
просто детињарије и које не могу да се објасне. 
«свирепо је и наводити овакве примере; ја то не 


БУ У > 


XLU | ПАВЛЕ ПОПОВИЋ | | 
и ЕВА И УНИ 


бих ни чинио да се наведене песме не налазе у 
последњем издању целокупних дела које је сам 
песник надгледао. 

Наравно, има и бољих ствари. Има више Нена- 
довићевих песама које су до скора биле врло по- 
пуларне, и у којима се одиста налази по који леп 
стих, пасаж, мотив, песничка мисао. То је случај 
са песмама Стамболу, Груда земље, К. ошуља, Општа 
кућа, Мрве хлеба, Шетња једног стенографа, Oymen 
жодрале, Последња песма, и можда још која, Има 
и превода бољих, нпр. Биргерова Ленора. Непобеђенџ 
већ није такав: величанствени и метрички савршени 
сонет лорда Тенисона Montenegro изгубио је свако: 
достојанство у Ненадовићеву преводу, као што је 
изгубио и облик сонета. | 

Од целе гомиле стихова Ненадовићевих, ја бих 
као лепе издвојио, колико се у овом тренутку сећам, 
само три песме или одломке песама. Прво је по- 
„ четак Снаге народа с тако лепим јамбима, са сли- 
ковима сигурно најлепшим које је Ненадовић на- 
писао, с достојанством ритма, са изразитим сликама“ 


„И преби се сабља бритка, 
„И златна се круна смрви, 

„И сврши се страшна битка, 

„И потону све у крви“. 

Друго је један одломак, који је за себе целина, 
из песме без наслова (На пароброду2) у Писмима 
из Италије, где је једна врло ритмична серија дак- 
тила и амфибраха, с чистим сликовима (сем по- 
следњег), у лепој каденсованој поетској реченици, с' 
полетом, с инспирацијом коју My је могао измамити 
опроштај с Неапољем: 

„Збогом, о крају, 
„Подобан рају, 
„Љубимче климе, 

„Где нема зиме; 

„Где има цвећа 

„И без пролећа; 

„Где нема дана 
„Необасјана: — 
„Неапле, збогом, 
„Праштам се с тобом“. 

Треће je, — и ово наводим с мање одушевљења 

— На гробу Шопенхауера; цела песма гласи: 
„Једну трунку од прашине _ 
„Ветар донео, 
„Па је дошла да походи 
„И твој пепео“. 

Можете замерити доста овој песмици, нарочито 
с обзиром на њену краткоћу. Донео и пепео не слажу 
се као слик; изгледа ми да није требало рећи да. 
је „трунка“ дошла да походи и Шопенхауеров пепео, 
него да је и она дошла да тај пепео походи; песма 
се, најпосле, не односи специфично на Шопенхауера 
него на философе уопште, или бар многе од њих. 
Али се ипак из ове песмице тако јасно издваја чисто 
философска мисао о пролазности свега да се одиста 
чини да никаква друга није могла да се јави у тој 
прилици. Песма је, уз то, врло кратка и врло проста, 
и нема никакве декламације која је, изгледа, неиз-- 
бежна код песама испеваних на гробовима вели- 
ких људи. 

Са овим што смо рекли јасно је колико је проза 
Ненадовићева боља од његове поезије; слабости ове 
истичу јачину оне. Заиста, ни један књижевник не- 
може тражити да му сва дела његова трају и остану; 
срећни су код којих је то случај и са једним, два 
дела. Ненадовић долази у те срећне. Његова Писма 
из Швајцарске и Писма из Немачке добра су дела; 
Писма о Црногорцима одличва cy, а што се тиче 
Писама из Италије, држим да није смело рећи да ће- 
она трајати докле буде нашег лепог српског језика.. 


Павле Поповић. 


О ИЗДАЊУ 


Као и Писма из Италије (књ. 107 наших издања) 
ги ова Писма из Немачке удешена су по другом 
издању Целокупних дела Љубомира П. Ненадовића, 
св. ХП— ХУМ, 1594—1895, у којима је сам писац 
вршио извесне ситвије испрдекг у тексту. Али како 
у том издању има више штампарских грешака и 
пропуштаја требало је узєти и прво издање Нена- 
довићевих дела, Књиге Љубомира П. Ненадовића, 
-cp. ІХ. и Х., 1884. да се утврди прави текст. При 
удешавању овог новог издања, осим уједначивања 
"недоследно писаних облика и назива и исправке 
очевидних штампарских грешака, нису прављене 
апсолутно никакве измене. Мењане су само грешке, 
које су очевидни пропуштаји у другом издању према 
првом, као на пример: у І. стр. 4 „кадгод попијете“ 
„место „кад год пијете“; даље „откруњена“ место 
_„окруњена“; у Il. стр. 14 враћено je „лепа Фиренца“ 
место „лепи Флоргнц“; на стр. 18 „Прајз“, а на стр. 
20 „Прајску“, као иначе свуда код њега у новом из- 
дању исправљено је у „Прус“ иу „Пруску“; на стр. 
19 сходно тексту читаве реченице „држао“ место 
„држи“; у Ш. на стр. 28 испала је и враћена pes 
„даровитог војника“; на стр. 31 било je „гди“ као 
несумњива грешка место „али“, исто као на стр. 32 
„с топлотом“ место „о топлоти“; на стр. 33 враћено 
је из првог издања „Дарданеле“ место „Дарданел“; 
на стр. 36 „пргплавити“ је очита грешка место 
_препловити“, а на стр. 39 „партију“ место „па- 
трију“. На стр. 39 испало је и из првог издања по- 
ново враћено: „долази и одлази“, и мало даље „на 
лађи не вије“ и „својим гласом суровим“; у VI. на 
"страни 53 у оба издања остало је, да „Француз и 
„сам своје погрешке хвали“, док би у ствари по сми- 

слу требало то да гласи „и саме“, као што смо ми 
исправили. У УП, стр. 62, испао је из другог издања 
читав један ред: „неизмерне величике, тгко је атом. 
чудо због своје“. У Vill, на стр. 67 место „оћути“ 
другог издања, које може бити и штампарска грешка, 
враћено је прво „ућути“. На стр. 68 дедате су из. 
првог издања речице: „у стиховима“ „и цепаница“. У 
ІХ, на стр. 77 испала су у пругом издању имена: 
„Девкалион, син Минусов; Херкул, син Јупитеров“. 
У Х, на стр. 78 псгрешно је у другом издању „верене“ 
место „војене славе“, на стр. 80 облик „у Немачкој“ 
место „у Немачку“. Име „Друзус“ Невазовић пише 
и тако и „Друз“; ради једнообразности задржано је 
ово друго, као и име „Вар.“ У ХІ на стр. 84 испао 
је опет читав ред: , к југу, свеједно, могао ме водити 
и“. Ту је у другом издању дошло и „гвлија“ место 
„алеја“, и „изиграње“ место „играње“. На стр. 92 no 
контексту, враћено је из прв г »заења „Наполеону 
се чинило“ место „чини“. На стр. 109 из првог издгња. 
узето је „грежице“ мссто „мреж“не“, пошто то ло- 
гичније сдговара читавој слици, а у другом је м: жла 
само непажњом дошло до те измене. На стр. 116 y 
првом иззању бела је место речи „не би постало и 
несшајало“ реч „постојало“. У ХК, на стр. 119 место. 
„идемо“ враћено је из првог издања „ијем . У ХМ, 
на стр. 134 из првог издања узето је „звуждање и 
тутањ“, дгк у другом место „тутањ“ долази погрешно 
„ћутање“. На стр. 142 по првом издању унесено је: 
„држао је“, на стр. 143 „мало трепавице“, на стр. 
144 „само“. На стр.151 по првом издању, дошло је 
„ва једну велику књижару“ место погрешног „тако“. 
из другог издања. На стр. 156 враћена је испала реч 
„јака помрчина“. Правопис и интераункција су до- 
некле удешавани по денашњем начину. В. Th 

Молим, да се на стр. 131. исправи штампарска грешка. 
уздише место издише. 

У уводу, на крају главе Ill, уместо: Allegro е Penseroso- 
ставити: 17 Allegro, | Penseroso, 

ПРВИ ДЕО. 


(У Хомбургу 1870. год.) 
І 


Ако желите чути за моје злравље, ја сам хвала 
богу — болестан. Данас је четврти дан како ме 
боли десна нога у чланку. Тако ме боли да не 
могу да ходим, с тога морам непрестано у соби 
седети, а то није лако за оне који се нису томе 
навикли или који су се од тога одвикли. — Дуго 
ми је време. Не смем да читам због очију, не смем 
да говорим због прсију, не смем да ћутим због 
хипокондрије! Сад не могу да ходим због ноге, а 
ходање и путовање беше једина моја лекарија која 
ми је добро чинила, то беше још једино моје задо- 
вољство и једини мој посао. Питао сам лане у 
Бечу доктора Ополцера: смем ли што год писати? 
„Можете, вели, само о лаким стварима.“ Он је 
ваљда мислио да ја обично пишем о тешком воде- 
ничком камењу. 

Лако мислити и о лаким стварима треба човек 
_да је лакомислен, а ја сам тешкомислен. Но ка- 
жите ми једну једину стварчицу о којој није тешко 
писати. Мала трунка, коју сваки ветрић покреће, 
може дуго да занима наше мисли, то је један ко- 
мадић овога големог света. Из таквих делића са- 
стављена је наша земља и све што је на њој. Без 
таквих малих делића сунце би се угасило. Свака 
та трунка има дугачку своју историју; њене про- 
мене и догађаје нико не може знати ни описати. 
Према историји једне такве трунке историја рим- 
скога народа није ништа. — Свака капља воде 
износи чудеса пред очи које се у њу озбиљски за- 
гледају; она је пространа обитељ безбројних живо- 
тиња, које се непрестано рађају и умиру. Њихов 

род за овај свет много је важнији од људскога 
рода: да њих нестане у води, све биље и све што 
живи, разболело би се; и што неби угинуло, до- 
било би друкчији облик; а човек да ишчезне са 
ове земље не би се ни на чему познало; ниједна 
биљка, ниједна животиња не би осетила какву про- 
мену; ништа на свету не би уздануло за таквим 
губитком. Кадгод попијете чашу воде, прогутали 
сте животиња више него што има људи у целој 
Европи. Свака капља воде то је један свет пун 
животиња. Шта је изван те капље они ништа не 
знају, као што људи ништа не знају шта је изван 
ове наше планете и шта бива на оним звездама © 
што их видимо. Тамо су друга сунца, друге земље, 
други светови. Наша земља је само једна капљица 
тога бескрајног мора. Наша земља, сунце и све 
његове планете, то су зрна песка откруњена од 
другога непознатог света; то су варнице од оне 
удаљене, огњевите магле. — Верујте! то кажу учени 
људи, а све што су они до сада казали, то се после 
неког времена видело да је — друкчије. 

ја сам добро разумео лекара; он ми допушта о 
свачем писати али ни о чем не мислити. Мудро- 
вање и размишљање шкоде човеку „јер где је много 
мудрости, много је бриге, и ко умножава знање 
умножава муку,“ вели Соломон. Сви народи што су 
за њега чули називају га премудрим. Те речи јасно 
сведоче његову старинску мудрост. За такве, и за 
још гдекоје мудре речи његове, данас би га по- 
слали у луду кућу. 

Дуго ми је време, и то у Хомбургу, у овом ле- 
пом месту што је од самих забава створено. То је 
најлепше рајнско купатило, у коме се скупљају 
гости са свију страна света. Он је истина три пута 
ближе Мајни него Рајни, али ипак то ништа не 
смета странцима да га зову рајнским купатилом. 
Рајна има лепшу воду, лепше обале и лепше вино: 
вода је плава, обале су зелене а вино је црвено. 
To је дуга, спуштена на земљу, која скопчава бо- 
денско језеро са северним морем. 

Купатило Хомбург управо није купатило: њего- 
вих пет хладних извора само су за пиће. То су 
све јаке минералне воде, за нејаке минералне нерве. 
У њима има тако много гвожђа, да онај што их 
много пије, брзо примети да се по њему почне 
pha хватати, срце му се претвори у челик, a нерви 
му тако ојачају да може у Европи задовољно жи- 
вети. Свак их радо пије; врло су пријатне за пиће. 
Што год више платите лекару, све вам више ове 
воде помажу; он то позна на вама и каже вам 
сваки трећи дан. Ако вас заболи глава, ако вам 
почне долазити несвест, ако изгубите апетит, ако 
добијете грозницу, лекар вам каже: „то је срећа! 
To је знак да ова вода има јаког утицаја на вас!“. 
— За тих неколико речи, дајте му неколико фори- 
ната, и онда заиста осећате се лакши. И ја ове 
воде, од дужег времена свако јутро уредно пијем. 
Оне су врло лековите и прошле и ове године много 
жу дејствовале на моје здравље: лане сам добио 
Јак кашаљ и грозницу, а ове ме године заболела нога. 

Гостију има врло много. Још није право прз- 
леће ни почело а већ сваки дан стотинама долазе; 
и преко целе зиме има их доста: само зими, место 
воде пијемо пиво и наслађавамо се гледањем како 
— снег пада. Гостију свагда има, не само из Европе, 
него их има из Индије и Калифорније. Највише 
долазе Французи, Руси и Енглези. Они су готово 
сви здрави, али су сви богати и беспослени а бес- 
посленаст није мала болест! На њу се наставља 
друга већа болест, а то је дуго време. Но ово је 
место лековито, и против Te, врло често, опасне 
болести. Имате позориште на француском језику, 
имате планину за лов, коње за јахање, рулет за 
играње на новце; имате библиотеку с књигама и 
новинама из свију земаља; имате свуда лепе го- 
стионице, цркве, паркове, мала језера, музике, ше- 
"талишта, балове; али за све то треба имати бар 
две здраве ноге. | 

Поодавно говораше ми један пријатељ у Бео- 
граду: „ако ти буде дуго време, а ти пиши! — 

пиши ма шта!“ — Коме може бити дуго време 
мислио сам — лети на Рајни, на Алпима, на језе- 


рима, а зими у библиотекама, галеријама, позори- 
штима, музејима. Није ми падало на пам>т да може 
једна нога почети болети. Сад се сећам тога са- 
вета. На први поглед рекао би човек да су то са 
свим обичне речи које се чују између пријатеља и 
познаника, кад се растају; но сада за мене та реч: 
ма шша, има неко особито значење. Размишљам: 
би ли се одиста могло писати ма шта. — Зашто 
He? — Човек, који је толико година читао ма шта, 
зашто не би могао неколико дана, или неколико“ 
недеља писати ма шта. И тако узео сам перо и 
пишем. Тај посао није ми непознат; у своје млађе 
доба писао сам толико, да су многи мислили да 
сам заиста списатељ, каткад сам и ја мислио то 
исто. Југословенски и новогрчки писци престају пи- 
сати у оним годинама свога живота, у којима људи 
других народа почињу писати. Тако сам и ја учи~ 
HHO. Помишљао сам: шта бих могао ја ново изми- 
слити и написати сада, кад људски род по педесет 
хиљада нових књига сваке године напише и пе- 
чата. Све што је до данас требало писати, већ је 
написано; а све, што је суђено да се напише, биће 
и без мене за неколико стотина година написано. 
Тако сам и ове године мислио, и ходао сам беспо- 
слен по овом лепом свету; или ако сам баш хтео 
штогод да радим, онда: сам са Енглезима седео 
поред реке, и бацали смо камење у воду. Покаткад 
смо и рибе пецали, али то је већ тежак посао: 
треба непрестано пазити и на опрезу бити, а то 
ослабљава нерве, затупљује разум, који нам не 
треба, и прекраћује нам овај кратки живот у коме 
осећамо дуго време. Потпуни мир и тишина крепе 
човека и државе. — Верујте! То кажу учени људи, 
а све што су они до сада казали, то се после He- 
ког времена видело да је друкчије. 

Нигда до сада нисам познавао неизмерну дужину. 
дугог времена. Чекати док се почне престава, кад 
сте у позоришту: чекати док дође пароброд, кад 

сте при путу; чекати док се донесе супа, кад сте 
сели да ручате; то није дуго време. Осећате га да 
пролази, није празно, испуњено је чекањем, а томе 
чекању видите недалеки свршетак. Али, седети у 
соби и чекати док оздраве кости у једној нози, 
чему нема одређенога рока, то је несносно и право 
дуго време; и данас је четврти дан како осећам 
сву његову тежину. — Првога дана учио сам ен- 
глески, али сам се окануо тога посла; налазим да 
није вредно под старосг учити оно што сва деца 
у Лондону знају. Учити енглески да се се с Енгле- 
зима разговарам, то је сасвим излишно, јер они 
врло мало говоре, а све њихове лепше књиге читао 
сам одавно на немачком језику. Што Немци са 
енглеског језика преведу, исто је тако лепо као и 
оригинал; али француске песнике не можете познати 
у немачком преводу. Немачке хладне речи нису 
скројене за француска топла осећања, а француски 
лаки мозак није скројен за тешке немачке мисли. 
Жерар Нервал превео је Гетеовога Фауста на фран- 
цуски језик, па за тим наскоро полудео и обесио 
се. Доказано је да му је та немачка мудрост по- 
мерила памет. Од то доба Французи ретко што 
преводе са немачког језика. | 

Сваки земаљски крај има друкчије гласове за 
говор, највише је клима томе узрок. Шта више и 
сва животиња према различитој клими различито 
се својим језиком јавља: приметио сам да пси у 
Грчкој ситније лају него у Пруској, као и то, да 
петлови, кад певају, имају друкчији акцент на оба- 
лама балтијског мора него они што cy у Малој 
Азији на обалама топлога, Средиземног Мора. Фи- 
лологија и етимологија птица и других животиња 
"велико је поље науке на коме умни људи још нису 
ништа радили. После хиљаду година биће триста 
штампаних граматика, које ће говорити о језику 
врабаца и чеоркова. До то доба измислиће справе 
што ће гласове моћи фотографисати, и тада ће 
људи славујеве песме у џепу носити, и кад год 
хоће читати. Људи су се после птица појавили на 

овој земљи, и прве гласове чули су и примили OF 
птица. Учени Немац, Макс Милер, пише да су Ки- 
нези од врабаца научили говорити, но умни Фран- 
цуз, Едгар Кине, вели да су Кинезима први учитељи 
у говору биле ведене птице.. То важно питање TER: 
ће далека будућност моћи решити, као и оно: да 
ли су они народи што гдекоје речи кроз нос из- 
говарају научили то од коња који обично кроз нос 
ржу. А да је совуљага, на неколико хиљада година 
пре Аристотела, била учитељ старим Јелинима, O 
томе већ нема сумње. Познато је и то да су сви 
народи од кукавице научили кукати. 

Другога дана моје ногобоље донели су ми из 
библиотеке пуну котарицу књига. До подне бис 
сам готов с њима. У данашње време не мора човек 
читати забавне књиге, довољно је да само слике у 
њима прегледа, и онда зна њихову садржину. Чи- 
тати научне књиге ни то не вреди; ту нити нађете 
праве забаве, ни праве науке. У свима таквим књи- 
гама видите неку несталност и сумњиво лутање ума. 
људскога. Три хељаде година што су прошле не- 
престано једна година другу годину поправља и 
обара. Како су нам смешне сне научне књиге што 
су пре триста година писане, тако ће после триста 
година бити смешне ове књиге што се сапа пишу; 
метнуће их у библиотеку поред буквара. Велика ће 
увреда бити кад се коме рече: „ти као да си рођен 
у деветнаестом веку“. — Гетеов Фауст почео je 
бледети. Хегел је сасвим избелео, а бесмртни Хум- 
болд почео је још за живота умирати. То су ју- 
черашњи најславнији немачки писци, а данас ђаци 
из гимназије налазе погрешке у њиховим мислима. 
Кад нећемо читати оне много савршеније књиге, 
што ће после неколико векова бити написане, шта 
вреди и садашње читатиг Ако људи и даље буду 
напредовали, они ће, зацело, после триста година. 
све књиге до сада написане, као спомен глуповања 
и робовања, спалити или забранити. 

Трећи сам дан најпријатније провео: седео Cam 
ваздан на прозору и бројао сам колико кола улицом 

прође. Памтио сам и упамтио колико је свега било 
жола, колико белих а колико црних коња. Кад се 
«смркнуло знао сам. сва три броја на памет. То није 
био лак посао, но ја сам га савладао и извршио. У 
вече био сам врло задовољан: нисам осетио како 
ми је дан прошао. И за време ручка нису ми ни 
једна кола промакла а да их нисам видео и упамтио; 
ручао сам код прозора. За такву тешку и оштро- 
умну забаву доста је један дан. — Данас ми је тако 
дуго време, да морам писати. Хтео сам да пишем 
какав роман, и већ сам био почео како се бистра 
Рајна кроз лепе долине кривуда, а бледи месец, са 
насавских брегова хита да осија један мали чунић, 
који се тихо поред обале краде и носи срећу и 
задовољство две заљубљене душе. — Ту је застало 
моје перо. Помислио сам: на целој овој земљи 
штампа се тридесет хиљада различитих новина. 
Сваке новине донесу у години дана бар један нов 
роман; за сто година то је равно три милиона 
романа. У то море мудрости или глупости за што 
бих и ја једну капљу бациог — У осталом, што 
се год лепо напише, одмах се преведе. Данас, ако 
се каква крупна мисао искаже на једном језику, 
она пређе на све језике и у све народе; не пита 
се где јој је колевка, она је свуда код своје куће, 
њен је стан свака глава која има још толико праз- 
нине да је може у себе примити и сместити. Од 
како су се намножиле штампарије и поште, све 
учене главе на овом целом свету имају само један 
мозак. Свака наука и сви догађаји читаве земље 
посташе као један занимљив роман, чије продужење 
једва чекате да сутра читате. — Поцепао сам што 
сам био написао, и пошао сам на прозор да опет 
бројим кола и коње. Али, после дугог размишљања, 
нашао сам да је лепша и лакша забава писати ма 
шта. Најлакше је писати кад човек не мисли шта 
пише. To се најрадије и чита, јер већина не мисли 
шга чита. 

Има много времена како нисам ништа писао. 
Одучиле се мисли да ију за пером, одучило се 

перо да иде за мислима. Хорације каже да чун 
добије пукотине кад дуго не плови, а плуг зарђа 
кад дуго не оре. То исто бива и са људским ра- 
зумом и писањем. Но шта му драго, треба пустити 
перо нека иде по артији; врста за врстом долазиће 
саме. Писање је као предиво, оно излази из мозга. 
скао конац из повесма: не морају сва повесма бити 
свилена, има их и од коприва. Речи су цигле, а 
сти: је архитектура; не мора свака зграда имати. 
иметрију, не мора свако писање имати систему. 
Писати: то је толико, колико са самим собом разго- 
варати се. Кад пишете, ви ништа друго не чините 
него. фотографишете своје мисли. Не морају све 
фотографије бити лепе. 

Писање је прилична забава, она ће ми растерати 
ову самоћу, прекратиће ми дуго време, а може 
бити да је и за ногу лековито. Ко зна у чему при- 
рода крије лекове! Много хиљада различитих дрвета 
обрстили су дивљаци док су пронашли да је кинин 
лек од грознице; хиљаде година требале су им док 
су дошли до тога искуства. Може бити да су најпре 
видели да какво болесно живинче гриска ту горку 
корицу, па су после почели и они, и тако су се 
спасавали од грознице. 

Мноғе лекове пронашла је људска глупост, као 
на пример овај: једном болеснику, који није знао 
шта је рецепт и апотека, напише доктор на једној 
артији лек, преда му артију, рекне: „ово ћеш попити. 
у чаши воде.“ Кад лекар оде, онда болесник ту . 
артију, на којој је лек био написан, мегне у чашу 
воде, и кад се артија мало размекшала, он је попије 
с водом, и — савршено оздрави. Но има случајева 
где ни глупост не помаже Једном болеснику пре- 
пише доктор некакав прашак за лек, и каже му ла 
од тога прашка два пута на дан узима по један 
драм, или толико колико је један дукат тежак. Кад 
донесу тај прашак из апотеке, болесник, немајући 
драма, заиште од своје жене један дукат да према 
њему измери колико ће прашка узети. Жена му 
одговори: „немам дуката, но ево дванаест динара, 

а то је равно колико један дукат.“ — Тако болес- 
ник метне динаре на једну страну теразија, а пра- 
шак на другу, по том поједе тај прашак и — цркне. 

Немојте мислити, да су то приче о Словенима. 
И код Немаца има прекрасне глупости. Њихова је 
мудрост мудрија, а глупост глупља него код других 
народа. На педесет милиона Немаца долази један мудри 
Кант: на четири хиљаде њих један лудак, а на сваку 


_ десетину један глупак. Њихове глупости из старога 


доба није нужно спомињати, то је давно било; али, 
гане, у баварској скупштини, говорено је о томе 
како баварски свештеници, кад им се плати, исте- 
рају бес из стоке. У исто време била је парница у 
Штраубингену због тога, што је један сељак ca 
њиве свога суседа примамио сав плод на своју њиву. 
Тужилац, који је дуго времена био и заступник 
своје општине, доказивао је да то може бити, и да 
је о томе и од свога свештеника слушао. 

Говоре, да су глупљи људи по оним земљама 
где се пиво пије, а оштрији где има више вина. 
По свој прилици истина је да од пива тело боље 
напредује него душа. Баварски мајори тако су де- 
бели да би рекли да сваки под униформом HOCH. 
једно буре пива. Они с таквим трбухом у старо 
време неби могли у Шпарти живети: шпартански 
закони заповедали су да се штапом казне сви они 
што одебљају. — Професор Шак, из Грајфсвалда, 
једино прекомерној својој дебљини има захвалити 
што се и данас његово име спомиње. Он беше врло 
дебео. Петар Велики, кад га виде, зачуди се и по- 
виче: „ја желим да видим колика је сланина у овога 
човека; распорите га!“ Професор Шак препадне се 
од тих царевих речи, и на том месту умре од капље. 
Сада се он спомиње због тога случаја, а не због 
своје учености. Петар Велики био је у свачему и 
велики чудњак и самовољник. У But. нбергу гледао 


сам једну разбијену Лутерову чашу. Петру Великом, 


кад је ту долазио, показали су где је живео Лутер, 
и изнели су неке његове ствари и посуђе. Петар 


кад узме Лутерову чашу, заиште да му је даду да 


~ 

понесе собом као спомен. Кад му одговоре да не 
може никако бити, и да се то чува као нека CBe- 
тиња, он потегне чашу и разбије. Сад комађе од те 
чаше показују путницима као две знаменитости: 
прво, што је из те чаше Лутер пио воду и вино; 
а друго, што је Петар Велики разбио ту чашу. 


| 


Ни у једну земљу не долази толико странаца. 
као у немачке земље. Њихове државе граниче са 
свима народима у Европи. Ни један Енглез, Француз, 
Скандинавац ни Талијан не могу никуд у Европи 
корачати а да се не додирну немачког елемента. 
Нарочито Руси, куд се год макну, ударе на Немце; 
они су им свуда на путу. Колико су услужни и 
љубазни, кај Руси преко њихових земаља путују, 
толико су неучтиви кад Руси пођу на исток. 

Лепе су и простране земље у којима Немци живе, 
оне су испресецане прекрасним рекама, измешане 
са најлепшим долинама и бреговима, окићене бо- 


гатим варошима и селима. Морских обала имају 


прилично, и од неко доба користе се њима врло 
паметно: прошлог месеца четворица њих, само у 
Данцигу, скочили су са обале у море, и удавили се; 
један измеђ њих био је чувен лекар против водене 
болести, но ипак мору није ништа помогло; оно је 
и сада пуно воде. 

Клима је умерена, а лети особито је пријатна. 
Поред реке Рајне, Мајне и Некара, роди добро вино, 
а свуда расте мељ и мељови за пиво. У сваком 
погледу ово су прекрасне и врло уређене земље. 
Железнице, којих овде на све стране има, учиниле 
су те је путнички свег заборавио Италију. Сви иду 
по Немачкој. | 

У свима немачким земљама, . осим песковитих 
равница око Берлина, радо се задржавају странци. 
Ови лепи и здрави предели, многобројне лековите 
воде, питоми обичаји, потпуна лична слобода и си- 
гурност, добро уређени универзитсти и гостионице, 
привлаче странце у свако доба године. Нигде не 

можете тако угодно и тако јевтино живети као у. 
немачким земљама. У Француској има само две ва- 
роши у којима се странци задржавају, то је Париз 
и Ница. У раскошни Париз дођу те упропасте своје 
новце и своје здравље, а у скровито и питомо место 
Ницу иду те се лече и умру. 

Немци називају Париз Вавилоном; завиде ње- 
говој слави, његовој величини, индустрији, мону- 
ментима и свему оном што Париз узвишава над 
свима другим варошима. Све вароши Европе и 
Америке угледају се само на Париз: носе хаљине, 
чешљају косу, пишу књиге, буне се, праве куће, 
играју, као у Паризу. Сав свет труди се да буде 
налик на Париз. Такве вароши нема на овој земљи; 
нема је ни на сунцу. Париз је врх цивилизације, 
коме све друге вароши теже. Минхен, Берлин, Беч 
и Неапољ при сваком свом предузећу уздану: „ах, 
према Паризу ми смо велико село!“ Све велике 
вароши, кад хоће штогод ново да заведу или да 
зидају, шаљу да виде како је у Паризу. Краљ пру- 
ски, кад хоће своју собу да намести лепо, зове мај- 
сторе из Париза. Негдашњи херцег баденски, кад 
му се ципеле поцепају, слао их је у Париз да се 
окрпе: а познато је да и данас из удаљених земаља 
многи шаљу своје кошуље у Париз да оперу. Једном 
мађарском магнату париске праље вратиле су не- 
опране кошуље и јавиле му да такве прљавштине 
не могу примити да оперу. У Паризу све је друк- 
чије, све је савршеније; и сунце, кад дође више Па- 
риза, труди се да по париској моди греје и светли. _ 
Та, одатле су најпре приметили да на његовој одећи 
има великих, тамних закрпа; да звезда даница не 
игра правилно, и да не треба пити шампањско вино 
за киселим купусом! 

Кад дођете у Париз и одете кројачу да вам ха- 
љине начини, он, узимајући меру, пита вас: „где 
сте овај капут правили 2“ Па ако му одговорите: у 
Минхену или у Бечу, он вам онда сто погрешака 
на капуту покаже; љути се и виче: имају ли они 
људи руке? имају ли очи? зар се овако хаљине 

кроје 2 зар се овако шију 2! — Ако одете чизмару, 
са скаке стране загледа вашу чизму, и осмејкује 


се. Кад одете фризеру, ни OH не може да се уз- 
држи да вас не запита: „Где сге се последњи пут 
шишали?“ — „У Ферари!“ — Он одмах уздане, и 
повиче: „ах! бар толико би могли Немци научити, 
кад човека шишају, да га не нагрде“. Ако му при- 
метите да у Ферари не живе Немци него Талијани' 
он ипак продужи Немце грдити. И самим Францу“ 
зима, који дођу из Лиона, Марсеља, Тулона, треба 
много времена докле себе и своје одело не доте- 
рају по париској моди. Докле :од имате штап или 
мараму, или ма што друго што није у Паризу прав- 
љено, свак вас позна да сте из провинције, да сте 
паланчанин. Не само по хаљинама и по говору, 
него и по смеју и по ходу познају вас да сте 
странац. 

Италија има три вароши које путници најрадије 
походе и у којима се задржавају: то је лепа Фи- 
ренца, свагда пуна цвећа: Рим, пун старина и исто- 
ријских развалина, и Неапољ, окружен лепотом и 
страхотом природе. Венеција је изашла из моде, 


свет неће више ни у панорами да је гледа, неће ~ 


више ни њене слике, као негда, да купује и у својим 
собама да их веша; и путници и сликари престали 
су да је хвале и преузносе као што су то чинили за 
време њене славе. С варошима бива као и са ве- 
ликим људма: како посрну, осиромаше, изгубе своје 
ласкатеље, свак им окрене леђа, нико их не походи: 
и богови селе се из њихових храмова. 

У Енглеску нико не иде да се проведе, да ужива, 
или да поправи своје здравље. То је земља трго- 
вине, фабрика, дима и магле; то је земља где на 
минут рачунају, и где грожђе сазри само у ста- 
кленим кућама. У Лондону сваки дан дођу и оду 
стотина хиљада путника и сваки је дошао и отишао 
својим хитним послом. 

Немачких вароши, у којима се странци задо- 
вољства ради задржавају, има врло много. Међу те 
вароши треба рачунати и већи број швајцарских 


е 

места, јер најлепши део Швајцарске припада не- 
мачком језику и немачкој народности. Исто тако 
треба бројати у немачке вароши и она у Аустрији 
прекрасна словенска места и купатила, у a ce 
словенски језик не говори. 

У Италији и Француској морате живети по њи- 
ховом обичају: морате јести и пити како они хоће 
и како су они навикли. У немачким земљама стра- 
вац не осећа да није код своје куће. И сами Енглези, 
којима је врло тешко угодити, и који се много 
поносе својом постојбином, исповедају, да треба у 
Индији стећи, а на Рајни потрошити. Мно: и од њих 
тако и раде. Мора се човек зачудити, кад види ко- 
лико их овуда има и кад види колико у овим кра- 
јевима, у немачким, јавним и приватним, школама, 
има деце из Америке, Енглеске, Индије и других 
далеких земаља. Немачко васпитање деце допада 
се многим народима; оно је постепено, темељито, 
скромно и побожно. Најбоље одгајити и васпитати 
знају Немци и Шведи — децу, Енглези — коње, 
а Талијани — свилене бубе и мајмуне. 

Странац кад дође међу Немце, лако се упозна 
и стече пријатеље; зову га и примају свуда, а где 
је у стану не разликују га од својих сродника. У 
Паризу морате непрестано седети у скупим хоте- 
лима. Како Французи тако и Енглези замерају рам 
кад правите погрешке у њиховом језику. Ако не 
знате њихове обичаје, они вас сматрају за варвара 
и простака. Немци су добри и учтиви према њима, 
јер сваке године само у ових пет рајнских купатила 
потроше и оставе три и по милиона талира. 

Немци уважавају, примају и познају све оно 
што је код других народа добро. Они се уче и ко- 
ристе од свију народа. Французи и Енглези довољни 
су сами себи; они су као дијаманти: углађују се и 
усавршују сами собом: мудрују сами својом му- 
дрошћу, лудују сами својом лудошћу. Они себе 
држе да су први народи на свету. То им нико не 
може порећи. Они стоје данас на врху развића и 
цивилизације, они су најсавршенији сој људскога 


рода, као што су бенгалски тигрови најсавршенији. 
сој мачјега рода, као што је ерфуртски купус нај- 
савршенији сој свога рода: — то су такве главе да 
им се сва Европа чуди. С особитим поштовањем. 
сви народи спомињу њихово име, а они с особитим 
поносом гледе на друге народе. Све што је са 
стране нема у Енглеској и Француској цене ни 
уважавања. Они не носе хаљину која није у њиховој 
земљи изаткана, не читају књигу која није на њи- 
ховом језику написана. Као што је негда код старих 
Јелина реч варвар (што ће рећи: туђе, туђинац) 
била довољна да означи рђаву ствар или необра- 
зована човека, тако је исто данас у Енглеској и у 
Француској: варварско и јуђе, то је код њих као 
и код старих Грка све једно; обе речи имају исто 
значање. У Паризу и Лондону за туђине и за туђу 
робу нема цене ни уважења. Мало има изузетака. 
Међу ове изузетке спадају: хаванске цигаре, тали- 
јански Гарибалди и франкфуртске кобасице. 

Све добре књиге, што изађу код других народа, 
а све добре и лоше што изађу код Енглеза и Фран- 
цуза, Немци одмах преведу. Французи нису још ни 
Шилера, првог немачког поету, превели на свој 
језик. Немци не умеју да пишу за Французе, а Фран- 
цузи пишу за читав свет. Њихова литература иде 
са париском модом. Гледао сам кад су у Паризу 
представљали Шилерову трагедију Марију Стуарт. 
Французи су зевали: никоме се није допала, и нигда 
се више није представљала. То је за њих био комад 
без живота. Они не броје да су били у позоришту, 
ако им нису на очи удариле сузе од жалости или 
од смеја. Њима је свеједно само нека су сузе: то 
је уживање, то су најплеменитије капље на свету, 
то је најдрагоценији бисер. Тај бисер можете из 
његове шкољке измамити или великом жалошћу или 
необичном радошћу — или црним луком. Човек је 
једина животиња која је по образу и по подобију 
божјем створена, па и она једина, међ свима дру- 
гим животињама, има способност да плаче. Да нема 
човека, овај свет не би знао шта је то плач; да 

нема: тога створа по подобију божјем, Бог не би 
нигда чуо ни једне ружне речи о себи. 

Французи, кад имају владаоца, све друго оставе 
на страну па само њега обарају. Кад с њим сврше 
и оборе га, они онда окрену војевати против Бога. 
И њега су једном били оборили и десетак година 
без њега: били. Прави републиканци мрзе и на 
Јупитера и на Јехову, јер и они седе на престолу 
и држе у руци скиптар неограничене власти и 
преко својих верних пророка јављају народима на 
земљи, да је свака власт од Бога. Но Французи се 
труде да те речи новим сведочанством оборе. По- 
звали су самога Бога као сведока у помоћ. У јед- 
ном париском позоришту представљали су како 
народ од краља Лудвика тражи олакшице, већу 

слободу и хоће да му ограниче власт. На то њи- 

хово тражење Краљ Људвик тресну скиптром и 
викну: „ову власт над вама Бог је мени дао!“ На 
те речи одмах појави се на бини Бог и рече: „није 
истина! ја му нисам дао власт над вама:“ И онда, 
сретни Французи пљескају рукама и вичу да Бог 
понови те речи. И заиста, он се учтиво поклони 
публици и у очи краљу Лудвику громовито опет 
викну: „није истина! ђаво нека ме однесе ако сам 
ти ја дао ту власт!“ 

Код Немаца нема таквих позоришта. Они су 
побожни и монархични; искрено љубе своје кра- 
љеве и владаоце, међу њима је. разборито спора- 
зумевање; они не задиру у права краљева, а кра- 
љеви не газе права њихова. Обе стране познају 
тачно своје границе, обе стране савесно поштују 
наредбе закона. Немци се буне само кад чаша пива 
с једним пфенигом поскупи. Нигда Немци нису на- 
падали на палате, а сваке године лупају прозоре 
на пиварама. 

У Француској, кад умре краљ, сва за време ње- 
гове управе нагомилана незадовољства, мржње, 
свађе, интриге, плану као барут. „Нов краљ, нов 
уговор с њим хоћемо да правимо! Он је наш пу- 


номоћник, ми смо његови властодавци!“ Тако вичу 
2 


С 

Французи, праве барикаде, носе по улицама заставе, 
певају марсељезу, па првога тирана, који се међу 
њима пропне, признаду за свога господара, и у 
његове самовољне руке предају војску, штампу, 
финансију, предаду и сву земљу. Како су били 
хитри, вешти и храбри да обарају оног пређашњег 
свог владаоца, тако су исто хитри и вешти да по- 
дижу свог новог владаоца. Како су ономе одузи- 
мали једно по једно право и власт, тако овоме 
сада оберучке дају више него што он тражи. Но 
то не траје дуго. Французи су као њихово" шам- 
пањско вино, које брзо запенуши, а брзо преври и 
утиша се. Код њих нико не зна шта ће сутра бити. 
За једну ноћ преокрене се краљевство у републику, 
или република у царство. То је као у позоришту, 
за сваку сцену имају готове декорације, песме и 
суфлере. 

У немачким земљама сва незадовољства и мржње 
према краљу што умре, спусте заједно с њим у 
гроб, притисну тешким каменом, и с поверењем 
обраћају се његовом наследнику. Он се са заслу- 
гама својих предака кити, а погрешке њихове He 
брани. С новим краљем почињу нови рачуни. У не- 
мачкој прошлости нема дуге и сурове борбе између 
владалаца и народа. Обе су се стране по духу 
времена напред кретале и управљале. Тај напредни 
дух времена у доба реформације појављивао се 
измеђ них самих, а од сто година долази им од 
Француза; у замену они им шаљу баварско пиво. 

Код Немаца нема много ни атеиста ни репу- 
бликанаца, и они што су то не праве ларму ни 
вреву као у другим земљама. Немци су уверени да 
човечански род може напредовати, срећан и сло- 
бодан бити и онда кад краљеви и богови седе на 
својим престолима. Васпитање грађана и принчева 
у Немачкој тежи некој срећној хармонији. Сви смо 
људи. Тако они говоре. И заиста мало помало они 
ће тако далеко дотерати, да ће и сами њихови 
краљеви моћи на себи приметити да су људи, — 
осим јединог Бисмарка, он вечито остаје Прус. 

Немци љубе своје краљезе, као што подељени, 


образовани и независни синови љубе свога оца. 


- 


Пре неких година разболео се краљ у Минхену. 
Цела Баварска забрину се. Где год кога познаника 
сретнете, сваки вас пита; како је краљу? Све цркве 
биле су пуне народа: сви су се молили Богу да 
краљ оздрави. Но краљу беше све горе. Кад је бо- 
лест постала сасвим опасна, врвео је свет у кра- 
љеву палату. Дворска авлија, степенице и ходници 
до саме краљеве собе: све је то било пуно света 
од различите класе људи. Њиховој навали нико 
није хтео, нико није могао одолети. У највећој ти- 
шини очекивали су шта ће чути. Генерали и ми- 
лионари поред простих радника стајали су у тим 
гомилама. Једно другом полако су шаптали: још 
има наде! — На један пут врата се отворише, из 
краљеве собе изађе владика. Сви са страхом окре- 
тоше очи на њега. Он подиже руке к небу и гла- 
сно рече: „имали смо доброга краља, изгубили смо 
доброга краља! Бог дао, Бог узео! Благословено 
буди име господње!“ — И сав народ паде на ко- 
лена, и, као добра деца зз добрим оцем плакали 
су. Цркве су опет биле пуне. Јуче су се молили 
Богу да краљ оздрави; данас моле се да Бог буде 
милостив краљевој души. Његов млади синчић већ: 
је седео на престолу, и у једној р,ци држао скип- 
тар, а у другој златну јабуку, која је знамење вла- 
сти над читавом овом земљом. 

Како је краљ издахнуо одмах се скупио мини- 
старски савет. Шта су важнога ту већали2 Ништа 
друго него какве ће церемоније при погребу бити. 
Нигде се није приметио какав немир; ни један по- 
сао није осетио да је краљ преминуо; ни један 
точак државне машине, ни један точак машине што 
према палати чоколаду меље, није ни за два ми- 
нута престао радити. Само се приметило да је у 
Минхену 462 акова пива више попијено него обично. 
Краљ је истински љубио свој народ. а народ га 
истински жалио. Све је даље ишло својим обичним 
путем. Он је умро од црвенога ветра, та болест 


о 

мора бити да је наследна, јер је његов син ветре 
њаст. 

Од много векова Баварска пропиње се да пред- 
њачи у Германији. И у ново време краљеви њени 
чинили су све што им је могуће било да надвисе 
Пруску; велике суме трошили су из приватне касе 
на подизање књижевности и лепих вештина. То је 
било од велике користи за књижевнике и умет- 
нике; са свих страна врвели су у Минхен. Што је 
био Вајмар, кад је живео Шилер и Гете, то је по- 
стао Минхен: немачка Атина. Али Пруска имала је 
већу и јачу војску, и тим je, кад је год требало, 
свагда и свуда показала већу и јачу мудрост него 
Баварска и Саксонија. 

Стари краљ Лудвик, отац грчкога краља Отона, 
милионе од својега блага потрошио је на своје 
идеале. Он се труди да Минхен погрчи, а Атину да 
понемчи. Но није могао грчко доба оживети у Мин- 
хену, ни ново немачко доба пренети у Атину. Cre 
је остало по старом; све се развијало и завијало 
по својим домаћим природним законима. Он је био 
песник, његове песме само су се у Минхену читале 
и славиле. Друговао је са сликарима, архитектима, 
каменоресцима и поетама; с њима је место олим- 
`писког нектара пио салваторско пиво. Место богиње 
Талије пратила га дуго времена лепа играчица, 
Лола Монтец. Томе су Немци више замерали него 
његовим песмама, и с тога је морао дати оставку 
на владу. Његов син, овај последњи краљ што је 
умро, оставио је као и он милионе на народне ко- 
рисне циљеве. Његова влада помињаће се дуго као 
мудра и добра управа. То је онај исти краљ, што 
је своме напраститом министру при једној прилици 
рекао: „ја хоћу са мојим народом у миру и љубави 
да живим.“ Ге се речи у читавој Баварској радо 
понављају. Он је преминуо у најбољим својим го- 
динама. Мора се човек чудити од каквих малих 
узрока може један краљ умрети: хтео је да при- 
дене орден, па се убоде иглом у прси. Po се окрене 
на зло, олатле се роди црвени ветар, а из црвеног 


~ 

ветра бледа смрт. То је све било за неколико дана. 
Хиљаде војника и официра до сад је због ордена 
погинуло, а то је први краљ који је због ордена 
свој живот изгубио. 

После Кинеза ни један народ не може у својој 
историји показати тако дуготрајне династије као 
Немци. Данашња краљевска породица, Вителбах, 
влада у Баварској осам стотина година; она доводи 
своје порекло од Карла Великог, а Карло Велики 
од праоца Ноја, а Ноје од Адама, а за Адама из- 
весно зна се да је створ руке Бога оца. Цар Мак- 
симилијан обдарио је добро једнога ученога исто- 
рика који му је показао и са књигама и таблицама 
јасно доказао, да је он Нојев потомак. Царев при- 
дворни будала и шаљивац, Кунц, такође поклонио 
му два форинта с речима: „На! ти си тим доказао 
да сам и ја с царем род“. 

"У стара времена, нарочито у средњем веку, сваки 
владалац држао је у свом двору по једнога досет- 
љивог шаљивчину. То су била стална дворска звања 
с великом платом и ванредним приходима. Њима 
је било слободно да говоре штогод хоће. Краљеви 
су могли само од њих чути праву истину, за то су 
и прозвани дворским будалама, јер се држало да 
паметан човек неће краљу у очи какву истину рећи. 
Откако су новине без цензуре почеле излазити, то 
је звање код свију дворова, као излишно, укинуто. 
Није лако било испуњавати дужности дворске бу- 
дале; они су морали имати више мудрости него 
други људи. Звање, које би се звало дворски мудрац, 
није нигда ни при једном двору било. За свако ми- 
нистарсхо место, кад се упразни, могло се наћи 
стотинама људи; али за дворскога будалу требало 
је у целој држави тражити оштроумног и мудрог 
човека. 

Између свију народа, немачке будале свагда су. 
биле прве; њих ни сами Французи нису могли пре- 
вазићи, и тако их се по великашким и ритерским 
кућама намножило, да је године 1312 немачка скуп- 
штина нашла за потребно издати строги закон, по 

коме нико нико није смео, осим владалаца, држати . 
у својој кући будалу, и с њим се разговарати. Има 


сто педесет година како је звање дворскога будале 


изишло из обичаја. Само то име укинуто је. По- 
следњи био је кнез Галицин. Велики Петар поставио 
га царским указом за дворску будалу због Tora’ 
што је прешао у другу веру. 

И француски краљеви имали су своје славне 
придворне лудаке. Они су носилг прапорце на капи 
и на ципелама, и по томе, у оно време, како 
уђете у двор, знали сте одмах ко је будала. Нај- 
славнији лудгк био је Клауз, придворна будала кнеза 
од Саксоније; он, кад је умро, оставио је својим 
наследницима седамдесет хиљада памегних талира. 
Према томе, тадашњи филозофи и научници, гледећи 
себе у великој сиромаштини, могли су сваки себи 
рећи: то ти је због твоје памети! У средњем ти- 
ранском веку, ко је год осећао да има мало више 
разума желео је да буде дворска будала; јер у чи- 
тавој држави само су он и краљ уживали потпуну 
слободу говора. Краљ француски, Карло, једном 
приликом, шалећи се, рече свом будали: „хаіде да 
се мењамо са својим звањима!“ — „Нећу“ — од- 
говори му будала. „Шта! зар се ти стидиш имати 
титулу краљеву?“ — „Не, али се стидим имати 
таквога дворског будалу“, одговори му он, и сви 
су се дворани заједно с краљем смејали. — Калај- 
грив, дворска будала слабога краља. Карла Н., обуче 
се једном у путничке хаљине, узме штап и пође. 
Кад га краљ упита куда ће, он му одговори: „идем 
на онај свет да зовем Кромвела, јер неко треба да 
влада и да се о Енглеској брине“. : 

Од многобројних источних будала допрло је у 
Европу име Назрдин хоџе (Настрадин хоџе). Читава 
јужна Европа, а особито јужни Словени, знају о 
њему много причати. Као извесно може се држати 


да је он био за време косовске битке у турској 


војсци. Читао сам одавно у једној француској књизи 
да је он живео у време Мурата и Бајазита. Његово 
име Назр-дин, као и име садашњег персиског шаха, 

значи: чувар вере. Он је био велики поборник Ис- 
лама; речима корана мирио је закађене муслиманске © 
владаоце, и био је због своје мудрости и досетљи- 
вости код свију добро приман. Многима је људима 
спасао живот од гневног султана Бајазита, који је 
његове савете радо слушао. Од непознатих прича 
о њему, што сам у тој историјској књизи нашао, 
навешћу овде само једну. Једном Бајазит спреми 
драгоцене дарове Тамерлану и пошље их по Назр- 
дин х џи, да му их он однесе и преда. Кад је дошао 
тамо, вратар није га хтео пустити пред Гамерлана, 
док му није обећао половину дати од онога што 
добије на дар од Тамерлана. Најпосле хоџа му обећа, 
изађе пред Тамерлана, испоручи своје посланство 
и преда му дарове, које он милостиво прими. Кад 
је хтео хоџу, који му је то донео даровати новцем, 
молио га хоџа: да му у место сваког дара педесет 
штапа удари. Гамерлан, видећи да он никако од те 
молбе не одустаје, заповеди да полагано, само форме 
ради ударе педесет штапа. Кад је било набројано 
двадесет и пет удараца онда хоџа скочи и повиче: 
„доста! ону другу половину подај твоме вратару!“ 
Па исприча Тамерлану како је морао обећати вра- 
тару половину од онога што добије на дар. Тамерлан 
заповеди те се одмах оних других двадесет и пет 
штапа жестоко ударе вратару. 

Сиромах Назрдин хоџа! Близу пет сготина го- 
дина како га људи спомињу. OH је био Диоген Азије, 
најмудрија будала на истоку. Његове се мудрости 
одавно заборавиле; његове се лудости спомињу по 
читавом свету. Оне иду вековима од уста до уста, 
од народа до народа. Њих прича и њима се за- 
бавља више људи него Сократовим разговором о 
бесмртности душе. Лудост већма развесели човека 
него мудрост. Свакој приповеци, где се исприча 
штогод лудо, свак се насмеје, свак се обрадује; смех 
је производ обрадовања. 

Ове дворске будале, којима је слободно било да 
говоре шта хоће, више су него тадашња филосо- 
фија учинили за слободу противу самовољства у 

средњем веку. Њихове оштре досетљивости, као 
гром ударале су бесне и самовољне ритере: њихова 
исмевања била су јаснија него Езопове басне. Езоп 
је био роб, а дворске будале били су слободни људи. 
За њих и за великаше тога доба није било граница 
које закон повлачи и које се не смеју прекорачити. 
Њихове досетке биле су горке богатим и силним 
власницима. Они су се управљали по оној посло- 
вици: исмевај богате а сиромаху пружи милостињу. 
Њихове речи, које су често биле управљене и про- 
тив простог народа, причале су се радо по свој земљи, 
и осим богатих племића нико се није на њихову 
горчину жалио. Не скамуче оно псето што гађаш 
него OHO што погодиш. — Ове дворске будале већим 
делом биле су добричине; о њима могло се рећи 
да су то зли духови с добрим срцем. Они су сва- 
коме голу истину бацали у очи. То је помагало људ- 
ском напретку. Има много животиња што неће да 
се помичу напред ако их не бодеш. Неувијена истина 
покреће људе. Кад истину набелите, нарумените и 
окитите, она је онда ружна као и права лаж. — Сви 
народи имају пословицу која вели: деца, лудаци и 
пијани говоре истину — Веће подсмевке од те по- 
словице нису могли људи измислити на свој разум 
и на свој карактер. 


Ш. 


Французи и Енглези не уче туђе језике; они су 
свет за себе. Ко хоће с њима посла да има мора 
научити њихов језик. „Пет година како сам овде 
— пише неки Француз из неке немачке вароши — 
и још нико не зна француски, да би се могао са 
мном разговарати!“ Он се не чуди себи да за то- 
лико година није научио немачки, него се чуди да 
цела варош њему 3a љубав није француски нау- 
чила и проговорила. Енглези још мање уче туђе 
језике. Све. што им треба имају на свом језику. 
У осталом они радо ћуте: могу проћи целу Европу 
да ништа не проговоре. Њихови новци знају све 
језике, они за њих свуда говоре. Многи Енглез 

има чудновату, врло често простачку ћуд, и у стра-. 
ним земљама прави различне лудорије и свињарске 
неучтивости, па нико неће рећи: то је свиња. Сваки 
само каже: то је Енглез! — Главне вароши у 


Европи то су само кратке постаје за њихова ду- 


гачка путовања. Њихово је море и све што је преко 
мора. Енглески језик није језик Европе, његово 
царство шири се на све друге делове света. Где 
год се настане, они народи приме њихов језик. 


_У Аустралији и пси су пролајали енглески, јер 


нису имали никаква гласа, били су сасвим мутави 
пре него што су се Енглези тамо доселили. Нико 
нема такве способности као Енглези, да заузму 
туђе земље и да управљају њима. Шеснаест ми- 
лиона правих Енглега владају над триста милиона 
неенглеза. Тешка предузећа, на која други народи 
не смеју ни да помисле, они су извршили. Про- 
изводи њихових руку надмашују производе других 
народа: енглеске машине, то су најбоље машине, 
енглески бивтек, то је најбољи бивтек. Они су 
озбиљни, а целој Евроли дају најбоље пајаце. У хри- 
шћанској вери врло су побожни, а од њихове се- 
бичности Хришћани не могу да живе. Они имају 
пословицу која каже: време'је новац; а нико се 
толико не жали на дуго време као они. Енглези 
су врло монархични, а њихов монарх, владалац, 
нема никакве Рласти. Све што је државно они кажу 
да је то Њенога Величанства Краљице, а при том 
скоро половина њене плате мора да се издаје по 
законским прописима на благотворне циљеве; свака 
власт у име HeHO ради, а међу тим нов министар 
има право све њене слушкиње променути. Енглези 
су својим уставом и законима и својим сталвим 
карактером претворили своје кргљеве у грађане, а 
грађане у краљеве. 

Ред и дисциплина њихова издржали су све пробе. 
Тридесет година има откако се прича о једној 
њиховој лађи што се потопила у немирним вало- 
вима мирнога скеана. То је била велика, војена 
лађа. Осим приличног броја војника, на њој се на- 

љазило и доста путника са женама и децом. На- 
једанпут указа се на дну лађе једна велика рупа, 
и вода поче нагло у лађу куљати. Узалуд су црпли 
воду, лађа је полагано, али стално, све дубље то- 
нула. Кад капетан виде да нема спасења за лађу, 
он заповеди те сви војници стану под оружје у 
ред на крову лађе. За тим нареди те се сва четири 
чамца, што су била на броду, спусте на море, и у 
највећем реду, најпре жене и деца па после остали 
путници сиђу у чамце, за тим пуни чамци одступе 
од лађе. — Сви војници почем нису могли стати 
у чамце, остали су на крову лађе, и стајали су под 
оружјем у потпуном реду као при каквој паради, 
а лађа је све већма тонула. На команду капетанову 
војници напуне своје пушке, музика је свирала 
народну песму. Кад је лађа полагано већ толико 
потонула, да им је вода до колена дошла, капетан 
командује последњи плотун, сви војници мирно и 
хладно опале пушке, и певајући своју поноситу 
песму: „владај Британијо над таласима!“ потону 
у таласе. Они што су били на чамцима махали су 
марамама, клечали су и молили се Богу за њихове 
душе, а други су их цртали на хартији како се 
даве. Сва четири чамца срећпо нађу обалу, и спасу 
се; а лондонске илустроване новине добиле су не- 
колико хиљада више предбројника, кад су почеле 
доносити слике те лађе. 

Енглези су и на суву добри војниди. При Haj: 
жешћем и најодсуднијем часу у битки на Ватерлоу, 
стајао је Велингтон са енглеском војском на једном 
отвореном брежуљку. Причају, да је Наполеон при 
јуришу својим војницима викнуо: „Војници! Ако 
узмемо онај брешчић, цела је Европа наша!“ — Ту 
је стајао енглески главни командант, Велингтон. Сва 
је ватра француских пушака била управљена на 
њега. На све стране око њега падали су војници и 
официри, а он је стајао и ћутао као камен. Гене- 
рал, који је био по старешинству први до њега, 
приђе му и запита га: „шта треба да ја чиним, 
кад ви погините2“ — Велингтон му одговори: „ста- 

ните одмах на ово место па и ви погините!“ И не 
помаче се одатле до свршетка битке! Зрна пушчана 
као киша са свију страна летела су управо на 
њега, но свако, како је било близу, скинуло је 
капу, поклонило се Велингтону, и скренуло на десну. 
или на леву страну. Велингтон је остао жив; По- 
бела је била. његова. Промисао била је будна и 
чувала њега и војску, која се борила за праведну 
ствар неправедне Европе и њених краљева; која се 
борила толико година да сузбије нове мисли фран- 
цуске револуције, што су тихи и мирни живот 
Европе тако страшно потресле. — Наполеон, ви- 
дећи изгубљену битку, с којом се свршавају све 
његово наде, желео је ту погинути; али још није 
било саливено зрно за њега, а он није имао кад 
чекати док се салије, за то седне у кола и утече 
у Париз. — Неј, јунак јунака, тражио је такође 
смрт у том страшном боју, но мало озбиљније него 
Наполеон. Кад је видео да је битка изгубљена, 
ободе коња напред, довикнувши својим војницима: 
„Војници! ходите да видите како умире француски 
маршал!“ — Но судбина, која већма воли краљеве 
него маршале, заклони га од смрти, да га жива 
преда краљу Лудвику Бурбону, те да га тај краљ, 
за пример другима, као издајника стреља На фран- 
цуском небу његов је живот јасна звезда, а његова 
смрт тамна пега. 

На Вахерлоу управо свршила се велика фран- 
цуска револуција, за коју гдекоји немачки исто- 
рици веле да је бездушна, поред свега тога што је 
девет милиона душа позобала. Те све душе товаре 
на Наполеонову душу. Кад је год неколико хиљада 
њих погинуло, држала се топла благодарнсст Богу 
у Павловој цркви у Лондону или у Нотрдаму у 
Паризу. Наполеону је било свагда противно кад му 
се наговесте малени, лични, узроци, због којих је 
каткад водио велике ратове. Кад је у највећој својој 
слави долазио у Ган, цела варош беше осветљена 
и свакојаким лепим натписима у његову славу 
ишарана. Пред варошком месарницом, где су ја- 

гањце клали, беше „начињена прекраснл пирамида 
и на њој крупним словима блистао се овај натпис: 
„мали касапи великом Наполеону.“ — Тај га нат- 
пис врло наљутио. Дозове касапе, и запита: „зашто 
сте у натпису ставили и ону реч мали касапи 2“ 
„Из наше чисте скромности — одговори један ка- 
сапин — јер ми смо малени према вама.“ — Кал 
је у Немачкој дао стрељати једнога уредника но- 
вина, рекао је: „ја се више бојим једнога уредника 
него читавог батаљона војника: ови ћуте, а уредник 
са својим новинама има хиљаде језика.“ 

Наполеон се за нове ратове обично правдао 
прошлим ратовима. По томе, они што су изгинули 
у прошлим ратовима, узрок су за погибију оних 
што ће погинути у потоњем рату. Почетници рата 
перу руке од крви у самој крви. Међутим Напо- 
леон остаје највећи генерал у ратној историји; ве- 
лики је био у падању као и у пењању. Слава је 
била најглавнији циљ његов. Постигао га је. Ње- 
гово име у Азији и Африци даље се чуло него име 
Француске. Он је несрећно свршио само зато, што 
се и срећи досадило тако дуго пратити самовољну 
Һуд једног човека. Срећа је с њим поступила као 
с коцкаром који се не уме зауставити. Пропао је. 
Он је боловао и умро на једном малом, удаљеном 
острву. А Француска je боловала и преболела. Ен- 
глеска, под владом свога глупог и пијаног краља 
Ђорђа, водила је рат и победила тако бистрог и 
даровитог војника као што је Наполеон. 

Што се год у то време и доцније појавило у 
свету даровитих људи, на ратном и књижевном 
пољу, то је све пробуђено тим потресом из Париза. 
Особито у свима народима појавило се необично 
много добрих песника. Песме и гавранови лете за 
биткама. Од две хиљаде година све су свађе и 
битке измеђ народа опеване; а ни једно пријатељ- 
ство њихово није прослављено у песмама. Тако је 
први Омир певао, тако се и данас пева. Револуција 
француска подигла је слободу и песму. Пробудила 
је читав овај свет; на онај свет, по свој прилици, 

није имала никаква утицаја. Француски покрет све 
је покренуо. Подигао је понос људскога рода; за- 
творила се врата средњем глупом веку за свагда. 
Мисао почела мислити, народи почели народовати, 
човек почео човековати. —— Француска је дала Европи 
човечанска права, а Европа Француској — најдеб- 
љега Бурбона. | 


IV, 


Немци cy побожни, вредни и умерени. Они живе 
по оној пословици: ради као да ћеш довека живети, 
а моли се Богу као да ћеш сутра умрети. Свака 
грана индустрије и науке има много радника. Врло 
су озбиљни у вршењу својих послова и дужности. 
На какав цвет пчела изјутра први пут падне кажу, 
да целога тога дана лети и пада на цветове исте 
сорте. Такав је Немац. Сваки који се преда каквом 
занимању, он га ради читавог свог живота. Онај 
што прави лонце од земље, ни о чему другом не 
мисли, него. како ће се у томе послу усавршити, и 
како ће измислити да његови лонци буду од других 
лонаца бољи и јефтинији; и кад пије пиво он само 
о томе сања. Његова је највећа слава да буде добар 
лончар; и ако краљев кувар купи од њега два лонца, 
он после свагда, и с великим поносом, потписује 
испод свога имена да је краљев дворски лончар. Он 
себе сматра да низашто друго није дошао на овај 
свет, него само за то да прави лонце. То није свој- 
ство женијалних народа. Француз прави лонце, а 
непрестано мисли како ће постати генерал. Пруски 
каплар по самом закону не може бити официр; он 
стрпљиво и тачно игра своју улогу: труди се да 
буде добар каплар. И пруски каплари најбољи су 
каплари. Бити сваштар, то није у карактеру немач- 
кога народа. Енциклопедисте никле су у Француској, 
стручњаци у Немачкој. Површно штогод знати, то 
се код Немца зове ништа незнати. Шарлатан, то је 
реч француска. Немци је немају у свом језику. Све 
што су они произвели и створили, имају захвалити 
` својој вредноћи, тачности и сталности. Енглези у 

томе нису далеко од њих измакли. Род су; обадва 
народа од једне су крви. Лордови и барони имају 
црвену, а прост народ плаву крв; они су благородни 
и ови други поштенородни. Немци имају пословицу 
која каже: вежбањем човек постаје мајстор. Стручни 
људи код њих се врло множе. Они нису брзи да 
одмах искажу своје мнење. Сваку мисао и сваку 
работу они сто пута са сваке стране сматрају, докле 
кажу: „добро је“ или „није добро“. Код њих да се 
појави Свети Ђорђе на коњу и са копљем у руци, 
они би ипак одредили стручну комисију, да она 
извиди и реши: је ли то заиста Свети Ђорђе. 

Немци свашта бележе и о свачему воде рачун. 
Они знају колико се у целој Немачкој сваке године 
излеже пилића; колико се памучних и вунених жица 
опреде; колико се цигара попуши. Они не живе без 
рачуна. Знају колико зрна пшенице треба да роди, 
да сви Немци буду сити. Без рачуна може се жи- 
вети само у оним земљама, где нигда нема снега, 
где не треба зиданих кућа ни зимског капута; где 
неколико урмених дрвета својим плодом исхране 
целу породицу; где човеку за педесет година не 
треба више од педесет динара у новцу, па и то 
изда за дуван. Многи народи Африке и Азије живе 
под својим шаторима исто онако, као што су пре 
две хиљаде година живели; никакве измене у начину 
њиховог живота. Како људи тако и сва животиња 
врло су склони на лењост: ако их трбух не натера 
да штогод раде, разум неће. И саме пчеле, којима 
се дивимо како су вредне, кад виде да им није 
нужда радити, сасвим се олење. У Барбадос, (где 
нема много зиме, и где има доста шећерне трске 
и шећерних фабрика), кад донесу из Европе кош- 
ницу пчела, оне, видећи да преко целе године имају 
свега што им треба, престану радити: не носе мед 
за зимницу, нестану задруге, престану се ројити. — 
Ратоборност подигла је Рим; побожност Египат; 
надметање и оштра фантазија Атину; а немачку 
цивилизацију створио је мраз. Римљани су изми- 


слили најбоље оружје, Египћани бесмртност душе, _ 

Јелини поезију са две хиљаде богова, а Немци — 
Немци у оно доба нису мислили, те по томе нису могли | 
ништа ни измислити. – Но свему што су људи иостала 
животиња пронашли и створили, основ је трбух. Ту 


_ стоји душа живота. То је извор свега људског напретка. 


Сутра да се претвори површина наше земље у лепу, 
печену погачу, а камење у сланину и швајцарски сир, 
онда за кратко време, сва би ова лепа цивилизација и 
просвета, коју приписујемо у заслугу само човечан- 
ском уму, ишчез"а са овога света. Ни папа не би могао 
наћи звонара; све је сито па лежи и почива. „Ах, да је 
Тара попара!“ издише невесињски кадија. Немци и 
Енглези најбоље од свију напредују само због тога, 
што имају најбољи трбух, прождрљиви су. Они да 
дођу у какву земљу, где би као оне пчеле у Бар- 
бадосу, нашли све што им је за живљење потребно, 
од свију народа први би задивљали. 

Немци су стрпељиви, љубе мир и тишину, али 
имају велику наклоност добром слободном и уредном 
животу. Дуге и хладне зимске ноћи нагоне их дау 
својој соби седе и раде; өне им исто толико користи 
приносе колико и дуги летњи дани. Мало која сео- 
ска кућа да нема своје извесне послове или омање 
занате, које зими цела породица ради. На северу 
нема лакомислена света; зима их је претворила у 
озбиљне људе, научила их је да се умеју бринути, 
а то је велика наука. Ко се у младости научи бри- 
нути, проведе старост без бриге. Талијан, кад је у 
Берлину, поздравља о божићу по путницима своје 
напољско сунце, јер мисли да је оно друго сунце, 
почем нигда није хладно. С радошћу сећа се он 
своје топле домовине, где је многе зимске ноћи пред 
вратима своје куће, напољу, преспавао слађе него 
у кући, — јер му је кућа пуна стеница. 

Немци на свашто мисле; они често рачунају и 
о оном, зашта би човек рекао да нема никакве ко- 
ристи ни циља. Они веле: нека се зна, ништа не 
шкоди. — Ухватили су рачун колико Рајна поред 
Базела за један дан пронесе камења и колико сва- 
кога часа излије своје воде у море. Они знају и 

оно што не знају. Први је Немац прорачунао и 
усудио се казати, да је требало 356 милиона година, 
докле се наша земља, од растопљене кугле, толико 
охладила, да се на њој могла прва биљка, маховина, 
заметнути и поникнути. Озбиљна немачка критика 
прекорила га, и оштро му одговорила: да је требао 
још девет година, четири месеца и шест дана вине 
казати; јер ону топлоту што је онда била, не мо- 
жемо ми сада себи представити. Данашња лава, коју 
вулкани избацују, није ништа према оној топлоти. 
Хумболд прича, да је у јужној Америци дошао јед- 
номе новом BYJIKaHy, и лава, која је четрдесет го- 
дина стајала на пољу, беше још тако врућа, да је 
у њеним пукотинама могао цигару припалити. А 
шта можемо рећи о топлоти, која нам од сунца 
долази, кад помислимо, да сунчана зрака педесет 
милиона миља, кроз мразове од шездесет степени 
хладноће, до наше земље путује, па кад дође на 
земљу, кроз приправљено стакло може злато да 
растопи, а не може да загреје немачко срце према 
Словенима?! 

Енглези рачунају још више, Они помишљају на 
хиљаду година унапред; хватају рачун колико векова 
може још трајати камени угаљ што га у земљи 
сада има. Брину се да ће индустрија и с њом ци- 
вилизација ишчезнути са ове земље, кад се потроши 
сав камени угљен, а то мора један пут бити. И онда 
нити ће моћи ићи пароброди, ни железнице, нити 
ће имати чиме подложити машине да фабрике раде. 
Они се не сећају веће невоље: кад сав тај угљен 
изгори, онда неће моћи човек живети на овој земљи. 
Кад су они гасови, што сада прикупљени у каменом 
угљену ћуте, били у ваздуху, онда људи није било, 
и то је јасан доказ да их није могло бити. И тако, 
што више горимо каменог угља, тим већма свакој 
животињи, а особито човеку, скраћујемо опстанак 
на овој земљи; а потпомажемо да се биље развија 
и боље напредује. За то азијски и африкански на- 
роди који су много страдали од потопа, од земљо- 
треса, од куге, од Енглеза, на основу свога иску- 

ства. не дирају у камени угаљ, и немају ни једног 
пароброда и ни једне фабрике с парном машином. 

Енглеска стрпљивост избројала је колико има 
писмена у целој библији. Енглез је избројао да треба 
21.459 пута проденути иглом док се једна обична 
кошуља сашије. Прорачунали су да ће Средиземно 
Море пресушити, јер се више воде из њега испа- 
рава него што утиче. Средиземно Море на један 
дан испарава 5730 милиона тона воде, а све реке, 
што у њега утичу, не донесу му на дан воде више 
од 1360 милиона тона. Што до сада Средиземно 
море није пресушило и усануло, узрок је што му 
из Црнога Мора кроз Дарданеле, а из Атлантског 
Океана кроз Гибралтар силна вода долази. Многе 
вароши, које су у време Римљана на самој морској 


обали биле, сада су на неколико километара далеко“ 


од мора. 

Средиземно Море није ништа друго него једна 
велика фабрика за прављење соли. Слана вода 
долази из других мора, и одатле се испарава у 
бљутаву кишу, а со остаје. По томе кажу да је 
Средиземно Море сланије него друга мора осим 
Мртвога Мора код Јерусалима, где утиче Јордан. 
Ту је вода тако густа од соли, да човек кад легне 
не може да потоне. Због тога што је тако преслана 
вода, не може у том језеру ништа да живи, за то 
се и зове мртво језеро. Енглези су доносили раз- 
личите живе рибе и бацали их у то језеро, но нису 
се могле расплодити; рибе боље могу да поднесу 
со кад су мртве. Таква ће вода по времену бити и 
у Средиземном Мору. За неколико кратких милиона 
година оно ће пресушити, и у његовом кориту ви- 
дећемо велике брегове од саме соли; а људи што 
ће онда живети, биће у хемији тако савршени да 


ће од те соли правити шећер. И то ће Немац из- 


мислити, јер и сад већ има немачких кућа, у којима 
се из штедње место шећера меће помало соли у 
белу кафу. 

Средиземно Море није старо, само је вода у 
њему стара. Негда, место те простране воде биле 


3 


жг е 7 Реф Эр х Р 


34 ЉУБОМИР. П. НЕНАДОВИЋ | o> 


су велике равнице и мали брегови; на њима су 
живели различити народи. У то доба, већи део 
Угарске било је море, а тако исто, преко равница 
данашње западне Русије, Црно Море састављало се 
са Балтијским Морем. Кад се догодио неки јак 
земљотрес, те су каменити брегови, нарочито код 
Ђердапа и Босфора, испрепуцали, онда је та сва 
вода, кроз те пукотине истекла и покрила сву суву 
земљу што се зове Средиземно Море. Народи одатле, 
кад су видели да вода непрестано расте, бегали су 
у кавкаске планине, око Арарата. Без такве нужде 
нису они остављали своје топле пределе, и селили 
се у ове хладне крајеве. 

У исто време, или раније, или доцније, или ни- 
како, потопила је морска вода Атлантиду, тај ве- 
лики остров у данашњем Атланском Океану, који 
је био већи од Европе, или је био мањи, или није 
никако ни био. Једини Платон споменуо га као у 
неком поетском заносу. Са тога острова виделе су 
се обале Америке и Африке. На томе острову била 
је цивилизација већа него игде на свету међу та- 
дашњим људима. Могло би се рећи, а могло би се 
и пером написати, да је та цивилизација била као 
што је данас у Европи. Са тога острова ишла је 
просвета полагано у Африку и Америку: јер у Мек- 
сици нађени су трагови цивилизације сасвим налик 
на оне у Египту; из једног су извора. Мора се пресе- 
љавају; где је год данас море ту је негда била сува 
земља, а где је год сува земља ту је било море. Тако 
дође суђен дан те и тај велики OCTPOR потоне, или 
се вода издигне те га поплави. Кад је тај остров 
и све просвећене народе на њему вода потопила, 
онда су и они народи у Америци, који нису били 
довољно учвршћени у просвети, наново подивљали, 
а споменици културе пропали и у шумама зарасли; 
једва им се сада трагови познају. — Толико о 
свему томе пишу књиге, које нико не чита; али о 
ономе, о чему још смртна уста нису напоменула 
то је: да су се неколико стотина људи са тога 
просвећенога острова избавили, и, кад су допловили 


/ 


Б ? ПИСМА ИЗ НЕМАЧКЕ - 85 


+ = 
4 


"ва обале Јеладе, данашње Грчке, они су оним див- 


___љим племенима, што су на тим обалама онда 


живела, били оно, што су први Европљани били 
американској земљи. Ко је први топ опалио, био 
је за њих бог Јупитер, који грми и громовима 
управља; ко је први пред њима у свиралу свирао, 
био је Орфеј; ко је први почео ковати, био је бог 
Вулкан. По томе може се као извесно написати, а 


као неизвесно држати, да је Јупитер, један од устав- 


них царева, са целим батаљоном потоњих грчких 
богова, са потопљене Атлантиде спасао се и овамо 
допловио; и то, по свој прилици, дошао је на па- 
роброду. Капетан од те лађе звао се Нептун, 
пореклом прави Славенин, јер то име Нептун озна- 
чава човека који плови а не потоне. Јупитер је“ 
имао са собом топова, и отуда је међу дивљим 
Јелинима остао спомен да је он грмео и муњама 
севао. Вулкан био је машиниста на том пароброду, 
знао је добро ковати, и заиста био је богаљ у 
једну ногу, јер нема смисла да се то о њему из- 
мисли. Аполон је био на оном потопљеном острову 
управитељ неког позоришта, и са девет лепих игра- 
чица, девет муза, спасао се и допловио у Грчку. 
Музе, као женска створења, тако су се заплашиле 
од потопа, да и ту кад су допловиле, одмах. су 
утекле на висину брега Парнаса. Ескулап, лекар и 
професор медецинског факултета са Атлантиде, по- 
чео је одмах са лекаријама чудеса чинити. Да су 
то све прави просвећени људи били, најбоље све- 
дочи Бакус који је добро пио, и Меркур који је од 
дивљих племена стоку крао; син његов, по домо- 
вини свога оца, презивао се Атлантић. У причама 
о тадашњим боговима огледао се потопљени остров 
Атлантида и његов високи ступањ просвете, а ниски 


· ступањ морала. — Ових неколико стотина просве- 


ћених људи, што су са Атлантиде у Грчку допло- 
вили, били су много бољи и човечнији од оних 


· Шпањолаца, што су први заузели земље у Аме- 


рици, и међу којима је било свештеника, који су 
сматрали за хришћанску дужност и богоугодно дело, _ 
3. 

да сваки дан убију дванаест оних. нехришћанских 
добрих дивљака, и то у име дванаест апостола, а 
тринаестог да убију у име Исуса Христа. Уз такво 
убијање они су им проповедали Христову веру и 
љубав према своме ближњем, и да ће они, који 
приме хришћанску веру, по смрти вечито живети 
у рају. Кад су они јадни дивљаци дознали да ће у 
томе рају бити и Шпањолаца, бегали су у шуме 
од те вере и од тога раја. Кад су једног од таквих 
дивљака утврдили у хришћанској вери и добро га 
обавестили, да је само један Бог, принео му је све- 
штеник причешће и уверио га да је то тело божје 
· и да је то једини истинити Бог, па га причестио. 
За тим опет га запитао: „колико има богова?“ 
Дивљак му одговори: „нема ни једног.“ — „А како 
To?“ повиче свештеник. На то му безазлени дивљак 
одговори: „био је један, па си ми дао те сам га 
сад појео.“ 

Још само две речи о Атлантиди. Можете запи- 
тати: како је могла тако просвећена земља да за 
собом не остави већи траг цивилизације у блиским 
земљама које нису потопљене2 — На то је лако 
одговорити. Представите себи да.нигде нема циви- 
лизације осим у Италији, па једним земљотресом 
да Италија потоне у море; ко би после неколико 
хиљада година, у земљи данашњих Албанеза, могао 
познати високи ступањ данашње талијанске про- 
свете и културе? А море, што раставља Албанију 
од Италије, можете препловити за једну ноћ. 

Кад се сунце јелинског напретка нагињало к 
западу, а Рим стајао на врху своје славе и вели- 


чине, онда по данашњим немачким земљама није 


било ни села ни вароши. Непрегледне шуме по- 
кривале су читав овај простор, а кроз њих врвели 
су различите врсте зверови, међу којима су били 
најачи Тевтони, Германи, данашњи Немци. Висином 
били су од Гала читав педао већи, као што су и 

данас већи од Француза. Хранили су се воћем и 
месом дивљих зверова; место хаљина огртали су 


медвеђу кожу; на глави, као неки украс, носили cy 


кожу с главе дивљега вепра заједно с роговима. 
Стари Римљани с почетка само су толико о њима 
знали, да туда вечито пада киша и снег, и да има 
људи који не верују римске богове; да има људи 
који без крова могу на снегу ноћ провести, који 
могу некувано месо јести и — тридесет чаша пива 
попити, и са сваком чашом по један комадић сло- 
венске земље прогутати. 

· Немачки народ још није почео старети и опа- 
дати; он још није ни дошао до оне своје висине и 
_ славе што му будућност обећава; он у свему још 
напредује; његова снага јача, његов ум гоји ce и 
дебља; он још расте као какав здрав младић, као 

каква лепа буква, на којој нема ни једне суве гран- 
_ чице. — Кад је ветар затрпавао песком велику 
престоницу асирскога царства, а Египћани већ нису 

умели да читају хијероглифе на својим спомени- 
_ цима; кад је. грчки Акрополис почео опадати и 
старети, а прекрасни мраморни стубови великога 
Јупитерова храма у Атини почели се крунити; кад 
је Рим подизао свој Пантеон и чудесне споменике, 
а живео у раскоши и слави, коју још ни Париз 
није превазишао; онда се овуда, где је сада лепи 
Минхен, богати Франкфурт; где је сада Хамбург, 
Берлин и Беч, једва по гдекоја колиба видела. Ове 
земље, — где сада на железници за један једини 
дан можете походити пет универзитета (Вирцбург, 
Хајделберг, Штрасбург, Фрајбург, Базел), и чути о 
једном истом предмету шта пет учених професора 
говоре, — ове земље називали су Римљани дивље 
земље. А Египћани, Финичани и јелини нису за 
њих нигда ни чули; знали су само да овамо има 
једно море, у коме се ћилибар налази, којим су се. 
они тако радо китили. За њих читав овај север 
није имао никакве друге важности. Онда је ђацима 
у школи лако било научити географију; осим обала. . 
Средиземног Мора другога света није било за њих., 
Клија, богиња светске историје, ту је прела свој 
конац; ту су биле све вештине и све науке; ту су. 
се налазиле закснима уређене државе и сва људска 

мудрост и слобода. На обалама Средиземног Мора. 
човек је први пут у својој души, у свом поносу, 
осетио да је заиста човек, и да од њега, после де- 
сетак хиљада година, могу постати прави људи. 


"Тек око сто година пред рођење Христово, Немци, 


кад су дошли у додир са Римљанима, јављају ce у 
"историји као варвари, али као јунаци. Римљани се 
чудили њиховој храбрости. А Немци се чудили рим- 
ским оклопима, добром оружју, њиховој вештини у 
биткама и у опште њиховој високој образованости. 
Каква велика промена за осамнаест кратких векова! 
— Обале Средиземнога Мора и од југа и севера 
подивљале су, а сурова Германија постала је пример 
и углед свима народима који желе да постигну сте- 
пен данашње светске цивилизације. — Око тауни- 
ских брегова подигле се нове Ниниве, Атине и 
Картаге; а потомци Сократови испод подивљалог 
Парнаса трче на север, у немачке школе, да напоје 
своју душу науком, вештином, ·слободом, истином 
и сваким послом образованих људи. У пределима 
одакле су изашли апостоли, царује мрак и сујевер- 


ство; у отачаству Исуса Христа беже у подераним_ 


хаљинама људи и крију се у колибе, само зато што 


су Хришћани; а на северу немачки пастор пред. 


скупљеним народом разлаже хришћанску љубав и 
тумачи еванђеоске речи онако како их треба да. 
чују и разумеју људи који љубе праву истину и 
који теже све даљем напретку и просвећењу свога 
разума | 

Као што су Немци скромни према Енглезима и. 
Французима, тако су дрски према Словенима и 
свима источним народима. Француз, кад хвали свој 
народ, он бира само лепе речи; сви народи, осим 
Енглеза, морају веровати јер се говори о великом 
народу. Докази његове славе то је сама слава. 
Француска је сунце на небу. — Енглез нигда вам 
не хвали свој народ; држи да би га увредио кад би 
га хвалио и узносио, држи да му није потребно 
доказивати да је сунце светло; нико то до сада није 
одрицао. Енглези најмање имају слободњачких me~ 

нико се за њу не боји, нико нема потребе да се 

«сама. Зато што им је слобода осигурана и утврђена, 


о слободи брине и да се за њу бори, нико је не 
обара. И патриотске песме ретке су; није нужно 
патриотизам, отачаствољубље, потхрањивати; такву 
патрију, отачаство, свак љуби. У народном енглеском 
поносу сучељава се енглеска величина, енглеско 
првенство, слобода, поуздање, мудрост и богаство. 
Сува је земља у Европи њима само руда и фабрика 
где копају камени угљен и преду памук; море то је 
њихово царство. Какав народни понос осећа најмањи 
морски енглески капетан, кад са обале Атланског 
Океана погледа колико лађа долази и одлази. кад 
помисли да сваки дан за два милиона дуката изра- 
ђене робе натовари се на лађе из Енглеске и у 
сав свет носи. Последњи матроз енглески кад по- 
мисли на силне колоније, и да нигде на глобусу 
нема морскога пристаништа, где се на лађи не вије 
енглеска застава, не може се уздржати да својим 
гласом суровим, као што су валови морски сурови, 
не повиче: „владај, Британијо, над таласима!“ 
Немац хвали свој народ бојажљиво и скромно 
према својим западним суседима. За доказ сваке 
своје хвале наводи речи туђих књижевника. Ниједан 
немачки мудрац иљи државник неће какву нову 
мисао истаћи, а да не помисли: шта ћео томе рећи 
учени енглески и француски људи. „Ах, — уздишу 
често Немци — ми изнађемо и измислимо какву 
машину, или какву другу ствар, или покренемо 
жакву велику мисао, а Французи и Енглези шчепају 
то у своје руке, прераде, усаврше, даду му своје 
име, па после шаљу нама и свима осталим наро- 
дима, као свој производ“. — Немци поштују Аме- 
риканце, мрзе Французе, боје се Руса, завиде Ен- 
глезима, равнодушни су према Талијанима, љубазни 
су према Грцима, политични су према Мађарима и 
Шведима, а љуте се на Словене што не могу да 
увиде, да за њих нема цивилизације осим немачке 
цивилизације, и да је за словенске и све источне 
народе немштина и цивилизација једно исто, као 

што је негда за полапске и померанске Словене 


хришћанство и немштина било једно исто. Славни · 
немачки Хегел, споменувши у неколико речи Сло- 


вене, како они нису још ништа учинили знаменитог 


"за светску историју, вели: један део тога народа 


ми смо већ присвојили цивилизацији. А то ће рећи: 
понемчили, 

Од свију европских народа, Енглези су показали 
највећу способност насеобине. Они се населе у дивље 
пределе Аустралије и Тасманије, па један гради 


кућу или оре, а други с пушком стоји и чува стражу. · 


Кад дивљаци ухвате једнога Енглеза те га испеку, 
други из Енглеске трче те се ту насељавају. Немци. 
за таква предузећа мање показају сталности. Фран-- 
цузи нигде се не исељавају; они кад се премноже 
потуку се међу собом, па ко остане-жив има до- 
вољно простора. Приметило се да иу новим на- 


сеобинама сви народи задржавају своје старе обичаје | 


и особине: Енглези, пре свега, граде цркву, Немци 
гостионицу, Французи салу за играње, а Руси, Kao 
и Римљани, зидају тврдиње за војнике. 


ү 


Ви сте заборавили да мене боли нога. Ах, кад 
бих и ја могао заборавити! Она ме каткад у по 
нећи пробуди, низашто друго него само зато да се 
сетим да ме заиста боли. Кад је оставим на миру 
и у тишини, кад је не мичем и ништа не дирам, 
не осећам никакве болове. Лекар ми долази сваки 
дан, али не долази да ми ногу лечи, јер ми је 
одавно казао да подагра без узрока не дође, али 


без узрока оде и да је не треба ничим лечити, јер». 


када се не лечи пре прође. Он ми сада долази ре- 
довно свако после подне, те изигра две партија шаха, 
попије црну кафу и свади се с газдарицом од куће. 
У осталом, врло је занимљив у разговору, учен је 
човек, и као да је о свему другом више учио и 
читао него о лечењу ноге. Питао сам га јуче, хоће 
ли ми нога за неколико дана проћи бар толико, да. 


могу до парка изаћи. Он се осмехну и одговори: 

_ва неколико дана, за неколико недеља, за неколико 


месеци; ништа се не може напред казати. — Про- | 


нашли смо да смо неки стари другови, а нигда се 
_ нисмо познавали. У години 1846. били смо заједно 
_ на берлинском универзитету. Он је учио медецину, 
а ја — нисам учио ништа: учио сам Хеглову фило- 
софију и читао различите песнике; и тек после 
много година видео сам да то у Дарвиновом веку . 
врло мало значи. — Каткад проведемо цело после. 
подне у пријатном „разговору о оном времену. Као 
талас за таласом, тако иду приче за причом. Млади 
људи приповедају један другом нове ствари и до- 
гађаје; стари људи само. опомињу један другог. И 
ми смо разговарали готово само о оном што нам 
je обојици познато. Шта има милије у старијим су- 
морним годинама, него спомен на веселе ђачке дане 
и на професоре! Већ су сви умрли — и професори 
и Ђачки дани; остали су дани ревматизма, подагре 
и зловоље; треба бити стрпељив, и они ће проћи. 

Често се разговарамо о професору Неандру. Ми 
код њега нисмо ништа учили, али по каткад ишли 
смо на његове часове само чуда ради, да га гледамо. 
То беше најчувенији, али најчудноватији професор 
теологије. Нигда мање од триста ђака није било на 
његовом предавању. Он беше мало погрбљен и ве- 
чито је гледао себи у недра; имађаше дугачак капут, 
велику главу са густом, нигда неочешљаном косом. 
Био је врло озбиљан: нико се не опомиње да га је 
кадгод видео да се насмеши. Сваки пут, кад је ње- 
тов час, школски служитељ донесе и метне на ка- 
тедру једно дугачко гушчје перо. Неандер, кад дође, 
попне се на катедру, узмо то перо, штрпка га по 
мало, говори и полагано окреће се око себе на ка- 
тедри. Нигда не гледа у ђаке, а био је врло кратко- 
вид. једнога дана, беше неки празник, Неандер није _ 
знао, него дође у празну школу, попење се на ка- 
тедру и почне говорити своје предавање. Служитељ 
што је чистио собу престане од својега посла и с 
метлом у руци стајао је непрестано, докле год он 
_није своју лекцију свршио. Од његовог стана до 

универзитета није било више од пет минута, али 
њему је требало 25 минута докле дође: ишао је 
свагда наоколо кроз некакве три улице; тим је 
путем први пут прошао, па тим је путем двадесет 
година долазио и одлазио. Каткад се жалио да му · 
је врло далеко стан. Он није познавао друге улице 
у Берлину. једно јутро, кад је отишао у школу, · 
примете код његове куће да су му остале панта- 
лоне у соби где је спавао, а знали су да других 
панталона нема. Слушкиња брже боље дотрчи, и 
уплашено рекне школском служитељу: уђите и ви- 
дите има ли господин професор панталоне. — Слу- 
житељ полагано уђе у школу, и радосно изађе и 
јави: да-господин професор има на себи панталоне. 
То су биле нове панталоне, купио их а код куће 
му нису знали. Јелан пут украду му ђаци перо ca 
катедре; он кад дође и не нађе перо, збуни се, није 
могао почети да говори, само је непрестано пипкао _ 
рукама по катедри. На послетку притрчи један ђак © 
те му дода перо, и он одмах почне га по свом оби- 
чају штрпкати и своју лекцију говорити. Он је тако 
био чувен са својим теолошким знањем, да су про- 
тестански ђаци, који су се тој струци посветили, 
са свију страна долазили само да код Неандера 
слушају предавање. Из Угарске особито их је много 
долазило, међу којима беше и Словака. Тада из 
Аустро-Угарске дозвољено беше само богословима, 
да могу на слободним немачким универзитетима, и 
то само богословске науке, слушати. Тада у Бечу 
Метерник беше за сву царевину професор који је 
све. знао, и кога су сви морали слушати. Свака 
мисао имала је своју прописану униформу, и само 
Кругова философија, као званична ћесаро-краљевска 
философија, беше привилегисана. 

Свак се жали на краткоћу овога живота, а при 
том никога нема који се у свом кратком животу 
није нигда жалио на дуго време. И сам Наполеон !. 
који због својих великих послова у Европи није 
спавао на ноћ више од четири сата, осећао је на 
Сент Хелени више од пет година да му је дуго 

време. Мени се чини да је и мом доктору у овом 


купатилу дуго време. Нико неће да болује. Он је 
разговоран, шаљив и досетљив, али не налази забаве 
ни у позоришгу, ниу шетњи ни у великом друштву, 
ни у парку кад музика свира. Радо игра шаха, но · 
нико неће у овом лепом месту, њему за љубав, да 
седи и да гледа у оне дрвене краљеве, у оне мртве 


- фигуре што имају коњску главу. Зато он сваки дан 


сврати к мени; сигуран je да ће ме наћи код куће, . 


а зна да ми је пријатно кад когод дође да прекра- 


тимо штогод од овога кратког живота. Не моћи 
ходити, то је права невоља у овом месту, где је 
прво правило и једина дужност: пити ове чудновате 
воде, непрестано по парку ходати, гледати зелену 
шуму, слушати музику и ништа не мислити. Бес- 
посличење већма умори него посао. Мора се ма 
шта радити, у најгорем случају мора се ма шта 
писати. Кад човек пише ма шта, може писати ма 
како. 

Мој доктор, кад год дође, има понешто да при- 
мети у кући. Ако су прозори отворени, он трчи те 
их затвара и виче: „ко сме при отвореним прозорима 
седети! Гако ли се чува здравље2 Па кад се раз- 
болите кривите лекаре и апотеке!“ — Ако су прозори 
затворени, он их отвара и виче: „ах Боже мој, шта 
чините! Ко је видео да се на оваком красном дану 


држе затворени прозори2 Како можете у овој запари 


дисати 2 Мајски ваздух: то је медецина! — Кад му год 
газдарица донесе кафу или чашу воде, он макар шта 
примети: или да кафа није довољно врућа, или да 


вода није довољно хладна; но она слабо се кида: 


што он више зановета, тим се она више смеје. Она 
га једном упита: „од кога сте научили тако зано- 
ветати, тако несносан бити?“ — Најлепша му је 
реч што кад при поласку рекне: „ја не рачунам ове 
визите да ми платите.“ 

Људи, кад се примакну последњим годинама 
својега живота, у разговору често спомињу кајање. 
И ја и мој доктор нисмо изузетак од тога. Он се 
каје што није у младости путовао, ја се кајем што 


~ = 


сам путовао; он се каје што се оженио, ја ce 


кајем што се нисам оженио; он се каје што је учио 
медецину, ја се кајем што нисам учио медецину; а 
обојица се кајемо што смо остарели. Младост не 


познаје кајање, она пезнаје наде; младост нема 


дугачких путова за собом да се на њих осврће, она 
има дугачке путове пред собом, на које с поуздањем 
и радошћу гледа. —- На сваку дугачку прошлост, 
ма она била пуна среће и весеља, осврће се човек 
са неком тугом; то је прошлост, то је леп или 
ружан сан. | 

Пре неколико дана поклонио ми је једну књи- 
жицу „О лептировима и гусеницама“ коју је оњ 
написао, и кадгод дође пита ме: „јесте ли читали 2“ 
А ја му свагда одговорим да нисам. — Кроз ми- 
лионе векова дође на човека ред да се роди и 
појави на овом свету, па зар тада да чита о гусе~ 


ницама2 Оно време, што човек проведе читајући 
о гусеницама, може ли се бројити у живот? О гу- · 


сеницама читати не зове се живети. Он ме много 
пита о Италији и о Грчкој, а ја му много причам. 
Он жели тамо путовати; у тој жељи остарео је, у 
тој жељи умреће. Вуче га срцеу те земље само 
за то, да хвата лептирове, и да умножи своју збирку, 
о којој ми је толико пута с особитом радошћу го- 
ворио. Он сваком лептиру зна име на три језика. 
Он трчи по ливади за њима као мала деца, хвата 
их, рашири им крила, и у свом кабинету прибоде 
их чијодом. Сиромах лептир! Ни он не може у 
образованим земљама на миру да остане; и он мора 
"свој живот да принесе на олтар људске просвете. 

Осим тога он зна много и о тицама. Ситне тице 
то је нарочита његова студија. Највише труда и 
времена посветио је врапцима. Славуј за њега нема 
велике важности, он налази да од свију малих тица 
врабац има највише памети: то је практични мудрац 
међу ситним тицама. Славуј је идеалиста, фантазија, 
врабац познаје свет и ужива га онаквог какав је; 
славуј је туга, врабац је весеље и безбрига; славуј 
је само осећање и љубав, врабац је себичан и под- 

смева се свима тицама. — Op њега сам први пут 
__ дознао да у северној Америци није било врабаца. 
Tex године 1852. један Немац пренесе седам пари 
у Нови Јорк из Штутгарда, где су најлепши врапци. 
Његово име и биографија доћиће у лексикон славних 
људи; учинио је заслугу за Америку, и принео је 
тиме нешто слави и узвишењу немачкога народа. 
У Новом Јорку израдио је, те је за те његове врапце 
у парку, о варошком трошку, начињена прекрасна 
дрвена кућица. Они су се толико расплодили да их 
тамо сада небројено има. Ни у новом свету врапци 
се нису ниучем изменили: остали су онакви исти 
Кер и у Европи што су били; несташни, брбљиви 

и безобразни. Али учинили су велику услугу, јер 
су сав парк отребили од гусеница и других бубица, 
које су дрвима много шкодиле. 

Једног дана донесе ми доктор комадић суве земље 
колико велики орах, и каже ми да је за то дао 
три талира, и да је тај комадић од једне египатске · 
пирамиде што је пре пет хиљада година од непе- 
чене цигле зидана. „Ево вам, рече, величаво стакло, 
кроз њега у томе комадићу непечене цигље, виде- 
ћете четири сламке; једна је сламка од пшеничног 
класа, али такве сорте пшенице сада нема, угинула 
је; неки учени људи кажу да та сламка није од 
пшенице него да је то сламка од зоби. Она остала 
· три комадића што видите, за њих још нико није 
смео поуздано казати коме биљу припадају.“ — ја 
сам кроз величаво стакло гледао, па му искрено 
одговорих: „Бога ми, докторе, ја ништа не видим 
осим земље.“ За тим разговарали смо о мојој нози. 
Преписао ми је нешто за мазање и тврдо ме yBe- 
равао, да је све једно мазао тиме ногу или не 
мазао. Он каже да лекари с бољим успехом могу 
лечити очи него ноге. У целој Европи има само 
један славан лекар, који се само ногама занима, и 
он седи у Берлину. За то Пруска и сгоји на до- 
брим ногама. У Лондону сада живи најбољи зубни 
лекар, јер Енглези много једу; они сами за себе 
кажу да и у стомаку имају зубе. У Бечу се налазе 

најбољи лекари за суву болест, јер тамо од тога 
пате. | | ; 
Кинезима кад се каже; није вам добро оружје, 
они одговарају: добре су нам ноге. Уздају се да 
утеку. — Шпартанцу, кад су рекли: кратак ти је 
мач, он је одговорио; ja ћу корачити. Уздао се у 
ноге да стигне непријатеља. У једном боју, за време 
Наполеона 1. зрно пушчано рани генерала Латур- 
Мобура у ногу тако, да су му је одмах морали 
одсећи. Свом старом слуги, који је при сечењу ноге 
плакао, повиче генерал: „што плачеш, лудо! Одсад 
ћеш имати да чистиш само једну чизму!“ — За 
онога, коме одсеку једну ногу, ма како да је млад 
и здрав, свагда се може казати: он је једном ногом 
у гробу. — Међу свима животињама, које су се на - 
Нојевом ковчегу од потопа спасле, бува има нај- 
боље ноге. Кад би човек, према величини својега 
тела, има ноге онакве способности и хитрине, онда 
не би му требали ни пароброди ни железнице: за. 
неколико минута, у неколико скокова, могао би 
прећи пола Европе. Бува свагда се моли Богу да 
је не ухвати слеп човек; јер окат човек кад је 
ухвати, он свагда отвара прсте полагано да је види, 
и тако она искочи и утече; а кад је слепац ухвати, 
онда она нема наде да ће моћи утећи; јер он не- 
престано трља је међу прстима докле је са свим 
не угњави. | ; 
О свим другим болестима, које долазе на човека, 
читао сам много. Знам за што долазе, колико трају, | 
како се од њих лечи и умире; али о болестима ногу 
нисам нигда ништа читао. О њима се слабо што и 
писало. Јадне ноге! Оне стоје у медецини на најни- 
жем степену; а без њих се људи не би могли ни 
напред ни натраг маћи. Оне су одређене за најнижу 
службу човека, он о њима најмање бриге води, 
најгоре их одева, и не гледа где ће њима стати. 
Турци, кад руке скриве и штогод украду, бију не- 
вине ноге по табанима. Људски род већма уважава 
своје уши него ноге: половина, и то лепша поло- 
вина људскога рода, кити их златним обоцима, а 


гач 

Па Етан саа а A | 
_ ноге све увијају у марвену кожу и газе њима по 
__глибу и по тврдом камену. Кад се срце уплаши 
морају ноге да беже, да га спасу од опасности; кад 
се срце развесели и раздрага, морају ноге да скачу 
и да играју; кад се глава опије, морају ноге да по- 
срћу, и опет нико неће ноге да поштује. Једина 
Енглеска има орден за ноге. То је један између 
највећих ордена на свету, и стоји у врло великој 
важности; тешко се заслужује, а предаје се са 
особитим церемонијама. Цареви и краљеви држе за 
особиту славу кад га добију, поред свега тога што 
на -њему стоји написано: „срам било онога који 
што рђаво о овоме помисли!“ — Тај орден ништа 
друго није него подвезица од женске чарапе, и под- 
везује се испод десног колена. 

Чудновато! — Све боље енглеско друштво тако 
је васпитано, да међу њима, нарочито где има жен- 
скиња, морате пазити на сваку своју реч, много 
више него кад сте у немачком друштву. Енглескиње 
често оставе какво друштво и оду, а најучтивијем 
странцу и не пада на памет да оне беже од њего- 
вих за њихове обичаје непристојних речи. Код њих 
је псовка и безобразна реч и оно, што код других 
народа није. Половину хаљина што се носе, а нај- 
мање оне комаде одела што до голога тела стоје, 
не смете у разговору споменуги. То је за њихове 
обичаје неучтиво, безобразно. — Недалеко од Мон- 
блана у Швајцарској, пролази се поред једне лепе 
рачвасте клисуре. То је велики каменити брег, сврх 
кога, када није суша, вода окомце пада доле, и то, 
нарочито кад вода пресуши, изгледа као две нога- 
вице. Путници и путнице свију народа ту се радо 
уставе и гледају; само Енглескиње оборе очи преда 
се и туда брзо прођу. Кад запитате швајцарске вође 
за што оне то чине, они вам одмах одговоре: „само 
за то, што се та стена зове „жуте панталоне“, и 
што је заиста налик на панталоне.“ — Рукавице су 
изузетак, оне премда се носе до голе коже, стоје у. 
_ особитом поштовању код енглеског господског дру- 
штва. Не морате на ногама имати чарапе, али уч- 

"тивост захтева да на рукама имате рукавице. Пред- 


седник Дикло купао се у реци, једна енглеска roc- 
пођа, идући поред обале, заплете сеи падне. Дикло, 
го голцит, искочи из воде и помогне јој дићи се, 
па је онда молио госпођу да га извини што нема 
рукавице на рукама. Гдекоје велике госпође сма-. 
трају да је неучтиво да се у клавира виде голе ноге; 
за то им праве од платна лепе ногавице. — При- 
стојност и побожност енглеских богаташа прешла 
је у очевидну притворност. Тако строги обичаји код 
енглеске госпоштине, а при том подвезица од жен- 
ске чарапе највећи орден! 

О постанку тога ордена причају чудновате ствари. 
На једном дворском балу одреши се подвезица гро- 
фице Шефсбери. Краљ Едуард нађе и подигне у руци 
ту подвезицу. Цело се друштво згледа и осмехне. 
Лепа грофица застиде се јер се много зуцкало о 
краљевој љубави према њој. Краљ да би оно од 
"чега се грофица тако застидела извисио на особито 
поштовање, подигне подвезицу у вис, и повиче: 


| 


„срам било онога, који што рђаво о овоме мисли! 


_— И заведе тај орден, који ce може добити само 


за велике заслуге. Да је самовољни краљ Едуард 


подигао магареће уши, и повикао: „ово од сад да 


се свуда поштује“ сви би се поклонили и рекли: 
заиста и јесте то за велико поштовање. — Пет сто- 
тина година та се подвезица, са шарене чарапе једне 
шарене грофице, слави у Енглеској као први орден. 
Цар Никола ишао је собом у Лондон, да прими тај 
орден и да издржи све оне старинске церембније. 
— Султана Абдул Меџида — кад је чуо да му Ен-. 
"глези, као сеоме савезнику у Кримском Рату, шаљу 
тај орден —- ухватила је грозница од страха; јер 
су му прочитали правила како се предаје тај орден, 
и казали му: да мора обући старинске ритерске 
хаљине и тесне панталоне, па пред целим својим 
диваном, и пред свима страним посланицима, клек- 
нути на једно колено, докле му ђаури привежу под- 
везицу на друго колено. Краљица Викторија, кад је 
чула за тај Султанов страх, нареди да му се тај. 


ook преда без оних церемонија које не подноси 
мусломанска вера. Султан Абдул Меџид, за време 
Кримскога Рата, видео је својим очима енглеску 
снагу и богатство, што му се врло допало, па јед- 
ном приликом запита својег Шеик-Ислама, какве 
се церемоније морају учинити кад Гурчин прелази 
у енглеску веру 2 Правоверни Шеик- Ислам уплаши 
се да Султану није пало на памет да пређе у ђаурску 
веру, па му изброји многе тешке церемоније, па 
напослетку рекне му: „кад Турчин пређе у погану 
ђаурску веру, мора на првом божићу да поједе 
читавог печеног мачка!“ — Султан мане главом и 
одговори: „све бих оно друго могао издржати, али 
печенога мачка не би никако могао појести.“ 

На плавој пантљици поменутога ордена за ноге 
стоје француским језиком написане оне краљеве 
речи: „срам било онога који што рђаво о овоме 
помисли!“ — У доба Едуарда, пре пет векова. У 
Енглеској, по свима судовима и по свима бољим 
пруштвима, говорило се само фргнцуски. И данас 
на њиховом грбу, осим многих других места у за- 
конским стварима, стоје француске речи: „Бог и 
_ моје право.“ Едуард, који је освајао француске зем- 
ље, назвао се и француским краљем. Један мали 
спучај, једна врло незнатна битка, потиште из Ен- 
глеске француски језик за сва будућа времена. Без 
тога малога случаја данас нигде не би било енглес- 
ког језика. У Лондону говорило би се француски 
HiTO тако као и у Паризу; француски језик из Ен- 
глеске прешао би у Америку, а оданде свуда где 
се сада енглески говори. Кад су Енглези многе 
француске гемље заузели и близу до Париза дошли, 
да су тада и Париз освојили и у њему остали, да- 
нас не би било на свету ни Енглеза ни енглеског 
језика. Ту тако важну ствар решило је можебити. 
једно пребијено копље, једна хитро одапета стрела. 
— Да је још једном чиодом приденута била под- 
везица за ногу оне лепе грофице, мање би био је- 
_дан велики орден, којим се ките ноге сбично оних 

великих људи, који ништа не раде ни ногом, ни 
руком, ни умом. 

Често врло мале и сасвим незнатне ствари по- 
вуку за собом велике последице и постану узрок 
неизмерних догађаја. Три гуске почну кречати, на 
то се војници прену из сна и виде непријатеље где 
се полагано, крадом приближују; они скоче, оте- 
рају непријатеље и спасу Рим. Три гуске окренуле 
су целу. светску историју на другу страну. Рим- 
љани, који су умели да уважавају и славе заслуге 
својих војвода, нису хтели своју захвалност и при- 
знање ни према гускама да штеде. Сваке године, 


"тога дана, хранили су и славили гуске, а тукли су .. 


штаповима псе, што нису своју дужност чинили и 
лајали, кад су непријатељску војску видели. Гуске 
од тога доба, откако су спасле Рим, носе високо 
главу, и кад прођу испод каквих ма како високих 
врата, оне свагда сагну врат. јер мисле да су тако 
велике да ће главом горе дохитити. Њима сав људ- 
ски род има врло много захвалити, јер с њиним 
перима почели су високо летети — и писати. 
Срби, пре Косова, са краљем Вукашином на 
реци Марици дочекују Турке кад су први пут у 
Европу озбиљски корачили, победе их славно, па се 
онда пусте у велико весеље, а после тога без бриге 
сви легну спавати. Ноћу, кад се дигне олуја с ве- 
ликом кишом, изненада и нагло удари побеђена 
турска војска и страховити покољ међ Србима 
учини. Турци, кад је сунце залазило, мислили су 
да се сутра преко Дарданела у Азију врате, кад се 
сутра дан сунце родило, преко српских мртвих ле- 
шева, видели су отворена врата богате Европе. Једна 
чаша вина мање, једно будно око више, и Турци 
не би ни једнога корака даље смели учинити. -— 
Видовданска битка зауставила би насвагда Турке 


на српским границама, да се на Косову случајно. 


није десио један мален камен, један кртичњак, где 
је коњ ңара Лазара стао, посрнуо, и заједно саца- 
рем пао баш онда кад се битка решавала. Кроз 


сву војску пролетио је глас: паде цар! — Такве 

речи кад се чују за време битке, значе: погибе цар. 
У оно време цар је био царство, држава. 

Ко би данас веровао, да је један мали гвоздени 
клинац из потковице узрок, те су данас државе и 
друштва људскога рода у целој Европи овакве ане 
сасвим друкчије; а то је историјска истина. Кад је 
Лудвик XVI. преобучен бегао, и већ близу био фран- 
цуске границе, обоси му коњ из кола у једну ногу, 
и морао је застати да га поткује. Док су потки- 
вали коња, познаду краља, зауставе га и врате у 
Париз, где га осуде и погубе. Да је тај незнатни, 
мали, клинац само још три сата придржао да пот- 
ковица с коњске ноге не отпадне, краљ би срећно 
прешао француску границу, скупио би војску, сви 
други краљеви били би му у помоћи, дошао би и 
заузео безбожни и манити Париз, спасао би своја 
суверенска права, задржао би на самом извору по- 
крет европске слободе, продужио би обичаје сред- 
њега, тиранскога, века, и владао би даље по Cra- 
рински. За све укинуте ропске законе, за све уставе, 
за све човечанске слободе, за сав напредни покрет 
људског ума, што се у овом а не тек у идућем веку 
догодио, немамо ником другом захвалити, негооном 
малом гвозденом клинцу, што је испао из коњске 
потковице. Онога тренутка кад је испао, положио 
је основ за човечанска права, за слободу мисли и 
тела. Гај мали клинац да није испао из потковице, 
данас свет не би ништа знао о великом Наполеону; 
он би негде живео и умро као артиљериски мајор; 
гроф Мирабо носио би скуте краљеве; Робеспијер 
био би владика у Марсељу; Марат издавао би но- 
вине, и славио би неограничену власт; госпа Кордеј 
играла би у циркусу; а код сваке штампарије у 
Немачкој још би стајао по један цензор да чувада 


не излети каква опасна мисао. И нико још није 


хтео пронаћи и споменути у историји име онога, 
који је био тако невешт ковач, те сковао тако рђав 
клинац. Њему би Французи, на лепом вандомском 
стубу у Паризу, подигли статуу, која би у десној 


_ руци држала чекић, а у левој мали гвозден клинан 

за потковицу. Дипломати и генерали: говоре о сво- 
јој мудрости, а не мисле да једна мала тварчица, 
један такав клинац, окреће све њихове послове. 
Они су сви лутке у рукама таквих мазих случа- 
јева, а тим случајевима управљају природни закони, 


Vi. 


_ Ниједан народ не учи толико туђих језика као 
Немци; нико није примио толико страних речи у 
својој књижевности као они. Поред својега. језика 
могли би створити још један језик из туђих речи 
које су се код њих одомаћиле. Особито су у прош- 
лом веку примали од Француза и што ваља и 
што не ваља. Французи примили су од Немаца 
само једну једину реч: кад су сувише весели, ОНИ, 
при куцању чаша, вичу: „тринкон!“ — а то је He- 
мачка реч и значи: „пијмо!“ Е 
И сада по свима круговима овдашњих рајнских 
купатила више чујете француски него немачки је- 
зик. Али то већ није оно што је било пре сто 
година. Немац сада, кад говори француски или ен- 
глески, OH се не стиди својега матерњег језика; он 
има народнога поноса, као што га имају Французи 
и Енглези; он је свестан образованости и величине 
својега народа. Од 1815. године они су дух своје 
народности системски гајили, и одгајили га. Сада 
као главну жељу спомињу и весело вичу: још само 
да ce ујединимо, па ћемо онда бити први у Европи! 
— Народ постаће нација! 

__ Сада ce и руски језик овуда често чује. Од не- 
кога доба почели су Руси у страним земљама међу 
собом својим језиком говорити. Пре двадесет го- 
дина то нису чинили: свагда су говорили француски. 
Мало у којој вароши овуда да нећете видети ду- 
Һана на којима руским језиком стоји натпис: овде 
се говори руски. То је знак да почињу овамо до- 
лазити и они Руси, који никакав стран језик или 
не говоре, или неће да говоре. Многи Немци по- 
чињу руски учити. Гомилама руских књига сада 
преводе на свој језик. Руске књиге у немачком 

преволу добро се продају | и радо се читају. Нем- 
цима се већ досадило читати француске и енглеске 
романе. У њима већ мало нађу новости. И саме 
америчке дугачке приповетке, које читаоце воде 


кроз пустиње и кроз дивљаке, остариле су и по- 
стале несносне. У руским књигама налазе нове ка- 
`рактере, нове обичаје, нов живот. У свакој немачкој 


књижари можете наћи најновије руске књиге, на 
руском језику и у преводу; нарочито оне што нису 
у Русији печатане. Руска књижевност има једну 
лепу и плодну грану изван руских траница; она 
се одликује од домаће руске књижевности већом 
слободом и јачим полетом. Образованија класа у 
Русији врло се интересује да прочита сваку руску 
књигу, која је штампана ван Русије. Сваком загра- 
ничном Словенину мило је, кад, у удаљеном туђем 
свету, види руску књигу или чује руски језик. Не- 
руски Словени познали су руске књиге, већим де- 
лом, у немачком преводу; и тек онда почели су 
желети да их на руском језику читају. Што је 
строжа цензура у Русији, тим већма умножава. се _ 
загранична њихова литература. 

Ниједан народ не изобличава сам своје недо- 
статке и погрешке тако оштро као Немци. Француз 
и саме своје погрешке хвали и лепом бојом пре- 
влачи: Немац се и о својим врлинама сумња и о 
њима скромно говори. Они много држе на своју 
верност и поштење; по каткад само спомену и 
своју храброст. Немац, га сваку несрећу која по- 
стигне њега или његову земљу, криви само себе; 
Француз свагда обара кривицу на другога; Енглез 
не криви никога, он ћути, или, као народ који чита 


- много библију, налази, да су то све путови божјег 
< провиђења, којима се мора проћи, па били они 
· углађени или трновити. а 


Немазка књижевност у гдекојим струкама изгу- 
била је полет. Сви таленти отишли су на поље 
природних наука или политичких листова. То се 
осећа и у другим народима. Поезија сишла је са 


свога престола на коме се две хиљаде година бли- 

стала. Музе оставиле Парнас, припасале су опре- 
гачу и отишле у кемиску лабараторију. | 
Ко погледа на светску историју, видеће да сваки 
век заиста има неки свој дух, има своју моторну 
мисао, па била та мисао погрешна или истинита. 
Њоме се опију људи. Наћићете у прошлости погде- 
коју такву мисао, око које су народи неколико ве- 
кова дангубили. Оне су данас смешне, лажне, неко- 
_рисне; али у своје време занимале су озбиљно __ 
многе или поједине народе. Негда је било учених 
људи који су се дуго препирали и књиге писали о 
томе: је ли Богу пријатније кад се молитва оченаш 
брзо или полагано чита2 Je ли Богу свеједно кад 
човек своје молитве шапће или гласно говори? — 
Са сваком годином род је људски све старији, али 
још није мудар старац. У које је доба свога живота, 
и на коме је степену своје мудрости, нико не уме 
казати. Зрео човек смеје се и чуди се својим за- 
бавама у детињству. Деветнаести век чуди се врљању 
људскога ума у прошлим вековима; а то је било 
детињство човечанства. Може бити да смо још мала 
деца, још пузимо. 
Кад се човек први пут у својем данашњем OO6- 
лику на овој земљи појавио, нашао је све друге 
"животиње тако савршене као што их данас видимо. 
Искуство било их је већ подигло до онога степена, 
до кога су, по својима способностима, могле доћи. 
Кад је човек у своје прво, у своје зверско доба, 
дошао до тога савршенства да је умео ватру укре-_ 
сати и наложити, пчеле су већ имале своју уставну, 
монархичку државу, мрави своју социјалну зајед- 
ницу, славуји су имали своју музику, пауци своју 
геометрију. -– Човек ce дуго осећао бојажљив и 
· туђ на овој земљи. Нити је имао рогове да се може. 
против волова борити, нити је имао јаких зуба да 
се може с лавовима клати, нити је имао крила да 
може испред дивљега звериња утећи. То је главни 
узрок био његовом првом промишљању; та брига 
раширила му мозак у глави и почео је МИСЛИТИ. 
Први људи били су у великој опасности да не угину, 

да их нестане Ha овој земљи; сва дивљач нападала 
је на њих. једино псето примакло им се, и с њима 
стало у пријатељству живети и узајамно се пома- 
гати. У Француској, у пећини једној, ископали су 
кости човечије и поред њих нашли су и кости од 
паса. То су најстарије људске кости што су до гада 
нађене; Французи кажу да им има двадесет и пет 
хиљада година; но Немци, који су ту ствар озбиљ- 
није испитали, казали су да се о томе не може 
ништа казати. Тек ових година испитивањем про- 
нашли су учени људи, да човек и псето, прких не- 
деља при своме зачетку ни у чему се не могу раз- 
ликовати. У прекрасним сликама можете видети, 
да мало јоште нерођено дете и штене изгледају 
потпуно једнаки, и не можете распознати које ће, 
кад одрасте, бити човек а које псето. Из оних пред- 
њих органа код једнога развиће се шапе, а код 
другог руке. Људи, и кад одрасту, најчешће сравњују 
човека са псетом и кажу: гладан као пас. Може 
бити да и пси, кад се међу собом свађају, један 
другоме кажу: зао си као човек, лажеш као човек, 
крадеш као човек, вараш као човек, гори си од 
сваког човека. 

Човек се је, између јачих животиња, најпосле 
појавио на овој земљи; природа, кад је видела какво 
ће чудо по времену од човека бити, уплашила се 
и престала стварати. Човек је последњи гост, који 
се за озбиљну трпезу природе посадио, али неће 
последњи бити, који ће се одатле уклонити. Каогод 
што незнамо први облик живота на овој земљи, 
тако исто не можемо знати последњи. Нико не може 
казати у коме ће се облику на овој планети живот 
угасити. Један, врло учен, Немац прориче: да ће на 
екватору, где је сада несносна, вечита, врућина, 
последњи човек, увијен у кожух, црћи од зиме. И 
то ће бити Немац, јер Французи говоре, да су то 
последњи људи. 

Немци имају доста имена која дижу међу нај- 
славнија имена људи, они имају чувене философе; 
Французи имају славне генерале, беседнике и учи- 

теље играња. Ко се у Немачкој прослави, ретко да | 


се чује преко немачких граница; ко се у Паризу 
нодигне више других, тога види сав свет. У Не- 
мачкој добар глас и слава, ко их стече, дуго трају. 
Опште мњење у немачким земљама о свакој ствари 
и о свакој личности изриче свој суд спорије него 
у другим државама. Они нису нагли, ни у чему нису 
пргави. У сваком послу они полагано хитају. | 

У политичким стварима опште мнење нигде није 
стално, јер нигде није савршено. Популарност једне 
идеје, или једне личности, или пада или се пење. 
Код Немаца се то све на тврђем темељу зида: они 
никога не подижу на први поглед, никога не оба- 
рају без узрока, само из моде. И код њих, како у 
наукама тако и у политичком небу, сунца се рађају 
и залазе. Мало је Вашингтона, који су и за живота 
и по смрти популарни. То не зависи свагда од 
људске воље, од људскога разума и карактера; то 
су каткад случајеви. Популарност код свију народа 
плива на таласима, изложена је сваком ветрићу; 
најмањи облачак може да се претвори у буру. Ни- 
једна љубав није тако неверна као љубав народа. 
Побожни и популарни енглески краљ, Хенрик, ло- 
већи једном пред својом пратњом рече: „гледајте 
онога јелена, како је леп и здрав и весео, а нигда 
се није Богу молио!“ Због тих речи, калуђери се 
наљуте на њега и дигну вику тако, да за кратко 
време у свој земљи буде омрзнут. Љубав народна 
и популарност пропадоше! — Исто тако и опште 
мњење и слобода дају се завести на криве путове, 
обманути, преварити. Опште мњење хоће да влада, 
за то има и све слабости једнога поноситога краља; 
оно има подлијих ласкатеља него шах персиски; 
оно мења име и облик по околностима: у мирном, 
трезном времену, оно је савест народна; кад га 
подузму страсти, љути се, постане смушено, не раз- 
мишља, праћа се, руши. Сутра дан мирно је и ћути. 
И оно има свој мамурлук. Осврће се на своје по- 
грешке и смеши се, нигда неће да се каје; своје 
погрешке баца на друге. Оно свагда себе сматра 

за праведно и непогрешно. Много пута одриче се 
својих речи и својих дела. Опште мњење и о 
зидању и о рушењу често иде чудноватим путем, 
лута, греши; оно је у Јерусалиму викало: распни 
га, распни га! — Сам Пилат, тиран и намесник ти- 
рана, пере руке од тако невине крви. Глас народа 
глас сина божјега разапео је — сина божјега. Оп- 
ште мњење прогони Аристида само зато што га 
опште мњење назвало праведним. Наћићете у исто- 
рији силних и самовољних краљева, који признају 
своје погрешке; опште мњење нигда то не чини. 
Оно у главном тежи к добру, зато и све што ради 
проглашује да је добро. 

Опште мњење, ако и по мраку иде, ако је и 
навалице затворило очи, оно непрестано пипа, као 
да нешто тражи: слободу, правду, истину, олакшицу, 
човечност и просвету. Увијте нешто ма шта, и ба- 
ците пред њега, па му реците: „ето, то је што тра- 
жите,“ оно ће се обрадовати. Хвалећи и славећи 
вас, оно ће жељно развијати онај замотани гуто- 
љак, и кад види да у њему нема ништа, оно ће се 
сневеселити, ожалсстити, али и ваше he срце за- 
дрхтати. Ако га брзо, док се јон није од те своје 
забуне и туге опоравило, не узмете за руку и не 
поведете путем којим ви хоћете, пропали сте: оно 
ће вас уништити макар да сте јаки као Херкул; 
оно нигда не очајава; бори се с боговима; срушило 
је силнога Јупитера. 

Опште мњење чудновата је ствар; нема тела а 
има духа, живи. Новинари, који су ради да владају 
њиме, служе му: стрепећи удварају му се, ласкају 
му. И онај што поносито иде пред њим, док се 
окрене, остао је сам самциит. Ништа није тако ћуд- 
љиво као опште мњење; ни боговима ни људима 
не предаје се са потпуним поверењем; много је пута 
било преварено. Оно је каткад плашљиво и послуш- 
но, каткад јогунасто и тврдоглаво. Њега људи ства- 
рају, зато има све људске слабости и све људске 
врлине. Оно je под владом вештога тирана као лав 
у кавезу: слуша и удвара се своме господару, али 

гледа сваку прилику да ce ослободи. Стрепе један _ 


од другога. Онај га поглади руком по глави, а овај 
га лиже по длану. Кад погледе један другоме у очи, 
чини вам се да ће рећи: познајемо се; продужимо 
наше улоге! 

Опште мњење час трпи и јечи под песницом 
владином, час, прегећи, гледа у очи уплашеној влади. 
Оно се у незгодним приликама притаји, обумре, 
али нигда не издахне. Краљеви каткад чине се да 
га презиру али свагда брижљиво воде рачун о 
њему; они често попусте и пођу за њим, али свагда 
жуде да владају не по њему него над њиме; а кад 
се боре противу њега, оглашују га за својега са- 
везника. 

Опште мњење често се роди у простој колиби, 
у јаслама; и сами просјаци ругају му се; а после 
неког времена и цареви стоје гологлави пред њим. 
Оно расте као груда снега кад се ваља, претвори 
се у лавину и постане страхога: подиже и руши 
престоле и храмове. Кад га људи, међу којима нема 
јаких карактера, размазе, постаје тежи и неснос- 
нији тиран него Нерон и Калигула. Често, са пуном 
свешћу да је на штетном и погрешном путу, иде 
поносито напред и тражи да му се клањате. Пре- 
газиће вас, ако посумњате о његовој светињи и о 
његовој непогрешности; смрвиће вас, ако му рек- 
нете истину у очи. 

Слобода, популарност и опште мњење различне 
су ствари, имају различне слике; али често слију 
се у једно и пођу једним путем, да се сутра опет 
раздвоје. Onacso је њих мрзети, опасно је волети 
их, а најопасније је предводити их. То су као лепе 
љубазнице: дочекају те раширеним рукама, грле те, 
љубе те, хвале те, па кад те упропасте оставе те, 
окрену ти леђа, не познају те; руже те, а не знаш 


за што, често без икаквога узрока, само заго што © 


с другима ашикују, да и њих првом приликом 
презру, нагрде, сатру. Оне су неверне као море, 
лаке као облак. Оне љубе и добре и зле, лепе и 
ружне, честите и неваљале, мудре и глупе. Сваки 

час ишту понешто од тебе, нигда им не можеш на- 
давати, нигда их не можеш задовољити. Поред свега 
_ Tora свак им радо трчи у наручја. Оне су Сирене: 
својим лепим гласом свакога себи маме. Оне су 
многе у најлеши храм славе, а по TOM на губи- 
лиште водиле. Ребеспијеру, који је краља францус- 
ког и краљицу осудио и погубио, који је прогласио 
да је хришћанска вера у Француској оборена, који 
је прогласио да је поштовање према Богу укинуто, 
при сваком томе његовом делу, популарност и опште 
мњење пљескале су рукама и подизале су му славу; 
а он обучен у сјајне одежде, као првосвештеник нај- 
вишега бића, новога бога, кога је он својим декре- 
том наименовао, са класовима жита у рукама, ишао 
је свечано кроз непрегледне гомиле народа. Са свију 
страна венци су падали пред његове ноге; сузе ра- 
дости текле су. То су били венци и радосне сузе 
општега мњења и популарности. Месец дана затим, 
водили су истога Робеспјера на губилиште. Глава 
му беше разбијена, доња вилица одваљена, а жан- 
дари бранили га од светине; и кад му се глава 
скотрљала са гилотине, једногласно заори се радо- 
стан усклик са свију страна из непрегледне гомиле 
света. Тај усклик био је усклик општега мњења и 
популарности. — Енглез Кронвел, који није имао 
толико поезије у своме срцу као Француз Ребес- 
пијер, боље је познавао свет. Кад је у највећој 
власти и слави јахао кроз Лондон, многобројни свет 
утискивао се око њега: певали су му радосне песме, 
називали га избавитељем отачаства, љубили су ње- 
гове хаљине и његове ноге, грлили су коња на 
коме је јахао. Његов ађутант, тронут тиме, рекне 
му: „баш сви те искрено љубе, славе те и радују 
ти се.“ — „Ах, одговори му хладно Кронвел, тако 
би исто они трчали и радовали се, да ме сада воде 
на вешала.“ 


Vil 


Опет ћу вам писати о Немцима. Сви су мајмуни 
подељени у двадесет и једну врсту. Немци су први 


69 ЉУБОМИР П. НЕНАДОВИЋ © 


што су тај предмет најновије човечанске науке собом 
тако тачно поделили и определили; они су први, 
још пре седамдесет година, познали блиско сродство 
између људи и мајмуна у томе, што нека врста већих 
И отменијих мајмуна штапом бије друге, а то не 
чини ниједна друга животиња, осим човек. Кад раз- 
мишљате о мајмунима, Енглези према Немцима 
ништа нису. Немци су прави основ, на коме је 
Енглез Дарвин своју науку даље зидао. У неким 
најновијим својим књигама они су то јасно доказали. 

Из Немачке лако је писати; то је колевка штампе. 
На три сата одавде може се доћи у Мајнц, где је 
рођен Гутенберг, који је први почео књиге печатати. 
Сада нема ниједне немачке варошице, у којој штам- 
парије не раде и дању и ноћу. Француску књигу 
ретко можете видети, која није штампана у Паризу, 
а немачка највећа дела и лексикони, печатају се у 
тако маленим местима, за која управо не знате где 
су. Учених људи има Немачка доста, а писаца још 
више. Они се сами себи ругају због многог писања 
књига. Немац се роди, напише једну књигу, па 
умре. Тим је на овоме свету свршио своје опреде- 
љење. За сто година биће само на немачком језику 
пуних два милиона књига. У тај број не рачунају 
се календари; то су књиге што само дванаест месеци _ 
живе. — Страхота је помислити на толику гомилу 
књига, а немати наде да ће бар на сваку књигу 
по један човек од необразованих људи бити бољи 
и паметнији. Исто је тако страшно помислити на 
толики труд око те гомиле књига, које, после сто 
година, неће нико отворити да чита. Сада књиге. 
остаре и престаре за тридесет година. Поезија још 
је најсрећнија: она може да преживи хиљаде година, 
и да се свагда радо чита, и нигда да не изађе из 
обичаја, а то највише због тога, што се она не 
обзире на истину. — Минхенска библиотека, која 
сада, на различитим језицима, има потпун милион 
књига, после сто година имаће двадесет милиона, и 
требаће јој шест батаљона самих библиотекара, да 
ту библиотеку могу у реду одржати. Неће чудо бити, 


чи ~, Gh сир "И | Уа НЕ US у . мч O17 42 | 7 
Е ES. Sota rae <i gent ђ se] 
Є па РИД Дане" е, ч 
i > sitet x ~ | / 
УК на АЕ ~ | ~ " 
а – 
х Р у ~ » 3 2 
у 


ПИСМА ИЗ НЕМАЧКЕ 61 


ако тада какво учено друштво реши: да се те све 


књиге продаду да људи с њима као негда Мусло- 


мани с књигама из египатске библиотеке ложе 


_ своје пећи. Ако то не учине после сто година, они 


ће то учинити после триста, после пет стотина го- 


дина; једанпут морају то чинити, јер при садашњем 
"рађању а неумирању књига за хиљаду година била 


би сва земља тако покривена библиотекама, да се 
не би имало где орати и пшеница сејати. Међутим, 
може какав потоњи Бисмарк доћи на ту практичну 
мисао, да изда закон и да одреди: на један милион. 
душа колико се сваке године сме штампати књига; 
и тако тиме да спасе Немачку. Ако се тако не учини, 
немачки ће народ сву своју памет на хартију и у 
књиге ставити, и неће му више ништа у глави остати. 

Законе природе и у великим и у малим ства- 
рима посматрати и изучавати то је једина права 


· наука. Сви нови научењаци, многе хиљаде досада- 

њих књига ниушто не броје, и многе струке наука, 
пред којима се сав свет до јуче клањао, као глупу 
обману разума одбацују, и са тврдим уверењем 
кличу: нема науке осим природних наука. И Дарвин 
је њихов пророк. 

Ах, природа! То је велика књига, у којој човек 
још ни азбуку не познаје. То су хиљаде јероглифа, 
које нигда не може прочитати. Сва значења чове- 
кова тако су слаба да би му се мала печурка и 
малени мрав као глупаку смејали, кад би могли 
прочитати шта он о њима пише; а шта би рекле 
оне звезде, кад би чуле како ми о њима пишемо 
и говоримо. Човек и данас, као пре две хиљаде 
година, искрено исповеда, да што год више зна, 
THM се више уверава да ништа не зна, и да ништа 
не може знати, и, на послетку, можда ће до тога 
срећног уверења доћи, да му и не треба ништа 
знати. \ 

Кад би човек могао сваки атом понаособ про- 
учити, онда би знао нешто више. А шта су то 


атоми? — Атом је таква мала трунчица, која ce 


__ не може на мање делове раздвајати. Ту су се и 

закони природе уставили. Атоми су прах од праха, 
ништа од ништа, глупост од глупости. За атоме 
имамо реч, али немамо очи да их видимо; они за 
наш ум трају, али за наша чула не постоје. Као 
што је овај свет чудо због своје неизмерне вели- 
чине, тако је атом чудо због своје неизмерне ма- 
јушности. Ни једно ни друго не може човеков ум 
себи представити. Хиљаде атома, кад падну у наше 
око, ми их не видимо, ми их не осећамо; милиони 
треба да се у једно прикупе, и онда тек ту малу 


трунчицу назиремо, и то само кроз стакло за уве- 


личавање. Из самих таквих атома склопљено је све 


што видимо и не видимо на небу и на земљи. Они: 


су свуда; свуда су они. У целом овом бескрајном 
универзу нигде нема празнине ни толико, колико 
би врхом од игле могли убости; све је пуно. Само 
једина празна кеса заиста је потпуна празнина; 0 
томе су се уверили најученији људи. 

Мирис и смрад ништа друго нису него атоми, 
који долазе у наш нос, па на разне начине или 
нас гребу или нас голицају. Кад успете чашу би- 
стре воде у чашу црвена вина, учини вам се да 
постане једна румена течност; а доказано је и 
извесно се зна, да то ништа друго није, него црвени 
атоми од вина накупе се и стоје око белих воде- 
них атома. Атоми чине те струк од струка што 
расте различан плод имају: једни атоми иду у 
врежу, те она роди слатку дињу, други · атоми иду 
у суседну стабљику, те она роди љуту паприку. 
Сродни атоми непрестано трче, траже се, скупљају 
се, држе чврсто међ собом. Кад преломите шипку 
гвожђа, онда ништа друго нисте учинили, него сте 
на том месту раставили атоме, који су се тако 
тврдо међ собом држали. Различни атоми праве 
пред нашим очима различне боје: ову артију при- 
тисли су глатки атоми, за то изгледа бела; a у 
овом перу пуно је храпавих атома, за то су слова 
црна. — Верујте! то кажу учени људи, а све што 


су они досада казали, после неког времена пока-. 


зало се да је друкчије. 

__Атоми се свугда могу провући: они пролазе кроз 
тврди челик као брашно кроз сито, као буве кроз 
решето. Видели сте окамењено дрво; оно није више 
дрво него прави камен; каменити атоми изгурали 

су дрвене атоме и заузели њихово место, а облик 

дрвета остао је овај исти. Сирће, и све што је ки- 
"село, слано и љуто, састављено је из шиљкастих 
атома; а мед, и све што је слатко и масно, из облих 
атома. Сваки звук и глас, и саме наше мисли, нису 
ништа друго него гомиле сродних и несродних, му- 
дрих и лудих атома. — Верујте! То кажу учени 
људи, а све — — итд. 

Атоми су стари као свет, вечити су као вечитост, 
бесмртни су као смрт. Сваки је за себе један оделит 
елеменат. Они нису створени, а све што видите то 
је створено, они стварају. Неки атоми привлаче се, 
а неки беже један од другога. То су све видели они 
учени људи, који кажу да то нико не може видети. 
Атоми су право нишга, зато овако радо о њима 
пишем. р ~ 

Све што на овом свету постане, ново је, и није 
нигда било. У природи ништа се не понавља, а 
нашим се очима чини да се све понавља. Кроз 
милионе векова природа још нигда није два сасвим 
једнака облика произвела. Сваки листић на дрвету 
има своје особености које само њему припадају, и 
које га од свију његових другова разликују; свако 
зрно песка друкчије је, и нигда једно с другим није 
било потпуно једнако; сваки глас што се јави и што 
се игда јавио нема савршено равнога себи; наше 
сунце, са својим планетама, милионе столећа лети 
као муња, и још нигда није ишло једним истим 
путем. Колико је год људи досада на овом свету 
било, сваки је оригинал, и сви се разликују међу 
собом; тако је исто и са свима другим животињама. 
Само магарци сви су потпуно једнаки. 

Људи пишу историју природе! — Каква је то 
чудновата реч! — Ко може у своју главу сместити 
историју само једнога атома! Неки атоми што су 

били у мозгу Сократа, сад су, може бити, у бундеви 

или у мозгу какве дивље гуске. — Све се мења, 


све пролази, све се преиначава, а ништа не провада; 
јер ниједан атом не може бити уништен. Само се 
облици, форме, руше. — Ах, дајте ми тако велики 
казан, да могу целокупну ову земљу метнути у њега, 
и довољно огња подложите, и читава ова наша 
планета, заједно са свим оним што на њој постоји, 
отићиће у атоме; све, све ће се растопити, па онда 
евапорисати, изветрити, измаглити; и на дну казана 
неће ништа остати; а становници са месеца, са Jy- 


питера и Марса гледали би на телескоп и ВИДЕЛИ. 


би на небу једну нову репату звезд”, упућену да 
милионе година плови кроз најтањи етер. То би 
била ова наша земља. Ниједан атом не би био из- 
губљен, у њима би била клица од свега онога што 
на земљи данас постоји и што је игда постојало, 
њој би само требало једна милијарда векова док би 
дошла у ове данашње околносси, и онда појавило 
би се на њој све што данас видимо. — Нема сумње, 
наша је земља била- негда таква репата звезда; и у 
томе своме облику није била ништа несавршенија 
него што је данас у облику овоме. Јер, у чем је 
савршенији лед од воде, и вода од nage? И шта 
значи то у природи. која се непрестано мења, савр- 
шенство и несавршенство 2 

Закони су природе прости, вечити и непромен- 
љиви. Они су једни исти за све што постоји: јер 
и онога чега нема на овом свету, нема га по зако- 
нима природе. Тај закон све прелива, претапа, npe- 
"рушава из једног облика у други. Цела вечност 
само је један једини празник, он се зове преобра- 
жење. Нечему не треба до само неколико часа или 
тренутака, да постане, траје и да га у том облику 
нестане, а у другом облику да се појави; нечему 
су потребне стотине, хиљаде, а сунцима и плане- 
тама милиони година. — Природа није свесна ни 
себе ни својих дела. За њу нема ништа важнога и 
ништа неважнога. Природа пусти исто тако лако- 
мислено и равнодушно да се једно сунце угаси, да 


> 


a 


се једна планета у милионе комадића раздроби, као _ 

што“ пусти да један мали миш угине, или да се 
један струк зелене траве осуши. 

Наша земља у целој својој прошлости ништа 
друго није радила, него се непрестано преобража- 
вала. По борама њенога лица познајемо милионе. 
измена и трагове од милиона година. Она се и сада 
преиначава сваки дан, сваки минут, али ми то не 
можемо да приметимо. Сваки поточић што с мутном 
водом протече, сваки камичак што се с брега ско- 
трља, сваки вулкан што се појави, сваки листић с 
дрвета, сваки метеор што падне на земљу: чини 
неку измену на њеном облику. Ништа на овоме 
свету није потпуно онакво какво је јуче било. Ми 
који сваки дан бар један пут гледамо се у огледалу, 
не можемо на самом себи да видимо громену коју 
нам сваки дан доноси; јер за тридесет хиљада дана, 
од малога детета из колевке постане погрбљен 
старац; а свако јутро кад смо се гледали у огледалу, 
нисмо на себи нашли никакве разлике од јучера- 
њега дана. — Врежа бундевска за десет недеља 
пружи се педесет стопа, дакле извесно се миче, и 
сваки дан пређе читав чеперак од својега путовања; 
но ми те њене ситне кораке, маколико пажљиво 
гледали, не можемо да видимо, тако су слабе наше 
очи! А међутим та врежа трчи, према грмовима, 
који за тридесет година једва тридесет стопа израсту. 
Не можемо својим ограниченим умом да следимо 


· променама једне бундеве, а како ћемо да приметимо 


промене, макако оне честе биле, на једном сунцу, 
на једној планети. Требало би да имамо књига што 
су пре двадесет милиона година писане, па да мо- 
жемо штогод говорити; а ми их немамо ни од три 
хиљаде година. Та један од калифорнијских грмова 
много је старији од памтења људскога рода. Једном 
од таквих дрвета, што и сада управо стоје, било је 
пет стотина година, кад је по причању Светога 
Писма, свет створен. 
Vill 

Како сам јутрос устао из постеље, похитао сам 

полагано прозору, да видим какво је време. То је 
5 

обично први посао за — беспослене; то је први 
говор за оне који немају шта да говоре. Како вам 
когод почне говорити о лепом или ружном времену, 
оставите га, ви сте му досадни; немојте ни оно 
писмо читати које тим почиње, у њему нећете ни= 
чега занимљивог наћи. 

И данас је небо ведро, и данас исто јучерашње 
сунце. Кад киша пљушти, како се лепо забављам! 
Гледам с прозора како капља за капљом пада, како 
се поточићи рађају и како их нестаје; како људи, 
који нису понели амрел, покривају марамом своје 
шешире; како жене на прстима трче преко улице, 
па још гдекоја, кад се оклизне те падне, а они што 
"виде, насмеју су и помисле: то није први пут. Киша 
има у себи неко задовољство за оне на које не 
пада, а особито за оне које боли нога, те не могу 
да ходају; има и неку лепу музику: сваки најслађе 
заспи, кад киша шушти. 

По тачности сунца и месеца могли бисмо рећи 
да се на овој земљи ништа не мења, -него да све 
на минут иде својим прописаним путем; могли би- 
смо рећи да је земља дошла до своје сталности, и, 
таква каква је сада, да ће вечито остати. Али, кад 
се облаци дигну, кад киша удари, кад ветар дуне, 
човек и нехотице дође на мисли да се на земљи 
догађају велике промене пред нашим очима. Видимо 
јасно да цела наша земља ништа друго није него 
једна кемијска лабораторија. Кадгод загрми, човек 
се прене и сети се да сви закони могућности у при- 
роди раде, да нагло и непрестано раде, да у сваки 
крајичак света допиру, да на дно мора силазе, да 
ниједну капљу воде, ниједно зрно песка не остав- 
љају без посла. Кад се земља затресе, човек пре- 
трне и са страхом опомене се да ово округло клупче 
на коме стојимо није мртво, није стално; оно је 
пуно ватре и барута. У једном минуту може по- 
дићи мора, може спустити брегове, може се пре- 
творити у милионе комадића, може планути и из- 
горети као једно дрвце којим палите вашу цигару. 
Кад на врху високог брега нађете морску шкољку, 

она вам то исто говори, а ви је потпуно разумете. 
Она вам смешећи се може рећи: јуче је овде било 
море, сутра ће опет доћи. — Баците је из руку! 
На њеним леђима стоји написана историја од пот- 
пунога милиона година; немојте је читати, она ће 
вас растужити. Та би вам шкољка много, врло 
много, причала, а о човеку, O тој новој биљци у 
природи, не би вам ништа знала казати. Кад се она 
родила, кад је „живела, човека није било на свој 


земљи. Баците је из руку, а откините ружу и гле- 


дајте, она ће вас развеселити. Према цвећу, које се 
за неколико дана појави и ишчезне, ваш је живот 
вечност. Гурните ногом мравињак, и' ви сте Бог, 
који земљотресом уништи једну државу; али чувајте 
се да не паднете у дубоку воду; мале жабе смејаће 
се вашем божанству, кад се почнете давити. у 
Нека у облаку грми, нека се море диже и спушта, 
нека у дубини земљиној огањ кључа, међу људма 
је мир. Од неколико недеља нема никаквих новости; 
све живо почива. Ни у једним новинама нема ништа 
новога. Нити се гдегод пароброд потопио, нити се 
на железвици воз претурио, нити је какав Енглез 
с торња скочио, нити је папа оздравио; никаква 
несрећа није се догодила, чиме би неколико дана 
могли новинари на пријатан начин забављати своје 
читаоце. Све су новине без новости. Три човека 
има у Европи који говоре шта год хоће: Гарибалди, 
Виктор Хиго и Бисмарк. И они су ућутали. Па и 
сами вулкани у Паризу и у Цариграду не пуше се 
више. Цар Наполеон изиграо је све улоге што је 
знао, и брине се чиме ће сада Французе, који без 
комедије не могу да живе, забавити; још му само 
остаје да се покаже на ужету. Народ непрестано 
ма чиме забављати зове се владати. Тако исто чине 
и с малом децом. Кад дете за каквом својом по- 
требом заплаче, покажите му шарену играчку, оно 
ућути, заборави шта је хтело. Слађе вас пољуби у 
руку кад му дате лутку него кад му дате комад 
хлеба. Кад дете падне вичу му: скочио, скочио! Кад 


га повуку за уво вичу: велики порастао! И дете за- 


к 


„=> 


Ур 4 Ј ey gee Me „ аа 


68 ЉУБОМИР П. НЕНАДОВИЋ ess a Tees 


иста мисли да je скочило и порасло. — Тако исто 
__ мисли и француски народ. Никоме нису забаве тако _ 


миле као Французима, а нико их тако скупо не 
плаћа као они. Из крајности у крајност лете. Гра- 
ница то је тамница. Немац у свачему љуби умере- 
ност, а Француз каже: ексцес, то је уживање. 

Ах, дуго ми је време! — Са прозора гледам дању 
сунце а ноћу месец и звезде: вечито шетају, нигда 
их ноге не заболе. Четири дака писао сам у сти- 
ховима веселу игру: „На Нојевом ковчегу“. За тим 
писао сам: „Жалосну игру у рају“, где се један 
анђео прођаволио. Све што сам написао допало ми 
се: весела игра ожалостила ме; жалосној игри сме- 
јао сам се. Пети дан поранио сам да пишем даље, 
али ниједну врсту нисам могао продужити, зато 
сам поцепао и оно што је било написано. Врло је 
тежак посао писати драме на оном језику, на коме 
нема сталнога позэришта. Јелински песници пре две 
хиљаде година били су срећнији: њихова дела — 
стављана су на стотине места. 

Седим усамљен на обали живота и гледем спо- 
којно како пролазе дани; неки су сасвим мутни, а 
неки су — мутни сасвим; они Бе један за другим 
као таласи да протеку, река ће живота да пресуши. 
Најрадије о животу говорим, најрадије о смрти пи- 
шем. Мој је разговор весео и шаљив, моје је писање 
невесело и суморно, говор ми иде са усана, а пи- 
сање са срца. 

Свако јутро гледам са прозора излазак сунчев. 
Негда, то ми беше најмилији поглед; то су тренуци 
били када нисам осећао тамну земљу под својим 
ногама; пловио сам морем да видим како се из воде 
подиже тај цар света; пењао сам се на брегове да 
му будем ближе; као дете махао сам рукама да га 
дохитим. Дивио сам се негда лепоти цвећа, песми 
славуја, мудрости човека. Сад се не дивим ни сунцу; 
оно није ништа друго него усијана велика кугла 
која греје и светли; а то чини и цепаница луча: 
Кад прође поезија младости, прође и лепота сунца; 


кад вам охладни срце, охладни вам- и сунце. Не . 

мора. човек имати очи да види красоту сунца. 


Омир га слави у својим песмама а није га нигда 
видео. Слепи Осијан виче: дижи се горе, о лепо 
сунце, песник на тебе чека! 


јесте ли кадгод размишљали о поезији? — То 


је један од најстаријих знакова чиме се човек почео 
разликовати од дивљих животиња; она је прва по- 
чела људе питомити, то је дадиља човечанства; она 
га учила проговарати, певати и плакати; она му 
измислила богове, и упућивала га како се треба 
молити; она је хиљаде године славила и shed ended 


и слободу. 


"веома су волели досетке. Отуда је и сва доцнија 


Поезија је старија од религије. Али има нешто 
шго се и пре поезије међ људма појавило, то је 
досетљивост. Многе животиње у гдекојим приликама 
јасно показују различите досетљивости и шале, само 
их не могу говором исказати. Ми их не разумемо 
ни толико колико оне нас разумеју. 

У Грчкој и Египту, пре свију наука, биле .су 
заведене нарочите шко: е за досетљивост, као што 
је у сујетном Паризу била школа, у којој се пре- 
давало како се могу људи, а особито жене, најлепше 
и најпријатније смејати и смешити. — Стари Грци 


њихова поезија и мудрост произашла. На хиљаду 


година пре Христа скупљали су се њих шездесет 


најбистријих Јелина, и записивали су одмах сваку 
досетку која им је на памет пала; по том препи- 
сали су те све досетке у једну књигу, која се по 
њиховом броју звала „шездесетка“. Та књига била 
је тако занимљива, да је краљ македонски, Филип, 
дао хиљаду талира за њу. Може бити да је велики 
Александар из те књиге научио да се досети да 
расече Гордијев чвор. Онда су још биле познате 
многе досетљиве причице, које ми сада знамо, и 
које приписујемо нашим вековима. — Ко би мислио 
да су приче, које ћу сада напоменути, старије од 


египатских пирамида, и да им има три хиљаде го- 


~ - 


дина само откако су у Европу, по свој прилици из 
Индије, донесене. У причама спомиње се тврдица 


с 

што је учио коња да ништа не једе, па се жали да 
му је коњ цркао пошто га је већ научио. — Спо- ~ 
миње се старац што је затворио гаврана у кавез, 
да се увери може ли гавран сто година живети. — 
· Прича се о оном путнику на мору, који, кад је лађа 
почела тонути, видевши да се сваки за нешто хва- 
тао, неко за празно буре, неко за греду или за 
даску, он се ухвати рукама за ленгер, да се тако 
спасе да не потоне. — Даље, спомиње се философ 
што је зажмурио, па стао пред огледалом, да види 
како изгледа кад спава; зидар, који имађаше кућу 
на продају, па из вароши у варош носи једну цигљу 
од своје куће као углед на пробу; онај што је 
метнуо лонац под главу, па кад је осетио да га 
жуљи, турио је сламе у лонац да му буде мекше 
под главом; спомиње се и онај, кога су ноћу про- 
будили, и казали му да му је мати умрла, а он 
одговорио: ала ћу сутра плакати! па се обрнуо на 
другу страну и опет заспао. Још стотина таквих 
прича, што се у свима народима спомињу, много 
су старије него што мислимо. | 

Исто тако старе су и многе пословице, које су 
прешле у све народе, а не зна се чије су. У древна 
времена, када је писање било мучна и скупа работа, 
гледало се све што се у краће може изказати и 
записати. Мудрост се састојала у самим кратким 
причама и пословицама. Лакше се упамте. И данас 
међу азијским народима, они што се држе да су 
мудри, говоре као у неким загонеткама. — Они, 
што су у новија времена кушали, да по пословицама 
једнога народа оцене његов карактер, могу се лако 
преварити, јер већем делу пословица не зна се по- 
стојбина; сви народи спомињу их. Зна се да су из 
Индије пре две хиљаде година дошле ове пословице; 
миш не може из Ганга попити више воде, него 
онолико колико му треба; болести могу се излечити, 
али судбина не може; што се пришапће често чује 
се далеко; не могу се две ксже одерати са једне 
краве; ко много гута, мало жваће; копај студенащ 
пре него што ожедниш; шпо себи не желиш не 

чини другоме; слатке су речи често отров, а горке 
лекарија; јаја су затворене ствари, ази из њих 
петлови пропевају; они, који по каткад не умеју 
бити глуви, нису способни за власт; празна глава. 
отворена је свакоме предлогу, као празна пећина 
сваком гласу; успаваност озго, немарљивост оздо; 
мудар повија се за временом, као вода за својим 
судом у коме стоји. — Диоген, Жан Жак и још 
многи философи и нефилософи, нису се хтели, или 
нису се могли по тој последњој пословици управ- 
љати и повијати се по разлозима и обичајима дру- 
штва у коме су живели; и за то су им људи за- 
горчали дане њиховога живота. Гледали су ова! 
свет кроз црне наочари, па им је црн и изгледао. 
— Неки путник нађе у лудој кући затворена, врло 
учена и мудра човека. После дугог, паметног, раз- 
товора, запита га: „како ви дођосте у луду кућу?“ 
„Ето тако — одговори му онај — ја, гледећи шта 
људи раде, рекох да су сви луди, а они сви рекоше 
да сам ја луд; па већина надвлада и затворише ме 
овде“. — један млади Енглез у Ирској сав приход 
што је имао примати од својих добара, поклони 
онима што су у тим његовим кућама и земљама 
живели, и сва она сиротиња, којима је поклонио 
оно што је те године имао од њих примити, сведо- 
чили су да је заиста полудео, и да паметан човек 
не би то нигда учинио. Човек што је год старији 
и својим искуством и разумом зрелији, он све више 
мрзи на људе, јер их све више познаје. Још стари 
„Латини казали су: кодо четрдесет година не омрзне 

на људе, он их није нигда ни волео. 

Није љубав привукла људе да у друштву живе, 
него себичност; приморала их је нужда и страх од 
различите опасности. Лакше је у друштву да се 
бране против грабљивих зверова, против окршаја 
у природи и против самих својих страсти. Људи 
ограничавају своју слободу да могу слободно жи- 
вети. Не верујте нигда људском срцу! Оно и сад 
подивља како дође у за то згодну прилику. Благи 
Сократ, да је седео на цезаровом престолу, може 

бити да би био тиран, и, смејући се, гледао би како 
Рим гори. Пустите слободно тигрове и медведе нека 
без брњице иду, неће вас дирати ако су сити; али 
људе, ако оставите без закона, појешће најпре вас 
па после себе. Не говорите о цивилизацији, mpo- 
свети и о хришћанској љубави, докле год, у самој 
Европи, видите шест милиона људи што с пушкама 
стоје. Ту мора да има много опасних зверова, кад 
толико људи стражу чувају. Не хвалите вашу добру 
савест, докле се год она само по писаним законима 
управља, и докле држите да за своја рђава дела 
можете новцем и молбом богове ублажиги и под- 
мирити. Не поносите се разумом и човечанским 
срцем, доклегод требате да из књиге учите шта је 
правда и религија. Не спомињите слободу, братство 
и једнакост, доклегод имате — трбуха. 

Чудновато! — Човештво дошло je до великога 
савршенства у математици, музици, медецини, ма- 
шинама, оружју, сликарству и многим занатима и 
наукама, а није ни близу дош о неком сталнсм 
савршенству државе. Људи знају тачно даљину и 
путове толиких звезда на небу, а не знају да на. 
земљи уреде свој друштвени живот бар тако да не ~ 
ратују међу собом. Вештине и науке далеко су ко– 
рачиле, а данашње државе мало се у чем разликују 
од слободних јелинских држава; оне исте машине 
што су пре две хиљаде година покретале државу 
и управљале њом и данас шкрипе. Друшво људско, 
усред просвећене Европе непрестано се мешкољи, | 
није добро ни лепо, осећа да га много државна 
уређења жуље. У земљама где је било царство 
Александра Великога пре Христовога рођења на 
"триста година, данас је управа друштва људског 
много несрећнија и несигурвија него онда. | 

Државно усавршавање није упоредо напредовало 
са разумом људским и са осталим вештинама и за- 
натима. Узрок је томе по свој прилици што хиљаду 
година није било дозвољено никоме мешати се у 
државна уређења, то је била својина владалаца, а 
занати могли су бити својина свакога који се осећао 

да има способности за то, и свак je о усавршењу 
свога заната могао слободно говорити и писати. 
Отуда долази то што данас видимо да су све по- 
литичке партије, па и сами краљеви, потпуно и 


једнодушно задовољни баварским пивом, а у др- 


жавном уређењу и краљеви и народи желе многг 
измене. Кад бисмо могли подићи заклопац и видети 
мозак, наишли бисмо у глави онога што прави сал- 
ваторско пиво, нове, деветнаестога века, пиварске 
мисли; а у глави Бисмарка и његових другова нашли 
бисмо оне исте освајачке државне. мисли, што су 
биле у мозгу Карла Великог, Лудвика ХІ. и Филипа |. 

У занатима и'у наукама свет се помицао, a 
Немци највише; они и данас највише напредују, да 
се сви други народи имају чему од њих научити, 
Немци својим неизмерним стрпљењем и трудом 
усавршују послове и мисли Енглеза и Француза; 
налазе многе погрешке што су се поткрале Богу 
кад је свет стварао. Хајделбершки професор, Хелм- 
холц, пронашао је да очи нису створене по свима 
оптичким правилима; доказао је недостатке у очима, 
и показао је како би их требало створити. Сви 
учени људи, дивећи се његовом надбожанском уму, 
признали су тај проналазак као потпуно истинит. 
Кинеско царство пропало би, да неколико Немаца 
није отишло да његову управу уреди. Цела кинеска 
земља имала је сто хиљада талира од царине, но 
кад је Немац Роберт Хирт тамо дошао и нову ца- 


"ринску систему завео; има сада годишње осамдесет 


милиона талира прихода. Поносити цар тога не- 


"беског царства, кад је видео толики приход, обра- 


довао се, и повикао: „после Кинеза Немци су први 
народ“. — Затим је заповедио, да се његовом ми- 
нистру финансије удари тридесет штапа, што није 
он умео пронаћи новчане изворе. Немци, у свакој 
држави која их прими у какав посао, верно и по- 


"штено служе. Они земљу, где се настане, љубе као 


и своје отачаство. У неким земљама промену и ха- 
љене и језик, али своје лепе и питоме обичаје за- 
држе н праунуци. 

Ниједан се народ не плоди тако много као Немци; 
сваке године њих сто хиљада разиђу се по читавом 
свету. једне године (1854) иселило се њих 252 хи- 
љаде, и то се није познало њиховом отачаству. Ни- 
један комадић земље није остао необрађен, ниједна 
кућа није остала празна, ниједна чаша пива није 
мање попијена. 

Немачка побожност није притворство, као код 
Енглєза. Немци и у празничне дане, кад је потреба, 
раде најтеже послове, а не питају као Енглези: је 
ли грехота у недељу пушити и писати писма? — 
Господа у Енглеској недељом читају само побожне 
књиге и на клавиру свирају црквене песме. У Не- 
мачкој често се рекне: Енглези шест дана варају 
сав свет, а седми дан варају Бога. Пре четири ro- 
дине цела Немачка смејала се лордовима, кад cy 
они у енглеском парламенту напомињали министру, 
да нареди у свој земљи по црквама молитве као 
средство противу говеђе куге. још није исторички 
доказано је ли истина да се и папа томе смејао. 


IX 
Поранио сам да на овом лепом дану уживам 
часове — дугога времена, да седим у соби и да 


пишем. После дужег размишљања чиме ћу јутрос 
писање почети, дошао сам на ту лепу мисао да 
треба почети — пером и мастилом. Неко;ико лепих. 
и чистих табака хартије леже преда мном; кад би 
их хтео сада продати, могао бих за њих добити 
неколико крајцара, а кад их испишем, неће ништа 
вредети, неће за њих нико ниједне паре дати. Тешко 
ми је што не знам никаквог паметнијег заната. Да 
сам кројач, ја бих сада своју болесну ногу метнуо. 
"на малу столицу, па бих ваздан шио; из свију Cy~ 
седних кућа слали би ми хаљине да их поправим. 
Ко љуби независност, нека у младости, поред науке, · 
учи и макакав занат; за самосталан и слободан 
живот довољно је знати само толико да можете 
кога окрпити. Сваки овај луди продевак игле донесе 
вам прихода више него десет врста мудрога писања. 

у: приход. што добијете од својих руку, то је слобода: 
Много је лакши и кориснији посао иглом крпити 
хаљине, него пером крпити људе. Рбаве хаљине 
можете поправити за један дан, а рђаве људе нигда. 
Сваки, како му се мало продере хаљина, жели да 
. је поправи, а кад му се продере савест и срце, не 
тражи закрпе. Већина људи отишли су са овога 
«света са читави я хаљинама, а са подераном душом. 
Више су се старали да им одећа буде у реду него . 
душа. Можда су били уверени да им је то корисније. 

Кројач створи човека каквогагод хоћете. На 
човека у лепом оделу сваки лепо гледа. Ваше мало 
псето, које се свакоме умиљава, на дрпавог и дро- 
њавог сиромашка лаје. Бедни просјак, кога сваки 
испред својих врата гони, нека' обуче генералску 

— униформу, постаће пред вашим очима, пред вашим 

уображењем, други човек, сви ће му се клањати. 

Таква чудегна моћ стоји у прстича кројача. Његове 

руке поправљају створ божјих руку. Он, са својим 

чаробним маказама, може да прекроји солдата у 

калуђера, папу у пајаца Да кројача нема на свету, 

била би међу људима потпуна једнакост; сви би 
ишли голи; може бити не би се ни небо облачило. 

Половина света оголи и обоси, док се она друга 

половина лепо обуче. једна мала иглица све: одене, 

"а она сама гола остане. Људи љубе истину и правду, 

јер их свагда у различито рухо облаче, Људи који 

траже голу истину, они први остану голи, а истина 
остане обучена и увијена у хиљаде шарених, лаж- 
љивих крпа, тако да је не можете ни видети ни 
познати. И у старо време представљали су истину 
у слици девојке, која је била завијена у дугачке 
беле хаљине; једва joj се ноге виде. — Права истина 
не треба писаних људских закона да буде призната; 
она је кћи природе. Погрешно сам рекао права 
истина, јер друге истине осим праве истине нема, 
фалишна истина може на себи носити хиљаду го- 
дина име праве истине али она свагда остаје лаж. 

Права истина код свију народа и кроз сва времена. 

траје као истина; да су два и два четири нигла се 


- ми и ~ 

не може порећи. Правда је нешто друго; на што. 
се сложе они што праве законе, то је људска 
правда. У различитим државама различити су оби- 
чаји и закони, и по њима различита је и правда. 
Богиња правде била је кћи најачега бога, Јупитера, 
и звала се Астреа. И данас ко је најачи, од њега 
се рађа правда. Богиња правде, Астреа, живела је 
само у време златнога доба. Кад је настало бакарно 
и гвоздено време, отишла је на небо. Данас је па- 
пирно време, јер у самој Италији, где су веровали у 
зғатно доба, видите само папирне новце. Богиња 
правде држала је у руци теразије, што значи; на 
коју страну метнеш више злата или топова она 
страна претегне. 

Сви занати — бар у малих народа — корисни И 
су од заната књижевниковог. Сви други богови . 
имали су бар понешто хаљина на себи, само јадне 
музе ишле су готово сасвим голе. Једина Мелпо- 
мена, богиња трагедије, била је лепо одевена, али 
она је држала у једној руци скиптар, а у друго! 
оштар нож. Музе, као сваке женске фантазије, 
носиле су и гдекојима пружале по један лавров 
венац. То су венци од лорбера, само су добри за 
киселу чорбу; никакве најести од њих нема. Ни 
козе не ће лаврово грање да брсте; то је нека. 
зачина, осим мириса ништа друго нема. Кад вам 
при ручку један лавров листић дође у уста. брзо 
видите да ништа не ваља, баците га под ноге. На 
пијаци продаћете скупље венац од белога лука, него 
венац од лавровог лишћа; и само љуто корење од 
рена има већу вредност него лаврово грање. Огромна 
већина и људи и паса већма воли кувану телећу 
главу с реном, Hero Аполонову главу с лавровим 
лишћем. 

Познајем митологију много боље него физику и 
математику. У време кад сам ја био ђак у гимна- 
зији, митологија беше главни предмет учења. Хри- 
шћански катихизис беше три, а многобошка мито- 
логија двадесет ситно писаних табака. Ту непамег 
морали смо учити напамет. И сада као да гледам 

· брадатог Јупитера, како седи на престолу и држи 


у левој руци скиптар, а у десној руци муње. Ни на 
Олимпу престо не вреди Много, ако поред себе 
нема муње и громове. Што сада уче ђаци имена 
елемената, из којих је све што на свету траје, по- 
стало и непресгано се ствара и постаје, ми смо 
онда учили имена Аргонаута, што су са Јазоном 


"пловили из Тесалије у Колхиду да освоје некакво 


златно руно. Њихова лађа звала се Арго. још 
памтим да су греде и даске за ту лађу сечене Ha 
брегу Пелиону, а катарка одсечена је у шуми што 
се звала Деодон. Ко није знао у којој је шуми та 
мотка порасла, није био добар ученик, нити је било 
изгледа да ће кадгод од њега изаћи ваљан човек. 


"Аргонаута, што се на тој лађи возило, било је 


преко осамдесет. Неки део њихових имена и данас 
могу вам побројити: јазон, син Езонов; Адмет, син 
Фересов; Девкалион, син Минусов; Херкул, син 
јупитеров; Алменус, син Марсов; Филамон, син Апо- 
лонов. Она друга имена нисам упамтио. Ах, забо- 
равио сам и имена коња, што су на колима бога 
Феба свако јутро извлачили сунце иза брега! 
Занесен још у детињству фантазијом безбожних 
грчких богова, желео сам да будем поета. Сима 
Милутиновић, песник Србијанке, кад ме год видио 
говораше да од поезије нема на свету лепшег за- 
ната. ја сам му радо веровао; у мојој соби обесио 
сам слику Омира и многих других првих мајстора 
од тога лепог заната; Сви су били ћелави, и Сима 
беше ћелав, тако, да сам заиста мислио: да ко 
нема ћелаву главу не може писати лепе песме, за 


"то сам желео да и ja оћелавим. Од свију жеља ту 


ми је једину жељу Бог испунио. 

Кад је Сима на смртној постељи лежао његова 
кућа прокисла је. Песници, да су то видели, рекли 
би: небо рони сузе за тако великим губитком. Кад 
су му премештали постељу у други крај куће где 
не кисне, Сима је рекао професору Исидору: „да 
се још један пут родим, не бих желео ништа друго 
бити, него ово што сам био.“ — Ко са таквим ре- 

чима умире, и онда кад му кућа више главе кисне, 
а он нема чиме да је покрије, то је срећан мај- | 
· стор од најнесрећнијег заната, то je — прави поета. 

Кад је међ људма дељена земља и све што је 
на земљи, поета је доцкан дошао: забавио се — 
каошто Шилер пева — у царству сањања. На ње- 
гово јадиковање Бог му је рекао: „Немој мене 
кривити! Где си досад био? Ja ти не могу помоћи: 
све су други заузели, за тебе на земаљском свету 
није ништа преостало. Али ако хоћеш са мном да 
живиш, кадгод дођеш, небо ти стоји отворено.“ 
То је права небеска утеха, којом се само прави 
песници могу задовољити. 

Шпартански закони нису трпели да се поете 
задржавају у њиховој земљи. A Швајцарци у Берну 
лане су отпустили из службе варошкога лекара, 
само због тога, што је написао и штампао неколико 
песама. Њихов лекар не сме ни о чем другом ми- 
слити, него само о својим болесницима. 


Х 


Немци су добри јунаци, но ниједан народ то им 
не признаје; као да-и они сами, из велике своје 
скромности, о томе сумњају. Њихово јунаштво спо- 
_миње се из далеке прошлости. Сто година пре 
Христа, када су Римљани стајали на висини своје 
војене славе, једно јутро стигао је у Рим страхо- 
вити глас, да се на реци Рони, од сто хиљада рим“ 
ских војника једва десет хиљада спасло; друго све 
изгинуло. Немци су их побили. Нигда дотада нису 
Римљани тако страдали; нигде нису њихови легиони 
тако сатрвени били као ту. Са ужасом чули су 
претњу немачких војвода: чувајте се ових војника, 
који петнаест година нису под кровом спавали! — 
Кад су их год Римљани доцније победили, имали су 
захвалити само своме бољем оружју, лукавству и 
већем ратном искуству, но ипак свака их је победа 
скупо стала. У борби, у првим редовима Немци су 
се обично везали појасевима један за другог, да не 
може ни један узмакнути. Кад мушкарци изгину, — 

бориле су се њихове жене иза кола; кади оне по- 
падају, онда су њихови пси нападали на неприја- 
теља, и бранили мртве лешеве својих господара. 
Нико се није хтео предати: жене су често своју 


децу убијале, и себе својом дугачком косом удавиле, 


само да не падну живе непријатељу у руке. 
_ _ Римљани су ударали на Немце из данашње Фран- 
цуске. Август пошље Друза с војском на њих, који 
је кеколико пута прелазио .преко Рајне, но врло 
је мало успеха имао. Немци су се повлачили у шуме 
докле снег не удари, а тада су Римљани морали 
бежати из пусте земље. Када дође Гиберије, други 
римски војвода, позове немачке вође к себи на веру. 
Кад му дођу, он их затвори у тамницу, а они, ви- 
дећи ту превару, сваки себе убије. За тим Гиберије 
удари и сву Германију с војском поседне, путове 
кроз шуме начини, утврђења за своје војнике по- 
дигне, затински језик и римске законе и обичаје 
уведе, многе одабране младиће пошље у Рим да се · 
тамо науче и припитоме. Међу овима је био и Херман, 
који је доцније учинио договор да Римљане из Гер- 
маније истребе. Вар је тада заповедао римском 
војском. Кроз све лугове разлегао се глас ослобо- 
ђења. Од Елбе до Рајне устану сви Немци против 
римске војске, која је с поуздањем ишла напред, 
секући грмове кроз велике шуме, и правећи себи 
мостове, а немачке чете нигде нису могли видети. 
Једне мрачне ноћи, кад је киша пљуштала, кад 
су ветрови грмове изваљивали, изненада, са свих 
страна, ударе Немци. које је Херман предводио. 
Римљани, међу којима бијаху њихове жене и деца, 
збуне се и стану бежати, иза сваког дрвета смрт 
их је чекала. Мостови су били покварени, путови 
обаљеним грмовима засечени, а олу;а је непрестано 
трајала. Вар и многи бољи Римљани, кад виде да 
је све изгубљено, прободу се својим мачевима; они 
други изгину, или их Немци повешају о храстове 
гране, или их покољу пред олтарима својих богова; 
мало их је допрло до Рајне. Цео Рим био је погру- 
жен у жалост кад је за ову несрећу чуо; цар Август, 

као изван себе трчао је по своме двору, лупао се 
у главу и викао: „Варе, Варе! поврати ми моје ле- 


гионе!“ — Али; они су сви лежали у хладним шу- 
мама Германије. Август од жалости пусти браду да 
му расте. — Та је победа спасла Немцима њихову 


народност и њихов језик. Да су међ њима остали 
Римљани, Немци би данас имали неки романски 
говор налик на француски. 

Ови ратови са Римљанима почетак су немачке 
цивилизације. Оружје и одело што су упљачкали 
видели су да је боље, они су их носили и кушали 
да их сами праве; питомији обичаји дошли су не- 
приметно и развијали се међу њима; око зидина, 
које су Римљани подигли, почели су правити своје 
куће, а таквих је било доста. Сам Друз, први римски 
војвода који је у Немачку дубље продро основао је 
Мајнц и још педесет градића, С њиме је дошла 
друга римска легија; она је долазила управо из 
Јерусалима. То беше она иста легија што је пра- 
тила Исуса Христа на Голготу; из те гегије вој- 
ници делили су Христове хаљине под крстом. Они 
су премештени из топле Сирије у хладну Германију. 
Тамо су ишли и разоравали цветајуће државе и 
вароши, и распели на крст онога који је проповедао 
благост, љубав и милостињу; а овамо дошли су на 
север међ сурове народе и подизали оно што су 
на југу обарали. Зидали су градове, уводили законе 
и положили основ хришћанској вери У том истом 
легиону налазио се један речит човек по имену 
Кресценције, на кога су дејствовале Христове речи, 
он их је причао дивљачним Германима, они су их 
примали и почели се по њима владати. Тако мало 
помало буду приступни Христовој науци. 

Кад је на југу Немања од малих жупанија силом 
стварао велику краљевину, онда су се Немци дро- 
били у мале области; било их је у неко време 
више од хиљаде. Још 1789 године беше 289 неза- 
висних држава, а међу њима шездесет независних 
вароши, које су собом самостално и слободно управ- 


љале. Те све области пуних пет стотина година 

надметале су се у занатима и наукама. Свака 
варош беше престоница. Отуда је дошло то што 
данас видимо целу Немачку подједнако просвећену; 
у варошима, где нема десет хиљада душа, налазимо 
славне универзитете и велике фабрике. Данашњу 
Германију на комадиће да исечете, сваки тај ко- 
мадић напредоваће и живети немачким животом. 
Најмања немачка варош, што се тиче просвете и 
напредовања, стоји упоредо са Берлином, Минхеном 
и Лајпцигом. Код њих нема као у Француској про- 
винциалиста, паланчана. Немачке велике вароши 
нису прогутале сав свој народ. Те хиљаде немачких 
вароши и данас свака на свом огњишту неужорно 
негује пламен просвете, и труде се да упоредо ко- 
рачају у свему са напретком великих вароши. Права 
свест, коју су тако брижљиво однеговали, држи 
слогу међ њима и ствара патриотизам и јединство. 
Ко зна како би данас славенски југ изгледао, да 
је за време Немање од Јадогнског до Црног Мора 
и до Солуна, било двеста држава. Међ њима можда 
би се нашло бар десет држава, које би по примеру 
Талијана и Немаца, подигли уникерзитете. За шест 
стотина година просвета би међ њима створила 
индустрију, трговину и општи савез против каквог 
спољашњег нападања. Мали Дубровник, што је сам 
собом управљао, показао је чудесан напредак. Мала 
Грчка, кад је одбила велику персиску војску, била 
је раскомадана али просвећена. | 

За неколико кратких векова Немци су чудеса 
учинили, претворили су у прави рај своју земљу, 
о којој су Римљани као о неким Сибиру говорили; 
подигли су индустрију, реформисали римску веру, 
створили су школе, науке, законе, слободу, и правом 
просветом просветили су средину Европе. — Сви 
њихови суседни народи мрзе их; завиде им. Сви 
признају да су они мудри, вредни и у свему добри; 
једино што им не ваља то је што су — Немци. 
Дањашњи Талијани, зато што је њихов Рим, и што 
себе сматрају за праве наследнике старих Рим- 
љана, не могу никако да се навикну на ту мисао 

ла их је немачки народ надмашио. Они, из чисте злобе, 
слабо уважавају Немце, ретко им каква добра свој- 
ства признају, кад о њима пишу и говоре види се 
у њиховим речима пакост и неправдг. Готово сви 
европски народи граниче са Немцима, и сви вичу 
на њих. Француз, кад спомене- Немце, њему излете 
речи: „стока немачка“; Талијан обично каже: „псето 
немачко“. Славени и сви јужни народи кад какву 
нову справу виде, са презрењом рекну: „швапска 
посла“. Отуда славенска реч: художество (рђав- 
штина) означава вештину и уметност. Свак, паи 
сами Турчин, нађе се увређен ако му речете: „прави 
си Шваба“; међутим свакоме је мило ако му кажете: 
„прави си Француз“, или „прави си Москов.“ Па и 
сами Енглези, који се немају зашто од туђинаца 
бојати, погледају на Немце са злобним очима. Један 
чувен и научен Енглез недавно је казао: за нај- 
важније проналаске, с којима се сви народи служе, 
имамо захвалити најглупљем народу, Немцима; — 
а песник Бајрон пише: „измеђ свију Гота (Немаца) 
волим само Гета.“ 

· Немци, што већма осећају ту неправду, коју им 
сви народи из зависти чине, тим се већма труде да 
буду у свему добри и ваљани, и да постану добар 
пример и учитељи целом свету. — Германија то 
је данас највећа реч у Европи; она је, као Минерва, 
лепа, мудра, скромна и — оружана. Педесет мили- 
јона имају једно име, један школски и књижевни 
језик, један народни понос. То су људи благи и 
питоми, а као мрави нигда без посла не стоје. 
Нико тако не поштује своју дужност као Немац. 
Савест у њиховој души то је њима права светиња. 
Француска су уста казала: Бог је дао човеку говор 
ла може сакрити оно шта мисли; а Немац каже: 
истина и поштење најдуже трају. — Непријатељ- 
ство њихових ‚суседа крепи њихову слогу и је- 
динство; то их је пробудило да виде своју снагу и 
величину, да покажу и докажу своје првенство међ 
народима. Они не би данас овако јаки и сложни 
били, ла их Наполеон І. није са својом војском као 

стоку прегазио. Они су дотле мислили да могу у 
просвећеној Европи живети на основу својих држав- 
них права. Од тога доба ози дању и ноћу спре- 
мају своју војску; но за цело то време од педесет 
година својега војеног спремања ниједнога дана 
није просвета заостала; све је, што један народ 
снажи и узвишава, упоредо расло и неговано. Немци 
не сањају више; народ је постао нација. Неразложне 
грдње, што се на њих са свију страна осипају, не 
могу помрачити њихову славу; празна завист не 
може ослабити њихову снагу; и не може уставити 
полет тако свесног и великог народа. 

Лепа Германијо! сваки несебични козмополит са 
особитим поштовањем признаје твоје велике заслуге 
за цео људски род; и сами Славени (који оберучке 
примају твоју цивилизацију и просвету, па страху- 
јући за своју народност, мрзе те), имају пословицу 
која вели: Немац светац. 

Лепа Германијо! Идеалима — на које сви народи 
у будућности гледе — ти си најближа; вештини 
твога ума и твојих руку диви се свет. Твој напре- 
дак то је напредак целога човечанства. Ти си оно 
сунце што од запада истоку путује да светлост до- 
несе удаљеним народима; докле допиру зраци 
твоје просвете дотле је видело. Когод љуби право 
развиће људскога рода, треба да ти жели свако 
добро; зато и ја — твојом светлошћу обасјан и од 
детињства грејан — свршујући ово писмо устајем 
на ноге и са неком побожношћу вичем: живела 
Русија! 


ДРУГИ ДЕО. 
(У Визбадену 1870. год.) 
Х! 


Идем ни погако ни брзо. Откако сам у овој 
вароши још нигда нисам ишао на ову страну и 
овим путем; он ме води к југу; свеједно, могао ме 
водити и к северу. Сви су ми путови једнаки. Мој 
ход нема никакве опредељене намере; моје ноге 
помичу се једна пред другу без икаква циља, моји 
дани исто тако. Идем насумце кроз ове алеје, идем 
насумце кроз овај живот. Остављам варош пре из- 
ласка сунца, вратићу се после заласка сунца. Виз- 
баден је од Хомбурга већи, од Емса лепши, од 


Хајделберга луђи. Хомбург стоји на брегу, Визбаден у | 


долини. Хомбург има хладну минералну воду, Визба- 
ден Bpyhy; у Хомбургу je вода кисела, у Визбадену 
слана. Ту воду, ни у Хомбургу ни у Визбадену, неће да 
пије никаква животиња осим људи. Визбаден је леко- 
вит за кашаљ, реуматизам и патриотизам; благо ономе 
ко проведе свој живот а не позна ниједну ту болест. 
Визбаден је врло добар и противу богатства, јер има 
рулет, банку за играње на новце. Болесни пију ону 
бљутаву воду, и осећају олакшање; а свима је дуго 


време. Зими дуги су им дани, лети дуге су им ноћи. · 


Визбаден није толико чувен због своје лековите 
воде, ко,ико због великог стицаја беспослених људи 
и жена. Хиљадама странаца, путника, ових богатих 
стокућа дођу и проведу овде неколико недеља, или 
неколико месеци. Рајнске обале и рајнска купатила 
њима је најмилије пландиште. Мали је део међу 
њима што долази да се лечи; све друго лети кроз 
овај свет те траже себи забаве, и — нигде је не 
налазе. Дуго им време на Мисисипи и Гангу; дуго 
им је време на Нилу и Босфору; дуго им је време 
на огњеном Везуву и на снежном Монблану. Велике 

вароши, лов, музике, позоришта, балови: то им се 
одавно досадило — огадиљо; тога су се свега на- 
ситили — преситили. Ништа за њих више нема 
ново. Каткад трче у далеке дивље земље, али тамо 
нема њима забавнога живота, и тамо нађу лондон- 
ске обичаје и своје суморне другове с којима неће 
да се друже. Кад су у самоћи дивљих земаља, желе 
питомо друштво; кад су близу европског друштва, 
клоне га се. Зими беже у топлу Сицилију, да не 
виде снег, лети путују у Швајцарску и пењу се на 
високе брегове, да виде снег, — Сва осећања за 
свако уживање потрошили су младости; само су 
им још претекљи новци и живот, а то је терет за 
такве људе. 

Ко их гледа у сваком изобиљу, могао би рећи 
да су срећни, пресрећни; али би се преварио. Све 
им је дато, али одузето им је оно што зачињава и 
слади живот; одузет им је рад, немају никаква посла. 
Стоје залудни. Каква је то страшна реч: немати 
никаква посла на овом свегу! Каква је то тешка 
осуда над животом богатих а лењих људи! Шта се 
год догађа ва свегу њих се ништа не тиче. Њима 
нико не треба, они ником не требају. Живети од 
богатих прихода, то је најтежи занат. Неколико 
хиљада таквих људи, што их свагда има у овим 
купатилима, то је неколико хиљада загонетака, ро- 
мана, то је неколико хиљада живих чудноватих 
књига. Ко је беспослен може их студирати и про- 
читати бар онолико, колико се с поља, на корицама, 
може видети. Те књиге свагда су затворене, ћуте. 
Велике вароши дају велике сригинале. Лондон, Париз, 
Петроград, Нови Јорк, то су места, где ове покретне, 
некорисне биљке највише ничу и најбоље успевају. 
Они ништа не раде; живе од својих великих прихода. 
Док траје младост свуда их сретају саме забаве и 
милине, али после виде пред собом исту пустош 
као и за собом. Читавога живота немају шта да 
желе; незнају како су слатке наде, па макар се 
оне нигда и не испуниле. 

Они у своме животу имају само младост и ста- 


/ 

рост; њихова је младост кратка а старост дуга. 


Њима сваки дан заиста зађе по једно сунце. Они 
обично љубе самоћу. Мало говоре, много једу, уме- 
рено пију. Осим себе никога не поштују, мрзе на 
сав свет а највише на себе. Кад негде учестају 
земљотреси, кад се отворе нови вулкани, они тамо 
· трче. Пре две године, гомиле су их, пет недеља 
морем, путовале на индијска острва, да могу видети 
потпуно помрачење сунца, да гледе неколико минута 
у мрак, а то су могли код своје куће сваке ноћи 
видети. Најрадије читају кад какав астроном у HO- 
винама огласи дан и годину кад ће свет пропасти, 
то их много занима, томе се врло обрадују, јер то 


још нигда нису видели; распитују са које се планине 


то може најлепше гледати. Обичне појаве и забаве 
њима су несносне, све су то сто пута видели у раној 
младости. Сад гледе у — ништа. То их пријатније 
занима. Како сване једина им је брига шта ће тога 
дана радити, то јест: шта ће тога дана не радити, 
а то није мала брига. Из вароши у варош, са Темзе 
на Рајву, са Неве на Арно, са Тихога Океана на 
обале швајцарских језера беже од дугога времена, 
а оно узастопце'за њима иде, не оставља их нигда 
"као сенка. За беспослене нема нигде посла. Они 
сви болују. Њихова је општа болест: дуго време; 
она је тешка и досадна; долази само на богате, 
лење и беспослене. Преки је лек самоубиство. У 
овим купатилима многи се тако потпуно излечио. 
За беспослене свет је празан, живот је ружан и 
горак. Сваки мрав, свака биљка, имају непрестано 
да врше своје послове. Сунце нема кад два минута 
да стане да се одмори. Ко нема више никаква посла 
на овом свету, нека се уклони. 

" Визбаден је варош која је милионе потрошила, 
да таквим људима, за њихове скупе новце, измисли 
и створи забаве. Као за болеснике спремљене су 
свуда угодности и понуде; као за размажену децу 
намештене су свуда играчке и забаве. Они шест 
дана ништа не рале, а седмога дана желе да се 


одморе. Ағи седмога је дана недела, она “наруши 

њихову тишину, недеља их љути и узнемирује. Тога 


__ дана хиљадама занатлија, малих трговаца и радника 
сваке врсте из Мајнца, Дармштата, Хехста, Франк- _ 


фурта и многих других места, заједно са својим 
породицама поврве у Визбаден, да се ту проведу и 
да се провеселе. Њима, који шест дана раде, седми 
је дан пун задовољства и божанског благослова. 
Њима празник није празан, он је препун радости. 


"Од ранога јутра до пола ноћи тога дана Визбаден. 


је њихов. Ходају и трче по парку, седе поред клупа 
на трави, једу кобасице и печење што су собом до- 
нели, пију вино из бутеља без чаша; кад им је 
врућина скину капуте, и тако седе око малога је- 
зера; смеју се гласно, пљескају рукама кад музика 
свира, често и они с музиком певају, каткад звиж- 
де; њихове жене вешају своје шешире и мараме о 
најлепша дрвета, повијају своју децу у парку; кад 
прођу поред вас рекну вам: добро јутро; каткад вас 
питају кад полази последњи влак из Визбадена; 
њихова деца трче по шеталишту, преврћу столице, 
пужу се уз дрвећа, усекњују се без марама, бацају 
лопту пред ваше ноге, носе колаче, додирају вас. 
масним рукама. То ништа не могу да трпе странски 
гости, светски путници. Недеља за њих је врло не- 
пријатна. Они тога дана беже из Визбадена, или, 
сваки на свом прозору, проведе тај читав дан пу- 
шећи цигару. У потпуној усамљености и тишини 
имају они — потпуну усамљеност и тишину. То за 
њихову болест, за њихов сплин, ако и није лек, али 
је олакшање. Суморност најрадије лечи се сумор- 
ношћу, као што се пијаница лечи вином, а жалост 
сузама. | 

Данас је недеља. Полагано ходим. Мој се пут 
све више и више пење уз брдо, а варош све ниже 
остаје у до :ини. Лепе њиве на све стране шарене 
се од различитих усева; кроз њих врви свет пешке 
и на колима у Визбаден. Сви су обучени у стајаће 
хаљине. Момци и девојке довикују се и ишчекују се; 
јутарњи ваздух разлеже се од њиховог смејања и 
певања. И старо и младо закитили своје шешире 

пољским цвећем. Цвеће поред сваког. насмејаног 
образа лепо стоји; ту је његово право место. 

Читав сат има како ходим. И полако кад се иде 
одмиче се. Осећам се боље него у вароши; не видим 
ни цркву с висока два тороња; још неколико ко- 
рака па се неће видети ни јеврејска синагога са 
својим позлаћеним кровом. Место Визбадена указује 
ми се лепа Рајна: пружила се као платно. Њене 
обале и непрегледне равнице пуне су богатих села, 
која се мало чим разликују од варошких места. 
Најлепше види се чувена и велика варош Мајнц; 
први сунчани зраци трепте по крову његових кућа; 
он је већ будан; видим димове од различитих паро- 
брода и фабрика; чујем звиждање железнице. Ова 
рајнска долина најлепши је врт у Европи. То је све 
као један парк, то је прекрасни зверињак, у коме 
живе питоми Немци и дивљи странци. 

Већ сам на врху брега што раставља визба- 
денску долину од Рајне. На овом узвишеном месту, 
на овом погледалу, радо бих се одморио. Очи, ни- 
шта друго него очи, налазе неку пријатну забаву. . 
Лепа слика трепги преда мном. Кад зажмурим она 
ишчезне. Чудим се, како је немачка мудрост на 
овако лепом месту заборавила бар једну дрвену 
клупу начинити, кад већ нема гостионице, на којој 
би на три језика стајало написано: леп изглед. Где 
нема таквог натписа странац не сматра за своју 
дужност да стане и да гледа. 

Могло би се сести и на траву, али трава је 
још влажна од росе, било би противно лекарском 
савету. Осећам да се почињем љутити на Немце, 
на ту глупу визбаденску општину, што се за то- 
лико година није сетила да овде једну клупу за 
болесне своје госте начини, а знају да ишту новце 
и прилоге за музику, за своју сиротињу, за улеп- 
шање парка, и, на послетку, неку таксу за ону 
врућу воду коју свако јутро пијемо и која сама из- 
вире. Phe немачке! Камо овде клупа? Јадни странци, 
милионе троше код вас, a кад се ходајући уморе_ 
немају на што да седну! — Врло сам ce нгљутио 

Морам стати и појести један бразилијански колг- 
чић. Апотекар, где сам их купио, клео се у своје 
поштење да је то лек од свачега. Славу ових ко- 
лачића разнеле су визбаденске новине у својим 
огласима. Они у устима сладе и изгледају као да 
су од непросејаног брашна умешени; нису ни већи 
ни дебљи од једнога динара. Кад сам их први пут 
купио, биле су у апотеци још две Енглескиње. Оне 
су купиле десет кутија, у свакој кутији има по 
двадесет и пет комада; и тај број лековит је. Добра 
им је цена: свака кутија два форинта. Питао сам 
апотекара од чега прави те чудотворне колачиће, 
и он ми је казао да је добио неко брашно, од не- 
ког плода, неког ретког дрвета из Брази:ије. То 
брашно замеси он са помешаном минералном водом 
из Визбадена, XomOypra, Кар; сбада и Емса. Те 
воде свака за себе, лече различите болести, a у 
том чудесном -бразилском брашну, уједно скуп- 
љене, лече брзо и сигурно сваку болест која може 
на човека доћи, и показао ми је гсмилу писама из 
свију земаља, у којима траже да им одмах пошље 
те колачиће. Изнео ми је писмо одбора париских 
лекара, у коме они потврђују да је то заиста нео- 
бични лек противу свију болести. После неколико 
дана питао сам доктора, колико их на један пут 
смем појестиг А он ми одговори: „Ах, бразилске 
колачиће! Можете их узимат по пет, по десет. 
Енглези их дробе у белу кафу и у супу: ништа не 
шкоде.“ — Кад сам му приметио да су врло скупи, 
он ми рече; „да су јевтини, не би их нико куповао.“ 

Сад ми је врло добро: појео сам једно за дру- 
гим три колачића. Лакше сада дијам и љутња ме 
сасвим прође. — Идем даље. Моји погледи управ- 
љени су на Рајну, на ту лепу и окићену невесту, 
око које се народи лве хиљаде година боре и кољу. 
Откако је људи, туку се међу собом, и тућиће се 
докле их год има на свету. Авељ и Кајин, кад је 
цела земља била само њих двојице, потукли се 
међу собом. Чудновато! Првој свађи међу људима 
и првом убиству био је узрок молитва Богу. Свето 

Писмо, у првим својим врстама, то нам. напомиње, 
да нам омили религију и молитву. И данас бију се 
суседи због вере. Да остану само два човека на 
целој овој земљи, опет би се свађали и тукли. Људи 
најпре су се тукли песницама и дрвећем, потом 
камењем из праћке и дрвеним копљем; за тим 
стрелама и мачевима. Кад се зора просвете ука- 
зала, и блага хришћанска вера завладала, тукли су _ 
се из пушака и топова. А сада, при свршетку фи- 
лосовског деветнаестог века, туку торпедама и ми- 
траљезама. — Чудновато! У једно исто време по- 
јављују се у Немачкој топови, штампарија и куга. 
И Шварц, и Гутемберг, и куга рођени су у једном 
и истом столећу и у једном истом месту, у Мајнцу. 
Још чудноватије! Шварц, скромни калуђер, изми- 
слио је барут за пушке; Гутемберг, ратник и по- 
борник једне партије, измислио је печатњу, и почео 
је библију и молитве штамп:ти; а свети Бонифа- 
ције папа послао је кугу да каштигује безбожне 
Јевреје, а она поморила. побожне Немце!.. 

Моје ноге помичу се напред, моји погледи стоје 
на Рајни, моје мисли прате њену историју и њено 
веругање од извора до ушћа. Обале њене познате 
су ми; најслађи дани ђачкога живота ту су ми 
протекли. На њој нема никакве промене. Хиљаде 
векова прошли су како она овуда исто овако тече. 
Десет хиљада река, потока и поточића, што она, 
посредно и непосредно, у себе прима, и, као бри- 
жљива мати, води их океану, оцу свију извора и 
река. Она има своје хитне послове; свака њена 
капља има своје определење. Ниједан минут она 
не стоји беспослена; дан ноћ она врши своје дуж- 
ности. У великој радионици, што се зове природа, 
и она је један радиш, што се непрестано покреће, 
који чак са снежних Алпа камење, песак, дрвеће, 
труње и мутљаг сноси у море, и тамо их брижљиво, 
зрнце по зрнце, по свима законским правилима, 
слаже. Тамо, у дубљини морској, насипа она нове 
алпијске брегове, нове песковите равнице, нове сло- 
јеве каменога угља. Кад се море измакне и промени 

своје корито, његово ће дно бити лепа земља, која 
ће производити боље шуме, бољу животињу и боље 
људе. 

Рајна је много старија од Дунава. Кад је оне 
земље, кроз које сада тече Дунав, покривало ши- 
роко море, Рајна је текла исто овако. На њеним 
обалама биле су велике шуме, пуне птица и зве- 
рова. Људскога гласа није било да их узнемирује. 
Сунце, својим зраком, није могло допрети до њене 
воде, павит и врхови гранатих дрвета састављали 
су се над њом. На њеном ведром лицу не познају 
се хиљаде година. Она је непрестано млада, хитра, 
весела. Њени таласи неми су. Мртве стене ‘што се 
крај ње из старих градића осипају, више знају го- 
ворити о прошлости. Поред ових обала комешало 
се људство од памтивека — од непамтивека. Сваки 
таласић Рајне пронео је по једно људско име, по 
једну мртву главу. Однели су их у море, у тај ве- 
чити заборав. Море не прича ништа, оно шушти 
и — ћути. Његове су дубине писмо под печатом. 

Први јасни погледи, које је историја на Рајну 
бацила, нашли су на обалама њеним дивља гер- 
манска племена. Они су живели по својим великим 
шумама међу дивљим зверовима. Германи тада нису 
ништа знали за ону лепу цивилизацију, која je у 
то време цветала на југу. Докле су могли очима 
видети, дотле је за њих било овога света: Једнога 
јутра са овога истога брега, угледали су гвоздене 
људе у оној равници где сада лежи Мајнц. То су 
били Римљани са својим оклопима и штитовима, 
на којима се блистао зрак сунчани. — То су те 
исте обале где су толике славне војводе прелазиле 
реку Рајну. Одавде се негда могао видети Цезар 
на своме чуну, Атила са својим крвавим мачем, 
Карло Велики са златним крстом, за тим Фридрик 
Барбароса, Рудолф Хапсбург, Густав Ваза, и напо- 
слетку Наполеон Бонапарта на свом белом коњу, 
са најславнијом војском која је игда Рајну прешла. 
Народи су слушали његову команду, краљеви су 
били његови генерали. То се све кретало •на Py- 

сију. Наполеону се чинило да може заповелати 
ветру да не дува, снегу да не. пада. Европа беше 
његова, владари за љубав својих престола посташе 
његове слуге. Једнога јутра, у Дрезди, кад је устао 
од спавања, његов ађутант уђе му у собу с овим 
речима: краљ наполитански, краљ вестфалски, краљ 
хоноверански и још неколико владара стоје пред 
вратима, и желе да уђу пред Ваше Величанство. 
 — „Има ли још когод да чека?“ упита Наполеон. 
— „Директор позоришта, господин Галма, чека.“ 
„Пусти Талму, нека дође да се разговорим с ниме 
шта ће представљати; имаће довече у позоришту 
партер пун самих крунисаних глава.“ — још се 
нигда није човек за живота свога подигао из праха 
на такву висину. Папу Бонифација УШ кад је ру- 
чао, послуживали су, под својим крунама на глави, 
краљ угарски и краљ сицилијски, али он је запо- 
ведао у име Светога Петра. Наполеон је заповедао 
само у своје име. На ту висину лакше му се било 
попети него се на њој «одржати. Уг иштио је на- 
чела која су га подигла и тим је уништио себе. 
= После неколико недеља, с овога истог бреш- 
чића, могли сте видети једне узане саонице и у 
њима два човека: обојица су били бледи и смр- 
знути, обојица су били завијени у кожухе; један 
беше погружен у дубоко ћутање, а други је покад- 
што опомињао кочијаша да брже тера коње. Могли 
сте их видети како су стали пред једном малом, 
сиромашном гостионицом, како су сели око ватре 
да се огреју, како им једна стара жена спрема нешто 
за јело, док се коњи одморе; она се нехотице за- 
гледа у једнога од та два путника, а он од тога 
поглела претрну, устаде, и своме другару француски 
рече: „ова ме жена познала, хајдемо даље!“ — То 
је био Наполеон, који је бегао из Москве кроз 
Немачку. 

Ево једне клупе поред пута. Одавно осећам да 
ми треба негде сести и одморити се. Клупа је на- 
мештена у хлад“, између два дрвета; по свој при- 
лици излазиле су три комисије докле су изабрале 

ово место. Клупа је дугачка и лепим наслоном са 
стране ограђена, али има неко на њој: један гос- 
подин пружио се и лежи, кломпав црн шешир и бео 
велики амрел стоје у трави недалеко од њега. За- 
уставим ноге насред пуга. Гледам и мерим очима: 
могу ли и ја на другој половини лећи. Могу. Кора- 
чим неколико пута, спустим шешир и амрел у траву, 
па се опружим на клупу. Онај господин, што на 
другој половини лежи, није ни једним знаком пока- 
зао, да је приметио мој долазак. Што сам ја дошао, 
њега се ништа не тиче. Он гледа на једну страну, 
а ја на другу. Није ми непознат: виђао сам га лане 
и ове године, сретамо се. Откако сам сада у Виз- 
бадену, ручао сам с њиме више пута за једним“ 
столом код Кристмана. Ту највише долазе они, који, 
осим келнера што послужују, ни с ким другим 
не говоре. једанпут устао је он усред ручка и оти- 
шао само зато, ш:о се неко ново друштво за дру- 
гим столом гласно разговарало, шалило и смејало. 
Још неколико њих намрштило се и отишло. Можда 
бих и ја изишао и тражио мирније место, да нисам 
чекао шпаргле. Да не би опет морао ручати близу 
таквог друштва, које само недељом долази, он је 
данас оставио варош. Дуго му је време, па с тога, 
као и хиљаде других, живи само за себе и ни с ким 
се не дружи. Има кратку, проседу браду, свака му 
је црта на лепом, бледом лицу један комадић тра- 
гедије. Ко би могао знати какви су га тешки удари 
завадили са целим светом. Има меканих и осетљи- 
вих срца, која, ако мало дарнете, као стакло пре- 
пукну, омрзну на људе и на свој живот. У таквом 
срцу ништа друго не видите осим три угашена кра- 
тера: љубав, веру и наду. Гакви добри људи, кад 
их зла судбина додирне, прелазе из крајности у 
крајност. Пре су држали да су сви људи добри и 
поштени; сада држе да су сви зли и непоштени. 
Ко обично вара, он се не љути кад њега ко пре- 
вари. Нигда зли људи не постају човекомрсци. Ме- 
кано срце није за тврде ударце судбине. Један кувар 
францускога краља заклао се ножем, што му је 

печење у пећи прегорело, кад су краљеви гости 


чекали да им се донесе на сто. У таквом случају | 


Енглез би дао оставку, Шпањолац би плакао, Ta- 
лијан би покупио сребрно посуђе па утекао, а Немац 
би отишао краљу и извинио се. Кочијаш Фридрика 
Великог преврне кола, краљ потрчи са штапом да 
га бије, кочијаш му рекне: „а зар ви нисте нигда. 
изгубили битку : 2“ Краљ се насмеје, и опет седне У 
кола. 

Мизантропи највише мрзе један на другога. Мој 
другар што лежи на другој половини клупе, прави 
је мизантроп. Толико смо се пута видели и заједно 
ручали, а нигда се нисмо разговарали; HU „добро 
јутро“ нисмо нигда један другом рекли. Шта има 
да говори с људима онај који је познао људег — 
Он не зна немачки; странац је у овим земљама 
као што сам и ја; странац је на овој земљи као 
што сам и ја. Обојица од прилике једних смо година: 
остарели смо. Дубока старост још није дошла, али 
плитка старост већ је ту. Приметио сам да међу 
нама постоје симпатије: обојица радо једемо мака- 
роне. — Можебити да му је дуго време као и мени. 
Сваком је човеку још у колевци одређено: колико 
пута да се не насмеје, колико суза да пролије, KO- 
лико чаша да попије. Кад човек похита те то све 
брзо потроши, он онда више — не живи, дуго му 
је време. Сократу било је одређено колико ће чаша 
у животу попити, кад је последњу чашу испио морао 
је умрети. 

Овај мој другар много је савршенији од мене: 
откако лежимо на овој клупи, није ни ногом ни 
руком нимало макнуо; међутим ја сам се два пут 
преврнуо и намештао да ми буде мекше: тврда 
клупа жуљи ме. Рђе немачке! Нису могли изабрати 
мекше дрво за ову клупу! — Непрестано гледамо 
сваки на своју страну: он гледа насавске шумне 
планине, ја гледам Рајну. Једанпут окренуо сам се 
и погледао кад су двоја кола путем протрчала. Обоја 
кола окићена су зеленим гранама, обоја била су 
пуна чељади. Они су узвикивали, певали, смејали 

се, све у један мах. Неки се прихватише за капу и 
рекоше нам, „добро јутро“, па, не надајући се одго- 
вору, даље су певали. Безумни безумници, како се 
могу на овом свету смејати и веселити! Са сваким 
кораком изложени су опасностима. Они нису читали 
свога првог песника који вели: ко ће се радовати 
животу, кад у његову дубљину погледа. — Овим 
истим путем, они се могу довече сви плачући вра- 
тити. Свакога минута може их несрећа срести или 
стићи; она се непрестано врзе око људи, животиња 
и биља. Како не помисле да само један мали клин 
из точка испадне, сви би се скрхали. Један би сло- 
мио руку којом шије те се храни, други би угануо 
ногу којом ходи те кромпир продаје, она лепа, плава, 
девојка што се онако слатко смеје, разбила би нос. 
Они нинашто то не мисле; И опет Енглези признају 
и кажу, да су Немци народ од људи што мисле. 
Хегл је заиста мислио, и своје мисли тако јасно 
исказивао, да је пред своју смрт уздахнуо и рекао: 
„Ах! од свију мојих ученика само су ме тројица ра- 
зумели, па и они су ме рђаво разумели“. Хегл је 
мислио да је проста трбобоља, што га је спопала, 
права колера, па је од стра умро. Кант је још више 
мислио; он је мислио — кад је на трави на својој 
белој марами седео — да је та марама његова ко- 
шуља, па је заваравајући очи друштва, полагано ту 
мараму у своје раскопчане панталоне гурао. Он је 
тако јасно и здраво мислио, да су му, у последње 
време, лекари забранили мислити. Кант и Хегл дигли 
су немачку мудрост високо; катедра философије у 
Берлину и данас стоји узвишена на три дрвена ба- 
самака. Немци заиста мисле. Један професор, кад је 
из пиваре дошао кући и свукао се да спава, мислио 
је од својих панталона да је он сам, па је панталоне 
метнуо у постељу и покрио их покривачем, а себе, 
место панталона, пресамитио преко столиџе. У бер- 
линском пространом парку, што се зове Тиргартен, 
зверињак, беше забрањено пушити; један стари 
професор стајао је крај језера, држао је у једној 
руци свој златан сат, а у другој запаљену цигару. 

У томе искрсне жандар, а професор одмах стрпа 
цигару у џеп, а сат баци у језеро, мислио је да је 
цигара сат, а сат цигара. Гај догађај озлоједио је 
све Берлинце, зато, кад је, 1848. године, у Паризу 
букнула буна, и жеља за слободом у свима наро- 
дима пробудила се, хиљадама Берлинаца са вревом 
и виком опколе двор свога краља. „Шта хоће мој 
верни народ?“ питао је краљ са балкона. „Хоћемо 
да се дозволи потпуна слобода пушења у Тиргар- 
тену“, сви одважно и једнодушно повичу. Краљ се 
мало намршти, али, после кратког размишљања, 
викне: „нема те жртве, коју ваш краљ из љубави 
према вама неће учинити. Дозвољавам слободно 
пушење у целом Тиргартену“. Сва маса радосно 
повиче: „Живео краљ!“ Сви одмах запале цигаре, 
и оду да се шетају по Тиргартену. Министри, неза- 
довољни том краљевом милошћу, одмах даду оставку. 
Они су мислили: захтевању и жељама народа нема 
краја; данас су тражили и без крви добили то, 
сутра ће тражити друго, прексутра треће; последње 
тражење и искање народа било би: да краљ остави 
престо и да иде Лују Филипу у Лондон. Народу се 
нигда не може довољно надавати, а не може се 
од њега нигда довољно наузимати. Тако су мислили 


министри, и нису се преварили. Одмах сутрадан, 


гомиле света, са запаљеним цигарама, опколише 


краљева палату, и, ужасно вичући, искали су устав. 


и слободнију штампу. Али место краљевих речи 


полетиле су кугле из топова. Берлинци вичући: „то. 


није лепо!“ разбегну се. — Престо пруске краљевине 
остаде несрушен. Провиђење сачувало га у Берлину. 
А друго провиђење у Паризу претворило је кра- 
` љевски престо у пепео. To је један доказ да је пред 
Богом боља протестанска вера од католичке вере у 
Паризу. Краљ пруски укинуо је доцније неке сло- 
боде, што је онда морао дати, али још се не усу- 
ђује забранити пушење у Тиргартену. Ту слободу 
и данас Берлинци уживају. 

Осећам, моја се клупа мало мрдну. Исправим. 
се и седнем, једну ногу с једне стране клупе, а другу 

"с друге. Мој другар то је већ био учинио. Досадило 


Е 


му се гледати насавске планине, као и мени рајнску 
долину. Сада гледамо један преко другог. Обојица 
држимо у зубима по једну незапаљену хаванску 
цигару; обојица пипамо се по џеповима, но ватре 
нигде не можемо да нађемо. Ax кгко су глупи не- 
мачки кројачи. Начине вам на хаљинама седам 
џепова, а нигде не метну штогод чиме би се могла 
цигара запалити. Један средовечан сељак, што иде 
у варош, заустави се према нама, подиже шешир 
и рече нам „добро јутро“, па седе на средину клупе 
између нас. Он се ничим не разликује од варо- 
шанина, до само дужим капутом, црњим рукама и 
великим, црвеним амрелом. Он се одмара и пуши 
једну црну, танку и врло дугачку цигару, коју сту- 
денти најрадије пуше, јер је најевтинија; они су 
јој дали име и назвали је: реп од пацова. Тај добри 
сељак осврће се нама, час једном час другом, жели 
да се разговара; пита: „у колико ће сати бити 
концерт у Визбадену2“ и не љути се, што узалуд 
чека на одговор. Без ичије молбе с речима: „ако 
смем послужити?“ пружи ватре и једном и другом, 
те запалисмо своје цигаре; прихвати се за шешир, 
раскрили амрел па оде. Полазим и ја даље. Ко 
има ноге, нека ходи. Сунце је већ обасјало сву 
клупу и нас на клупи. Узмем полако шешир и 
амрел. Идем путем опет к југу. Иза мене, на два- 
десет корака даљине, иде истим полаганим кораком 
и мој другар с клупе. Чиви ми се да видим ребус 
што за мном на две ноге ходи. Сунце је већ високо 
одскочило, пече; разапнем амрел, то и он учини. 
Ја се уставим код једног мравињака: гледам како 
мрави трче и раде. Те мале бубице велика су чуда. 
О њима људи причају више него о слоновима. Они 
праве своју кућу и разделе је према потребама на 
многа одељења. Кад се у њиховом магацину, где 
смештају храну, жито покваси, они га изнесу на 
сунце те се осуши, па га опет унесу и сложе на 
своје место. Нико не зна тајну за што пшеница, у 
њиховом магацину, не ће да клија, а кад отерате 

одатле мраве, та пшеница за кратко време проклија 
и поквари се. У ратовима имају своја правила, по 
којима сваки мрав зна шта треба да ради. Рањенике 
своје носе на одређено место. Они имају за сваку 
потребну струку нарочите веште мраве. Кад хоће 
преко какве реке да пређу, њихови инжењери најпре 
разгледе и нађу тихо и згодно место, па онда сваки 
узме по једно мало, суво дрвце, ухвате се међ 
собом, и као дугачак сплав пренесе их вода на 
другу страну. Где је мања река, неки број мрава 
ухвате се чврсто један за другог, и попречке нанижу 
се преко воде, и тако начине узан мост, те сви они 
други мрави пређу преко њих. Затим онај крај 
преко моста пусти се од оне обале са које се селе, 
и вода га прибије уз ону другу обалу, где мрави 
изађу. Они око свога мравињака изгризу траву и 
начине узане стазице на ону страну куд им је по- 
требно. На том путу кад се сретну, застану, по- 
здраве се, понуде један другом штогод за јело, затим 
иду сваки својим послом. Кад неког мрава из туђега . 
мравињака на тој својој стазици нађу, они одмах 
скоче и удаве га, иначе ако га нађу на неутралном 
земљишту неће да га дирају: поштују међународно 
право. Мрави љубе највише оно што је слатко, зато 
их врло мало има међу Немцима. Мрави су у многим 
случајевима лековити. У Малој Русији сељаци, кад 
се коме укочи рука и почне се сушити, накупе пун 
рукав мрави, па вежу на обе стране да не могу 
изаћи, тако они, по голој кожи болесне руке трче, 
голицају, штипају; од тога се нерви пробуде, оживе 
и наново почну радити, а рука оздрави. Кад човек 
хода, па хоће да се отресе каквога несноснога друга, 
преки је лек: застати код мравињака и гледати шта 
мрави раде, докле онај друг прође и даље оде 
својим путем. 

Идем даље. Мој другар одавно је прошао и 
отишао. Ах! Ено, видим га на сто корака преда 
мном! Застао код једнога пласта сена, па стоји. 
Какву забаву може наћи да гледа у сено? Пласт 
сена има дивоте и поезије за коња, али за човека 


\ 


нема ништа. — Нека га нек стоји, ја ћу проћи 
поред њега, неће ме ни опазити; занео се у ми- 
слима о сену. Да је слама, може бити да бих и ја 
застао. Слама је сасвим нешто друго: она је родила 
хлеб што нас храни, има корисну прошлост, може 
имати лепу будућност. Слама, сламнати шешири, 
сламњача: нису празне речи. Кад рекнете: слама, 
пуна су вам уста. Кад у тој речи изоставите оно 
писме, којим се почиње реч мисао, а место њега 
метнете писме којим се почиње реч во, онда излази 
оно за чим људи много желе и жедне. Од сламе 
можете много којешта начинити, а од сена не 
можете ништа. О њему немате шта размишљати. 
Сено ме није нигда привлачило, ни у младости, када 
сам имао боље зубе. ; 

Ах, ево га и он пође; наситио се сена. Идемо 
даље упоредо. Да се нисмо амрелима поклдпили, 
ударили би раме о раме. Сунце све топлије жеже; 
то ме увери о ономе што сам у многим ученим 
књигама читао, да је клима све топлија што се 
даље к југу иде; можебити да ћемо до подне доћи 
тамо где палме расту. — Обојица застасмо код 
једнога телета што пасе крај пута. Оно диже главу 
и гледа у нас, ми сагосмо главу и гледамо у њега. 
Ми налазимо забаву гледећи у њега како прежива; 
оно налази забаву гледећи у нас како ми пушимо. 
Један пут опружи врат, и рече: „му!“ Ми му ништа 
не одговорисмо. Каква прекрасна будућност пред 
њим стоји! Оно ће, кад дође у своје зрелије и па- 
метвије године, бити во. Дуго смо га гледали, и оно 
је нас дуго гледало. Кад смо пошли; мој друг отвори 
уста и рече: „теле!“ Ја му још оштроумније одго- 
ворих: „да теле!“ | 

Идемо низ брдо, кораци наши много су бржи; 
то нас увери да је лакше ићи низ брдо него уз 
брдо. Људи целога живота имају се нечему новом 
научити. Ми се разговарамо француски, то јест ћу- 
тимо енглески. Он гледа низ Рајну, ја гледам уз 
Рајну. Несносно ми је и познато, а камо ли ово не- 
познато друштво. Обојица ћутимо као неми. Штета 

што није с нама пошло оно теле да нас разговара. 
Кад човек с неким иде, треба бар по каткад нешто 
да рекне: увреда је ћутати. А шта бих имао ја са 
овим непознатим човеком разговарати 2. Да ja сада 
рекнем: топло време! он би поновио те исте речи. 
Нема ни једне паметне ствари о којој бисмо могли 
повести реч, а и доста смо се већ наразговарали, 
он је рекао: теле; ја сам му признас да је то за- 
иста теле. О томе се није могао разговор даље 
продужити. Разговор је као река: она жубори кад 
наиђе на противности. Камење задржава њен ток, 
а она хоће даље да тече, ту одмах чујете међу њима 
свађу и препирку. 

Да се почнемо разговарати о новостима, о поли- 
тици, о наукама, не вреди. То све налазимо у но- 
винама и у књигама. Хиљадама стручних људи има 
што непрестано о свачем мисле и пишу. Боље зам 
је читати књигу, него разговарати се с оним кој» 
је ту књигу написао, па макар како он био мудар. 
Ако не мислите онако каошто у књизи стоји, она 
ћути, неће да се препире с вама. Можете је грдити, 
можете је за врата бацити, она се не противи. Један 
калуђер, кад је год читао Волтера, окрене се њего- 
вој слици, и пошто му дуго, по Светоме Писму, до- 
казивао, да нема право што је онако написао, на- 
послетку обично викне: „Ти ћутиш, безбожниче ! 
Немаш шта да ми одговориш. Признајеш своју по- 
грешку, несретниче!“ 

Непрестано мислим какав би пријатан разго- 
вор почео са овим господином ? Треба бар неко- 
лико речи, ради учтивости, рећи. Са непознатим 
човеком разговор се обично почиње са познатим 
стварима. Хтедох му казати да је врло врућина па 
скинувши капут, нехотице рекох: „данас је зима!“ 
Он одмах одговори: „јест!“ Скопча свој капут на 
прсима, извади из џепа једну велику вунену мараму 
и њоме замота врат, за тим навуче рукавице. Има 
право! Овом долином каткад изненада, а особито у 
овом месецу, дуне хладан ветар, и ко зараније не 
"пази на себе, прозебе и умре. Зато и ја опет обучем 

жапут. Треба чувати ово мало здравља што га још 
има, за ово мало живота што га још има. Лети 
треба човек да се чува од зиме, а зими од врућине. 
Побожни људи често, и не мислећи, ут без- 
божве речи кад кажу: чувај се, па ke те и Бог 
чувати. А то јасно значи: ако ти сам себе не чу- 
ваш, не уздај се у божје чување. Ни оно није пра- 
вилно, кад човек за какав тежак свој посао рекне: 
„свршићу с божјом помоћу. То изгледа да Бог не 
би могао то сам свршити, него тек кад се удружи 
с човеком, и то као његов помоћник. Чудновато је 
што људи само за несрећне случајеве што им се 
догоде кажу: божја воља. Кад се коже син роди 
нико не каже: божја воља. Кад му когод умре, кад 
My кућа изгори, обично сваки рекне: божја воља. 

ја љубим самоћу. Изишго сам данас да се про- 
апетам у овим лепим крајевима, и да се уклоним 
од оне вреве, па ето опет ми се чини да је пола 
визбаденских човекомргаца пошло самном. Позна- 
jeM да сам се почео љутити, а то ми шкоди. Моје 
правило кога се морам држати, то је: да се нигда 
не ражљутим. Лекар ми је давно казао, ако се су- 
више наљутим или сувише развеселим, могу онога 
минута изданути. Небих толико марио да је рекао: 
`узданути, али се добро сећам да рече: изданути. 
Те две речи могу се у стиховима лепо сложити, 
али у животу никако. Не треба се сувише ни љутити 
ни веселити. Кад би се човек за свашто хтео љутити 
што на овом свету није онако како он хоће, сви- 
снуо би за KpaTrO време. За све што се на овом 
свету, добро или 30, догоди, треба рећи: божја 
воља, па ићи даље својим послом. Философ Шо- 
пенхауер, пре десет година, умро је од љутње, што 


овај свет није створен онако како би он желео. 


Што год на овом свету постоји ни у чем није видео 


савршенства, па није могао веровати ни у савр- 


шенство оне силе, која је све то створила. Нигде 
није видео бистрог и ни с чим непомешаног ума. 
Ни на небу ни на гемљи ништа није нашао што 
би му се допадало. Сахрањен je у Мајнцу, и, као 

неко чудо, морам споменути, да против своје гроб-- 
нице, премда је била узана и врло мрачна, није: 
ништа приметио. Добри Немци, који су задовољни 
свачим шта Бог и краљ чине, нису ни разумели: 
шта у његовим књигама стоји. Први су Енглези: 
његову науку дигли на ову висину где сада стоји, 
али су признали да ни она није савршена. 

Ја хоћу самоћу. Мој другар с клупе нека иде 
куда хоће, ја желим да будем сам и да идем како: 
хоћу. За то ево хоћу да легнем на траву у хладо- 
вину испод овога гранатог дрвета. Поклопио сам се: 
лобро амрелом. Жмурим, жмурим, јоште жмурим. 
Кад погледам испод амрела, низ брдо, нигде не 
видим свога другара; он је одавно отишао. Срећан 
му пут! Тек ћемо се сутра видети на извору оне: 
вруће визбаденске воде. Сад се могу слободно ис-- 
правити и сести, могу и амрел на страну уклонити, . 
да се нагледам овога лепога зеленила и да се на- 
слушам песама од птица што су на овом дрвету 
јутрос певале. Кад сам у самоћи, осећам се у нај-- 
милијем друштву. Ах! Гле, ето путем низ брдо онога: 
високог Енглеза, што свако јутро у шест сати пије 
четири чаше визбаденске воде, а у осам сати попије: 
пет чаша магарећег млека, и опет му се ништа не: 
познаје; његове уши остале су исте онолике колике: 
су и пре биле. Да би се уверио да с млеком не: 
варају, он свако јутро стоји и гледа докле помузу. 
Ено га застао, кашље, пљује у мараму и пажљиво- 
разгледа пљувачку. За њим на десет корака иде 
његов фијакер. Он се прилично за ручком разго-- 
вара, аи говори само о својој болести. Два пута: 
ме досада питао: како изгледам данас? И ја сам 
му оба пута одговорио: велика промена. Једна Фран-- 
цускиња из Дижона, млада, здрава и свагда разго-: 
ворна и весела, кад је год случај нанесе за ручком 
да седне према њему, и не чека да он пита, него- 
одмах гласно викне: „ах, господине, како добро ви. 
данас изгледате!“ Он се слатко осмехне, остави ви- 
љушку и нож, па са везаном салветом око врата 
пређе преко сале, и стане пред огледало да се видих 

a она Дижонка смеје се као бесна. Ето га све ближе 
низ брдо. Он нема амрела, али је завио око шешира 
велики бео пешкир и пустио крајеве низ леђа. Из 
Бомбаја донео је и тај пешкир и ту болест. Надам 
«се неће се зауставити кад ме види, Али, за сваку 
„сигурност, да ја опет легнем и да се заклоним ам- 
релом. Већ ми се јежи кожа од његовог друшва. 
Прво ће ме питати како изгледа, па ће ми онда 
показати мараму у којој је путем пљувао, за тим 
одмах грдиће немачке лекаре како не знају ништа, 
и не умеју да му кажу од чега болује. С таким 
„људима шетати по обалама лепе Рајне, било би 
страхота. један од нас двојице умро би до мрака 
"од једа и од дугог времена. Изложен сам опасности. 
Он ће познати мој амрел, зауставиће ce. Oceham 
да се љутим. Узео бих три бразилијанска колачића, 
али немам до само њих три, а можда ће ми тре- 
бати. Ко ће знати какве ме незгоде до мрака могу 
-снаћи. Колико је тренутака у животу, толико не- 
«срећних случајева око човека непрестано трепте. 
Родити се на овај свет: то је права и највећа не- 
«срећа. За њом следе све друге несреће. Толико 
милиона година, милиона векова, прошло је без 
мене и без овог дугачкот Енглеза! Зашто и ове 
године, што за њима иду, нису тако учиниле2 У 
толико бескрајном времену откада нас двојица да 
се у једном веку родимо2 Откуда он чак из Индије 
да дође да моје спокојство узнемирује2 — Божја 
воља! У оваким незгодама, после колачића, помисао 
на милион година најбољи је лек. Кад умремо, или 
докле се не родимо, милион година брже прође 
‘Hero један минут. | 

Добро је. Несносни Енглез прошао и отишао. 
Ha читавом путу уз брдо нико се не види, осим 
‘10 гдекоја гомилица девојака и деце; иду у цркву 
‚гили враћају ce из цркве. Они, по двоје по троје, 
загрљени иду и певају црквене песме. Благо ономе 
ко налази лека у Бога више него у бразилијанским 
жолачићима. Човеку, кад је у доброј вери на Бога, 
живот је радост, смрт му није страшило. Кад човеку 


104 ЉУБОМИР П. НЕНАДОВИЋ 


деветнаестога века истргнеш из срца мисао о Богу, 
чиме ћеш му попунити ту велику празнину? Да-- 
нашњи људи још нису спремљени толико, да могу 
ту празнину попунити наукама и зрелим разумом. 
Велики безбожник, Волтер, рекао је: кад не би било 
Бога требало би га измислити. Велики Словенин, 
Палацки, рекао је: кад не би било Аустрије, треба 0: 
би је створити. 

Полазим даље. Весео сам. Ничега више нема 
што би ме љутило. Читав овај лепи дан припада. 
само мени и мојој самоћи. За неколико минута 
бићу у равници, потом за двадесет минута прећићу 
равницу. Сешћу на обалу Рајне и с њоме ћу се 
слатко разговарати. Ми смо стари познаници. Она: 
ме много воли; једанпут, кад сам се купао, тако ме: 
силно загрлила, да сам се једва отргао, у мало ме 
није удавила. — „Ево и мене!“ неко викну с десне 
стране пута и онај мој другар с клупе подиже се. 
испод дрвета, и раме уз раме идемо даље. Ја се: 
предам својој судбини. Божја воља! Опет се почи- 
њем љутити. Чудо ће бити, ако сутра не добијем. 
грозницу. А што бих се љутио? Пут је свачији. 
Когод хоће може ићи за мном, преда мном или 
поред мене. Немам право љутити се; имам неоғра- 
ничено право ћутати и ове лепе пределе гледати. 
Али ми je ипак незгодно с једним човеком тако 
дуго ићи а ништа не говорити. „Господине — рекох 
напослетку, пошто сам један колачић прогутао. — 
ви сте данас наишли на врло непријатна друга, 
биће вам дуго време: ја обично мало говорим“. — 
„А ја нимало! — одговори он — можемо заједно: 
ићи без досаде један другом. Сматрајте да ме нема!“ 
— „Исто тако и ви, што се мене тиче“, рекох ја, 
и били смо обојица врло задовољни, није нас више 
ћутање тиштало. Последње наше речи значиле су 
толико, колико кад двојица један другом рекну: лаку 
ноћ. — Идемо даље безбрижно и весело. Сваки 
ужива потпуну слободу говора и ћутања. Нека он. 
говори колико хоће и шта хоће, мени стоји на вољу 

хоћу ли му штагод одговорити. Тек сада осетим 
жако је то пријатно бити сам, и не бити сам. 
Сишли смо у долину. Рајна се више не види. 
Место Рајне, место тога широког воденог пута, 
видимо пред собом узани, гвоздени пут, што иде 
из Франкфурта у Кобленц; није, него из Кобленца 


"У Франкфурт. Опучимо ићи уз пут, може бити да 


је то низ пут. Забавља нас корачање с гредице на 
гредицу; каткад идемо. по самим гвозденим шинама. 
Мој другар седе на једну гредицу, ја седох на другу 
гредицу; између шина седосмо; насред пута седосмо; 
обојица седосмо. Он скиде с леве ноге ципелу, па 
пошто у њој не може да нађе камичак што га 
жуљи, скиде онда и чарапу па је преврће и тражи 
по њој камичак као да буву тражи. Ништа не може 
да нађе. — „Ах, рече сам за себе, десна ме ципела 
жуљила!“ и поче изузивати и ону другу ногу. Ја, 
који нигда без посла не стојим, бирао сам OKO 
себе најлепше, црвене, округле, камичке. Има их 
тако лепих да се могу у прстен метнути. Хоћу да 
их понесем апотекару. Он их може Енглезима про- 
дати, па ћемо новце делити. Треба човек сваком 
приликом да се користи, и гдегод може са својим 
трудом, на праведан и поштен начин, себи новаца 
да заради. Наједанпут чујемо да неко страховито 
виче. То се нас за цело ништа пе тиче. Ко бис 
нама имао посла! Платимо, гдегод што потрошимо. 
У целој Германији немамо никога познатога. Глас 


"све се више приближавао. По дрктању гласа по- 


знајемо да онај што виче нагло трчи. Нека га нек 
виче: сваки Немац има свој занат; можебити то 
му је занимање да ваздан трчи и виче. Наједанпут 
видимо пред собом чувара железничког. „За име божје, 
бежите с пута! Сад ће влак с колима туда да прође, 
и разгњечиће вас као муву!“ То су страшне речи 
за нервозне људе. Кад рече: згњечиће Бас као муву, 
— ja се одмах претурих с пута, и скобрљах се у 
јарак, вичући моме другару, који. ништа не разуме 
шта чувар немачки говори, него непрестано у чг- 
грапи тражи камичак што га жуљи: „Спасавајте ce! 

Опасност!“ Три пут сам викнуо, и обадва последњг» 
бразилијанска колачића стрпао сам у уста, иначе- 
добио бих лупање срца. После неколико тренутака, 
тим истим путем, као стрела, протутњише двадесет 
тешких кола. Чувар, пошто нас је посматрао неко» 
време, рече: „Господо, нико неће помислити да сте 
ви хтели да оштетите пут, али у нашој Немачкој 
казни се и небрижљивост, казне се и они који до- 
вољно на своју личну сигурност не пазе. За TO. 
изволите поћи са мном, ја вас морам пријавити.. 
Но странцима се овуда много кроз прсте гледа, и: 
држим да ћете само на два форинта бити осуђени.“ 
У исто време подиже два прста и француски рече: 
„два форинта!“ — Мој другар, који је само те две 
последње речи разумео, маши се руком у џеп и 
даде му два сребрна форинта; и ја исто тако учиним. . 
Чувар се весело осмехну, подиже учтиво своју капу, . 
па брзо оде натраг а ми полагано напред. 

Идем даље без икакве стазе преко неких лепих: 
ливада; понегде има и лепих шумица. Идемо Рајни, 
коју не видимо откако смо сишли у долину. Нигде: 
не можемо да угледамо какво село. Осврћемо се 
на све стране не би ли нашли излазак, који ће нас“ 
одвести до какве гостионице. Није још подне, али: 
би се могла која чаша пива попити. Не знамо или 
идемо југу или западу. Мој друга; рече: „заврљали 
смо!“ — ја му ништа не одговорих. Ишли смо: 
даље. После неког времена ја рекох: „ми данас не-- 
ћемо доћи на Рајну!“ Он ми ништа не одговори. 
Један човек, што је према нама покошену детелину 
превртао, виче: „кад би се туда свет шетао, ја не" 
бих имао никакве користи од те земље! — Ми 
му ништа не одговорисмо, само мој другар дохвати 
се десном руком за џеп, и очекивао је кад ће онај 
подићи два прста и споменути два форинта; али 
тога не беше. 

Идемо даље. Ево нас дођосмо до једнога дугач- 
ког зида, нигде му се свршетак не види; висок је“ 
врло, једва би амрелом до врха његовог дохватили. 
Кинески зид по свој прилици није, јер Кина лежи; 

на истоку, а ми смо од јутрос ишли само к југу. 
Нека чудна ограда јесте. Идемо непрестано поред 
тога зида, нигде краја нема. Шта је у тој тврдој 
"огради, не знамо. Ево наиђосмо на једну узану 
-стругу. Ty се зид оронио, и познаје ce да су га 
мајстори почели оправљати; и данас би радили да 
није недеља; донекле озидали су га, али се још 
може лако прекорачити. Ми стојимо и гледамо кроз 
тај продерани зид. Видимо жбунове, лепе стазице 
‘a цвеће. После дугог стајања, мој другар рече: 
„антрон!“ — реч аншрон значи на српском језику: 
уђимо, или правилније да рекнем: значи на фран- 
цуском језику уђимо. — Он прекорачи најпре десном 
ногом и пређе, ја прекорачих левом ногом и заста- 
дох. Истина је што људи кажу да се на сваком 
кораку може несрећа догодити. С оне стране, до 
"самога тога зида, било је једно корито пуно жит- 
кога малтера; левом ногом стао сам усред тога 
корита. Мој другар стоји према мени и гледа моју 
леву ногу на оном истом месту у кречу где је 
"његова десна нога била и не смеје се, само ми 
рече: „чувајте се, ту има креча!“ ја се прихватих 
за шешир и рекох: „благодарим!“ Срећа те корито 
не беше дубоко, нисмо се удавили, само смо по 
једну ногу до чланка обелили. Tako, путоногасти, 
идемо даље. Видимо да смо дошли у најлепши парк. 
Шуме, ливадице, путови за кола, цвеће, стазе. После 
неколико минута наиђосмо на једно лепо језеро, по 
њему пливају лабудови и рибе. Седнемо поред језера 
и брижљиво оперемо креч са својих ногу. 

Овај парк као да нема краја, то је прави ла- 
"виринт: идемо кроз шуму једном стазом к западу, 
-а она нас одведе к истоку. После Версаља, Потс- 
дама и Шенбруна, нисам видео Behera парка. Рав- 
«ница је, не можемо да погодимо пут, који ће нас 
извести. Кораке наше заустави једна дугачка ста- 
клена зграда; место крова и зидова са стране само 
«су стаклена окна. Идемо поред ње и она учини 
"нам се да нема краја. Наиђосмо на једна мала OTBO- 
-рена врата; стадосмо. Улазак на та врата беше 

запремљен празним судовима, у којима је цвеће 
неговано. Го су врата на која баштовани уносе 
воду, земљу и друго што им треба. „Антрон!“ рекох 
ја. „Антрон!“ одговори мој друг. И прекорачисмо- 
преко празних судова, затим преко неких колипџа. 
и мотика, и обретосмо се у прекрасној стакленој 
башти. На све стране водиле су путање кроз нај- 
различније биљке, које расту у најтоплијим Kpaje- 
вима Америке и Африке. Све је пуно, свуда ста- 
бљика до стабљике. На више мегта нашли смо- 
баштоване; он нас учтиво поздраве, па даље раде 
свој посао. Нама се чини да идемо по оним зем- 
љама где нигда снег не пада. Задржасмо погледе на 
цвећу што из једне обешене котарице стрмоглав 
расте; цвет му је леп, жућкаст, меснат, и не можете 
рећи да није од воска начињен. „Знате ли ви 60- 
танику 2“ упита ме мој друг, гледећи у то цвеће. 
„Знам, ботаника говори о биљу“ одговорих му ја.. 
Он се прихвати за шешир; тим је ваљда хтео 3a- 
хвалити за објашњење. Кад смо наишли на лепе, 
африканске, палме, и ту смо се зауставили: дуго. 
смо их гледали. Оне су високе, због њих je на 
томе месту кров високо подигнут. Све што видимо, 
све је их далеких земаља донесено. Свима оним 
различним биљкама, а хиљада их има, чини се. 
свака угодност, али оне су опег невеселе и кржљаве. 
Оне осећају да су затворене; не познају сунце 
својега завичаја. Рука баштованова, која их негује, 
вређа их. Ништа им не може накнадити њихову 
слободу, њихову постојбину, за којима вену, болују, 
туже. Лав у менажерији није лав, то је његова кожа 
навучена на мајмуна: трпи да му се из пушке поред 
његових ушију пуца, скаче кроз обруч као псето,. 
лиже руку свога господара у којој бич стоји. Стаклена 
башта то је менажерија, кавез за биље; свако расте 
онако како му баштован заповеда. Поносита палма, 
краљица жарких пустиња, овде врхом својим удара 
у своје стаклено небо, жалостиво обара своје гране 
доле. као лав у кавезу и она осећа тугу за својом 


постојбином. Tyra, на овом свету много је старија | 

од религије; њу осећа и животиња и биље; то је 
један узрок више за припитомљење. Животиње не- 
мају религије; то је један узрок мање да се међу 
собом не мрзе и не кољу. 

Како је загушљиво и врућина у овој дугачкој 
стакленој згради. Различни, ма и лепи мириси, кад 
их је и сувише, непријатни су. У дну ове зграде 
изађосмо на једна врата. Ова су врата велика, вела 
су од свих мањих врата; и за сва друга врата, која 
нису оволика, може се поуздано рећи, да су мања 
од ових врата. Ваздух напољу пријатан је. Идемо 
још непрестано к југу. Велика, граната дрвета крију 
нас од сунца. Скинусмо шешире. Благ ветрић брише 
нам знојаво чело, преврће тамо амо нашу косу; за 
тај посао не треба му много труда, јер у обојице 
нема много косе на глави. Идемо даље. Нова пре- 
прека, која нам смета ићи право Рајни, појави се 
пред нама; то је једна велика двокатна палата. Не 
знамо како се може обићи. Прекрасна каменита 
кућо! Ко те ту постави, ко те баш ту озида куда 
ми идемо2 Зашто пречиш нашим корацима те не 
могу ићи право к југу? Мислиш ти да смо ми 
птице, да можемо преко тебе прелетети? Код толике 
равнице, ко Te озида баш посред нашег пута? Не 
можемо преко тебе али ћемо кроз тебе проћи! 

Мало даље пред нама забавља се један човек 
растављајући врежице што су се замрсиле. Не бих 
рекао да је вртар, руке су му беле. Можебити да 
је кувар, лице му је добро ухрањено. На сваки 
начин беспослен је као и ми. Он се не осврте на 
нас; ми се освртосмо на њега: „Би ли нас провели 
кроз ову палату?“ — Он се исправи, погледа нас 
непријатно, а осмехну се пријатно, па, долазећи 
нам са цвећем у рукама, одговори: „зашто не?“ 
— Уђе пред нама на једна споредна врата, показа 
нам степене, по којима се попењемо на горњи кат 
палате. Што смо год ту нашли све је лепо и богато. 
У великој једној сали задржасмо се дуже; гледасмо 
прекрасне слике из талијанске и холандске школе. 


Кад се осврнусмо нашега пратиоца нема, нестало 

га: не дадосмо му никакве напојнице. У дну сале 
видимо другог човека: по дугачким униформисаним 
хаљинама, по обријаним брковима и по гордељивим 
погледима, познамо да је то слуга из ове палате, 
Он нас проведе још кроз неке собе, у којима такође 
има слика. Одатле нас одведе у крајње оделење, 
одакле се види Рајна: она је близу, може се до ње 
каменом добацити. Затим сиђемо низ једне лепе и 
широке степенице на улицу. Тај господин слуга 
испратио нас је до половине степеница. При ра- 
станку рече нам француски: „ви нисте познали 
онога господина што сте га нашли у парку?“ — 
„Нисмо!“ одговорих му ја. „Оно је била лично 
његова светлост!“ рече он даље и подиже поносито 
главу. — „Ба!“ — рече мој другар, а тим је изјавио 
своје дивљење; и ја сам држао да и мени треба што 
год рећи, за то и ја рекох: „ба!“ — и одосмо даље. 
Каква је то светлост била у тој пустој палати, није 
нам нико казао, по свој прилици зато што нисмо 
никога питали. Северна светлост за цело то није 
била, јер је северна светлост свагда румена, а ово 
беше врло бледа светлост. 

Кад изађосмо из палате, нађосмо се у лепој 
вароши. Улице чисте и широке, свет на све стране 
иде, и ми идемо. Дошли смо до саме обале. Даље 
се не може, још један корак па бисмо пали у 
реку. Поред обале видимо саме лепе гостионице. 
Целога лета обале Рајне ништа друго нису него 
шеталиште путника и странаца из свију народа. 
Поред шуштања таласа чујемо један пријатнији 
глас, који долази из једне, густом шумицом опко- 
љене баште. То беше глас од лупе тањира. Као из 
једних уста обојица рекосмо: антрон! И саме ноге 
окретоше се на ону страну. | 

На једном узвишеном месту, на самој обали, у 


хладовини зелених дрвета, беше много постављених - 


столова и гостију. Ми седосмо за један мали, празан, 
сто. Између осталих гостију, у једном крају познам 
непознате Енглезе, они су већ ручали, па се забав- 


ъају пријатним ћутањем, Недалеко од њих познајем __ 

још тројицу, које сада први пут гледам; то су Аме-_ 
риканци. Један од њих на једној столици седи, на 
другој ноге наместио, а трећу љуља обема рукама. 
Други што до њега седи, скинуо капут, врућина му, 
држи нож у руци и сече клупу. To је њихов обичај. 
У другим крајевима Америке, после ручка келнер 
донесе и пред сваког госта метне на тањир по један 
комад липова или чамова дрвета да столове не кваре. 
И гости, место разговора, узму та дрвета и дељкају. 
Нисмо добро место изабрали: три корака од нас, 
неколико Француза пију вино и тако вревају, да 
није могуће у њиховој близини седети. Устанемо, и 
преместимо се за други сто. 

Тек што смо сели, келнер одмах притрча, донесе 
нам јеловник на француском језику, и упита: „шта 
заповедате јести 2“ Мој другар и не узимајући карту 
-у руке рече: „супу и тако даље!“ Келнер га погледа, 
као да би хтео знати шта он разуме под тим: и 
тако даље. Али не добивши никаква објашњења, 
окрете се к мени са истим питањем. Ја му одговорих: 
„донесите и мени исто!“ — Келнер оде. У дну баште, 
одакле се јело доноси, разговарао се мало с газ- 
дарицом: по свој прилици саветује се шта ће нам 
после супе донети. Они су били радознали шта смо 
ми под тим: „и тако даље,“ разумевали; а ми смо 
радознали како ће они то разумети, и шта ће нам 
донети. | 

Добро смо учинили што смо тако келнеру казали, 
јер он нам је сортирао много бољи ручак него да 
смо ми бирали. Прекрасно својство мога другара, 
да за ручком ништа не говори, било ми је већ 
познато. Ручали смо брзо и слатко. Келнер донесе 
нам рачун ћутећи; ми му платисмо ћутећи. Неко- 
лико крајцара, по обичају, поклонисмо му, зато нам 
је учтиво донео амреле и шешире, а још учтивије 
се поклонио, и испратио нас. Како смо изашли из 
баште, били смо опет на обали Рајне. Двадесет 
корака од нас наниже стоји један мали пароброд: 
пуши се, лепрша, звижди, шиче, звони; хоће некуда 
да иде. Много различита света улази да путује на 

њему. један дебео човечуљак иде испред њега по · 


обали тамо амо, и, држећи у руци билете на про- 
дају, виче: „Изволте, господо! уђите! Сад ће да се 
кренемо. За двадесет крајцара и двадесет минута 
бићете у Мајнцу“. Два три језика мешао је у то 
своје позивање, да би га разумели и Французи, и 
Руси, и Енглези, којих доста на обали стоји. Он 
дође к нама, непрестано понављајући те исте речи. 
Ја погледам у свог другара, он погледа у мене; ја 
рекох: „антрон!“ он рече: „антрон!“ — Пружимо 
руку са двадесет крајцара, а он нама пружи по 
један зелени билет. Он оде даље, вичући: „изволте 
господо, уђите!“ Ми пођемо полагано за њим. За- 
вирим у своју билету и на њој стоји штампано: 
„од Бибериха у Мајнц“. Мој другар и сад се пока- 
зао савршенији од мене: није ни погледао како се 
зове ово место, одакле полазимо. Он је одмах пре- 


вио билет и метнуо у џеп. Можебити не зна име. 


ни оне вароши куд ћемо сад да пловимо. 

Преко једне узане а врло дугачке даске, која се 
гибала, уђемо у пароброд, тако низак да изгледа 
као какав сплав; нема никаквих раздељака нити 
склоништа: сви стојимо на крову. Неколико Енглеза 
седе на врху пароброда и хватају рибу на удице. 
Они читав дан тако проведу, само изађу у гостио- 
ницу те ручају и ноће. Пароброд је пун, а не по- 
лази. Онај виче и продаје још билете на обали. 
Сви који имају посла да што пре пођу и у Мајнц 
стигну, стрпељиво чекају да се пароброд крене, 
само нас двојица и још неки потпуно беспослени 
странци немамо стрпљења. Мој другар већ се љути, 
чујем га да за себе сам говори: „ја кад кудгод идем, 
хоћу да идем; ја немам кад чекати!“ — После неко- 
лико тренутака опет рече: „треба да изађем па с јед- 
ним фијакером да идемо; нама није до чекања.“ — У 
томе и онај што је продаваобилете, дође на лађу, по- 
диже за собом онај узани мост, оде на средину паро- 
брода, попе се на једну столицу, па командује да се 
пароброд отисне. То је био капетан. Други, што је 
горе доле трчао и продавао гостима пиво и цигаре, оде 

у дно лађе: то је био корманош. Пароброд се крете, 
и пође без икаквог несрећног случаја, који би нас 
могао забављати. 

- Варош Биберих, поред које смо уз воду пловили, 
врло је лепа. Са пароброда види се Лондон, Париз 
и Петроград: све лепе и велике гостионице. Обале 
Рајне овуда су равне, за то и јесу путницима рав- 
нодушне. Језера и реке без брегова изгледају као 
огледала без оквира. Но да су биле босфорске обале, 
опет их небисмо гледали, тако смо притешњени и 
сваки час узнемирени. Пароброд је дупке пун: ретко 
је ко нашао место да седне, сви смо стајали, а врева 
од различитих гласова људи, жена и деце, врло нам 
је неугодна. Пролазе тамо амо, ако не пазите на 
своје ноге, очепиће вас. За странце врло необично 
друштво. Два мајстора стоје иза нас, и живо се 
разговарају о американским говеђим кожама. АХ, 
такав разговор да морају слушати они што су 
пошли да се забављају и шетају! За што се о томе 
не разговарају код своје куће, у свом дућану? једна 
жена недалеко од нас, држи пуну котарицу пове- 
заних кокошију, које се често лепршају и крече; 
до ње једна друга жена преповија своје дете. Неко 
друштво младих људи, с десне наше стране, пију 
пиво, шале се, гурају се, обаљују један другом 
шешир, и смеју се као бесни. један старац држи у 
рукама своје унуче, непрестано се с њиме разговара, 
од радости гласно се смеје кад га дете повуче за 
бркове или за уво. Дете пружи своје прљаве руке 
моме другару и онај старац рече: „загрли тога 
господина!“ — Али овај се окрете на другу страну, 
и тиме се спасе од тога загрљаја. 

Велика срећа те ово путовање не траје дуго. 
Пред нама већ је Мајнц с десне, а Кастел с леве 
стране. Да низ воду пловимо, Мајнц би био с леве 
стране, а Кастел с десне. Дугачак мост на лађама 
спаја та два места. Мало даље види се, као у ваз- 


духу да стоји, други врло леп, гвозден мост, желез- 


нички. У Мајнцу има педесет хиљада становника. 
Они су сви добри и нису себични: сваки осамдесет 

година сви се уклоне одатле, ништа не понесу са. 
собом, све своје имање и куће оставе другима. 

Наш мали пароброд има своје станиште на сред ~ 
дрвенога моста. Кад је дошао на то место он се 
заустави; корманош — или, ако је боље рећи, крмар, 
привеза га конопцем, а капетан прислони уз мост 
једне кратке лестве, и ми сви изађосмо, осим оних 
Енглеза што седе у врх пароброда и пецају рибу. 
Нас двојица, наслоњени на ограду од моста, гледамо 
како свет наново улази у пароброд, и како капетан 
трчи тамо амо и нуди билете. још неколико паро- 
брода видимо: неки полазе, неки долазе, неки стоје. . 
Свет врви преко моста и по обалама и с једне и 
с друге стране. Нико не иде полагано. Тешко ногама 
у просвећеној Европи! Нико их не жали. Народи, 
што у Азији живе, чувају своје ноге; полагано и 
врло мало иду; чувају и своју главу: врло мало. 
мисле и ништа не уче. 

Свет врви на сте стране; ми стојимо на мосту 
и гледамо. Тешко смо забринути шта ћемо радити, 
јер је још дуго до мрака. Но има неко милостиво 
провиђење које се и за беспослене брине. један 
празан фијакер ишао је преко моста, кад беше 
према нама, заустави се; кочијаш скочи с кола и 
гологлав притрча нам вичући: „изволите, господо, 
да вас возим, врућина је да пешке идете!“ — Обо- · 
јица ћутећи седосмо у кола. Кочијаш је одмах 
опалио коње да што пре сиђе с моста, јер је туда 
велика навала од људи и кола. Кад смо мало даље 
у улице изашли, окрете се и учтиво запита: „куда 
желите да вас возим?“ — Мој другар ћутао је, и 
ја сам ћутао, а кола су даље тутњила. После пола 
сата кочијаш се опет окрете и понови своје питање, 
ми поновисмо своје ћутање; он продужи возити, 
ми продужисмо седети. 

Возили смо се кроз неке паркове, затим кроз 
неке лепе улице; каткад ишли смо брзо, а каткад по- - 
лагано. На једној улици окрете се кочијаш и пру- 
живши свој бич, рече: „оно је статуа Гутембергова; 
он је био први књиговезац! — ја ce окренем и 

погледам, мој другар и не осврте се. После неко- 
лико минута, кад смо дошли на неку пијацу, кочијаш 
опет окрете се и рече: „то је Шилеров плац; оно 


ле Шилерова статуа; он је начинио звоно!“ — Затим 


ишли смо даље. Коњи почеше живље касати, то је 
знак да је кочијаш ожеднео. Напослетку зауставише 
се кола пред једном великом црквом. Неки човек, у 
дугачком капуту, ваљда је црквењак, поздрави се 
најпре са кочијашом, па онда с нама, и позва нас 
учтиво да видимо цркву и њене знаменитости. Ми 
устанемо из кола и одемо у цркву с побожним ми- 
слима да нећемо ништа наћи што би нас занимало. 
Црква је врло велика и прављена је после рођења 
Христова; с поља има шест тороња, а унутра више 
од педесет лепих стубова. Црква је врло стара, њени 
сводови Beh су мрачни од многих предика. Ходамо 
тамо амо, а црквењак непрестано говори и труди 
се да нам све стародревности објасни. Дуго нас је 
задржао при једној прекрасној икони, коју нисмо 
могли видети јер беше у тами; и неке старе ла- 
тинске натписе дивно нам је прочитао. У једном 
углу показа нам где лежи трећа жена Карла Ве- 
ликог; жену нисмо видели, она је умрла пре хиљаду 
година. Показао нам је и неколико лепих споменика 
на гробовима разних владика што су ту закопани. 
Најлепши споменик беше на твору неког песника 
из старих времена. 

За цело време гледања ових ретких и врло за- 
нимљивих древности, и мене и мога друга обузи- 


мало је једно исто осећање, а то је: да је у овој 


цркви много хладније него напољу. Ја кинем један 
пут, — он ме погледа; ја кинем други пут, а он 
метну шешир на главу, и оде управо на врата: боји 


се кијања као вампир. Од кијања долази кијавица, 


а од кијавице могу да се развију различите болести. 
Силни цар Никола умро је од кијавице. 

При изласку обдарили смо црквењака, који, пра- 
тећи нас, исприча нам још како су Французи, за 
време прве безбожне републике, кад су Мајнц осво- 


_јили (1793. год.) претворили ту цркву у магацин, и 


а Re 

ту сместили 306, коњска седла и брашно. Како смо 
изашли из цркве седосмо у кола. Наш кочијаш који. 
се није надао да ћемо ми тако дугачку пркву пре- 
гледати за тако кратко време, беше натакао ко- 
њима зобнице и некуда отишао. Ми стрпљиво се- 
димо у колима и чекамо. Мој другар био је занесен 
високим мислима: гледао је право у кров једне 
трокатне куће. ја сам мислио на Друза, Гутемберга, 
Шопенхауера и на нашега кочијаша. Све су то 
људи за озбиљне мисли. Први основао је Мајнц, 
други родио се у Мајнцу, трећи сахрањен je Ty, a 
четврти седи негде у Мајнцу, и пије. На философу 
Шопевхауеру зауставише ce моје мисли. Његови 
су погледи на овај свет дрски, оригинални, чудно- 
вати. Ко га чита, а при том ако по несрећи има 
наклоност да размишља, видеће да је он сав уни- 
верзум међу два длана у прашину сатро, па онда 
дунуо. Све што постоји на овом свету, све је на- 
опачке; све што је створено, то није неки вешт 
мајстор начинио, него неки шегрти учили су етва- 
рати. Тако он мисли. Овај универзум, ако није умео 
бити бољи и савршенији, није се имао рашта, ова- 
кав какав је, ни појављивати. Ништа нема паметна 
циља. А Хегл каже: све што постоји све је паметно; 
јер да није паметно, не би постало и нестајало. 


Хегл је казао још једну велику реч, којом се Сло- . 


вени више теше него Немци, казао је: сваки назадак_ 
то је напредак; јер са сваким назатком што дође, 
мање је један назадак, по томе ближе је напредак 
и савршенство. 

Вечерња сутон приближава се, а нашега кочијаша 
још нема. Кад сунце залази, тада је најприличније 
походити гробове. Лепа би успомена била на гробу 
Шопенхауера једну цигару попушити, и рећи му: 
„све је снако као што си ти казао.“ — То је данас 
највећи философ; његово име у свету чувено је го- 
тово као и име Мис Пастране, која има браду и 
све тело рутаво, а лице као у мајмуна. Имао сам 
част видети је у бечком циркусу. Заиста ванредно: 
чудновато створење! Али Шопенхауер ипак више 


над“ З 
о У 

ми ce допада. — У младости походио сам гроб: 


Хегла, Фихта, Шилера, Гетеа, Виланда. Походио 
сам још гробове и многих талијанских, француских 
и енглеских великих људи, па што се не бих овом 
приликом свратио и на гроб Шопенхауера? Ta 
жеља роди се у моме срцу, и осећам сам како уз 
гркљан расте и хоће да се појави на устима. У 
томе чујемо да нас неко крупним гласом грди: 
„какви су то људи да не пошљу одмах да ме зову, 
него седе у колима као волови и читав сат чекају > 
Три корака одавде ја сам био да попијем чашу 
пива. Сами су криви што су тако дуго чекали. 
Требало је само да се јаве. Ja знам своју дужност. 
Двадесет година ја радим овај посао; ја се бројим 
међу најбоље кочијаше; мене зна цела варош. Ja 
нисам крив; мени се нема шта пребацити“. — То 
је у главноме изговорио наш кочијаш, сам за себе, 
док је скинуо празне зобнице коњима с главе, и. 
метнуо их преда се у кола. Један од варошких уни- 
формисаних стражара приђе нам и рече: „Господо, 
ви нисте дужни платити фијакер за ово време што 
сте чекали. ја сам приметио да ви чекате кочијаша, 
и одмах сам га нашао. Он ke бити кажњен једном 
форивтом“. — Мој друг, ваљда је разумео ону по- 
следњу реч, маши се руком у џеп те извади једну 
форинту, но онај стражар не хтеде примити. 

Наш кочијаш беше прилично пијан, али ипак 


хитро скочи на своје место, и кола се кренуше. 


После неколико тренутака стаде, окрете се к нама, 
скиде шешир и запита: „шта желите сад походити?“ 
„Гроб Шопенхауеров!“ рекох му ја. Он се мало 
замисли. Отрча преко пута у један дућан и нешто 
упита, затим упита неке кочијаше што су стајали 
недалеко од нас; по том дотрча и повика: „грофа 
Шопевхауера нема у Мајнцу. На двадесет места 
питао сам, нико њега не познаје. Мени је свако 
дете у овој вароши познато. Гроф Шопенхауер 
није нигда ни живео на овом свету, ви ме навалице 
збуњујете; ви мислите ја сам пијан, па ме исме- 
вате. Tako стара господа, па се заносе као деца!“ 


118 ЉУБОМИР П. НЕНАДОВИЋ 


У томе мој другар отвори уста и рече: „желез- 
ница, Визбаден“. Кочијаш га добро разумео. Шчепа 
левом руком узде, припе се на свој узвишени трон, 
десном руком узе свој витки скиптар што Мађари 
зову: бич, Турци: камџија, а Руси: кнут. Коњи no- 
текоше као муња. Ми смо, ћутећи, пристали да 
управља нашом судбином. Да је он министар, што 
управља људима, не би ништа марило; али кочијаш 
што управља коњима, треба да је потпуно при 
себи. Сваки час били смо у опасности, тако је брзо 
возио; кад је год замахнуо руком, његов бич зви- 
знуо је близу наших ушију, а ми смо гдекоје „ба!“ 
узвикнули. На два места кола би се преврнула да 
жоњи нису били мекленбуршке расе и немачке 
памети. Насред моста један варошки стражар при- 
трча, и ухвати коња за оглавље. Коњи познадоше 
власт и одмах стадоше, „Зар се тако вози преко 
моста 2“ викну стражар, забележи име кочијаша и 
нумеру од кола, за тим подиже руку својој капи 
и нама рече: „извините, господо, ја чиним своју 
дужност.“ — Наш кочијаш возио је даље полагано; 
и он и коњи посташе озбиљни и забринути. Са 
тужним погледом осврте се и рече: „Све што сам 
данас зарадио, узеће ми за казну.“ 

Сиромаси кочијаши! Они су одговорни и буду 
кажњени ако одвећ брзо возе, ако одвећ полако 
возе, ако не погоде најпречи и најбољи пут, ако 
својом управом доведу у опасност само два човека! 
А Наполеон нити је одговоран нити кажњен, ако 
управом државних кола доведе у опасност милионе 
људи! Сиромаси кочијаши! Полажу строг испит да 
се види умеју ли добро управљати коњима, а хиљаде 
главара, без испита, седају на своје столице, и 
одатле уче се управљати људима с којима је много 
теже изаћи на крај него с коњима. 

Kako смо прешли мост, били смо у Кастелу. 
Одатле полази железница за Визбаден. При плаћању 
рекох кочијашу: „зашто си толико пио2“ — „Ах, 
одговори он, знао сам да ћете ми дати добру на- 
појницу.“ Није се преварио; био је задовољан, — 

— Требало је још дуго чекати док пође железвица. 
У великом, лепо осветљеном, салону, нашли смо 
много света, све сами странци што су јутрос изашли 
из Визбадена. Сви су седели, вечерали, ћутали и 
били замишљени, а нису ништа мислили; и ми смо. 
сели, вечерали, ћутали, били замишљени, а нисмо: 
ништа мислили. И ту смо јевтино прошли: нико: 
није потрошио више од десет речи. 

Кад је звоно трећи пут зазвонило, били смо у 
колима. За тридесет минута стигосмо у Визбаден. 
Кад смо изашли из кола, ја и мој друг, у гомили 
света, изгубисмо се, и растасмо се без лаку ноћ. 
Свак је хитао да нађе фијакер. За двадесет минута. 
био сам у свом стану. Тиха поноћ приближује се. 
Осећам да сам уморан. Дремљив Морфеј, бог спа- 
вања, отвара своје тамне дворе. Антрон! 


ХИ 


Опет недеља, опет с изласком сунца полазим из: 
вароши. Прошле недеље ишао сам к топломе југу 
и видео сам јужно цвеће и палме; данас идем к 
северу, у хладне, шумовите, пределе. Како сам про- 
шао последњу кућу, био сам изван вароши, и на- 
ступио сам на долину што се зове Неро. То је 
дугачка и лепа ливада, окружена шумовитим бре- 
говима. Посред те зелене долине тече бистар поток, 
не знам како се зове. А да и тај поток има неко 
име, о томе не треба ни сумњати, јер је Германија 
тако уређена земља да свако најмање псето има. 
своје име. Поред овога потока свако јутро покосе 
по један комадић ливаде, а болесници долазе, ше- 
тају се између откоса и напајају се овога цветнога 
задаха што од покошене траве излази, кад сунце 
огреје. Ова је трава врло добра за болесне људе и 
здраве волове. У Глајхенбергу гледао сам да се 
скупљају болесници око једне кошаре, у којој краве 
стоје, јер оно нечисто испарење чисти плућа. Да је 
то све лековито, доктори доводе отуда, што гове- 
дари, и они што косе ливаде не умиру од суве, 
грудне, болести. Ко може сумњати о истини KOIY 


120 ЉУБОМИР П. НЕНАДОВИЋ 


статистика цифрама доказује! — Сваки онај што 
има наочаре на носу, то је учен човек; јер нигде 
нисте видели оне што ору и копају да носе наочаре. 

Идем ни брзо ни полако. — Кад се каже: иде 
ногу пред ногу, то значи: иде врло полагано. А не 
може се ни трчати друкче него. ногу пред ногу. 


Кад се каже: оде с ноге на ногу, то значи: оде 


хитро и весело. А не може се ни полагано, ни жа- | 


лостиво ићи друкче него с ноге на ногу. Кад се. 


каже — али доста сам о ногама мислио, треба и 
о трбуху мислити. Дошао сам на врх ове зелене 
долине, ту има лепа гостионица, од самог је дрвета, 
онако исто као швајцарске куће, начињена. Она је 
пола у ливади а пола у шуми. Ту ћу сести и од- 
морити се. Рано сам дошао, али ипак застао сам 
доста света. Једни пију сурутку, други козје млеко; 
неки пију емску воду, a кад оду у Емс купују и 
пију визбаденску воду. Већина седи пред гостиони- 
цом у лепој шумици, и слатко доручкује. Придружим 
се к њима. Ова је гостионица чувева због доручка 
по швајцарском начину. Тек што сам сео, већ ми 
носе кафу, млеко, мед и младо масло; све, паи 
сами судови, као и усред Швајцарске, и девојке 
што послужују одевене су као и алпијске пастирке. 
Ако представите себи још да је ова зелена ливада 
тихо плаво језеро, а онај пласт сена да је брег 
Монблан, а они чаршави, што се суше, да је пла- 
нински снег, онда морате мислити да сте у Швај- 
царској. Ако представите себи да је ова долина једна 
широка улица, да су оне букве људи, да су оне 
шарене краве омнибуси, онда можете помистиги да 
сте у Паризу на булевару. Шта год преставите у 
својој глави, можете, ако сте сликар, насликати, ако 
сте писмен, описати, ако сте глупак, радовати се. 

„Келнер! Гарсон: Донесите ми још шећера, доста 
шећера, да засладим овај пруски мед.“ — Откако. 
су људи почели да у цркву доносе само танке све- 
ћице, и откако су почели да мешају лоји неку 
белу земљу у восак, од то доба благословене пчеле 
изгубиле су вољу да раде свој посао онако како су 

га негда радиле. Свећа од правог пчелиног воска, 
то је венац од свију земаљских цветова, што пред 
олтаром у славу божју гори. 

Ова гостионица лежи на северу од Визбадена, 
за то већи део гостију сами су Руси. На све стране 
чујете руски језик, а видите децу у руским хаљи- 
нама где се по трави играју. Има много богатих 
руских породица и пензионара што живе стално у 
Визбадену. 


Хвала Богу! Пред овом гостионицом нема музике! 
Куд се год макнете, где год седнете, чујете музику. 
Тај немачки обичај досадио ми се; тако честе му- 
зике нема код других народа. Немци не знају ону 
пословицу што каже: треба госвирати па и за по- 
јас заденути. Али, место музике дотрчаше међу нас 
троје лепих јарића, на сваком су различити пра- 
порци и мала звонца. То је нека кинеска музика; 
мени је сасвим нова. Јарићи трче између гостију 
тамо амо, свак их радо прима и даје им шећера и 
хлеба, а они се пропињу на столице, и показују 
гдекоје праве јареће вештине; ђаво Шваба, тако их 
је научио. Гостионичарка стоји пред вратима, гледа 
и смеши се. Свако јаре има испод гуше, на лепој 
кожној огрлици, једну малу кутију, у коју гости, a 
особито деца, мећу новце. На свакој тој кутији стоји 
на енглеском, француском и руском језику написана 
реч: благодарим. Ово троје јарића лепше нас за- 
бавља него позориште и најлепша музика што смо 
толико пута видели и слушали. После неколико 


минута дође једна мала девојчица, одевена као са-; 


војско пастирче, и поче гонити јариће, а јарићи 
беже између нас. Најозбиљнија, енглеска, уста жваћу 
и смеше се. Затим она ухвати једно јаре, седе по-- 
ред њега, извади из недара малу, просту флауту, и 
свира прекрасне савојардске мелодије. После тога 
скочи, подиже свој кломпави, подерани шешир, па. 
талијанским језиком викну: „да живи Италија! да 
живи слобода!“ — Сви гости смеју се, а она иде 
од стола до стола и поклања фотографију, на којој. 

стоји слика њена и њених јарића. Свак је ту фото= 
трафију драговољним даром преплатио. 


Идемо даље право уз брдо. Оставио сам колски 
пут који има велике савијутке, и идем једном уза- 
ном стазицом кроз густу шуму. За мном и преда 
мном иду још гдекоји људи и жене; чује се и ту- 
тњава кола на десној страни. За двадесет минута 
дошао сам до руске цркве. Она стоји усред шуме 
"на једном равном пропланку. Није велика, али је у 
сваком погледу лепа и богата. Њених пет позла- 
ћених кубета виде се чак из рајнске долине. Пу- 
тници је спомињу као монумент овога предепа. 
«Сваке недеље и празника чита се у њој руска ли- 
тургија, и пуна је православних гостију из Визба- 
„дена и окслних места. Прошле године често сам 
долазио. Срби и Вугари жељно иду у сваку руску 
цркву: виде да Русима Бог помаже, па би се радо 
пред Богом за Русе протурили. Најлепше што је у 
тој цркви, то је гробница велике кнегиње Јелиса- 
вете; може се упоредити са најлепшим гробним 
споменицима Италије. Ту је вештина показала своју 
вештину. Многи путници свраћају у Визбаден, само 
да виде ову гробницу. Недалеко од ове цркве је 
руско гробље; оно је као башта, пуно је најлеп- 
шега цвећа, пуно је лепих мраморних споменика, 
«сви су позлаћени. Ту леже само богати. 


Ништа новога не налазим што би ме занимало. 
“Сва ми је околина довде позната, познат ми je и 
руски свештеник, познато ми је и оно што ће сад 
у цркви да чита и да пева. Идем даље, хоћу на 
"врх брега да се попењем, ту нисам нигда био. Чи- 
тао сам оглас у визбаденским новинама да на врху 
"овога. брега има лепа гостионица, где се у свако 
доба може добро ручати, да је леп изглед на Рајну 
и Мајну, и да је најпријатније пешке ићи. Оставио 
сам опет колски пут. Свуда све сама букова шума. 
"Северни Немци одликују се великим буквама. Нити 
кога сретам нити кога стижем, ни сунце од грана- 
"тих дрвета не видим. 

Ова пустињска самоћа и тишина допада ми се, 
добро ми чини. Кад је човек у шуми и у самоћи 
осећа у свом срцу побожност, кад је међу људима, 
осећа ђаволност. У цркви свештеник вам говори, 
у пустињи ваша душа говори, Бог говори. Пустиња: 
то је најлепши храм божанства; самоћа, то је нај-- 
нежнија молитва. На брегу Синају провео је у 
самоћи Мојсије четрдесет дана и четрдесет ноћи, 
чекајући док је јехова сачинио и на две плоче на-- 
писао десет заповеди. Све, што треба држави и 
друштву човечанском, написано је на те две камене 
таблице. Ни Бисмарк не би имао шта додати ни: 
изоставити. Ту се нигде не спомиње устав, одго-- 
ворно министарство и слобода говора и печатње. 

Подне одавно је прошло. Пуна три сата ишао 
сам уз брдо. Да се нисам неколико пута одмарао 
пре бих стигао овде. Ево ме на врху брега! Пре- 
красан је изглед са ове висине: видим у даљини. 
лепе равнице поред реке Рајне и Мајне, осећам да 
сам узвишен и гладан. Најлепше, што овде ВИДИМ, 
и што сва друга осећања надмашује, то је мала 
али лепа гостионица. Неколико столова стоји испод 
гранатих дрвета. Само за једним седи некакав млад 
господин, пред њим стоје празни судови, а он пуши 
цигару. То су знаци да је већ ручао. Фијакер стоји 
у дну овога малог парка, а кочијаш, поред коња, 
лежи на леђима и гледа у небо. Ах, шта може ко-- 
чијаш из неба очекивати! Седнем недалеко од онога 
младог господина за други сто. Од сунца и од го-- 
стионице заклањају ме нека сниска, граната дрвета.. 
Према мени види се леп ловачки дворац насавског 
херцега. Дворац је опустео, његова слава прошла је. 
Визбаден више није престоница независне државе. 
Стари краљ Виљем све је то, пре четири године, 
освојио и у име немачкога јединства с Пруском. 
сјединио. Тада је још неколико немачкких незави- 
сних владалаца истерано, а њихове земље с Прском 
спојене. Ах, каква се неправда чини божјим пома-- 
заницима од божјих помазаника! — Овдашњи Немци. 
више хвале политику аустријских царева него пру-- 

ских краљева. Они веле: Аустрија ce увеличава осва- 
јањем туђих земаља, а Пруска свагда се увеличава 
освајањем немачких држава. У овим покореним 
земљама нигде не може човек, у приватним кућама 


или гостионицама, видети слику прускога краља . 


или Бисмарка. Кад с киме говорите, нико неће рећи 
наш краљ, сваки каже: пруски краљ. То ће трајати 
док се не навикну. 

Гладан сам, желим наручити штогод за јело, но 
никога од млађих нема да дође. У таквом случају 
треба или викати, или лупати, или ћутати па че- 
кати. Ja ово последње најволим, најмање труда 
стаје. A не може се тако лако ни довикати; гости- 
оница је прилично далеко. Овде и није обичај ви- 
кати келнера. Свака држава има своје особите оби- 
чаје и начине звати келнера. У Бечу, ако вичете, 
он, кад вам дође, моли вас врло учтиво, да у бу- 
дуће само куцнете у чашу или у тањир, па ће он 
одмах доћи: није му мило да га вичете по имену 
и тиме друге госте да узнемирујете; у Паризу, кад 
куцате у чашу, он вам дође, и врло неучтиво каже 
вам: зовите ме као што човек човека зове, други 
пут, ако куцате, не ћу вам доћи; у Гурској морате 
лупати длан о длан, као петлови кад хоће да ку- 
куречу; у Грчкој, кад грчкога келнера зовете, треба 
да звизнете; у Италији морате десет пута да вик- 
нете: псг! и он вам се девет пута, трчећи поред 
вас, јави, а десези пуг дође; у Баварској, где само 
младе девојке послужују, не смете ни лупати, ни 
-звиждати, ни викати, јер то наговешћује да је рђава 
послуга, и онда газда грди девојке, а оне одмах 
плачу, и кад вам донесу пиво или кафу, видите им 
сузе у очима, и оне вам кажу: то је због вас, што 
сте лупали. Ту морате само гледати да се сусрет- 
нете са њиховим очима, и оне одмах дотрче. Од 
јавних слугу најучтивији су бечки келнери и сак- 
сонски министри. 

Чекати на келнера и мислити на добро печење 
то је лепа забава. Тако сам, на свом путовању, 
често чинио, тако и сада чиним. Седим за празним 

«столом, гледам преко шуме у далеке рајнске пре- 
деле, и уживам задовољство стрпљивога чекања. 
“Онај млади господин, што према мени за другим 
«столом седи, љути се место мене. „Узалуд ћете 
чекати — рече ми напослетку — ја сам чекао, 
лупао, викао, па све бадава, док нисам собом оти- 
шао у кујну и казао да ми донесу ручак. Кајем се 
што сам дошао у Немачку. Жељно сам изашао из 
Париза да гдегод ове вруће дане проведем пријат- 
није. Казаше ми: иди на Рајну, тамо је живот! — 
Дођем на Рајну, пређем у Баден-Баден; ту вам је 
као и у Паризу: позориште, музике, на шеталишту 
не можете од кола и кринолина да прођетг. Свуда 
пуно, све сама париска лица. При том, она игра 
на новце; изгубио сам две хиљаде франака. — Кажу 
ми: иди у Хајделберг. За два сата све сам видео. 
То је ђачка варош. Немачки студенти то су неу- 
глађени људи, целу ноћ пију пиво и по улицама 
певају. При том, Хајделберг је чисто немачко место, 
нико не зна добро француски. На граници су фран- 
цуској, па неће да даду себи ни толико труда да 
науче језик да могу с људма говорити. Немци су 
глупи! — Ви нисте господине Немац?“ — „Нисам!“ 
одговорих му ja, а он продужи: „Штагод имате 
посла с њима морате се љутити. Њихова позо- 
ришта и разговори немају духа, њихове шале не- 
мају досетљивости. Чему се они смеју, то једнога 
образованога Француза мора једити. На сваком њи- 
ховом концерту можете заспати. Музика им нема 
живота, певање им нема гипкости. Па њихови вој- 
ници! Видео сам их кад смо се поред Раштата 
провезли: изгледају као прави Кинези. Сад сам 
први пут дошао у Немачку, и не желим нигда 
више доћи. Мислио сам остати у Дармштату два 
дана, једва сам остао два сата. Казаше ми: Иди у 
· Визбаден, то је место неописане лепоте, то је један 
комад Париза! — Дођем у Визбаден: исто као у 
Бадену: гунгула, лупа, врева, рђава музика Утекао 
сам јутрос овамо да ручам. Гледајте, нигде никога 
нема! Нисам морао потрошити своје новце да гле- 


дам ову шуму; то све има иу Паризу. Наша бу- 
лоњска шума и јелисејска поља превазилазе својом 


лепотом све шуме и све паркове на свету. Па 
Версаљ! Ба! Шта има Европа да метне поред Вер-- 
саља 2! Међу овим Немцима може човек умрети од 
дугог времена: никакве забаве међ њима не мо-- 
жете наћи!“ За тим хитро узе шешир и штап, 
рече: збогом! и оде с коњима и кочијашом. 

Једва сам чекао или да оде или да ућути. Jloca— 
дан ми је са својим дугачким говором. За недељу 
дана познао је сав немачки народ, који за триста 
година још не може сам себе и своју величину и 
снагу добро да позна. Беше ми врло несносан. Не 
може човек у овом свету наћи себи по вољи друга: 
један сувише ћути, други сувише говори. На овоме 
младом господину могао сам видети каква је сада 
мода у Паризу. Имао је врло кратак капут, тесне 
кратке панталоне, и по њима пруге као Соломонова 
слова, врло снизак шешир, савијену огрлицу, црвене 
рукавице, штап од два педља, имао је поред белога 
амрела још и дрвену кинеску лепезу да се хлади 
од врућине. 

Пређем за његов сто, седнем на његово место, 
јер је много већа хладовина, и продужим своје при- 
јатно чекање. У томе дође брз: м кораком из гос- 
тионице једна млада девојка. Она још из далека 
поче се извињавати: „Опрос!ите, морали сте чекати. 
Ви желите да платите: имали сте ручак и једну 
бутељу обичнога вина, то чини једну форинту и 


десет крајцара“. — Ја јој казах да ја нисам ручао. 


и да тек сада чекам да ми се донесе ручак. Она се 
слатко насмеја и купећи судове рече: „Ви се само 
шалите.“ Она је сита и млада, па јој је до шале! 
Кад јој казах да је онај што је ту ручао отишао, 
она отрча у кућу да то јави, јер она му није ручак 
донела па га и не познаје. На ту важну вест једна 
старија жена изађе пред гостионицу, погледа ме 
испод руке, и жалостиво два пут махну главом. 
После неколико тренутака дотрча кочијаш уз брдо, 
и оде у гостионицу. Онај млади Француз сетио се 


| 45 у . 
24 ~, 
Б +: 


ПИСМА ИЗ НЕМАЧКЕ 127 


Р 


да није платио, па послао по кочијашу новце, да 
свој дуг измири. Напоменем томе кочијашу да се 
доцније врати да и мене одвезе у варош. Било је 
паметније доћи на колима уз брдо, а пред вече по- 
лагано вратити се пешке. 


Ручак је био добар, јер је апетит био добар. 
Глад је најбољи кувар. За то време дошло је из 
Визбадена прилично гостију на колима и пешке. 
"Особито Енглеза беше доста. Они се радо пењу на 
висине. Али, откако је сва Америка описана, и от- 
како су изашле тачне књиге за путнике по свима 
земљама, не описују више своја путовања. Што би 
год имали, као знаменито и ново да забележе, то 
нађу у својој књизи, која им описује и показује све 
путове и све вароши. Ништа не остане што се ту 
не спомене. 


После ручка забављам се читањем имена пут- 
ника и различитих њихових мудрих и глупих 3a- 
писа, што су по овим клупама и столовима запи- 
сали. Има их на различитим језицима. Овде ћу их 
неколико превести и записати: „Свет је овај рај, 
Ћуд га наша претвара у пакао. — Слобода је као 
уређена башта: морате ићи само одређеним стазама. 
— Речима непријатеља, љубави женској веруј, али 
срећи не веруј, она ce мења — Живот je бо- 
лест, читав онај свет болница је, а смрт је лекар. 
— Срећа и несрећа разликују се само са два пи- 
«смена. — Има фењера што на далеко светле, али 
око њих је помрчина. — Најбоља је она влада, која 
учи своје суграђане да сами собом управљају. — 
Одузми човеку све сујете, он је онда постао права 
животиња. — Људи остају вечита деца. 


Труди се и учи свет овај познати, 
Кад познаш, немој га ни тад презирати. 


Ако дуго печеш ти своје кестење, 
Претворе се они у само угљевље. 


Вредност твоја вреди и светлошћу сјаје, 
Ако човечанству какву корист даје. 


bal ау" 

Кад се најрадије ти до земље прегнеш2 — 
Кад својој девојци пролетњи цвет береш. 


Од капље мастила бисери створе се, 
Ал’ где много кане, крмача зове се. 


Мора човек често од љутње плакати, 
Што не сме лудака лудаком назвати. 


Доста си ти стеко за своје живљење, 
Само кад си себи привико стрпљење. 


Лакше ти је лавров вијенац оплести, 
Него наћи главу где да се намести. 


Ево мог кочијаша! — Ja сам знао да он неће 
преварити, осим кад би му когод једну форинту 
више дао. Сунце се спушта да зађе; одмах полазим. 
Кола су лепа и отворена, могу из њих гледати на 
све стране. Нека говори лекар шта хоће, али ја 
знам да је много пријатније један сат возити се, 
него три сата ићи пешке. Природа да је хтела да 
човек много иде, дала би му четири ноге, а не би 
дала мекане јастуке за седење. Право има Гаљеран 
кад каже: Куд се год можеш возити, не иде пешке. 

Задовољан сам данашњом шетњом. Ноге моје 
добро су издржале пробе! Уверио сам се да су 
опет потпуно здраве, по њима могао бих још сто 
година живети. Оне су ме данас узнеле на тако 
висок брег, а сада се у колима мирно одмарају; 
осам коњских ногу платио сам да место њих низ 
брдо иду. | 

Овај брег, као и она долина, зове се Неро. Може 
бити да је то име остало још од римскога импера- 
тора Небукаднецара, јер су Римљани у његово доба 
пронашли ове вруће изворе у Визбадену, и озидали 
су леп градић где је становала двадесет друга легија. 
Године 1838. нашли су једну римску цигљу која све 
то јасно доказује. По тој цигљи начинили су учени 
Немци модел од гипса исто онако како је тај градић 
изгледао. Прошле године, са неким Енглезима, гледао 
сам тај модел у визбаденском музеју, и дивили смо 
се немачкој вештини. 

ХПІ 


Седим и ручам у великом салону до парка. Данас 
је необично много света. Све је пуно. Киша их је 
дотерала да под кровом ручају. Овде су сва јела 
по француском начину. и све су цене по француском 
начину. Гости су измешани, има и Енглеза: не- 
мачки језик не чује се никако. Кувар и лонци из 
Париза су. Французи се радују кад у туђој земљи 
набу француску кујну и француске фризере. Фран- 
цуз је као пуж: сваки би, да може, понео собом 
један комадић Париза. 

Наједанпут неки део гостију престаде јести, и 
дође у неки необични жубор. Неке телеграфске де- 
пеше, што су ишле из руке у руку, томе су узрок. 
„Гласно нека се чита!“ повикаше неки Французи 
са дна салона. — један се подиже с депешом у руци; 
еви ућуташе: „Дакле чујте! На париској трки ко- 
била Сорнета добила је прву награду од сто хиљада 
франака. Император и преко триста хиљада људи 
били су присутни. Откако постоје кошије то је прва 
победа францускога соја над енглеским. Император 
и непрегледна маса света пљескали су рукама, и ви- 
кали: живела Сорнета!“ 

Тек што је тај свршио, други уста са другом 

депешом: „Господо, мени јавља директор мојих до- 
бара опширније: Сорнета припада мајору Фридо- 
лину; има јој четири године и седам месеци; мати 
јој се звала Муња а отац Чудило. Због ове прве 
победе над енглеским коњским сојем, читав Париз 
плива у радости“. 
___Сви Французи, а то беше већи део гостију при 
ручку, дођоше у право смушило од радости. Поди- 
гоше чаше, вичући: „живела кобила Сорнета! живео 
император Наполеон!“ — И вино шампањско кипело 
је преко чаша. Овако су се негда њихсви дедови 
радовали, кад им је дошао глас о победи француске 
републиканске војске на Маренгу. 

Данас, при овом ручку, само се о Сорнети го- 
вори. Још је дошло десет депеша, и свака је ишла 

из руке у руку. Енглези су ћутали. Неки од њих 
нису могли подносити тај жубор и весеље, па су 
устали и отишли у пола ручка. Један, што сеђаше 


према мени. није се могао уздржати, да, гледећи у 


таван, сам за себе не рекне: „Отац Сорнетине мајке, 
као ждребе, украден је из Енглеске!“ Срећом, ни- 


један Француз није га чуо и тако је прошло без. 


дуела. 

Каква слава за ту хитру бедевију! Хиљаде де- 
пеша разнеће њену победу на све стране света; 
милионе пута поновиће се њено име у свима дело- 
вима земље: све илустроване новине донеће њену 
слику; шах персијски платиће две хиљаде франака 
за комадић потковице Сорнетине. На сваком господ- 
ском ручку и састанку говориће се неколико дана 
само о Сорнети. Неће ни једнога барона ни грофа 
бити који неће купити њену фотографију. Име ње- 
нога госе, које се досада нигде није чуло, проћиће 
кроз све народе и кроз све новине. Сви краљеви 
и цареви, када спомену име Сорнете, споменуће и 
име мајора Фридолина. Слава не бира славне пу- 
тове, дигне на висину из прашине мрава на орло- 
вим крилима. 

Сиромах филозоф Шопенхауер, који није доживео 
оваку славу, можда се каје што се у слици човека 
родио. Брзина коју је он у мислима имао, прешла 
би у брзину ногу, да се, којом срећом међу људима 
као коњ појавио па би данас сва аристократска 


уста, са особитом радошћу, спомињала његово име, · 


као што спомињу славно име бедевије Сорнете. 

Његово Величанство император Наполеон пљес- 
као је обема рукама у славу кобиле Сорнете, а 
заповедио је: да Беранжеа, најмилијега француског 
песника, полиција са оружаном стражом сахрани, 
да му народ не би могао своју љубав на гробу 
изјавити. 


ХМ 


Лепе су улице у овој вароши, лепи су дућани 
са обе стране, леп је свет што поред њих шета и 

у њих завирује. До подне ходамо с і `дне а после 
подне с друге стране: кријемо се «. сунца као 
слепи мишеви; а у пролетње дане тражимо при- 
сојна места, и сунчамо се као гуштери. Стајати пред 
дућаном и гледати редом све шта је изложено, то 
је лепа забава. Ни светске изложбе нису ништа 
друго него један велики дућан. У Визбадену, где 
дође годишње педесет хиљада богатих странаца, 
свака продавница напуњена је и окићена најлепшом 
робом. Ко има сувише новаца купује и оно што му 
не треба, а ко нема новаца гледа напразно и оно 
што му треба. 

Дуго стојим пред овим дућаном и гледам кроз 
стаклена окна свакојаке ствари. Има и лепих шта- 
пова; на њима највише устављам погледе. ја немам 
штапа: заборавио сам га лане у Минхену у Макси- 
милијановој кафани, па, кад сам, после неколико 
дана, дошао у исту кафану и запитао газдарицу: 
је ли ту нађен какав штап? она ми изнесе и по- 
каза све што је ко за неколико прошлих месеци 
заборавио: три амрела, пет марама, један шешир, 
неколико рукавица и шест лепих штапова, међу 
којима не беше мој штап. Затим одмах, иза гвоз- 
денога огњишта, где се кафа кува, показа ми један 
лесков штап с речима: „ово зацело неће бити 
ваш“. А то је баш био мој штап; познао сам га 
врло добро; дао сам за њега код Штрубингера у 
Гастаіну читаву форинту. И кад сам плаћао гледали 
су с прозора пруски краљ Вилхелм и његов министар 
Бисмарк и могли би ми сведочити. Али ја се од- 
речем тога штапа, кад смотрим да је с доњега краја 
нагорео. Куварица је ваљда њиме џарала по огњишту 
и по пећи. Од то доба, куд сам год ходио, све сам 
мотрио да купим други штап, али нигде по вољи 
нисам могао наћи. То ми је свагда била лепа за- 
бава, кад сам гдегод стајао пред дућаном и гледао 
изложене ствари, осећао сам да не стојим беспослен. 
Кад когод прође неколико држава и по свакој ва- 
роши, где дође, хода и разгледа да купи оно што 
му треба, то је посао. Сад сам се зауставио пред 

ож 

овим дућаном највише због тога, што између остале 
робе има и штапова изложено на углед. Иза мене 
и поред мене има још много људи и жена, они су 
сви беспослени па гледе једно мало од мермера 
начињено псетанце. То псетанце има Бисмаркову 
главу. Исти ошмољени бркови, исте очи и обрве, 
све као у Бисмарка; све, само су уши, као у псета, 
клемпаве. Више тога псетанцета стоји права слика 
Бисмаркова, у лепом позлаћеном оквиру, с једном 
малом хартијицои, на којој пише: „Ова слика са 
оквиром вреди четири талира, без оквира не вреди 
ништа“. Сви су гледали час у оно псетанце, час у 
Бисмаркову слику. Мене те слике нису занимале, 
јер сам видио у оригиналу и министре и псе. Међу 
њима нема никакве друге сличности, осим што хоће 
лако да побесне. 

Ови штапови, што су напољу изложени, не до- 
падају ми се, од трске cy. На штапове од трске и 
на пријатеље не смете се ослонити, превију се. Има 
их неколико лепих и на врху позлаћених, то би 
бар спасло их да с њима нико по огњишту не џара. 
У дућану, по свој прилици, има бољих штапова, 
али нећу улазити. У толико сам дућана и лане и 
ове године био, па нигде није ми се ниједан штап 
допао, неће зацело ни овде. Хоћу да идем даље, још 
има дућана за гледање. У томе осетих да се по- 
лагано једна рука спусти на моје раме, и у исто 
време чух позғат, крупан, глас и познату реч; „ан- 
трон!“ — ја се и не осврнем, но корачим у дућан, 
а за мном одмах уђе и мој добри познаник кога 
не познајем. У дућану срете нас трговац, учтиво 
питајући шта желимо купити. „Ако имате штапова, 
осим ових напољу, покажите нам да видимо!“ рекох 
ја. — „Могу вам показати, одговори он, али неће 


вам се допасти; гледали сте их ономад све, па ни- | 


један нисте нашли по својој вољи“. — „Покажите 
их овом другом господину!“ рекох ја. — „Он је ове 


недеље два пут овде био и гледао их, па му се ни- 


један није допао“, одговори трговац, машајући се 


руком да дохити једно бреме штапова, но ми окре- 

тосме се, и оним истим редом, како смо ушли, иза- 
осмо на друга врата Тако је, кад у једној вароши 
тима много дућана; странац не може упамтити у 
коме је дубану јуче био. Овако лепо купатило, као 
што је Визбаден, не треба да има двадесет хиљада 


"становника, за нас странце довољно би било да има, 


као Хомбург, само седам хиљада: пет хиљада да 
држе гостконице и да нас послужују, а оне друге 
две хиљаде да држе дућане и да раде занате. 
Идемо даље; прошли смо полагано девет дућана, 
па у десети уђосмо. Ништа не говоримо него гле- 


дамо свуда по дућану, да бисмо могли смотрити 


има ли онога што ми тражимо. Али девојка— овуда 
су по дупанима девојке момци — одмах изнесе пред 
нас из једнога угла пуно наручје разних штапова. 


Ја се зачудим и упитам: откуд она погоди шта ми 


тражимо? РРР „Га пре неколико дана ви сте гледали 


"ове штапове, а тај господин био је до сада два пут 


и дуго их разгледао, али није могао изабрати.“ Тако 
нам она, смешећи се, одговори. Ми седосмо на сто- 
лице, обојица метнусмо наочаре, и пажљиво прегле- 


дали смо штапове један по један. По овим различитим. 


штаповима може човек познати како различитих 
укуса има међу људима. Осим што су различите 
боје, има их различите форме: на њима је начињен 
мајмун и многе још прилике и неприлике. „ја сам 
видео негде врло добар и по вољи штап, али сада 
He могу да се опоменем где је то било,“ рече мој 
другар девојци. ја оставим сав посао на страну и 
погледам га, дивећи се његовој речитости. Толико 


"речи на један пут изговорити, то је заиста много. 


„Можебати у Франкфурту — одговори му девојка 
— тамо има врло велики избор штапова; отуда их 
ти ми добијамо.“ — „Право кажете!“ рече мој другар 
који у Франкфурту нигда није био. Затим погледа 
у мене, и додаде још две речи: „хајдемо у Франк- 
"фурт!“ ја погледам у сат, и само рекох: „морамо _ 
хитати.“ 

Било je-ocam сати изјутра, а железница полази 
у осам сати и двадесет минута, но до железнице 

има се прилично ићи, зато, да небисмо. одоцнили, 
како изађемо из дућана, седнемо у фијакер и ка-- 
"жемо да брзо вози. Тако je кад се има хитна и 

важна посла. До железничке станице може се пешке“ 
доћи за двадесет минута, но наш кочијаш ишао је 

тако хитро да је стигао за двадесет и два минута. 

Два пута је стајао Te је намештао једном коњу узду: . 
како потрчи, она опет спадне. Но ипак нисмо се 
задоцнили; судбина је тако хтела. Железница преко 
одређеног рока, задржала се два минута, док је 
кондуктер ухватио једно мало псето и у кола бацио. 
За то време ми смо купили билете и скочили у кола.. 

У Кастелу, докле смо дошли за тридесет минута, . 
раздваја се пут. Зато смо ту морали прећи у друга 
кола и узети друге билете. Од Кастела до Франк- 
фурта путовало ce негда дванаест сати, а сада се 
путује два сата. Задржавали смо се путем на више- 
места, но тако мало да нисмо имали времена ни 
воде пити; само у Хехсту застгдосмо мало дуже,. 
јер је из кола опет искочило оно мало куче, -и, док' 
су га ухватили, могли смо попити по једну чашу 
пива. На целом путу били смо обојица добре воље, . 
а то по свој прилици зато што нисмо беспослени,. 
него имамо некакав циљ пред собом: путујемо сво-- 
јим послом. Разговарасмо необично много. Није 
прошло ни једно пола сата да један од нас штогод 
не рекне, а други да му не одговори. Наши заним- 
љиви разговори били су ови: „сутра ће бити кише!“ 
рече он. „Врло је могуће!“ одговорих му ја. „Данас 
је четвртак“, рекох ја. „Врло је могуће“ одговори 
он. — Звиждање и тутањ кроз једну покривену,. 
велику, зграду прекиде нам даљи разговор. Већ смо: 
у Франкфурту. Ово је варош врло знаменита: у њој. 
се родио славни песник Гете, и у њој су постале — 
славне франкфуртске кобасице. Њихова имена по-- 
зната су по читавој Европи. 

Франкфурт је, до пре четири године, био задо- 
вољна, независна, варош, сад је незадовољна пруска: 
варош. Тукли су се жестоко против пруске војске,. 
која је дошла да их, у име немачког јединства, 

покори. Њихов председник није хтео преживети 


_тнезависност својега отачаства, већ је, као прави 


римски републиканац, умро. — Франкфурт се не 


«осећа добро под крилима прускога орла. Мноштво _ 


грађана иселило се, а од њих што су остали го- 
милама почели су се уписивати у швајцарске држав- 
љане. Но Пруска знала је и томе стати на пут. 
'Што се не нађе у закону о слободној штампи, то 
«се нађе у закону о слободној жандармерији. Учите 
најпре познати законе неограничене силе, па ћете 
-лако познати законе неограничене слабости. 
Железничка станица од вароши подалеко је, за 
то узмемо кола и кажемо кочијашу да нас вози у 
најлепши дућан. Нисмо морали да разгледамо ва- 
рош. Мој другар, кад сам му то напоменуо, одго- 
ворио ми је: „посао пре свега!“ Мени је Франкфурт 
добро познат: три пут сам кроз њега на омнибусу 
ноћу прошао, и то свагда са источне на западну. 
"железницу. То је она иста улица којом се и данас 
возимо: она је дуга, права и широка; са обе стране 


„има кућа; оне и сад стоје. Нема никакве промене, 


осим што сваких десет корака сретамо по једног 
прускога жандарма са њиховим металним, шиља- 
«стим, капама. Пруси су уман, философски, народ; 
они се главом боре; зато имају на капи бајонет. 

Кад је кочијаш за добро нашао те се зауставио 
пред једним дућаном, газда, са своја три момка, 
«стајали су пред вратима. Го је пркос пруском 
жраљу, јер, кад стоје пред вратима, то је знак да 
немају никаква посла, а то ће рећи: откако су 
дошли под пруску област нестало новаца, нема 
пазара; све пошло назатке; лети нема кише, зими 
нема снега. Откако су Пруси завладали, на свему 
«се познало, саме несреће долазе на ову варош: један 
лав цркао у зоолошкој башти, један жираф пребио 
ногу, Ротшилд начинио нову палату, а три мајмуна 
разлупали главу о гвожђе, зато што нису хтели да 
буду пруски поданици. Осим тога, гром ударио 
два пут у протестанску цркву и једанпут у касарну. 
једнога папагаја, кога су грађани, за време своје 

слободе, научили да виче: „Бисмарк луд!“ морали су 


из зоолошке баште уклонити, и у вароши дуго се: 
шаптало, да је однесен у Берлин, и тамо ноћу 
| удављен. 

Кад сиђосмо с кола и корачисмо у дућан, са 
особитим поштовањем примакоше нам столице те 


седосмо. Муштерије, што на колима долазе, свуда. 
радо дочекују, јер они купују врло много, а пога-- 
ђају се врло мало. Ми смо дуго обртали главу 


тамо амо и разгледали робу по овом великом ду- 
ћану, за нашим погледима следовали су погледи 


газде и свију његових момака. Напослетку, мој' 


друг, који је по свој прилици очекивао да ја први 


· проговорим, зглита: „имате ли штапова?“ — Сва. 
три момка потрчаше и донеше пред њега три за-. 


вежљаја различитих штапова, које он, метнувши. 
наочаре, пажљиво поче разгледати. Првим погледом. 
ја се уверим, да ту нема никаквога штапа што би: 


"се мени допао. Све сами штапови за пруске ари-- 


стократе После неколико тренута почнем, забаве 


ради, гледати неке врло мале столице од дебелога_ 


платна, са гвозденим шипкама и могу се склопити. 
Оне су заиста врло лепе и спретне; ја сам их 
склапао и расклапао, пробао сам како је на њима 
седети, загледао са сваке стране, дизао их да ВИДИМ. 
јесу ли тешке. Затим, мој сапутник остави шта-- 


пове, па поче и он столице разгледати, а газда: 


том приликом хва 'ио их је много: „то су најспрет- 


није столице што су се досада измислити могле; 
на париској изложби добиле су прву медаљу. Нема. 


странца, који дође у Франкфурт, да не купи бар 
једну такву столицу. Свуд вам је од потребе: хо-- 
дате по шуми, по ивади, гдегод хоћете имате на 
што сести. Често, баш онде где би човек желео да: 
седне, нема клупе, а на влажну земљу сести: TO је 
готова болест, Један комад није скупљи од три o- 
ринта. Узмите их за спомен из Франкфурта.“ Мој 
другар извали и даде му три форинта, а они одмах, 
и не питајући мене, склопише две столице и за-- 
више их сваку за себе у дебелу жуту артију, уве-- 

заше унакрст јаким концем, па их хтедоше у кола 
да однесу, HO ми смо волели да их са собом но- 


симо; зато смо их и купили; оне су одређене да 


"се на њима седи, а не да се на колима возе. Врло 


смо задовољни обојица што смо до овакве потребне 
и корисне ствари дошли. Уверен сам да ће нам се 
за кратко време исплатити, јер у парковима и ли- 
вадама, кад су какви концерти или иначе какве 
забаве, свагда плаћамо столицу кад хоћемо да сед- 
немо. Треба једном и на штедњу почети мислити. 

Узмемо под мишку сваки своју столицу, које су 
тако лепо завијене, да су изгледале као каква велика 
књига. Затим били смо још у два дућана; у једном 


умало нисмо купили штапове, већ смо хтели пи- 


тати за цену, али остависмо да се промислимо. 
Штап је ствар коју човек непрестано са собом 
носи, зато треба да га не купује, ако му није пот-~ 
пуно по ћуди. 

Ходамо даље по вароши. Кад смо наишли на 


једну стару, врло велику цркву, заустависмо се. С 


поља изгледа црна и намрштена као какав калуђер 
из старога века. То је главна варошка црква. Још 
одавно читао сам негде, да у тој цркви има пре- 
красна и врло велика икона, на којој је живо пред- 
стављено како мученик, Свети Вартоломије, иде и 
носи преко рамена своју дугачку, одерану, кожу. 


То је за људе слабих нерава од велике вредности 


да виде. „Антрон!“ рекох ја. — „Антрон!“ одговори 
он. Хоћемо да уђемо у цркву; идемо наоколо, но 
нигде не можемо уласка да нађемо: свуда првене 
скеле. Пруси хоће и цркву да поправљају. Најпосле 
наиђосмо на једна велика врата, но на њима, круп- 
ним словима, стоји писано: „забрањен улазак“. Неће 
проћи ни двеста година а на сваким црквеним вра- 
тима у Немачкој стајаће такав натпис. Таква вре- 
мена приближују се! Ми расклопимо своје столице 
и седнемо у прекрасној хладовини испод свода ових 
врата. Требало је да гледамо и да се дивимо лепој 


"архитектури што је била пре шест стотина година, 


али ми то нисмо чинили, Hero смо дуго гледали 

право према нама два мајстора, како један велики: 
камен тешу. 

Кад пођосмо одатле паде ми у очи што једна. 
кола непрестано за нама иду: где ми станемо и она 
стану, кад ми пођемо и она пођу. Упитам кочијаша: 
шта то значиг А он ми одговори, да му нисмо 
платили, па по томе он мисли да смо га даље за- 
држали; зато иде за нама. Ја сам мислио, мој другар. 
платио је и отпустио кочијаша, али видим да је то 
права небрига, ни о чему неће да се стара. Сав. 
терет овога нашег путовања бацио на мене: ја 
вадим билете, ја погађам кочијаша, ја иштем пиво; 
а он само шета. још морам да памтим и да водим 
рачун кад штогод за њега платим. Не зна језика да: 
говори с кочијашима: то му је све извињење. А што: 
путује по овој земљи где га не разумеју. Глуп није, 
а из његовога досадашњега говора уверио сам се 
да је врло учен човек. Што не зна добро бојнинику 
то није замерка. 

Замишљени стојимо обојица пред кочијашем. Ми: 
гледамо у њега, он чека да ми проговоримо. Ту 
нашу тишину прекиде један коњ својим кашљањем. 
Одмах за тим рече кочијаш: „изволте да вас водим 
у Ремер, да видите где су се цареви крунисавали“. 
— Он одржа своју реч, како смо сели у кола, после: 
десетак минута, довезе нас заиста где је рекао. Ty 
нас проведу кроз царску салу, у којој су, за по- 
следњих девет стотина година, сви немачки импе- 
ратори крунисани. Ту га огрну царском порфиром,. 
метну му круну на главу, даду му у једну руку: 
скиптар а у другу руку велику позлаћену куглу, 
што представља овај сав земаљски свет. Затим га: 
изведу на прозор те га народу покажу. Трумбете- 
су свирале, звона су звонила, молитве су читане, а: 
светина је пила и играла. Крунисани цар ишао је 
кроз улице да редом походи и види различите све- 
чане представе, што су у његову славу спремљене... 
Гледао је по улицама, као у позоришту, слике из: 
различитих времена. Поздрављали су га грађани, 
обучени као стари Германи у кожама са роговима» 


~ 

_ на глави; ишли су ритери на коњима, крстоносни 


војници у оклопима; носили су му свакојаке дарове; _ 
примио је од одборника вароши Франкфурта ги- 
танску кобасицу, која је три корака дугачка а дебела 
као вирцбуршки бискуп; подизао је испред својих 
ногу венце и цвеће што су девојке и деца пред 
њега бацати; походио је направљене пећине и у 
њима побожне пустињаке. Цар Хенрик, у таквом 
свечаном ходу, наишао је на једно велико буре, 
пред тим буретом седео је један учитељ у дугачкој, 
сиздрпаној, хаљини, и представљао је Диогена. Цар 
се ту заустави, и, сећајући се великога Александра, 
-заклони буре од сунца и викне: „шта хоћеш да ти 
поклоним 2“ — „Триста форинти, Ваше Величанство!“ 
"повиче мудри немачки Диоген. Цар се намргоди: 
триста форинти у оно доба беше велики новац, али 
"опет заповеди да се исплати. Његов придворни 
-будала насмеја се и рече: „какав Александар такав 
и Диоген!“ 

Хвала кочијашу што нас је довео у ову палату, 
"те смо видели ову царску салу, која је најзнаме- 
нитија од свију соба у Европи. У овој широкој 
сали, четрдесет и пет људи крунисани су за цареве 


зи проглашени за бесмртне полубогове. На питање 


мога другара: „где су они сада?“ казаше нам да 
-Cy сви помрли. Њихове слике са крунама на глави 
редом стоје у сали, а њихови гробови налазе се по 
читавој Европи. Једни леже у Палерми, једни у 
Кенигслаутерну, други у Брунсвигу. У самом Спа- 
јеру има их девет што леже — разуме се, све мр- 
"твих. Нисам истину казао, они не леже, њихав прах 
ветар носи. Французи, кад су у прошлом веку с 
војском у Немачку продрли, вадили су њихове кости 
и растурали их. Грубијани! Не даду ни мртвим Нем- 
цима мирно почивати. Гдегод какву развалину овуда 
видите, то су све Французи разорили и порушили. 
За двеста последњих година Французи су двадесет 
пута на Немце са војском неправедно нападали. За 
„двеста идућих година, Немци се спремају, да два- 
"десет пута Французе неправедно с војском нападају. 

ми 


Кад смо сишли на улицу, опет исти кочијаш, са: 
оним истим колима чека. Опет ми стадосмо према 


њему, опет он скид? шешир и запита: „ако изво-_ 


лите да вас гдегод возим на ручак!“ — То су му 
најпаметније речи што сам досада из његових уста 
чуо. ја се окретох мом другару и споменух му реч. 
„ручак!“ — Он се опипа рукама да види је ли по- 
нео трбух, па онда седе у кола, и кочијаш седе на. 
своје место, па се окрете мени да чује заповест. 
„Возите нас у какву лепу башту на ручак!“ рекох. 
му ја. „Дакле у зоолошку башту!“ одговори они 
коњи весело напред потрчаше, као да су разумели 
да се зоологија занима само животињама, међу: 
којима и они, далеко од човека, имају лепо своје 
место. — Кад смо се возили поред велике Гетеове 
статуе, кочијаш поносито окрете се па рече: „наш 
земљак!“ Неколико корака даље одатле видимо и Гу-- 


тем бергову статуу. Врло је могуће да је Гутемберг, 


као што Чеси доказују, био Словенин, јер је умро 
у великој сиротињи. И саму ову варош — у којој 
сада осамдесет хиљада Немаца живе — основао 


је у седмом веку Словенин Хладомир, па доцније, 


кад је од Немаца примио хришћанску веру, примио 
је и немачко име, и назвао се Генебалд. Без сваке 
сумње, овуда су негда живели Словени, јер и сада 
још свуда чујете мноштво југословенских речи, као 


што су: дамшиф, фруштук, тишлер, шустер, рин-- 


флајш. 


Зоолошка башта прилично је далеко изван ва-- 


роши али иде се непрестано кроз саме паркове и. 
поред прекрасних, летњих, палата. То све трепти у 
самом цвећу и зеленилу тако, да смо обојица мо- 


рали држати на устима мараме од прашине. Кад. 


смо дошли, остависмо кола, платисмо за улазак у 
башту по пола форинте, и носећи сваки своју малу 
столицу, ишли смо даље. И с десна и с лева видимо 


дивље зверове у њиховим кавезима и оградама. То: 


је врло пространа башта. Кад минемо једну малу 


шуму, нађосмо на једној ливадици лепу гостионицу.. 


Мноштво гостију седе и причају; сви су из страних. 

земаља. Има дивљих и питомих зверова са свију 
страна света. Гу су тигрови, хијене, папагаји, мај- 


муни, медведи и с њима сличне и несличне живо- 


тиње. Ова знаменита франкфуртска башта чувена 
је по читавом Франкфурту. 

Ми расклописмо наше столице и седосмо за 
празан сто према једној камили, која непрестано 
жваће и гледа у нас. Њен је поглед врло озбиљан, 
пун суморних мисли. Дивно створење, лепе и мудре 
природе ! Не знате чему ћете се пре чудити: или 
њеној глави, или ногама, или њеној грби на леђима. 
То је лађа песковитих пустиња. Она је јака, она се 
исто тако бори са ветрима и олујама као морска 
лађа; многе их таласи од врућега песка савладају. 
Њихове кости показују пут кроз широке пустињске 
равнице. Она је и овде од велике користи: Немци 
од ње могу се научити да буду стрпељиви, мирни, 
послушни и да носе велике терете. 

Недалеко од нас пливају по малом језеру аус- 
тралски црни лабудови а из дубине баште, преко 
зелених жбунића, чује се рика лава. С десне стране 
један бели медвед, у своме гвозденом кавезу, про- 
пиње се и мумла, а с леве стране стоје две младе 
девојке и певају уз харфу. | 

Сви гости непрестано су жватали, мало брже и 
ситније него камила. Помисао да се међ оваквим 
дивљим зверовима налазимо, пријатно дејствује на 
госте што дођу да овде ручају. Кажу, да овде свак 
више једе Hero на другом месту. Многи болешљиви,. 
који иначе немају апетита, кад овде дођу, ждеру све 
што им се донесе. Зверска глад може да пређе на 
људе исто тако као и зверска ћуд. 

У овој зоолошкој башти између свих животиња, 
најпитомије су келнерке. Оне трче између нас од 
стола до стола, непрестано се смеше; можете их 
слободно руком миловати, неће да уједу. Лепе су 
и хитре као антилопе. Ручак је удешен према месту 
где смо ручали: сва јела, што су била од меса, само 
су у пола печена. Тигрови и Енглези воле да су им 


"после ручка крвави зуби. Имали смо добар апетит; 

јели смо као мебава. Ja сам шакама трпао у уста 
макароне; а мој другар, без ножа и виљушке, не- 
милосрдно је чупао крила од печенога пилета. Си- 
рото пиле! Да је пред курјака бачено, не би се ништа 
друкчије с њиме поступало. — „Опажате ли ви да 
је ова зоолошка башта учинила те ми данас једемо 
као наши суседи, дивљи зверови;“ рекох ја. „Ба!“ 
— одговори он, глођући ртењачу од пилета. — „Лон- 
дон, Париз и сва ова земља, што су друго него је- 
дан зверињак: једна велика зоолошка башта“. За- 
тим се мало осмехну. То је прва философска реч 
што сам из његових уста чуо, и први осмех што 
сам на његовим уснама видео. 

Даље смо ручали, ћутећи. Он је по свој прилици 
мислио о несрећама људскога рода, јер се двапут 
слатко осмехнуо. А ја сам размишљао о томе: чиме 
се управо разликује човек од осталих животиња 2 
Мојсије вели: тиме, што је човек подобије божије. 
— Он то може знати и рећи, јер је познавао Бога 
лично; видео га и с њиме се неколико пута разго- 
варао. Египћгни су мислили да се човек од друге 
животиње разликује тиме, што има бесмртну душу, 
коју су они први у човека пронашли. Јелински фи- 
лософ Платон држао је да је једини човек двоножна 
животиња без перја; Диоген исмејао га: очупао је 
петла и бацио га пред Платона и његове ученике, 
вичући: „Платоне, ето' твога човека!“ — Неки фи- 
лософи и теолози писали су и тврдили. да само 
човек има разум и говор. Многи државници мисле 
да се људи од остале животиње разликују само 
плаћењем порезе. Дарвин, коме признају да јеу 
томе испитивању најдаље дотерао, мисли да се чо- 
век од друге животиње разликује само палцем на 
нози. Он је даље казао и јасно доказао да је човек 
постао од мајмуна, но двадесет и.осам година пре 
Дарвина то је исто пронашао горди кнез Виндиш- 
"грец, кад је казао да човек почиње човеком бити 
тек од барона. — Премудри Соломон није никакве 
разлике налазио између људи и друге животиње. 
Он вели: „рекох у срцу свом за синове људске да 

им је Бог показао да виде да су као стока; што 
"бива синовима људским то бива и стоци, једнако 
им бива; како гине она тако гину и они, и сви имају 
исти дух; и човек ништа бољи није од стоке“. 

Кад свршисмо ручак, узмемо своје столице и 
пођосмо шетати по башти. Нисмо далеко измакли, 
а за нама дотрча једна келнерка, вичући: „молим, 
господо, ви сте платили ручак, али нисте платили 
и столице што сте собом понели“. „Ба!“ рекосмо 
ми. „Ах!“ повика она, „молим за опроштење, то 
нису наше столице“. Затим, врло застиђена, утече. 
натраг. Ми се кренемо даље кроз ову пространу 
башту, кроз ово малено царство животиња, да по- 
ходимо све отменије зверове. Прва наша посета 
била је цару животиња. Његово величанство беше 
отегло све четири ноге, и тихо почиваше, само је, 
кад смо спустили своје столице и сели према њему, · 
милостиво подигао мало трепавице, и свој немар- 
љиви поглед на нас бацио, па опет полагано очи 
затворио. Овакве посете њему су обичне. Гомиле 
људи, жена и деце заустављају се сваки час и гле- 
дају га. Ко га не би гледао! Лав је заиста прави 
цар. Али његов род умањава се, све ређи бивају, 
људска цивилизација не може да их трпи. Неће 
проћи двеста година, а ниједнога тога цара неће 
више бити на овој земљи; он не може да живи у 
суседству с просвећеним људима. 

· Пошто смо даље пошли и видели неке жирафе, 
тигрове и многе друге зверке, заустависмо се према 
слону. Он је право гледао у нас двојицу; познао је 
да нисмо Немци. У његовом погледу могли смо 
одмах приметити да није задовољан пруском владом. 
У Капланду, међу Хотентотима, међу дивљим црн- 
цима, уживао је он већу слободу, него овде међу 
просвећеним Немцима. 

Поред литванских бивола, африканскчх мајмуна 
и ангорских коза прошли смо брзо, па смо се за- 
уставили према етиопском магарцу. Сматрали смо 
како иде. како клима главом, како зева, како ушима 
стриже, и по свему уверисмо се да је заиста ма- 

гарац, он ничим се не разликује од европских ма- 
гаргца; он није невесео и жалостан, њему се врло 
допада што нема слободе и што је затворен у ову 
уску ограду. 

Кад смо изашли из зоолошке баште, нисмо 
ништа платили. Пред великим вратницама дочекао 
нас онај исти кочијаш са оним истим колима; ми 
онако исто седнемо, а коњи онако исто потрчаше. 
"Седели смо и гледали један на једну, други на другу 
страну и размишљали смо о прашини, о животињи, 
о људима. Право каже мој другар: овај свет и живот 


ништа друго није него једна зоолошка башта, човек | 


се само на кратко време случајно сврати, једе, пије, 
гледа лавове, хијене, жирафе, папагаје, мајмуне, сло- 
нове и магарце, па онда оде. Није било потребе ни 
да долази. 

___- Франкфурт је велика варош. Његови синови, за 
време своје републиканске владе, показали су многе 
грађанске врлине, и оставили су милионе на лепе, 
корисне и сиротињске заводе. Има више од педесет 
различитих таких завода. Ми смо се ослонили на 
кочијаша да нас води куда обично и друге странце 
води. Походили смо сва важнија места у којима 
смо заиста видели. оно, што смо у другим варошима 
много пута гледали. Свуда су нас врло лепо при- 
мали, и са највећом љубазношћу, негде форинту, а 
негде само половину за улазак узимали. Библиотеку 
и музеј, с особитим задовољством, гледали смо с 
кола. Нисмо хитали: железница — као што је ра- 
забрао мој другар, који је за повратак сву бригу 
на себе узео — полази у Кастел доцкан у вече. 
Имали смо још доста времена разгледати варош. 
Кад смо били преко великога каменог моста, кочи- 
јаш се осврте и рече: „Ово је река Мајна, за то 
се ова варош и зове Франкфурт на Мајни“. ја се 
прихватих за шешир, и рекох му за то објашњење: 
„благодарим“. После неколико корака OH се опет 
осврте и рече; „Кад су кишна времена, онда је ова 
река Beha; а кад суша насгане, онда је мања“. Ја 
се опет прихватим за шешир, и рекнем му: „бла- 

годарим“. Овај је кочијаш мудра глава: казао HaM | 


је две истине које ни један учен човек не може 
оборити. Преко моста кола су ишла тако полагано, 


да сам ја, кад смо били насред моста, изашао из 
кола. То исто учини и мој друг, а кочијаш, који 
није то приметио, продужи свој пут даље. Насред 


"моста има као неки балкон, и ту је гиганска статуа 


Карла Великога. Одатле је леп изглед. Крај те ка- 
мене статуе седнемо на своје столице, и гледали 
смо како се сунце спушта да зађе. Један пароброд 
долазио је низ воду из Вирцбурга, а неколико ду- 
гачких сплавова с дрвима, ишли су у Мајнц, а оданде 
ће, по свој прилици, Рајном, у Холандију. За Мајну 
кажу да је богата вином; ми смо гледали у њене 
таласе, и ниједне капље вина нисмо смотрили. 
Вечерња звона забрујаше с обе стране реке. Мој 
друг скиде шешир, подиже очи к небу, и рече: „киша!“ 
Заиста, неколико крупних капљи из облака, беше 
му пало на шешир. У томе и наш кочијаш врати 
се, нађе нас и одвезе у неку лепу гостионицу. Сала, 
где смо вечерали, беше пуна гостију; риба, што смо 
јели, беше пуна костију. Кад смо изашли из гостио- 
нице, густа помрчина беше обузела све улице, а 
киша је пљуском падала. Возили смо се право на 
железницу; по рачуну мога другара било је време 
поласку. Кола су ишла врло брзо. Опет смо прошли 
поред Гетеове статуе, која се у помрчини једва 
могла видети. Гете, при својој смрти узвикнуо је: 
„Више светлости!“ То су биле његове последње 


„речи; по свој прилици мислио је на Франкфурт, у 


коме су улице тако слабо осветљене. Немци су 
штедљиви и у светлости: кад стоји у календару да 
је месечина, они онда не пале све фењере. Ако какав 
облак, или какав Бисмарк, заклоне небеску свет- 
лост, они томе нису криви; божјој и министарској 
вољи Немци се не противе. 

Кад смо дошли на железницу, ја сстанем да 
платим кочијашу, а мој друг отрча да купи билете 
до Кастела, па ћемо одатле сутра у Визбаден. Од- 
онуд сам платио ја подвоз за обадвојицу, а одовуд 

ће он, и тако наши рачуни биће измирени. Умало 
се нисмо одоцнили. Железница већ се почела Kpe- 
тати кад смо ушли. Ветар и киша пођоше да за- 
једно с нама путују. У колима не беше много 
друштва. Затворимо прозоре, сваки се наслонн на 
своју страну, и после кратког жмурење а дугог 
зевања заспимо. Били смо уморни. Доклегод нисам. 
заспао, мислио сам на Гетеа и на оне лепе, или 
— ако хоћете — ружне речи: „Светина не плаши 
се ни од чега као од разума. Од глупости требало: 
би да се страши кад би могли знати шта је то 
страшно“. 

Само сам се једанпут пробудио и видео да се 
ништа не види. Лампа се угасила, сви у колима 
спавају, киша на пољу пљушти, а влак иде необич- 
ном брзином. Био сам задовољан да смо још далеко: 
од Кастела; наслоним се опет и слатко заспим.. 
Колико сам по други пут спавао, не знам. Онима, 
што су мртви и што спавају, време пролази брзо. 
Тек, кад кондуктер отвори кола, и викну: „дошли 
смо!“ пробудим се. Сви су излазили из кола, и ми. 
смо изашли; сви одоше којекуда, и ми морамо ићи. 
некуда. Кад смо изашли мало даље, ја погледам на 
све стране, затим рекнем моме другу: „Ми нисмо 
у Kacteny!“ — „Да где cmo?“ упита он. — „То je- 
дини Бог зна“ — одговорих му ја. У Немачкој свуда 
је обичај да сваки од бољих хотела има свој ом- 
нибус што чека госте; у једна таква кола седосмо,, 
и после неколико минута били смо у гостионици, 
где нам један дремљиви келнер отвори собе. Зора: 
већ беше близу. Нека песници и славуји у зору и 
о зори певају, ја само то знам, да је у зору нај- 
слађе спавати; зато легнем и одмах заспим. 

Кад сам се пробудио беше већ девет сати, за- 
палио сам цигару, отворио сам прозор, и онако, 
још необучен, ирегнуо сам се преко прозора 
и гледао сам на улицу. Свет је врвео тамо амо. 
Ношиво у простих жена беше друкче него око: 
Визбадена, иначе све је било као у осталим He- 
мачким варошима. Мало затим отвори се прозор: 

до моје собе; најпре сам видео дим од дувана, па 
онда цигару, затим нос и целу главу свога сапут- 
ника. Пошто је неко време гледао уз улицу, окрете 
се моме прозору, и викну: „ми нисмо у Кастелу“. 
_ „Да где смо2“ упитах ја. „То једини Бог зна“, од- 
говори он, затвори прозор и оде да се облачи. То 
исто и ја учиним. — После десет минута сиђем у 
«салон где се ручава, ту нађем њега и још доста 
путника: неки доручкују, неки читају новине. По 
белој кафи и по земичкама нисам могао познати у 
којој смо вароши. Кад смо готови били са доручком, 
платимо рачун, узмемо своје столице и пођемо кроз 
улице. Није никако у реду било питати у гостио- 
ници, пред оноликим путницима, како се зове ова 
варош. Треба се обзирати и на мњење осталога 
света. Шта би рекли они људи о нама! Доћи и 
ноћити у једној тако великој вароши, а не знати 
како се та варош 30Be! Кроз ваздух људи још не 
путују. Ставили би нас као неку реткост у новине. 
Известићемо се лако на улици. Когагод сретнемо 
3Hahe нам казати. 


Није нам ништа криво што смо први пут у овој 
вароши. Нова варош: то је нова забава за нас. А 
шта је друго читав овај живот него само једна 
забава, неким лепа и слатка, а некима ружна и 
горка2 Кад се та забава сврши, све се свршило; 
а после, сума тих забава равна је нули, Улице, кроз 
које идемо, прилично су лепе. Гледећи на неколико 
"старинских кућа учини ми се да смо у Либеку. Но 
Либек лежи на мору, а овде нема мора: може бити 
да је пресушило. Има различитих кућа и палата, 
али ни на једној не стоји написано име ове вароши. 
Различни људи, па им и куће различите. Људи се 
нису још сложили да имају једнаке капе, а камо 
ли да имају једнаку памет и куће. По свему што 
видимо можемо рећи да је ова варош жива: све 
има ноге миче се. Свуда чујемо само немачки језик, 
али у Европи се броје на хиљаде вароши, у којима 
«се говори тај језик. Ko би погодио у којој смо 

"ми вароши! A то нам је нужно знати, јер без тога: 
не можемо погодити где је Визбаден. 

Кад смо дошли на пијацу, заустависмо се код 
једне старе статуе. Гледали смо је дуго, али она. 
нам није могла ништа дуго казати, него да се зове 
Фридрих. Тако на њој стоји написано. То заиста 
није Фридрих Велики, јер има леп и прав нос.. 
Мотрио сам да се с каквим разборитим човеком 
упустим у разговор о овој статуи, па том прили- 
ком моћи ћу дознати и како се зове ова варош. 
Видим да иде, и да ће поред нас проћи један при-- 
стар мало погрбљен, и много мршав господин у 
дугачком капуту,-има у десној руци штап, под ле- 
вим пазухом неке дебеле књиге, а на носу наочаре. 
По овим знацима, сваки онај који је учио зооло- 
гију, може лако погодити да је то немачки профе-- 
сор. Кад је био према нама, ја корачим пред њега, 

прихватим се за шешир, и учтиво газапитам: „Го- 
_ сподине, би ли ми хтели што год о овој статуи 
казати?“ — Он се такође прихвати за шешир, ко- 
рачи мало с пута куда свет пролази, и поче ми 
казивати целу историју ратова за ослобођење Се-- 
верне Америке, и о стању немачких држава пре“ 
сто година. Он је своје причање одмах на оделења 
раставио. „Прво — говораше он — казаћу вам 
узроке постанка ове статуе; друго: средства новчана 
којима је подигнута; треће: ко је подигао ову ста- 
туу; и четврто: живот онога коме је подигнута. 
Дакле прво: — и онда причао ми је опширно, да · 
је Фридрих, пре сто. година, као њихов ландграф, 
владао овде. Кад је Северна Америка почела крваву 
борбу против Енглеза за своју независност, и кад 
је тада Енглеска за скупе новце тражила војнике 
по Европи; онда је тај исти Фридрих за двадесет 
и један милион талира продао Енглеској дванаест 
хиљада својих војника, које је Енглеска на осам 
година узела и послала у Америку, где су сви из- 
гинули. Тим новцима, што су добивени за дванаест 
хиљада немачких синова, украсио је- Фридрих своје. 
палате и далеко чувени парк што се зове Вил- 

хелмсхее; из THX новаца подигнута је и ова статуа. 
-— Док je он причао ја сам га два пута питао: 
„како се зове ова варош?“ А он ми је на то пи- 
тање свагда именовао по једну американску варош, 
где су се борили они Немци, о којима је говорио; 
држао је да ја питам за имена тих вароши. Пошто 
видим да све његово причање нема за мене же- 
љенога одговора, ја му се поклоним и захвалим на. 
објашњењу; он ме исто тако поздрави и оде. 
Kay се вратим и кажем своме сапутнику — који. 
је поред статуе, на својој столици, мирно седео — 
да нисам могао дознати име овој вароши, он ми 
рече, да ту не треба околишити, него просто и 
укратко питати првога кога сретнеш, Ja га послу- 
шам, и пошто смо ишли неколико минута, зауста- 
вим једнога, који имађаше озбиљно банкерско лице, 
па га упитам: „Господине, како се зове ова варош 2“ 
Он погледа у мога другара, који се по несрећи 
мало насмешио, затим окрете се мени, и опоро ми 
одсовори: „Господине, ја не допуштам да са мном 
шалу проводите!“ па љутито оде брзим кораком, 
непрестано гунђајући. Зарекох се да више никога 
не питам. 

Ишли смо даље, невесели и забринути, поред. 
најлепших дућана; пред сваким смо помало за- 
стали, јер беше изложено свакојаких прекрасних. 
ствари, осим штапова. Свет је врвео својим послом 
на све стране. Срећни људи! Сви су знали како је 
име овој вароши, осим нас двојице. Кад смо дошли 
према једном лепом дућану где се продају цигаре, 
видимо на великом стакленом окну, позлаћеним 
словима, француски написане ове речи. „Овде се и 
француски језик говори.“ То обрадује мога друга 
и одмах рече: „антрон!“ — Ja поновим ту исту 
реч, и уђемо у дућан, где ie једна плава, врло лепа 
девојка продавала цигаре. Говори брзс и добро 
француски, а уза сваку реч смеје се и шали. Сед- 
немо обојица. Она нам изнесе десет кутија цигара 
и са сваком кутијом изговорила је много речи, ка- 
зујући какве су цигаре, одакле су, и пошто су. 


150 ЉУБОМИР П. НЕНАДОВИЋ бое... 


Разгледали смо и бирали цигаре. Требале су нам. 
на пут. У томе, иза својих леђа, чујем неку цврку, 
чокренем се, и видим неколико кавеза са врло ле- 
пим птицама. „је ли вам и то на продају?“ упитах 
ja. „Све штогод видите у дућану!“ одговори она, и _ 
хитро донесе кавезе, и поређа их испред нас. Оста- 
висмо цигаре и загледасмо се у птице како под- 
скакују у својим малим кућицама; а она је њихово 
певање најлепшим речима хвалила. Кад joj рекосмо 
да смо дошли из Визбадена, где смо само на кратко 
"време, ради лечења, и да нам не требају птице, 
сона опет настави: „купите па их коме поклоните. · 
Какав је то прекрасан дар! Најлепша би се дама 
‚обрадовала!“ Право каже. Жене и мачке воле врапце. 
При том, ове су птице од велике реткости, а и 
кавези од жице још су већа реткост: исплетени су 
врло ретко. Лепшега поклона за моју газдарицу у 
Визбадену не бих могао наћи: она воли птице; 
‘сваки дан, кад дође с пијаце, чујем је да говори о 
гускама и кокошима. Без дугог размишљања пла- 
тимо обојица по једну малу кутију цигара и по 
"један кавез са жутим птицама. 
Кад смо устали да пођемо, мој другар одважи 
се, и рече: „Ова је варош лепа!“ — „Као рај!“ 
"одговори она. „И девојке су у њој лепе!“ рече он 


„даље. „Као анђели!“ одговори она, смејући се. „Драга 
, 


моја госпођице — настави он даље, милујући je 
родитељском руком по образу, — кажите ми како 
‘ce зове ова варош?“ „Драги мој господине — од- 


говори му она оним истим полаганим тоном — ова 
‘ce варош зове Нетушепа!“,: и превијала се од смеја. 
Сад му ја притечем у помоћ, и рекнем јој: „ја вам 
се заклињем да он не зна како се зове ова варош; 
зато кажите my!“ — „А што му ви не кажете2“ 
одговори она. „Не знам ни ја, зато вас, без сваке 
шале молимо, кажите нам како се зове ова варош?“ 
— „Лондон!“ повика она, и тако се гласно смејала 


да су и наше птице почеле у кавезу играти и певати. 


‘ На француском језику значи: „не дирајте“. 

Она нас држи за Енглезе. То је дало прилику 
моме другу те ме запита, кад смо даље улицом 
ишли: „Ви нисте господине, Енглез2“ — „Нисам! 
„А Bu?“ — „Нисам ни ја“. — То је све наше по- 
знанство. Сазнадосмо да нисмо Енглези. Полагано 
смо ишли даље. Обадве моје птице почеле су гласно 
певати; оне су, по свој прилици, познале да их је 
купио невешт песник, па су хтеле да покажу како. 
ваља певати. Гдекоји, што смо их сретали, застај- 
кивали су и завиривали су у наше кавезе, особито. 
жене; ретко је која прошла а да није узвикнула: 
· „ах, лепе птице!“ — Идући тако, наиђемо на једну 
велику књижару. Напољу беше изложено књига на. 
различитим језицима. Ја обично код сваке књижаре 
радо се зауставим и гледам изложене књиге. 110 
натписима погађам и читав њихов садржај. У књи- 
жарама највише износе на углед беспосличке, за- 
бавне књиге, јер они, што беспослени иду и блену 
по дућанима, жељни су нове забаве. Научне књиге 
морате тражити, забавне књиге трче саме за вама. 
Између књига што су изложене биле, видимо једну 
француску, на којој пише: „Лек против дугог Bpe- 
мена на железници“. — Нама је дуго време и осим 
железнице. Мом сапутнику допаде се наслов те 
књиге, с тога уђосмо у књижару те је он одмах. 
купи и плати. Изнеше нам још много нових књига, 
међу којима, као најважнију, показаше нам роман: 
„Човек што се смеје“. — Читао сам и француску 
и немачку критику о томе најновијем делу Виктора. 
Хига, и рекао бих да би му боље доликовало да 
се зове, „Човек што плаче“. Французи за тај роман 
веле, да је у њему људски ум показао до које се 
висине може подићи у глави једнога поете; а немачка. 
критика каже: опет појавило се једно страшило у 
француској књижевности а брука и срамота за разум 
људскога рода; опет из француског болеслог мозга 
искочила је једна грдоба, која понижава човека. 

Све, што је Викгор Хиго до сада написао, про-- 
читао сам. Што не бих и ово читао2 Одвојим на. 
страну све свеске, и пошто их платим, видим да ie 


Е 


152 ЉУБОМИР П. НЕНАДОВИЋ 


цена одвећ велика: двадесет и четири енглеска бив- 
тека жртвовати за један роман! Што је много, 
много! Греба човек да купује хране своме духу, али 
не треба ни своје тело да заборавља. Нигда нисте 
видели дух без тела, а сваки час виђате тела без 
духа. Сваки трбух то је једна прекрасна библиотека. 
М мој другар беше одвојио неколико, по корицама 
судећи, лепих књига. | 

Докле су нам момци спремали, и у два пакета 
«савијали, купљене књиге, ја се загледам у једну 
мапу Европе. Књижар одмах приђе и хвалио ми је 
ту карту, на којој су означене најновије железнице. 
Срећна мисао паде ми на ум, и ја га са страхом 
запитам: „где смо ми сада на овој карти?“ — „Овде 
мо!“ одговори он, и метну прст на варош Касел. 
— „Дакле Касел!“ рекох ја гласно. „Касел!“ повика 
мој друг и пљесну се рукама. „Откуда ми у Каселу?“ 
товика наново OH. — Књижар и обадва његова 
момка само су гледали и нису могли знати што 
нас је та реч Касел толико зачудила. 

Ишли смо улицом даље без бриге. Носили смо 
у једној руци кавез, у другој столицу, а под пазухом 
пакет с књигама. После неколико корака срете нас 
једно момчг, и понуди се да нам те ствари понесе. 
Ми My Ux радо предамо: сметале су нам ићи и раз- 
говарати се. После дугог размишљања, мој друг 
сетио се шта је томе узрок те смо целу прошлу 
ноћ место на запад ишли на исток. У Франкфурту, 
_ кад је искао билете за Кастел, они га нису разу- 
мели него му дали за Касел. „Ах, — повика он — 
како су глупа имена немачких вароши! Тако сам 
лане хтео да путујем у Линдау, а они ми дали билет 
те сам отишао у Ландау“. — После кратког дого- 
вора, закључимо да се истим путем не враћамо у 
Визбаден. Прошле ноћи видели смо пределе, идуће 
ноћи треба да гледамо друге. 

С десне стране наше улице, у једној малој башти, 
где беше и лепа чесма, седе и многи гости и пију 
пиво, а на чесми само чаше перу. Свратимо и ми 
да угасимо жеђ. Осим хладног пива и оне вруће 

визбаденске воде ништа друго не пијемо. Лекар нам 
узео свакоме по пет форинти, кад нам је забранио. 
вино; узеће нам опет толико кад нам дозволи. 
Другом једном лекару дали смо четири форинта 
док нам је одобрио да можемо умерено пити. — 
Ми смо сели у ту лепу башту и попили две чаше 
пива. Казасмо келнеру да послужи пивом и нашега 
момка, што беше остао изван баште. „Знате ли ви 
што о Каселу?“ упита мој друг. „Знам толико да 
Касел није Кастел“ одговорих ја. Он се слатко осмехну 
и подиже шешир за знак благодарности на томе 
објашњењу. 

Пошто смо се добро одморили, пођемо даље; но 
нигде не видимо момка с нашим стварима. Питамо 
келнера где је онај наш момак коме је он дао две чаше 
пиваг А он пружи руку на једног кочијаша што 
стоји беспослен поред својих кола, а онога дечка, 
што носи два кавеза, две столице, и два пакета 
књига, није нигде ни видео. По свој прилици он је 
одавно отишао својој кући и однео наше ствари. 
Ми смо криви; требало је да смо га непрестано 
пред очима имали, а ми се нисмо нигда осврнули 
да видимо иде ли за нама. Ах, таква превара да 
нам се догоди у земљи философије, религије и по- 
штења! Све моје добре мисли о Немцима — које 
сам као Словенин могао имати — поколебају се. 
Мој другар — познало му се на лицу — врло се 
радовао томе случају, јер сваком приликом он је 
кудио а ја хвалио Немце. Сад већ и ја се потпуно 
уверих да они не вреде много; продаду нам за го- 
тове новце кавез и столице, па нам после украду; 
сутра ће их продати дрљгим путницима, па опет 
украсти. Тако је лако трговати. Знао сам да су 
Немци, за време Лутерово, поправљали десет запо- 
веди божји, али да су ону заповед о крађи убла- 
жили, то тек сад видим. 

Кочијаш, што је попио наше пиво кад смо били пре-- 
ма њему, скиде капу, отвориколаи рече: „изволите!“ — 
Ми уђосмо и седосмо. Пре свега питали смо га: је ли ви-- 
део једно момче што носи два кавеза, две столице и. 

два пакета књига2 Он рече да није видео. За тим 
смо га питали: кад полази железница у Емс? Он 
нам каза да имамо времена још читава три сата. 
Рекосмо му да нас вози по вароши неко време, 
затим на железницу, где смо наумили ручати, јер 
подне беше превалило. Кочијаш возио нас дуго 
кроз неке широке улице, преко неких округлих 
пијаца, испод неких густих липа. Све је било тако 
лепо, да се човек не може гледањем наситити кад 
је — гладан. 

Сваки час пролазили смо поред прекрасних па- 
лата. Пред музејом кочијаш је стао и желео да 
изађемо и да прегледамо оне збирке које је он, 
као неко чудо хвалио, а које нигда није видео. 
Музеј с поља заиста је леп: изгледа, са својим 
великим стубовима, лепше него париски Одеон, 
фронт му је украшен са шест великих кипова, међу 
којима сам познао само философију по њеном озбиљ- 
HOM и глупом лицу. Ми не хтесмо изаћи, него 
кажемо да нас вози даље: у колима слађе уживамо 
своје дуго време. После дужег вожења наша кола 
стадоше пред једном великом црквом. Кочијаш · 
тражи прилику да коње одмори, а да му се и за 
време одмарања плати. Неки старац изађе и до- 
чека нас с речима: „ово је црква светога Мартина; 
'изволте да вам покажем њене знаменитости и ста- 
рине.“ Полазећи за њим, упитасмо га: „јесте ли 
видели једно момче што носи два кавеза, две сто- 
„лице и два пакета књига?“ Он одговори да није · 
видео. За тим нам прича о постанку ове цркве: 
казао нам да је тороњ половину толико висок ко- 
лико страсбуршки тороњ, и да се са тога тороња, 
почем је у средини, види сва варош и све њене 
околине, које су, због њихове неописане лепоте, 
многи путници описали. Познао нас је, по говору 
и по ћутању, да смо странци из далеких земаља, 
та нам је причао многе догађаје из хесенске про- 
шлости, што ми нисмо марили слушати. Касел, са 
својих четрдесет хиљада становника, био је рези- · 
„денција, престоница, хесенске кнежевине, мале али 


> КЕ. 


т“ МЕ ут Ег я 
ЗА ЕМ 5, 5 „= | > РФ. 
А ~ А у 

9 5 У 
“> и - 


| 


ПИСМА ИЗ НЕМАЧКЕ 155 


напредне државе; но Пруска, пре четири године, 
то је све, заједно са сним високим тороњом, од, 
један пут прогутала. Поред историје о цркви, при- 
чао нам је и гдекоји комадић из своје историје.. 
Жалио се да је остарео и ослабео, небројено пута 
споменуо је Бога, а два пута споменуо је Његово- 
Величанство краља хановеранског; говорио је с 


= њиме овако као што с нама говори. — Проводећи 


нас кроз све углове ове знамените цркве, показао: 
нам је и објаснио многе стародревне реткости. Све 
је било особите лепоте. Ми смо гледали и непре-- 
стано се чудили — куд се здеде онај обешењак 
с нашим стварима 2 

Одатле одвезли смо се управо на железничку 
станицу. 

Од свију палата, што их Касел има, најлепша 
је и највећа железничка станица. То је право чудо. 
Не зна човек чему више да се диви: или вештини, 
или лепоти, или онима многобројним одељцима. 
Такве железничке зграде нема ни у Паризу, ни у 
Стутгарту, и нигде у Европи. У старо време над-- 
метале се вароши која ће лепшу и већу цркву по- 
дићи; данас надмећу се у зидању железничких ста- 
ница. Акрополис у Атини, Света Софија у Цариграду 
и Пантеон у Риму ништа нису према величини и 


· · лепоти ове железничке станице у Каселу. Пошто 


смо ту дивну зграду прегледали на фотографисаној 
слици, сели смо да ручамо. Тек што смо ушли у 
салон где се ручава, а оно момче дотрча к нама, и - 


< донесе нам све наше ствари. Мој другар намршти 


~ 


се, а ја се радосно осмехнух и даривах тога по- 
штеног Германца више него што се надао. Он нам. 
показа да је птицама усуо чисту воду и MeTHYO- 
хране, што им може два дана трајати. Немац — 
мисли на буд-ћност, брине се и за прексутра. 
Према великој згради, где смо ручали, учинише 
нам се врљо малени бивтеци. Но имали смо и врло» 
великих ствари, а то беше; велики рачун за ручак. 
Железница, на којој смо се из Касела кренули, 
ишла је необично полагано до Гисена. Ту се раздваја 

пут на пет различних страна. О Гисену .само толико 


знамо да има универзитет; но његови професори слабо 
светле: и кад смо дошли и кад CMO пошли беше јака по- 
мрчина. У Вецлару, докле смо спавали, сетио сам се Ге- 
теа; код те вароши десио се онај догађај, о коме ону 
своме „Вертеру“ онако нежно пише. То јетако вешто и 
лепо написана приповетка, да су многе девојке и млади 
момци, са истом књигом у воду скочили и удавили 
се. Виктор Хиго, поред све своје вештине, не уме 
да напише такву књигу за нежно срце императора 
Наполеона. Због његових књига још ниједан вла- 
далац није скочио у воду. 

Предели, кроз које смо даље ишли, бреговити 
су и тако лепи да путнике занесу у неки пријатан 
«сан, можемо рећи у право спавање. Кад смо се 
пробудили били смо у Емсу. — Хтели смо по Ba- 
роши проћи, па одмах даље путовати, но птица 
мога другара разболела ce: нити што једе, нити по 
кавезу скаче, најежила се па куња. За то смо мо- 
рали одсести у гостионицу, да преданимо и ноћимо. 

Шетајући по лепим шеталиштима дошли смо на 
извор вруће, минералне, воде; ја попијем пуну чашу, 
мој другар није хтео, већ осврте се тамо амо, док 
нађе доктора, па га запита: „Кад ја пијем визба- 
денску воду, смем ли пити ову воду“ — „Немојте 
то чинити!“ рече му доктор, прими два форинта, и 
оде онима што наливају ту воду у стаклета. После 
неколико минута ја се уверих да то и није био ле- 
кар, већ неки човек што надзирава да се око из- 
вора држи ред и чистота. 

_ Целога лета Емс је пун велике господе а малих 
људи. Аристократија свију народа долази ту као на 
«олило — а и јест вода малко слана. Међу гостима 
видите само екселенције. У парку и на врућим из- 
ворима сваки час сретате владаоце, велике и мале; 
велики стоје свуда под стражом и надзором поли- 
ције, а они мали иду слободно кудагод хоће. Сујетни 
"грофови, барони и дипломати кад се врате из Емса, 
у CsaKOM друштву само причају како су се разго- 
варали са царевима и краљевима. Кад говоре штогод 


ја 

о политици, они ће вам често рећи: „то сам чуо 


из уста његовог величанства“. — Купатило Емс ле- 
ковито је само за телесне болести. 

Варош није велика али разликује се од других · 
немачких вароши тиме, што нема универзитета ни 
Гетеове статуе. Ручали смо, по француском обичају, 
у вече. Они, што су седели око нас, говорили су 
само о политици, о новчаном курсу и о ренти. Спо- 
мињали су Шпанију, Русију и запето стање између 
Пруске и Француске. Ништа нису више знали но 
што стоји у свима новинама. Говорили су о пруском 
краљу, који се још бави у Емсу, и сажаљевали га 
што се на његову старост наваљују тако велике 
бриге. — Цар руски већ беше оставио Емс, и от- 
путовао у Петроград. Кад је хтео дауђе у кола, на 
његовом лицу сви су приметили симпатије за не- 
мачку политику. При растанку три пута се загрлио 
и пољубио с пруским краљем. 

· Сутра дан болесна птица беше сасвим здрава и 
весела. Мој другар поуздано држи да јој шкоди во- 
жење на железници. Тога је мњења била и гости- 
оничарка, за то ми предложи, и ја пристанем, те 
погодисмо фијакер, да нас вози до Визбадена. То 
је лепа даљина, али сулепи и предели кроз које се 
путује: све сами брегови, а где нема брегова ту су 
равнице и долине. Кола су нам лепа и отворена. 
Полагано смо путовали. Где смо хтели, стали смо; 
кад смо хтели, пошли смо. Нигде нам није оно ђа- 
воље железничко звонце, тај обад за путнике, пре- 
кинуло ручак или вечеру. Кавезе смо привезали код 
кочијаша, столице и књиге метнули смо на предње 
седиште. Осим тога имали смо још два пакета, а 
то су прљаве кошуље, јер смо у Емсу купили не- 
колико чистих кошуља: биле су нам нужне за пре- 
обуку. 

Путовали смо кроз шуме, њиве и ливаде; свра- 


Бали смо у лепа села и варошице. Сваки час сре- 


тали смо путнике и путнице на колима, на коњима · 
и пешке. Има странаца, који, заједно са својом по- 
родицом, целога лета врљају по овим прекрасним 

местима. Овуда су на све стране добра минерална: 
купатила: ни два сата нису удаљена једно од дру- 
гога. У најмањем селу нађу путници добру гостио-- 
ницу и повољан дочек. Свуда видите сретну и за- 
довољну чељад. Немачка друштва тако су уређена. 
и удешена, да вам се чини да сваки живи само на. 
корист и на задовољство својега ближњег. Нигде 
не видите пакости ни зависти. Свак се радује туђем. 
добру, свак сажаљева туђу несрећу. Ово је земља 
где се брину да и стока осети благодети питоме 
цивилизације. Сваки човек обавезан је да човечно 
и са својом стоком поступа. У сваком зверском- 
владању човек престаје бити човек и постаје звер. 
Немац свагда је човек према волу. 

У Швалбаху иу Шлангенбаду задржали смо ce 
најдуже. То су врло мала места, али су њихове воде 
разглашене по читавој Езропи. У Швалбаху, између 
три извора, један се зове вински извор. То је тако: 
јака, кисела, вода, да вас може опити, ако је много: 
пијете — с вином. Ни лекари ни гостионичари не 
дозвољавају да ту киселу воду сипате у вино. — 
Шлангенбад (што ће рећи: змијско купатило) има. 
мутну воду, и само се употребљава за купање. То: 
је женско купатило. Других гостију готово и нема. 
Ту, из далеких земаља, долазе само жене. Но то- 
купатило није добило такво име по женама што се 


ту купају, него по неким малим змијама што се око. · 


те млаке воде у мноштву налазе. Шлангенбад је у 
сваком погледу врло лепо место; сама га природа, 
из учтивости према женском роду, украсила Куд- 
год погледате, срета вас нека необична миљина; све 
је пуно цвећа и различита воћа. Тој лепоти додајте: 
још жене и змије, па имате прави Адамов рај. | 

Одатле дошли смо за три сата у Визбаден, у 
потпуном здрављу, и ми и наше птице, и наше 
столице, и наше књиге, али без штапова. А штапови 


су врло потребни за људе што, беспослени, по ваз- 


дан само шетају. 

XV 


Има неколико дана нисам читао новине. То je 
најбољи знак да ми је време прошло брзо и при- 
јатно. Ja их обично сваки дан много читам; оне ме 
забављају. Данашње новине, то је јучерашња исто- 
рија света. И онда, кад се у свету ништа важнога 
не догађа, новине су пуне; читате их као кад једете 
лубеницу: непрестано жваћете, а ништа, осим воде, 
у устима немате. 

Стари људи најрадије читају новине: то су за 
њих последњи извештаји о раду и животу људскога 
рода. Та занимљива историја пред њима ће се брзо 
затворити. После кратког времена они неће ништа 
знати шта се на овој земљи догађа. 


Кад сам данас ступио у визбаденску велику чи- 
таоницу, зауставио сам се на прагу широких врата, 
одакле се може гледати у две велике сале; оне су 
пуне људи и жена. Стотине новина и брошира, на 
различитим језицима, леже по столовима. Два момка, 


обучени у фине црне хаљине, свагда ту стоје, и ако 


нећете да се крећете са своје столице, они вам до- 
носе листове које желите. Занимљиво је сматрати 
људе у сваком њиховом послу, па и онда кад новине 
читају. Погледајте на ову различиту множину света 
што седи и чита, па после заустављајте. свој по- 
глед редом на свакоме, и видећете да је то лепа 
забава. Нико не седи уредно. још није измишљена 
и начињена столица, на којој би беспослени људи, 
по својој вољи, могли седети. Сви држе по једне 
новине у руци; читају их онако као што и ручају 
— без апетита. Онај старац заузео читаво канабе: 
< једне му стране стоји бурмутица и марама, с друге 
стране шешир и рукавице; он само преврће листове 
и кроз наочаре гледа илустроване лондонске новине. 
На другом канабету седе две младе и лепе даме, 
обе држе по једне новине, али и не гледе у њих; 
оне се полагано разговарају и очима по читавој 
сали тетају, по свој прилици оговарају све оне, на 
којима њихов поглед застане. Недалеко од њих 

удубио се један господин у енглеске новине, 7ајмс. | 
Он се не помиче, новине га сасвим заклониле; од. 
читавога његовога тела види му се само једно уво 

и врхови од ципела. Неколико њих, с новинама у 

руци, гледе кроз прозор. Један пруски официр у 

левој руци држи своју капу, а прстима десне руке 
полагано удара неки марш. Недалеко од њега, на 

кожној широкој столици, дрема један старац, на- 
очари му спали на бркове а новине на земљу. Усред 

сале, за округлим великим столом, седе два риђа. 
господина, по свој прилици Енглези, скрстили руке 

на прсима, опружили ноге, наслонили леђа на по- 

вијене столице, и обојица гледе у таваницу; човек 

само онда, када нешто рачуна, или кад тражи да 

се нечега сети, или кад жели да му дођу мудре 

мисли, или кад призива божју помоћ, подиже своје 

очи горе, право у таваницу. 

У врху сале, на једном узвишеном дивану, из- 
међу два велика прозора, као какав председник, 
једна млада Францускиња, пребацила ногу преко 
ноге и седи. Све су хаљине на њој црвене. Рука- 
вице, марама, ципеле, лепеза: све је од најцрвеније 
боје. Накит на глави, око врата, на рукама, само 
су фини црвени корали. Ниједнога кончића, што се 
на њој види, нема од друге боје. Осим тога, њена. 
лепа коса и обрве обојене су наіфинијом црвен- 
кастом бојом тако вешто, да би скаки рекао да је 
с таквом косом рођена. То јој све за чудо доликује 
према њеном белом лицу и п авим очима. Ко год 
подигне очи с новина, и нехотице погледа на ону 
страну где она седи. Она јасно види да је сваки, 
осим жена, признаје за эрву лепоту. У једној руци 
држи париски, шаљиви, лист, „Шаривари“, а у дру- 
гој растворену лепезу. Чита, често се осмехне но: 
не ономе што чита; каткад се гласно насмеје, и 
онда сви подигну очи са својих новина и у њу по- 
гледе, нико се не љути што им тишину пресеца. 
Она не гледа ни у кога, јер зна да сви у њу гледе. 

Усамљени, код последњега прозора стоје три 
млада господина; брижљиво су обучени и очешљани,, 


и питу 

имају и нове рукавице на рукама; за њих читање 


нема никакве забаве, често гледе у сат и међу собом 
шапћу. То су зацело новаци, сад су први пут дошли 
у оваква купатила, све им је ново и необично; са 
нестрпљењем очекују једанаести сат, кад се обично 
отвара банка за играње. То је за оне који први пут 
приступају тој игри исто тако страховито, као и за 
оне“што први пут у битку загазе. И за једно и за 
друго треба много времена док се човек навикне. 
Јуначко срце и на једном и на другом месту свагда 
ризика, али свагда не добија. 

У другој сали, где обично стоје важније поли- 
тичке новине, људи су много озбиљнији, главе су 
у ного ћелавије, трбуси много узвишенији. Они чи- 
тају уводне чланке, телеграме и извештај о берзама. 
Они се боје рата више него артиљеријски коњи. 
Кад се мало шушве о источном питању, све акције 
падају, а са акцијама падају и смањују се њихови 
трбуси. Много их сада узнемирује што се Француска 
и Пруска препиру због тога да некакав пруски принц 
не дође на шпански престо. Из те, за сад дипло- 
матске и новинарске борбе, може рат изаћи. Љу- 
дима и државама што се мрзе најмање штогод 


_ треба па да се потуку. По париским улицама већ 


вичу: „у Берлин, у Берлин; — Немци у Берлину 
мудри су, па ћуте, само гдекоје новине поручују 
Французима: „Ако дође до рата, нећете се ви нигда 
више ни воде напити из Рајне“. 

- Читао сам новине док у обе сале није настао 
жубор. Једанаести сат још потпуно није избио, a 
већ сви бацају новине из руку, заборављају поли- 
тику, траже своје шешире и полазе у жестоку борбу: 
место триста хиљада војника, банка са триста хи- 
љада франака, стоји против нас. 


XVI 


__Странци су оставили Визбаден; camo су остали 
још Руси и Енглези, а и они се спремају да одлазе, 


_ Француска је објавила рат Пруској. Кад је тај глас 


пошао, онога часа сви cy се Французи кренули Ha 

_ ЯАР Це 


пут за своје отачаство. Један официр, који је седсо 


до моје собе, полазећи рече ми: „До виђења! Ако 
останете овде још две недеље, видећемо се опет; 
ја Бу доћи с нашом војском!“ — Ал не рече Фран- 
цуз ако Бог да. 

Први глас о објави рата поразио је ову варош. 
Сваки час могли сте видети жене да плачу а људе 
врло узнемирене. Није им друкчије било него као 
да је објављена пропаст света. Сваки зна и говори 
да ће се главне битке, као и у негдашњим ратовима, 
догађати овуда, између Франкфурта и Визбадена. 
Рајна ће се застидети деветнаестога века; њени 
таласи поруменеће од крви два најпросвећенија на- 
рода. Немци и Французи, оно што су као добри 
суседи, кроз дуге године, великим трудом и трошком 
подигли и створили, крећу се сада да ‘са још већим 
трудом и трошком оборе и разруше, поред све ци- 
вилизације и велике образованости враћају се они 
у варварска времена, да пале села и вароши, да 
пљачкају мирне раднике и да газе коњским ногама 
нејаку децу. 

Затворите своје књиге, о учитељи и правници! 
Закључајте црквена врата, о Христови свештеници! 
Ваш је труд бескористан, доклегод могу поједини 
демони ваше речи и све законе да униште, доклегод 
могу два крунисана човека осамдесет милиона до- 
брих суседа и пријатеља, кадгод хоће да заваде и 
да закрве!... 


XVII 


Брзо се варош повратила од свога првог страха. 
Жене убрисале сузе, и с поуздањем спремају своје 
људе на војску; старци поносито подигли главу, 
деца трче улицама и весело певају ратне песме. 
Све немачке државе, сваки Немац, ма где он био, 
гракнули су за одбрану Рајне. Келнери што су нас 


послуживали, кочијаши што су нас возили, трговци 


и занатлије што су у својим дућанима седели, сељаци 
што су своје њиве орали: све је узело пушку и 
отишло певајући на војску. 

Синоћ је последњи концерт био у парку, велика 
војена музика свирала је, а из неколико хиљада грла 
орила се песма: „Буди спокојно моје отачаство!“ 
— Не можете више познати оне мирне Немце. 


 Нигда их досада нисам видео у оваквом витешком 


гневу, у оваквом патриотском одушевљењу. 
Прокламација француска наслања се на прошлост, 
а немачка на садашњост. „На коју год страну по- 
ђете, наћићете славне трагове ваших дедова!“ вели 
Наполеон Французима. — „Свет ће тек сада познати 
нашу праву снагу, кад смо сложни!“ вели стари 


Виљем Немцима. 


XVIII 
(Обервезел) 


Оставио сам Визбаден; његове улице загустиће 
рањеници; у његовом питомом парку стајаће бате- 
рије с топовима. Дошао сам на најлепше обаге Рајне, 
у ово малено, скровито· место, међу ове мирне бре- 
гове. И довде допире талас рата, али јаук његов не 
чује се, димови од запаљених кућа не виде се. 


XIX 


Дан је био врућ и несносан, пријатно вече дошло 
на лаким крилима тихога ветра. Заједно са ситним 
таласима, у маленом чуну, пловим низ Рајну; месец 
осветљава старе разва ине градова и кула. Те ру- 
јине, развалине, најлепше изгледају на месечини. 
јер и сама месечина шта је друго него рујина сун- 
чане светлости, која се одбија са рујине једне пла- 
нете 2 

Летња тиха ноћ два дара доноси: сан и мрак. 
Обалама Рајне донела је само мрак, и то непотпун, 
месечина га квари, месечина, која нити је виде"о 


_ни помрчина; она је као лице мртваца: хладна, 


бледа, нема; она је сунце туге, уточиште буднога 
сањања. 

Радо гледам у звезде, у оне сјајне пегице на 
плавом небу, у та светила светова. Ко се може 


_ довољно о њима наразмишљати! To су златне 

јабуке бачене по ваздуху, које немају где пасти, 


које немају о што ударити. Оне су сунце, као што 
је наше сунце, око њих плове милиони земаља, као 
што је наша земља. Простор нема својих граница, 
време нема својега свршетка и човек опет — раз- 


мишља. У глави његовој имају две чудне брзине, · 


брже су од светлости, хитрије су од муње. Оне 
звезде далеко су билионе миља, а поглед у једном 
тренутку целу ту даљину претрчи. Између звезда 


и очију нема даљине, нема простора. Но то суи 


последње тачке до којих поглед може продрети. 
Мисао — мисао иде брже и даље; мисао иде у 
бесмис .еност. Мисао иде милионе година у прош- 
лост, милионе у будућност. 

Садашњости нема; садашњост је атом времена 
који не траје дуже од једнога тренутка. Све је друго 
прошлост или будућност. Прошлости нема; милиони 
столећа ишчезли су, умрли су, претворили се у 
ништа. Будућности нема, она није рођена, она само 
по једну капљу, по један свој минут пред нас баца. 
— Свест о бескрајности простора и вечитости вре- 
мена, та свест доводи човека у несвест. С тугом 
човек осети ствоју малену снагу, у тешком очајању 
враћа свој поглед од звезда, ничице пада на земљу, 
и, целивајући је, виче: ја сам твој прах, први ветар 
разнеће ме!... 

С обале чујем вреву; Војници пролазе и весело 
певају: „Наша лепа Рајно, ником те не дамо!“ 
(Осам десет милиона душа, с обе сране Рајне, ову 
красну ноћ проводи мислећи и сањајући само о 
биткама и победама; а триста милиона нестрпљиво 
очекује да сване, да чују гласове са бојнога поља, 


и да се тиме забављају. — Опет потпуна тишина, 
ни мали таласи не чују се, они се роде и умру 
ћутећи. | 


Радо гледам у ону тиху и глуву ноћ, у овај 
бледи месец што плови преко неба. Видим јасно 
да наша земља није усамљена у овом простору; он 


ме довољно уверава, да осим наше земље има још. 


сличних земаљских светова, Месец и наша земља 

умешени су од једнога истог теста; месец је мањи 
од земље, па и његов је живот краћи; пре се охладио, 
умро је. Његове планине и долине nycre су. Месец 
је негда живео, био је што и наша земља: по њему 

_ су жуборили поточићи, цветале руже, пасли јелени, 

_ летеле птице. Имао је своје дане славе, своја лета 
и пролећа; био је, можебити, сунце негда. То је 
прошло. Један тако мали свет као он морао се брзо 
охладити, морао је пре наше земље опустети, изу- 
мрети. Месец је мртва земља. То је земља без воде, 
без ваздуха, без топлоте. Тишина, мртвило и љута 
зима владају на томе тужном свету. Светлост, што 
ноћу земљи шаље, то je жалосни жижак са гроб- , 
нице, Наша земља јоште живи, она је већа од мє- 
сеца, она треба више времена да се охлади. Лешина 
месеца, прикована за земљу, вуче се за њом. Наша 
земља са страхом гледа у њему своју будућност, 
коју ништа не може променути; ћутећи, једно дру- 
гом позајмљују светлост што добивају од сунца. 
Наша земља, кад се охлади, то ће исто бити: опу- 
стеће, умреће. Нестаће на њој биља и животиња, 
усануће вода и ваздух. Свако вече месец је опомиње 
на њену страховиту судбину. 


јадан месече! Толика твоја просторија па немаш 
ниједнога мрава да се по теби миче, ниједне травке 
да на теби расте, ниједнога цара да на теби влада, 
ниједнога пристера да жртве приноси и богове слави! 
Можебити да си сада савршенији и срећнији, кад 
је све на теби изумрло; можебити да наша земља 
тежи и једва чека да дође у то савршенство, које 
ми зовемо мртвило. Блаженство долази после смрти. 
Можебити да се наша земља осећа врло несрећна 
с тога, што производи биље и животиње. На сваком 
телу кад се разболи, кад крепа, појаве се различне 
животиње. Наша је земља болесна, врло болесна, 
откако су животиње по њој почеле гмизати. Страшна 
је њена болест кад се већ и човек на њеној кожи 
закотио. Огањ, то је лепота, светлост и чистота. 
Земља је најсрећнија и најсавршенија била онда, 

кад је пламтела, кад је сама својом светлошћу 
блистала. 

Срећан си, месече, што си хиљаде миља далеко 
од земље! Да си мало ближе, Енглези би те насе- 
лили својим колонијама; папа би ти послао хриш- 
ћанску Веру; султан би те приденуо на свој барјак; 
краљ би те пруски бомбардао, а словенска цензура 
избрисала би те с неба, јер сувише светлиш. 

Јадан месече! Залуду озго. светлиш, на земљи 
је ноћ! — И кад сунце стоји ту где си ти сада, и 
онда је међу људима ноћ, тамна и мрачна ноћ. 
Између 1500 милиона глупих, ропских и сујеверних, 
људских, глава, што по свој земљи помрчину рас- 
простиру, шта је десетак хиљада оних, што правом 
светлошћу светле и разгоне таму?! — Глупости 
људске јесу ове: — — — (Овде, као продужење, 
прочитајте с краја на крај општу историју рода 
људскога). 

